PSIHOLOGIA 
SĂNĂTĂȚII 


EDITURA UNIVERSITARĂ 


Ill312 974 


| BCU IRS! 


„Ô 


PSIHOLOGIA SĂNĂTĂȚII 


VOLUMUL 8 


ABORDĂRI VALIDATE ȘTIINȚIFIC 


EUGEN AVRAM 


- Coordonator - 


aibă 


PSIHOLOGIA SĂNĂTĂȚII 


VOLUMUL8 447 265 


ABORDARI VALIDATE ȘTIINȚIFIC 


IMM 


ug 


EDITURA UNIVERSITARĂ 
Bucureşti, 2014 


Redactor: Gheorghe Iovan 
Tehnoredactor: Ameluta Vişan 
Coperta: Monica Balaban 


Editură recunoscută de Consiliul National al Cercetării Ştiinţifice (C.N.C.S.) şi inclusă de Consiliul 
Naţional de Atestare a Titlurilor, Diplomelor şi Certificatelor Universitare (C.N.A.T.D.C.U.) în 
categoria editurilor de prestigiu recunoscut. 


Descrierea CIP a Bibliotecii Naţionale a României 
Psihologia sănătăţii / coord.: Eugen Avram. - Bucuresti : 
Editura Universitară, 2010- 
vol. 
ISBN 978-973-749-942-4 
Vol. 8. - 2013. - ISBN 978-606-591-886-3 


I. Avram, Eugen (coord.) 


159.9:616 


| 
DOI: (Digital Object Identifier): 10.5682/9786065918863 


© Toate drepturile asupra acestei lucrări sunt rezervate, nicio parte din această lucrare nu poate 
fi copiată fără acordul Editurii Universitare 


Copyright O 2014 

Editura Universitară 

Editor: Vasile Muscalu 

B-dul. N. Bălcescu nr. 27-33, Sector 1, Bucureşti 
Tel.: 021 —315.32.47 / 319.67.27 
www.editurauniversitara.ro 

e-mail: redactia@editurauniversitara.ro 


. Distribuţie: tel.: 021-315.32.47 /319.67.27 / 0744 EDITOR / 07217 CARTE 
comenzi@editurauniversitara.ro 

O.P. 15, C.P. 35, Bucuresti 

www.editurauniversitara.ro 


0 6.NAV 2017 


Eugen Avram este Conferenţiar universitar, doctor în psihologie, Directorul 
Departamentului de Psihologie a Universităţii din Bucureşti; psiholog clinician la Spitalul 
Bagdasar-Arseni din Bucureşti. Este coordonator al programului de master Psihologia 
sănătăţii: cercetare şi optimizare comportamentală, Facultatea de Psihologie şi Ştiinţele 
Educaţiei, Universitatea din Bucuresti. Email: eugen.avram@fpse.unibuc.ro 

Barbara Crăciun este lector universitar la Universitatea "Titu Maiorescu” din 
Bucureşti, doctor în psihologie, psihoterapeut si formator în hipnoză şi psihoterapii 
cognitiv-comportamentale. 

Romeo Zeno Creţu este conferențiar univ. dr. în Departamentul de Psihologie al 
Universităţii din Bucureşti. Domeniile predilecte de cercetare şi activitate didactică sunt 
psihologia personalității şi metodologia cercetării psihologice. Este coordonatorul 
programului de master Psihologie organizaţională şi managementul resurselor umane. 

Simona Maria Glăveanu este psiholog, doctor în psihologie, lector universitar la 
Universitatea Ecologică din Bucureşti; absolventă a Facultăţii de Psihologie şi Ştiinţele 
Educaţiei din cadrul Universităţii Bucureşti; absolventă a programelor de masterat: 
„Psihologie organizaţională şi economică”/ Universitatea Bucureşti şi „Psihoterapii 
cognitiv-comportamentale”/ Universitatea „Titu Maiorescu”. 

Irina Holdevici este profesor universitar dr. la Universitatea „Titu Maiorescu”, 
formator în hipnoză şi psihoterapii cognitiv-comportamentale. Autor a numeroase volume 
şi studii privind psihoterapie; fondator al Asociației de Hipnoterapie şi Psihoterapie 
Cognitiv-Comportamentală (AHPCC). 

Daniela Ionescu este psihoterapeut şi cercetător, a absolvit Facultatea de Psihologie 
şi Ştiinţele Educaţiei, Universitatea Bucureşti şi două programe de master (Sănătate 
ocupaţională la Universitatea din Bucuresti şi psihoterapie la Universitatea Babeş-Bolyai 
din Cluj-Napoca). Este doctorand la Universitatea Al. I. Cuza din Iaşi. 

Denisa-Mihaela Marin este psiholog clinician, a absolvit Facultatea de Psihologie 
şi Ştiinţele Educaţiei, Universitatea Bucureşti şi masterul de psihologie clinică. 

Aurel Mohan este medic neurochirurg, doctor în medicină, asistent universitar, 
Universitatea din Oradea, Facultatea de Medicină şi Farmacie. 

Dumitru Mohan este conferenţiar universitar dr. Facultatea de Medicină şi 
Farmacie din Oradea, medic primar neurochirurg și şef al Clinicii de Neurochirurgie din 
cadrul Spitalului Clinic Judeţean de Urgenţă Oradea, Preşedinte al Colegiului Medicilor din 
Bihor, membru al Uniunii Medicale Balcanice. 

Corina-Luiza Olteanu este psiholog clinician, a absolvit Facultatea de Psihologie şi 
Ştiinţele Educaţiei, Universitatea Bucureşti şi masterul de psihologie clinică. 

Andrada Pârvu este medic specialist hematolog, doctor în ştiinţe medicale, 
formator pentru educaţia adulţilor, consiliere psihologică, comunicare, formarea 
formatorilor, orientare profesională a tinerilor. Este fondator al Grupului de suport 
psihologic pentru pacienții cu hemopatii care se desfăşoară în Clinica de Hematologie Cluj 
din 2005. 

Horia Ples este medic primar neurochirurg, doctor in medicină. Sef secţie clinica 
de neurochirurgie Timisoara, şef disciplină neurochirurgie UMF Timişoara, Preşedinte 
C.A. a Centrului de Diagnostic Imagistic “Neuromed” Timişoara, Preşedinte Asociaţia 
Serviciilor Private de Ambulanţă din România. 

Ovidiu Pop este lector universitar dr. în Departamentul de Psihologie/ Facultatea de 
Psihologie și Ştiinţele Educaţiei, Universitatea Bucureşti, formator în psihoterapie. 

Şerban A. Zanfirescu este psihoterapeut în formare, masterand al programului de 
Psihologia Sănătății — Cercetare Clinică şi Optimizare Comportamentală, din cadrul 
Facultăţii de Psihologie şi Ştiinţele Educaţiei, Universitatea Bucureşti. 


CUPRINS 


Romeo Zeno Creţu 
Calitatea vieţii: modele conceptuale şi instrumente de pa A, 


Eugen Avram, Corina-Luiza Olteanu, Denisa-Mihaela Marin 
Autoreglarea comportamentului de sănătate 


Eugen Avram, Şerban A. Zanfirescu 
Percepția riscului asupra sănătăţii şi comportamentul preventiv 


Irina Holdevici, Barbara Crăciun 
Intervenţii cognitiv-comportamentale şi hipnoterapeutice 
în tulburarea de stres posttraumatic 


Simona Maria Glăveanu | 
Abordarea multidimensională a ADHD — 
diagnoză şi intervenție 


i 
Andrada Pârvu 
Directiva în avans - beneficii şi controverse 


Horia Pleş 
Contexul terapeutic în reabilitarea neuropsihică 


Aurel Mohan, Dumitru Mohan 
Calitatea vieţii în hernia de disc lombară 


Aurel Mohan, Dumitru Mohan 
Reabilitarea fizică şi vocationala in hernia de disc lombară 


Daniela Ionescu 
Autenticitatea sinelui, concordanța scopurilor cu sine şi 


starea de bine psihologică 


Ovidiu Pop 


Manifestări şi conduite etice necesare, relevante şi contextuale în 


spaţiul clinic 


20 


57 


70 


88 


103 


119 


138 


161 


181 


193 


CALITATEA VIEȚII: 
MODELE CONCEPTUALE 
ȘI INSTRUMENTE DE EVALUARE 


Romeo Z. Creţu 


1. Scurt istoric al conceptului de calitate a vieții 


Lansat la jumătatea secolului trecut, conceptul de calitate a vieţii a constituit 
un centru de interes pentru cercetările din domeniul medical, în special în raport cu 
afecțiunile cronice, cu un puternic efect de invalidare. Printre acestea, cel mai 
frecvent studiate au fost tulburările osteo-articulare, afecțiunile cardio-circulatorii 
şi cancerul. Încă din anul 1948, Karnofski a realizat o serie de studii ce evaluau 
nivelul de performanţă şi starea psihologică a bolnavilor de cancer, însă abia în 
anul 1966, Elkinton, a utilizat pentru prima dată conceptul de „calitate a vieţii” 
într-o publicaţie medicală (apud Lăzărescu, 1999). 

În cercetările medicale, termenul a fost utilizat în special pentru măsurarea 
efectelor bolilor cu evoluţie pe termen lung şi pentru identificarea modificărilor 


= aprecierea serviciilor de sănătate; 
= identificarea nevoilor de sănătate; 


schizofrenia, tulburările bipolare, depresia, tulburările anxioase etc. 

Astăzi, conceptul de calitate a vieții capătă o extensie din ce in ce mai largă, 
el fiind aplicat în evaluarea modului de adaptare al persoanelor ce suferă de 
afecțiuni infraclinice (de exemplu: tulburări de personalitate) sau a celor ce caută 
optimizări psihologice şi de funcţionare socială şi/ sau profesională, fără a fi 
diagnosticate cu o anumită condiţie medicală. Pentru fiecare din aceste contexte de 
referință, modul de conceptualizare a calității vieţii comportă soluţii uşor diferite. 
De exemplu, Patrick şi Erickson (1993) au inclus în definirea şi măsurarea calității 
vieții următoarele aspecte: percepția oamenilor cu privire la planul social, fizic, 
psihologic, percepția sănătății şi a oportunităţilor personale.i Alţi autori au definit 

calitatea vieţii în termeni de stare de bine în plan fizic, psihic şi social (Haas, 
1999). 

Iniţial, în special în medicina generală şi în psihiatrie, au fost favorizate 
definiri de tip obiectiv ale calității vieţii. Astfel, susţinătorii conceptualizării 
obiective a calităţii vieţii au propus o inventariere a condiţiilor fizice de existență, 
cum ar fi standardul locuinţei personale, veniturile materiale, facilitățile materiale 
de care dispune persoana etc. Alături de acestea, s-au mai avut în vedere 
roluri sociale. Astfel de definiții operaționale sunt prezente în instrumentul 
WHOQoL propus de Harper şi Power (1999). 

Ulterior, au fost introduse şi definiții subiectivate ale conceptului, în care 
operationalizarea conceptului alocă o pondere mai mare dimensiunilor subiective 
comparativ cu cele obiective. Interesant este că una din definițiile de acest tip a 
fost propusă chiar de către Organizaţia Mondială a Sănătăţii (OMS). Astfel, 
conform OMS: „Calitatea vieţii reprezintă percepția oamenilor cu privire la 
poziția lor in viaţă, în raport cu scopurile lor şi cu sistemul de valori pe care l-au 
acceptat şi interiorizat, din perspectiva deciziilor pe care le iau” (apud. Lăzărescu, 
1999). Această definiție surprinde în mod evident aspectul subiectiv al termenului 
de calitate a vieții. Definiţia a determinat apariţia unei poziţii critice vis-a-vis de 
conceptualizarea, operationalizarea şi măsurarea subiectivată. În special 
cercetătorii din domeniul psihiatriei şi-au pus problema apariției unor distorsiuni 
specifice afecțiunilor psihiatrice care ar putea deforma percepţia fericirii, 
satisfactiei şi propriei bunăstări psihologice. 


2. Modele conceptuale ale calităţii vieții 
„Modelul satisfactiei 


Acest model a fost dezvoltat în paşi succesivi de mai multi autori. Lucrările 
lui Campbell et al. (1976) şi ale lui Andrews şi Withey (1976), au furnizat primele 
operationalizarii ale conceptului de calitatea a vieţii, în baza satisfactiei. Potrivit 
acestor autori, măsurarea calității vieții implică atât evaluarea stării globale de bine, 
cât şi satisfacția în diferite domenii ale vieţii, incluzând aici atât indicatori 
subiectivi, cât şi obiectivi. Initial, dimensiunea subiectivă a calității vieții a fost 
evaluată sub aspectul stării psihologice de bine a persoanei, precum şi sub aspectul 
“sentimentului de fericire, de satisfacție globală a vieţii. Starea de bine poate fi 
corelată în normalitate cu evenimentele de viață trăite, însă anormal, poate fi 
modificată prin cumularea psihotraumelor, prin oscilații endocrine sau, patologic, 
în cazul bolilor psihice. Atât starea de bine subiectivă, cât şi satisfacția vieţii nu se 
rezumă la trăirile afective. Ambele implică şi evaluări cognitive, motiv pentru care, 
în cazul anumitor afecțiuni psihice ce sunt însoţite de distorsiuni cognitive, 
diminuarea percepției calității vieţii se poate datora acestor distorsiuni (Lăzărescu, 
1999). 

Accentul pe dimensiunea subiectivă, în definirea a calităţii vieţii, a fost pus 
ulterior şi de Lehman (1983), potrivit căruia calitatea vieții este „o chestiune 

subiectivă, reflectată de starea de bine globală”. Mai mulţi autori au căzut de 
acord că starea de bine generală ar fi condiţionată de trei mari tipuri de variabile 
(Baker şi Intagliata, 1982; Lehman, 1988): 

= caracteristicile personale; 

a calitatea obiectivă a vieții în diferite domenii de viata; 

= calitatea subiectivă în aceleaşi domenii ale vieții. 

Printre domeniile de viaţă care ocazionează evaluări obiective şi subiective 
au fost enumerate: activitățile recreationale, contactele sociale, suportul social, 
stima de sine, profesia şi statutul profesional, veniturile, alimentaţia, îngrijirile 
medicale, religia, siguranța etc. Modelul a fost ulterior adaptat la populația 
pacienţilor cu tulburări psihiatrice cronice (Lehman et al., 1988). 

Modelul satisfactiei lansează asumptia de bază că nivelul calităţii vieţii ar fi 
maxim în măsura în care condiţiile sociale ar corespunde deplin nevoilor şi 
dorințelor indivizilor. Modelul satisfactiei nu specifică clar care sunt nevoile şi 
dorinţele oamenilor, de care depinde calitatea vieții lor. 

Multe din scalele ce au măsurat calitatea vieţii în studiile psihiatrice, au 
evaluat satisfacția vieții ca măsură a percepției subiective a calității vieţii, dar nu au 
avut succes în identificarea predictorilor satisfactiei vieţii sau a relaţiei dintre 
aceasta şi starea subiectivă de bine. Unii autori au arătat că indivizii pot trăi în 
acelaşi timp sentimente de satisfacție, dar şi de frustrare. Dacă însă nivelul de 
satisfacție nu corelează cu condiţiile obiective, se pune problema interpretării 
satisfactiei. 

Angermeyer si Kilian (1997) arătau că un nivel ridicat de satisfacţie al 
pacientului cu privire la un anumit domeniu al vieţii sale, poate fi interpretat 
alternativ în cel puţin trei moduri distincte. În primul rând, poate fi interpretat ca o 
potrivire între ceea ce îşi doreşte şi ceea ce primeste/are pacientul în acel domeniu 
al vieții. În al doilea rând, poate fi rezultatul faptului că acel domeniu are o atât de 
mică importanță pentru pacient, încât satisfacția sa nu e afectată de condiţiile 
obiective de viaţă. În al treilea rând, este posibil ca pacientul să-şi fi adaptat 
propriile dorințe la oportunităţile percepute, ceea ce înseamnă că, în acest caz, 
satisfacția reprezintă în realitate o resemnare. Conform lui Angermeyer şi Kilian 
(1997), doar primul din cele trei argumente poate justifica evaluarea satisfacţiei ca 
indicator valid al calităţii vieţii. Anumite studii privind satisfacția vieții la pacienții 
psihiatrici cronici relevă niveluri crescute ale acesteia în majoritatea domeniilor 
vieţii. Este dificil de stabilit dacă aceste niveluri înalte de satisfacţie pot fi 
interpretate ca indicatori ai calităţii vieţii sau dacă ar trebui atribuite altor factori, ce 
tin de condiţia patologică a pacienţilor. Apare deci imposibilitatea de a distinge 
între satisfacția succesului sau satisfacția resemnării, mai ales în cazul pacienţilor 
ale căror condiţii de viaţă sunt sub standardele general acceptate (Barry, 1997). 


Modelul combinat importanță-satisfacție 
Acest model corectează modelul simplu al satisfactiei. Modelul include 


alături de factorul satisfacție subiectivă şi factorul grad de importanță pe care un 
anumit domeniu al vieţii o are pentru o persoană. Potrivit lui Becker et al. (1993), 

sistemele de evaluare a calității vieţii nu tin cont de diversitatea culturală si nu 
reflectă faptul că diferitele aspecte ale vieţii nu au aceeaşi importanţă pentru fiecare 
individ. 

În măsura în care oamenii diferă ca valori şi preferințe individuale, condițiile 
obiective ale aspectelor particulare ale vieții vor afecta şi calitatea subiectivă vieții 
în moduri diferite. Astfel, pentru o persoană cu aspirații modeste pentru domeniul 
ocupational, oportunitățile de promovare nu vor fi un criteriu important pentru 
satisfacția profesională, în timp ce pentru un individ cu aspirații înalte acesta va fi 
criteriul cel mai important. De aceea, acelaşi grad de satisfacție profesională va 
avea sensuri diferite în cazul acestor două persoane. Fără o evaluare a importanţei 
pe care un anume domeniu de viață sau o parte a acestui domeniu îl reprezintă 
pentru pacient va fi imposibil de explicat de ce persoane care trăiesc în condiţii 
obiective complet diferite prezintă acelaşi grad de satisfacție. 

Deşi modelul combinat importanta-satisfactie lărgeşte considerabil 
capacitatea de predictie a calității vieţii, el nu soluţionează toate problemele de 
interpretare mai sus menţionate. În timp ce accentuează semnificația valorilor şi 
preferințelor individuale, acest model neglijează caracterul dinamic al acestor 
atitudini. Cercetările în domeniul disonantei cognitive au furnizat evidențe că 
persoanele sunt capabile şi dornice să-şi schimbe valorile şi preferințele sub 
presiunea mediului şi a disonantei ‘cognitive. De aceea, nu putem exclude 
posibilitatea că importanța scăzută a unui anumit domeniu de viață, menționat de 
un pacient în timpul interviului despre calitatea vieţii, reprezintă de fapt o adaptare 
resemnată la condiţiile sale frustrante de viaţă. 


Modelul funcționării în roluri sociale 


„Acest model arată că realizarea satisfactiei de viață, ca variabilă majoră a 
calităţii vieţii, este dependentă de contextul social. Conform lui Bigelow et al. 
(1982), atât fericirea cât şi satisfacția sunt legate de condițiile sociale şi de mediu 
necesare pentru a satisface nevoile bazale ale omului. Autorii consideră că 
satisfacția este condiționată de realizarea nevoilor bazale (hrana, adăpostul şi 
siguranța) sau superioare (afilierea, stimă, autonomie şi auto-realizare), descrise de 
Maslow (1954), dar la fel de importante pentru analiză sunt . variabilele de mediu, 
respectiv oportunităţile prin care individul îşi poate satisface nevoile. Oportunităţile 
sunt atât de ordin material (locuinţa şi hrana), dar mai ales sunt oportunităţi sociale. 
Acestea din urmă sunt cuprinse în rolurile sociale, precum cel de prieten, sot, soţie, 
angajat, părinte care, pe de-o parte pot fi utilizate de individ pentru a-şi satisface 
nevoile psihologice, dar care pe de altă parte sunt asociate cu nevoia de 
performanță. 

Datorită acestei legături dintre oportunitățile şi cerințele environmentale, 
gradul în care un individ îşi poate satisface nevoile depinde de abilităţile cognitive, 
afective, comportamentale şi perceptuale ale acestuia de a răspunde cerințelor 
corespunzătoare diferitelor roluri sociale. 

Funcționarea socială poate fi influențată de o serie de factori, cum ar fi 
factorii de personalitate, nivelul intelectual, anumite simptome sau circumstanţe. 

Performanţa în exercitarea rolurilor sociale poate fi afectată semnificativ şi de o 
multitudine de boli somatice şi psihice care apar după ce persoana s-a dezvoltat şi 
afirmat în diverse roluri sociale. Acestea pot diminua nivelul funcţionării sociale. 
Potrivit lui Wiersma (1997), tulburările mentale puternic corelate cu 
disfunctionalititile sociale sunt în special schizofrenia şi tulburările afective 
majore, precum şi tulburările de personalitate. 

Pentru o perioadă lungă de timp, disfunctionarea socială a fost considerată 
parte a acestor tulburări mentale, criteriile de diagnostic a acestora fiind şi în 
prezent derivate din domeniul profesional şi al relaţiilor sociale. Disfunctionarea 
socială ca efect al unei boli sau tulburări a fost conceptualizată în termeni de 
dizabilitate socială sau handicap de rol, dar manualele de diagnostic cum ar fi ICD 
sau DSM nu oferă o soluţie adecvată problemei clasificării şi măsurării 
disfunctionarii sociale. 

'OMS a publicat în anul 1980 clasificarea ICIDH (International Classification 
of Impairments, Disabilities & Handicaps), ce a oferit un model conceptual util 
pentru studiul consecințelor pe termen lung ale disabilităţilor sociale. Clasificarea 
propusă distingea trei niveluri de experientiere şi consecinţe ale bolii sau tulburării: 

= deficienta, care se referă la o anormalitate la nivelul structurii sau funcției 
psihologice, fiziologice sau anatomice, constituind exteriorizarea unei stări 
patologice; 

= disabilitatea, care reprezintă tulburarea sau lipsa abilității de a realiza o 
activitate, având la bază una sau mai multe deficienţe post-maladive; 

= handicapul, care se referă la consecințele sociale nefavorabile, la 
dezavantajele ce rezultă din disabilităţi şi deficienţe, consecutive unor boli cronice. 

Ulterior termenii propusi de această clasificare au fost nuantati, conceptul de 
disabilitate fiind tot mai mult înlocuit de cel de „deficiență în acţiuni specific 
umane”, iar cel de handicap de prin ,,deficienta în integrarea socială”. In 1987, 
OMS a publicat manualul de Clasificare a afectărilor, activităților şi participărilor 
(CIA DH-2), unde funcționarea în roluri sociale consecutivă disabilitatilor sunt 
denumite „deficienţe în participarea la viata socială” (Lăzărescu, 1999). 

Prin încorporarea teoriei rolului social în conceptul calităţii vieţii, Bigelow et 
al. (1982) au crescut comprehensiunea teoretică a asocierii dintre starea de bine 
subiectivă şi condiţiile de mediu. Tryer şi Casey (1993), considerau că performanţa 
de rol, mai mult decât oricare alt factor, surprinde integrarea și participarea 
persoanei la viața comunităţii sau societăţii din care face parte. Din acest motiv 
performanța de rol trebuie considerată o dimensiune cheie în evaluarea calității 
vieții. 
Totuşi, au fost formulate unele critici, în special legate de aplicabilitatea 
modelului în evaluarea calității vieții persoanelor cu tulburări mentale. Angermeyer 
şi Kilian (1997) arătau că o consecință a nesatisfacerii permanente a unei nevoi 
bazale, cum este de exemplu cea de siguranță, poate domina structura de nevoi într- 
un mod patologic. Deoarece multe forme de boli mentale sunt asociate cu astfel de 
domenii patologice ale nevoii de siguranță, pare inadecvat să focalizăm orice teorie 
a calității vieții bolnavilor mentali doar pe satisfacerea unor nevoi de ordin mai 
înalt. De asemenea, asumarea implicită a faptului că doar rolurile sociale 

convenționale furnizează oportunități pentru satisfacerea nevoilor, limitează studiul 
celor bolnavi mental. Aceştia au frecvent nevoi specifice, datorate bolii lor, de 
exemplu, pentru îngrijire, protecție, beneficii financiare, medicatie, terapie, fiind 
obligaţi să facă fata cerinţelor rolului de bolnav. 


Modelul procesual dinamic al calităţii vieții 


Angermeyer şi Killian (1997) au pornit de la observaţia că modelele 
teoretice ale calității vieții persoanelor bolnave mental accentuează importanța 
evaluării subiective a pacienţilor privind condiţiile lor obiective de viață, dar 
neglijează dinamica şi factorii care influențează aceste evaluări subiective. Punctul 
de pornire în analiza acestor dinamici ar trebui să fie un model al satisfacerii 
nevoilor umane, care să ia în considerare trei categorii de factori: 

a factorii environmentali-contextuali/ condițiile generale de viaţă; 

u factorii de ordin personal; 

= factorii de adaptare cognitivă. 

În acest model de tipul persoană-environment, mediul este considerat o sursă 
de oportunități atât materiale, cat| si sociale prin care trebuinfele persoanei pot fi 
satisfăcute. Oportunităţile sociale sunt asociate însă cu cerințele de performanță. 
Astfel, gradul în care nevoile persoanei pot fi satisfăcute depinde în mare măsură 
de abilitatea acesteia de a îndeplini cerinţele diferitelor roluri sociale (Katschnig et 
al., 1997). Potrivit lui Lăzărescu (1999) factorii contextuali operationalizeaza 
următoarele aspecte: 

= calitatea locuinţei, privită din perspectiva comodităţii, dar şi a 
facilităţilor; de calitatea locuinței se leagă si relaţiile cu vecinii, gradul de acceptare 
— factori ce tin mai degrabă de mediul social. 

= comunicarea prin deplasare, privită sub aspectul calităţii mijloacelor de 
transport în comun, calitatea drumurilor, existența mijloacelor personale de 
deplasare, dar şi comunicarea la distanță prin telefon sau alte mijloace. 

= siguranța in viata socială şi sentimentul de protecție în mijlocul 
comunităţii, aceşti factori putând fi asiguraţi de sistemul de ordine, de legislaţie. 

= facilitățile şi şansele pe care le are persoana în grupul, comunitatea sau 
societatea în care trăieşte, cum ar fi accesul la educaţie, la informare, la cultură, la 
îngrijiri medicale, şansele la acțiune independentă, eficientă sau creatoare. 

= resursele financiare, economice, care pot avea o importanță deosebită în 
evoluția negativă a stărilor maladive, din cauza costului tratamentelor și a 
programelor de recuperare de exemplu. 

= nivelul de autonomie şi libertate a persoanei, care porneşte de la nivelul 
autonomiei în deplasare şi se extinde până la nivelul autonomiei în context social, 
concretizată prin libertatea de manifestare. 

= domenii de manifestare a convingerilor şi credințelor persoanei, cum sunt 
cele politice sau religioase. 

Halpern (1995) deosebea patru căi prin care environmentul poate afecta, 
pozitiv sau negativ, sănătatea mentală: 

1. stresul environmental (poluare, zgomot, condiții meteo extreme, densitate 
mare a populaţiei etc); 

2. suportul social; 

3. aspectele simbolice ale mediului (etichetarea de către ceilalți din mediul 
social); 

4. relocarea forțată cu efecte negative asupra stării mentale. 


Modelul dinamic se bazează pe asumptia potrivit căreia calitatea subiectivă a 
vieții este rezultatul unui proces continuu de adaptare în timpul căruia individul 
trebuie să concilieze permanent între propriile dorinţe/ scopuri, cu condiţiile 
mediului său specific şi cu capacitatea sa de a face faţă cerinţelor sociale asociate 
cu îndeplinirea acestor dorinţe şi scopuri. În cadrul acestui model satisfacția nu este 
privită doar ca rezultat final, ci si ca mecanism care antrenează acest proces. Atunci 
când sunt examinate rezultatele cercetărilor privind calitatea vieții bazate pe 
măsurarea satisfactiei subiective, acestea vin să sprijine faptul că majoritatea 
oamenilor posedă o capacitate relativ mare de a-şi menţine nivelul de satisfacție 
relativ stabil prin mijloace cognitive şi activităţi conative, chiar şi în condiţiile 
schimbărilor constante şi obiective ale mediului. Aceasta înseamnă că, dacă un 
individ se simte nesatisfăcut deoarece percepe o discrepanţă între valorile şi 
preferințele sale individuale şi condiţiile actuale de viaţă, el poate reduce 
insatisfactia fie prin schimbarea condiţiilor de mediu, fie prin schimbarea valorilor 
şi preferințelor sale. Din experienţa de zi cu zi se ştie că oamenii folosesc continuu 
ambele strategii în diferite combinaţii. Datorită naturii nonrecursive a procesului 
nevoie-satisfactie, utilizarea măsurătorilor satisfactiei subiective ca indicator al 
calităţii vieţii nu permit diferenţierea calităţii vieţii unui individ care îşi reduce 
aşteptările în asemenea măsură încât să fie satisfăcut în condiţii precare, obiectiv 
vorbind şi a cuiva care este satisfăcut cu viata datorită realizării tuturor scopurilor 
la care a aspirat. 

Atunci când evaluăm condiţiile de viaţă ale unui individ nu este suficient să 
avem în vedere o nevoie abstractă de hrană sau relaţii emoţionale, ci trebuie 
definite standarde explicite privind condiţiile particulare de viaţă prin care aceste 
nevoi pot fi satisfăcute în mod adecvat. Totuşi, astfel de standarde de calitate pot fi 
rar stabilite pe baza nevoilor obiective; ele trebuie să fie ghidate de norme şi 
sisteme de valori general acceptate. Dintr-un punct de vedere obiectiv, evaluarea 
calităţii vieţii este posibilă comparând condiţiile de viaţă obiective ale unui individ 
cu aceste. standarde generale de satisfacere a nevoilor în societatea din care acesta 
face parte. 

Scopul includerii perspectivei subiective în evaluarea calităţii vieţii constă în 
special în faptul că sistemul de valori şi preferințe ale unui individ nu este 
determinat în întregime de sistemul normativ general al societăţii din care face 
parte. Sistemele individuale de valori şi preferințe sunt de asemenea modelate de 
caracteristicile personale şi experienţele individuale. Desconsiderarea acestui 
aspect subiectiv al calităţii vieţii ar neglija principiul fundamental potrivit căreia în 
societăți pluraliste, fiecare are dreptul să atingă starea de fericire în propriul său 
mod. Problema centrală a includerii punctului de vedere subiectiv în evaluarea 

calităţii vieții este aceea că, datorită naturii dinamice a procesului de satisfacere a 
nevoilor descris mai sus, sistemele individuale de valori şi preferințe pot fi 
rezultatul unor condiții de mediu şi individuale coercitive, care şi ele sunt 
incompatibile cu principiul libertății personale. 


3. Instrumente de evaluare a calităţii vieții 


Modelele teoretice prezentate mai sus, au furnizat trei dimensiuni centrale 
pentru operationalizarea conceptului de calitate a vieţii, respectiv: 

1. starea de bine; 

2. statutul funcțional, adică ceea ce persoana este capabilă să facă; 

3. factorii contextuali care permit atingerea scopurilor, adică accesul la 
resurse şi oportunități. 

Acestea dimensiuni au fost preluate de cele mai multe dintre scalele 
concepute pentru evaluarea gradului de calitate a vieții. 

Multe scale operationalizeaza atât aspectul obiectiv cât şi cel subiectiv al 
conceptului de calitate a vieţii. Printre domeniile esenţiale ale calității vieţii, 
operationalizate de aceste scale se numără: sănătatea, familia, relațiile sociale, 
profesia, statutul financiar etc. În funcţie de gradul de generalitate pot fi deosebite 
trei perspective de conceptualizare şi măsurare a calităţii vieții: 

= calitatea generală a vieţii; 

a calitatea vieții legată de starea de sănătate; 

= calitatea vieţii specifică unei anumite tulburări. 

'Prin urmare, calitatea vieții reprezintă un concept suficient de complex. În 
continuare oferim o prezentare succintă a mai multor instrumente alternative care 
operationalizeaza şi măsoară calitatea vieții. 


Community Adjustment Form (CAF) 

Acest instrument de tip self-report a fost dezvoltat de Stein si Test (1980), 
cuprinde 140 de itemi si a fost elaborat pentru a evalua satisfactia vietii in cazul 
persoanelor cu tulburări mentale. Studiul initial in care a fost testat acest instrument 
a fost realizat pe 130 de pacienți (55% bărbați) cu media de vârstă de 31 ani, 
jumătate dintre ei fiind diagnosticati cu schizofrenie. Calitatea vieţii a fost 
operationalizata prin satisfacția evaluată în mai multe domenii, cum ar fi: activități 
de petrecere a timpului liber, calitatea condițiilor de viață, statutul profesional şi 
istoricul angajărilor, veniturile, contactul cu prietenii, contactul cu familia, 
problemele legale, satisfacția vieții, stima de sine, asistența medicală. 


Satisfaction with Life Domains Scale (SLDS) 

Scala a fost elaborată de Baker şi Intagliata (1982), fiind formată din 15 
itemi. Scala fost testată initial pe un eşantion format din 118 pacienți cu tulburări 
psihiatrice cronice (49% bărbaţi), cu vârsta medie de 53.3 ani. Dintre aceştia 56% 
" aveau diagnosticul de schizofrenie, 14% tulburări afective, 5% tulburări legate de 
consumul de substanțe şi 3% sindrom organic mental. Calitatea vieţii a fost 
operaționalizată prin nivelul de satisfacție față de diverse domenii, cum ar fi: 

locuinţa, vecinătatea, mâncarea, îmbrăcămintea, sănătatea, partenerul, familia, 
prietenii, relaţiile cu ceilalți oameni, serviciul/programul zilnic, timpul liber, 
activităţile de relaxare, facilităţile şi serviciile locale, situația economică şi locuinţa 
actuală comparativ cu spitalizarea. Scala permite calcularea unui scor global de 
satisfacție a vieții. 


Lehman Quality of Life Interview (QOLI 

Acest instrument elaborat de Lehman et al. (1982), evaluează circumstanţele 
de viaţă ale persoanelor cu boli mentale severe, atât în termeni obiectivi (ceea ce 
fac şi trăiesc ei), cât şi în termeni subiectivi (ceea ce simt în raport cu ceea ce 
trăiesc). Interviul este centrat pe o evaluare a experienţelor curente şi recente ale 
persoanelor într-o mare varietate de domenii ale vieţii, incluzând condiţiile de 
viata, relaţiile familiale, relaţiile sociale, relaxarea, activităţile, finanţele, siguranța 
şi problemele legale, serviciul şi şcoala, sănătatea, religia şi vecinătatea. Pentru 
fiecare domeniu există indicatori ai calității vieţii subiectivi şi obiectivi pereche. Cu 
alte cuvinte, întâi se obţin informaţii despre calitatea obiectivă a vieţii într-un 
anumit domeniu, iar mai apoi despre nivelul de satisfacție al persoanei în domeniul 
respectiv. Indicatorii obiectivi sunt în general de două tipuri: măsurători ale 
functionalitatii persoanei, cum ar fi frecvenţa contactelor sociale sau activităţile 
zilnice, şi măsurători ale accesului la resurse si oportunităţi, cum ar fi ajutorul 
financiar lunar sau tipul de locuinţă. 

Variabilele măsurate de acest instrument includ următorii indicatori 
obiectivi: stabilitate rezidentiala, lipsa locuinţei, activități zilnice, frecvența 
contactelor familiale, frecvenţa contactelor sociale, suma de bani cheltuită lunar, 
adecvarea sprijinului financiar, statutul profesional curent, numărul de recăderi în 
ultimul an, victima unei infracţiuni violente în ultimul an, victima unei infracțiuni 
nonviolente în ultimul an, starea generală de sănătate. Indicatorii subiectivi 
măsuraţi prin acest interviu sunt: satisfacția privind condiţiile de locuire, activităţile 
de relaxare, relaţiile familiale, relațiile sociale, finanțele, munca şi şcoala, 
problemele legale şi siguranța şi sănătatea. 

Versiunea originală, structurată sub forma unui interviu structurat, conţine 
143 de itemi. Ea a fost utilizată aproape în exclusivitate în studii vizând persoane 
cu tulburări mentale severe. Eşantioanele cercetate au inclus aproximativ acelaşi 
număr de femei şi bărbaţi, aproximativ 75% caucazieni, cu vârste cuprinse între 18 
şi 65 de ani. Diagnosticul predominant în aceste studii a fost schizofrenia. 


Oregon Quality of Life Questionnaire (OQLQ) 

Chestionarul OQLQ a fost derivat de Bigelow et al. (1990, 1991) dintr-un alt 
instrument care era utilizat în cadrul programelor comunitare de sănătate mentală, 
şi anume Denver Community Mental Health Scale. Chestionarul de faţă poate fi 
utilizat în două variante: o variantă lungă, cu 263 de itemi de tip self-report ce se 
administrează în cadrul unui interviu structurat, şi o variantă scurtă, cu 146 de 
itemi, ce pot fi utilizaţi într-un interviu semi-structurat. 

La baza construcției chestionarului stă asumptia conform căreia calitatea 
vieții este derivată din contractul social dintre un individ şi societate: nevoile 

individului sunt satisfăcute, în măsura în care acesta îşi îndeplineşte 
responsabilitatile în societate. Chestionarul este împărțit în 14 subscale, 
corespunzătoare mai multor indicatori operationali sau domenii ale calității vieții: 
stresul psihologic, starea psihologică de bine, toleranța la stres, satisfacția nevoilor 
bazale, independenţa, interacţiunile interpersonale, rolul de sof/sotie, suportul 
social, serviciul şi casa, posibilitatea de angajare, munca la serviciu, utilizarea cu 
sens a timpului, consecințele negative ale consumului de alcool, consecințele 
negative ale consumului de droguri. Eşantionul pe care a fost testat initial acest 
instrument a fost format atât din pacienţi incluşi în programele comunitare de 
sănătate din Oregon, cu media de vârstă de 33.8 ani (60% bărbaţi), cât şi din 
reprezentanți ai populaţiei generale, cu media de vârstă de 36.8 ani (40% bărbați). 


Smith Kline Beecham Quality of Life Scale (SBQOL) 

Acest instrument a fost dezvoltat de Stoker et al. (1992) pentru a evalua 
calitatea vieții în cazul persoanelor cu tulburări anxioase şi constă într-un 
chestionar de 28 de itemi de tip self-report. Iniţial a fost testat pe un eşantion de 
129 de pacienţi diagnosticati fie cu depresie majoră, fie cu anxietate generalizată, 
conform DSM-III-R. | 

Domeniile evaluate de chestionar sunt: starea psihică de bine, starea fizică de 
bine, relaţiile sociale, activităţile/interesele/hobbyurile, dispozițiile afective, locul 
controlului, funcția sexuală, serviciul, religia şi finanțele. Pentru a aduce şi o 
componentă idiografică, respondentului i se cere să evalueze aceste constructe din 
trei perspective: eul prezent, eul ideal şi eul bolnav. Se poate calcula şi un scor 
global, ca rezultat al diferențelor dintre cele trei perspective. 


Quality of Life in Depression Scale (OLDS) 

Acest instrument a fost dezvoltat de Hunt si McKenna (1992) pentru a 
evalua impactul depresiei asupra calității vieții pacienţilor suferind de aceasta 
tulburare mentală. Chestionarul constă în 34 itemi de tip self-report, care vizează 
următoarele domenii ale vieţii: activitățile domestice, relaţiile interpersonale, viata 


socială, cognitia, igiena personală, activităţile de relaxare şi petrecere a timpului 
liber. 


Quality of Life Checklist (OLC) 

Acest instrument a fost dezvoltat de Patrick si Erickson (1993) pentru a 
culege informaţii despre aspectele calității vieții, care sunt importante, in mod 
special, pentru pacienţii cu tulburări mentale. Studiul inițial în care a fost testat 
instrumentul a fost realizat pe 40 de pacienţi diagnosticati cu schizofrenie cronică 
(68% bărbaţi), cu vârste cuprinse între 18 şi 50 de ani. Si în cazul acestui 
instrument, calitatea vieţii a fost operationalizata prin nivelul de satisfacție fata de 
diferite domenii ale vieţii, şi anume: activități de petrecere a timpului liber, 
serviciu, reabilitare vocationala, dependență economică, relații sociale, cunoştinţe 
şi educaţie, dependență psihologică, experiență interioară standarde de locuire, 
asistență medicală (psihiatrică şi generală) şi religie. 

Quality of Life Enjoyment and Satisfaction Questionnaire (Q-LES-Q) 

Acest instrument a fost dezvoltat de Endicott et al. (1993), contine 93 de 
itemi de tip self-report şi încearcă să ofere informaţii despre satisfacția pacienţilor 
cu privire la propria lor viață. Initial acest chestionar a fost testat pe 95 pacienţi 
diagnosticati cu depresie majoră, conform criteriilor DSM-III-R. 

Scalele incluse în chestionar au fost: sănătatea fizică, sentimentele 
subiective, activităţile de relaxare, relaţiile sociale, activităţile generale, serviciul, 
datoriile casnice şi şcoala sau cursurile profesionale. Primele cinci scale s-au 
dovedit a fi relevante pentru calitatea vieţii tuturor subiecţilor. 


World Health Organization Quality of Life (WHOQoL) 

Instrumentul WHOQoL a fost dezvoltat de World Health Organization 
Quality of Life Group şi validat de Harper şi Power (1999), cu scopul de a măsura 
4 domenii ale calităţii vieţii: 1. Fizic; 2. Psihologic; 3. Social; 4. Environmental/ 
mediul de viaţă. 

Calitatea vieții este măsurată prin propriul cadru de referinţă al persoanei sau 
ca percepție a individului cu privire la o serie de aspecte ale vieţii sale. Deci, 
calitatea vieții este concepută ca o evaluare subiectivă înscrisă într-un context 
social, cultural şi environmental. WHOQoL conţine 24 de itemi care eşantionează 
aspecte de viață legate de cele 4 domenii ale calităţii vieţii. Răspunsurile 
pacienţilor sunt cuantificate pe o scală de tip Likert cu 5 trepte. Valorile mari ale 
răspunsurilor corespund unui nivel ridicat de satisfacție în raport cu calitatea vieţii. 


SF-36 Health Status Questionnaire 

Acest chestionar este o forma prescurtata, derivată din General Health 
Survey of the Medical Outcomes Study. SF-36 este unul din instrumentele cele mai 
utilizate pentru a evalua calitatea vieții în relaţie cu sănătatea. Acesta a fost tradus 
în peste 40 de ţări în cadrul proiectului de validare International Quality of Life 
Assessment (IQOLA), dovedind bune proprietăţi psihometrice sub aspectul 
fidelității, validității structurale şi predictive (Ware et al., 1999). Există numeroase 
studii care au arătat că instrumentul reuşeşte să discrimineze între cei cu diferite 
afecțiuni cronice sau între cei care au niveluri de intensitate diferită pentru una şi 
aceeaşi afecțiune, precum şi între cei care au primit tratamente diferite. 
Instrumentul conţine 36 de itemi, masurati pe scale Likert cu 5 trepte. Itemii pot fi 
organizaţi pe 8 subscale. Aceste subscale sunt: 

= Percepția generală asupra stării de sănătate 

= Funcționarea fizică 

= Funcţionare socială | 

= Limitarea rolurilor datorată unor probleme fizice, 

= Limitarea rolurilor datorată unor probleme emotionale 

a Dureri corporale 

=. Vitalitate 

= Sănătate mentală. 

Ware et al., (1993), au revizuit o serie de 15 studii care au adresat problema 
validării SF-36, descoperind ca valoarea mediană a coeficienţilor de fidelitate 

pentru cele 8 subscale a fost mai mare sau egală cu .80 (excepție doar subscala 
funcționării sociale .76). Validitatea de conţinut a SF-36 a fost comparată cu cea a 
unor instrumente alternative larg utilizate în evaluarea sănătății generale. 
Comparatia sistematică a pus în evidență faptul că SF-36 include 8 din cele mai 
frecvent evaluate concepte legate de sănătate. Fiind un instrument generic de 
calitate a vieții, SF-36 nu evaluează simptome şi probleme care sunt specifice unei 
singure afecțiuni (Ware et al., 1995). Analiza structurii factoriale a SF-36 a validat 
două dimensiuni supraordonate, respectiv: componenta fizică şi componenta 
mentală (Ware et al., 1994). Componenta fizică include subscalele: Funcționarea 
fizică, Limitarea rolurilor datorată unor probleme fizice, Dureri corporale si 
Percepția generală asupra stării de sănătate. Componenta mentală include 
subscalele: Sănătate mentală, Limitarea rolurilor datorată unor probleme 
emotionale, Funcţionare socială şi Vitalitate. Pentru aceste dimensiuni se pot 
calcula scorurilor separate. 

AUTOREGLAREA COMPORTAMENTULUI 
DE SĂNĂTATE 


Eugen Avram, 
Corina-Luiza Olteanu, Denisa-Mihaela Marin 


1. Introducere 


Starea de sănătate are o importanță deosebită pentru toți oamenii, pentru 
toate fiinţele vii. Propriile comportamente joacă un rol esenţial în dobândirea şi 
menţinerea stării de sănătate şi stării de bine. Oamenii pot avea un stil de viaţă mai 
sănătos, cunoscând mai bine relația dintre starea de bine/bunăstare şi 
comportamentul de sănătate. În ţările vestice se lansează mai multe campanii 
publice în care se reaminteşte cetățenilor impactul comportamentelor asupra 
sănătății şi responsabilitatea personală pentru cunoaştere, informare şi conduită 
preventivă. 

Relaţia dintre sănătate şi | comportament este condiționată de interacțiunea 
dintre factorii comportamentali, emotionali, sociali, culturali şi biologici. Aceşti 
factori au efectele asupra sănătăţii fizice. Dezechilibrele lor pot conduce la diverse 
categorii de boli (de inimă, cancer, diabet, etc.). Interacțiunea factori determinanti — 
comportament de sănătate este descrisă de Anderson (2004): determinantii sunt 
interconectati — ei afectează sănătatea — şi servesc ca repere pentru preventie, 
tratament şi reabilitare. 


2. Definiţii, delimitări conceptuale 


Termenul de “health behavior” este tradus în română prin termeni precum: 
comportament de sănătate, comportament sănătos, comportament sanogen. Când se 
discută despre cercetarea ştiinţifică în domeniu mai potrivit este conceptul de 
comportament de sănătate. Când este vorba de aspecte aplicative, practice (legate 
de stilul de viață sănătos, adoptarea comportamentelor favorabile sănătăţii) este 
mai potrivit termenul de comportament sănătos. În contextul acţiunilor de 
promovare a sănătăţii se apelează la sintagma de comportament sanogen. 

Comportamentele de sănătate/ sănătoase (CS) sunt acele comportamente sau 
activități cu impact asupra sănătăţii (care fac bine sănătăţii, care sunt orientate 
pentru a preveni, proteja şi promova sănătatea). Aceste comportamente sunt diferite 
de alte comportamente care nu au orientare către sănătate. 

În sens larg, conceptul de comportament de sănătate se referă la acţiunile 
(unui individ, grup, organizații) orientate către menţinerea sau optimizarea stării de 
sănătate (fizică, psihică, socială). 

Conceptul de comportament sănătos este utilizat în contextul cotidian şi are 
o conotație adaptativă (a face ceva bun pentru sănătate, ceva care nu conduce la 
îmbolnăvire). 

Conceptul de comportament de sănătate este utilizat mai des în literatura 
ştiinţifică (românească) şi are conotaţia unui concept analizat după grile sau tipare 
academice. 

Comportamentul orientat spre sănătate are un scop clar de optimizare a 
sănătăţii (menţinere, refacere, îmbunătăţire a stării de sănătate). De exemplu, un 
adult care face activitate fizică pentru a reduce riscul bolilor de inimă adoptă aceste 
activități cu scopul de a-şi menține sau îmbunătăţi sănătatea (Glanz & Rimer, 
1995). 

Comportamentul legat de sănătate nu este orientat în mod expres către 
optimizarea sănătăţii, însă are efecte asupra sănătăţii (sintagma “legat de” oferă o 
conotaţie mai specială, similar cu termenul legal “boli legate de profesie” — 
determinate şi de profesie). Comportamentul legat de sănătate defineşte acţiunea de 
prevenire, menţinere, îmbunătăţire a stării personale (ce poate fi realizată voluntar, 
involuntar sau pentru că este solicitată), având consecinţe asupra sănătăţii. De 
exemplu, un copil ce aleargă la ora de educaţie fizică, realizează un comportament 
legat de sănătate, fiind solicitat de profesor (Glanz & Rimer, 1995). 

Comportamentul de sănătate preventiv — orice activitate iniţiată de un 
individ care se consideră sănătos, cu scopul de a preveni îmbolnăvirea, ori de a 
identifica o posibilă boală aflată într-o stare asimptomatică (Kasl & Cobb, 1966). 

Comportamentul (în rol) de bolnav — orice activitate inițiată de un individ 
care se consideră bolnav, pentru a defini starea de sănătate şi pentru a descoperi un 
remediu corespunzător. Comportamentul în rol de bolnav include dobândirea unui 
tratament medical specializat, presupune diverse comportamente dependente şi un 
anumit nivel de eliberare de responsabilitatile obişnuite (ibidem.). 

Comportamentul de risc conduce la creşterea riscurilor pentru sănătate, 
riscul fiind o combinaţie între: 

(a) probabilitatea de apariţie a unui (sau de expunere la un) eveniment 
periculos şi 

(b) gravitatea/ severitatea rănirii sau îmbolnăvirii cauzată de eveniment sau 
de expunerea(rile) la acesta. Conceptul de risc nu se confundă cu cel de pericol (= 
sursa, situația sau acțiunea cu un potenţial de a produce o vătămare, în termeni de 
rănire sau îmbolnăvire sau o combinaţie a acestora). Deci, comportamentul de risc 
reprezintă actele de conduită care cresc probabilitatea ca un agent periculos să 
afecteze sănătatea, având consecinţe cu un anumit grad de gravitate (de la răniri 
minore la pierderea definitivă/permanentă a unor abilităţi şi până la deces). 
Comportamentele de risc sunt asociate cu o susceptibilitate crescută pentru anumite 
boli. | 

Stilul de viaţă este un ansamblu de complexe comportamentale, patterne, 
clusteri de comportamente sănătoase sau de risc. Stilul (sau stilurile) de viata 
sănătoasă precum dieta sănătoasă, activităţile fizice regulate au următoarele 
caracteristici: 

- temporalitate: include acţiuni efectuate pe o perioadă mai lungă de timp; 

_ sistematic: se realizează în mod repetat, conform unui plan mai mult sau 
mai puţin detaliat; 

- consistență: comportamentele de sănătate se condiționează între ele (dacă 
decid să am un stil de viață mai sănătos, atunci adopt majoritatea comporta- 
mentelor sănătoase, fără a accepta unele dintre ele). 

Comportamentul de sănătate poate fi realizat periodic sau o singură dată, 
nefunctionand întotdeauna sistematic si consistent. De exemplu, un individ poate 
realiza anumite activități fizice sănătoase de câteva ori pe săptămână, dar nu poate 
renunța la fumat sau o persoană care încearcă să renunțe la fumat, consumă ca 
substitut mai multă ciocolată. Varianta ideală a stilului de viață sănătos 
portretizează un individ care adoptă multe dintre comportamente sănătoase, pe care 
le realizează cu perseverenţă, o perioadă lungă de timp. 

Studiile de specialitate au căutat resorturile autoreglării comportamentului de 
sănătate: care sunt mecanismele acestui reglaj atât de important? cum se explică — 
incapacitatea oamenilor de a-şi păstra sănătatea. Deşi se ştie faptul că starea de 
bună sănătate este importantă pentru om şi pentru societate, foarte mulți oameni 
raportează dificultăți în desfăşurarea constantă a comportamentelor sănătoase, deşi 
au intenții pozitive în această privință. 

Se constată un decalaj între intenţie şi comportament. De exemplu, li se 
poate părea greu să menţină o dietă sănătoasă sau să efectueze activități fizice în 
mod regulat, mai ales atunci când se confruntă cu tentatiile vieții moderne sau 
diverse oportunități (Rothman ef al., 2004). Schimbarea unui comportament 
negativ pare mai dificilă decât menţinerea unuia bun (Polivy & Herman, 2002). 


3. Autoreglarea comportamentului de sănătate 
3.1. Cadre 


Comportamentele de sănătate sunt guvernate de aceleaşi principii ca şi alte 
comportamente ce servesc autoreglării. Comportamentul se autoreglează prin mai 
multe mecanisme psihice: cognitive, motivationale, emoționale, volitionale, 
comportamentale (învăţare). 

Indivizii cu activitate fizică regulată care consumă mai multe fructe şi 
legume o fac pentru că sunt preocupaţi de starea lor de sănătate pe termen lung sau 
doar pentru că le face plăcere gustul acestor alimente şi faptul de a fi activi din 
punct de vedere fizic? Decidem noi sau suntem influențați atunci când hotărâm să 
renunțăm la fumat sau să adoptăm o dietă sănătoasă? Care este proporţia celor care 
îşi propun scopuri sănătoase ce îi conduc la comportamente sanogene? Explicarea 
mecanismelor comportamentale este complicată, deoarece  determinanții 
comportamentului pot fi multipli. 

Substratul autoreglării este intern şi extern: ne autoreglăm (atunci când ne 
stabilim singuri scopurile) şi interiorizăm cerințele externe astfel încât ne 
autoreglăm prin reglatorii din exterior (de exemplu, urmând indicaţiile medicilor). 
Comportamentele au (cu ponderi diferite) elemente de autoreglare si de reglaj 
extern. De exemplu, un om urmează sfatul medicului nu doar pentru că s-a 
argumentat această necesitate, ci şi din alte motive: este mai conformist 
(personalitatea), are încredere în medic (atitudini), are convingerea că tratamentul îl 

va ajuta (cognitie), este dornic să facă ceva pentru sănătatea sa pentru a reveni la 
activitățile curente (motivaţie), etc. (Brownlee ef al., 2000). 


3.2. Determinantii comportamentului de sănătate 


Comportamentul de sănătate include acțiunile observabile, deschise şi 
fenomenele mentale, emoţionale, modificări ale stărilor psiho-fiziologice ce pot fi 
măsurate şi raportate la norme de sănătate. Comportamentul de sănătate tine de 
atribute personale precum structuri motivationale (motive, impulsuri), structuri 
afective (stări), structuri cognitive (credințe, expectatii, percepții, opinii), structuri 
de comportament (obiceiurile, acțiunile şi patternurile de comportament deschis), 
structuri de personalitate (trăsături, valori) (Gochman, 1997). Studiul comporta- 
mentului de sănătate ia în calcul: componentele, determinanţii, relaţiile şi 
consecințele actelor comportamentale de sănătate (opuse actelor de risc). Se 
analizează elementele de context (social-economic, politicile sistemului de 
sănătate, etc.) pentru dezvoltarea şi implementarea abilităţilor ce adaptare, 
acomodare, coping, căutare şi construire a calităţii vieţii (Parkerson et al., 1993). 

Există o serie de factori care determină probabilitatea de adoptare a unui 
comportament relevant pentru sănătate. Aceşti determinanti pot fi clasificați fie ca 
factori interni (spre exemplu, cunoştinţele), fie ca factori externi (spre exemplu, 
suportul social) şi sunt esentiali pentru înțelegerea comportamentului. Prezența sau 
absența acestor factori acționează pe direcția iniţierii sau  restrângerii 
comportamentelor sănătoase. 


3.2.1. Factori interni determinanti ai comportamentului de sănătate 


3.2.1.1. Factorii fiziologici 

Aspectele biologice şi nivelul de energie pot contribui la activarea 
obiectivelor de sănătate şi pot facilita implementarea schemelor actionale (Ewart, 
1991). Pe de altă parte, ineficacitatea percepută a coping-ului activează schimbări 
biochimice care pot afecta diverse fațete ale funcţiilor imunitare (Bandura, 1990). 


3.2.1.2. Motivația pentru sănătate - se referă la imboldul indivizilor de a 
acţiona în direcţia implicării în comportamente preventive. Motivația pentru 
sănătate este o caracteristică a personalităţii. Acest tip de motivaţie susține acțiunile 
de achiziţie şi procesare a informaţiei (Ceisi & Olson, 1988). Efectele motivatiei 
pentru sănătate asupra comportamentului sanogen sunt mixte la diverse persoane: 
deşi motivaţia pentru sănătate întăreşte achiziția de informaţii pro-sănătate 
(restricţiile dietei şi continuarea dietei), dacă nu are intensitate optimă, ea nu 
influențează comportamentele pentru păstrarea sănătăţii (precum reducerea 
stresului, consumarea cu moderație a alcoolului si eliminarea consumului de tutun) 
(Moorman & Matulich, 1993; Abraham & Sheeran, 2005). 

Motivația are un rol semnificativ în culegerea informaţiilor despre sănătate, 
în adoptarea unor scopuri de sănătate, a unui stil de viaţă sănătos, în construirea 
sentimentului de autoeficacitate în privința sănătăţii (încrederea în capacitatea 

individuală de a adopta comportamente sănătoase preventive), apariția unor 
convingeri de sănătate (convingerea că un comportament de sănătate preventiv 
reduce posibilele amenințări ale stării de sănătate). 


3.2.1.3. Mecanismele voinţei 


Autoreglarea eficientă a comportamentului este obținută prin conlucrarea 
actelor de voință, cu auto-motivarea şi auto-orientarea. Abilitatile de adaptare la 
situaţiile de viaţă! autoreglare contribuie la reducerea riscurilor. Ele intervin în 
următoarele comportamente: 

- alegerea situaţiilor sociale la care se expun persoanele, 

- cât de bine sunt gestionate situațiile, 

- cât de eficient pot opune rezistență stimulentelor sociale pentru 
comportamente potenţial riscante (Bandura, 1990), 

- formarea unor abilități de negociere sau refuz al influenţei sociale, 

- formarea unor abilități de amânare a gratificării, de evitare a situaţiilor 
compromițătoare (O'Keeffe, 1990). 

„ Scopurile personale oferă un ghidaj pentru comportamentele sănătoase. 
Scopurile pot avea bazele în valorile personale şi pot regiza schimbările personale 
fiind urmate de efort pentru ca individul să poată depăși impedimente sau bariere. 

Se pun câteva întrebări cu privire la determinarea comportamentului prin 
scopuri: 

a) cum îşi fixează oamenii scopuri pentru sănătate şi cum pot urmări aceste 
scopuri? | 
| b) sunt aceste scopuri autentice sau ele. sunt răspunsuri la mesajele 
persuasive legate de sănătate şi la influențele sociale, fiind astfel sortite esecului? 

c) ce tip de scopuri în legătură cu sănătatea motivează considerabil 
comportamentul şi ce se întâmplă când aceste scopuri sunt în conflict unele cu 
altele? 

d) care sunt condiţiile ce promovează sau împiedică obținerea succesului în 
manifestarea comportamentelor sănătoase? 

e) cum fac față indivizii confruntării cu distractorii şi cu tentatiile când se 
luptă pentru îndeplinirea scopului? 

f) de ce este atât de dificil să acționăm împotriva intentiilor sau să continuăm 
încercările de schimbare a comportamentului, chiar atinci când suntem motivaţi 
pentru sănătate? 

Decalajul “intenție — comportament” este unul dintre cele mai studiate 
aspecte ale comportamentului de sănătate (Sheeran et al., 2005). 

Scopurile orientate către sănătate funcționează ca factori autoreglatori. Ele 
pot fi: 

- scopuri pe termen lung, stabilind cursul schimbării personale; 

- scopuri pe termen scurt, reglând efortul şi ghidând acțiunea în prezent 
asupra modului de realizare. 

Procesele volitionale orientate către atingerea scopurilor traduc calitatea 
omului de a fi un agent activ şi reprezintă un mecanism fundamental al 

autoreglării. Scopurile arată căile spre comportamentele sănătoase. Atunci când 
oamenii adoptă comportamente sănătoase (sau când fac lucruri benefice pentru 
sănătatea lor) se implică în activități care necesită un efort substantial şi au nevoie 
de o atitudine activă (un self activ) pentru a rezista tentatiilor ce pot apărea (scop, 
efort, activism, rezistență). Multe studii cu privire la relaţia autoreglare- 
comportament sanogen au examinat procesul de stabilire a unor scopuri sănătoase 
şi dificultăţile acestui proces. Diversele abordări identifică etape diferite ale acestor 
fenomene. 

Trei modele teoretice au explicat etapele şi mecanismele volitionale (Şi 
cognitive asociate) în autoreglarea CS: modelul comportamental actional (MCA) şi 
teoria puterii autocontrolului, teoria Controlului Cibernetic. 

Modelul comportamental actional MCA reprezintă abordarea autoreglării 
cel mai des studiată în domeniul comportamentelor sănătoase (Sheeran et al., 
2005). Tezele MCA afirmă următoarele: 

` . Autoreglarea comportamentului de sănătate are loc în etape. Indivizii aflaţi 
în stadii diferite se vor comporta în moduri calitativ diferite. 

- “Formarea intenjiilor de implementare a CS consolidează controlul 
acțiunilor orientate spre scop (în cadrul diverselor situaţii). Controlul este mai 
degrabă creat prin intermediul unui act de voință, decât în urma repetării unor 
perechi stimul-răspuns (învăţare). 

Motivatiile pot influenţa formularea intenţiilor de implementare sau efectul 
lor asupra comportamentului. /ntențiile de implementare reprezintă dispozitive 
utile în promovarea acțiunilor orientate spre scop pentru a executa o gamă largă de 
comportamente sanogene — de exemplu, activitatea fizică (Milne, Orbell & 
Sheeran, 2002); autoexaminarea părților corpului (Steadman & Quine, 2004); 
evaluarea cancerului cervical (Sheeran & Orbell, 2000). Natura scopurilor de 
sănătate este crucială pentru asigurarea autoreglării comportamentale. În situaţia în 
care oamenii adoptă scopuri/ standarde înalte, intenţiile de implementare determină 
emofii/ afecte negative, ceea ce conduce la ineficiență în acțiunile indivizilor 
(Powers et al., 2005). Intervenţiile trebuie ajustate la nivel individual, ceea ce face 
ca procesul de schimbare să varieze de la o etapă la alta. 

Teoria puterii autocontrolului, propusă de Baumeister et al. (1994), 
subliniază importanţa resurselor volitionale în vederea reglării selfului şi descrie în 
mod intuitiv încercările eşuate ale indivizilor în urmărirea unui scop. Tezele teoriei 
sunt următoarele: 

- Autocontrolul sau propria voință joacă rolul esenţial în autoreglarea 
oricăror comportamente, în măsura in care autocontrolul este necesar pentru a 
rezista tentafiilor ce pot interfera cu interesele personale pe termen lung. 

"= Succesul autoreglării depinde în totalitate de disponibilitatea resurselor 
(volitionale, energetice, de timp, etc.). 

- Autoreglarea are o capacitate limitată, fiind un proces bazat pe efort; 
sarcinile de autoreglare se bazează pe aceleaşi resurse (limitate). 

- Implicarea continuă a autocontrolului devine dificilă odată ce resursa a fost 
utilizată pentru o sarcină iniţială. 

Studiile au evidenţiat faptul că PTA oferă o serie de explicaţii relevante cu 
privire la încercările nereuşite de atingere a scopurilor legate de comportamentele 
sănătoase. Aceasta datorită faptului că resursele sunt variate şi au o dinamică 
diferită la acelaşi subiect. Astfel, resursele autocontrolului îi pot face pe indivizi să 
reziste tentatiilor (tutun, alcool, alimente grase) pentru o scurtă perioadă de timp, 
dar mai devreme sau mai târziu, ei vor ceda ca urmare a scăderii autocontrolului 
(scăderii sau apariţiei altor resurse). Deseori, acest lucru se întâmplă din cauza unor 
motive hedoniste (a se simți bine pe termen scurt —resurse emoționale) sau pentru 
că nu reuşesc să identifice beneficiile pe termen lung ale autocontrolului (resurse 
cognitive) (Tice et al., 2001). Vohs & Heatherton (2000) au descoperit faptul că o 
scădere a resurselor volitionale ca urmare a creşterii tentatiei de consum a 
bomboanelor de ciocolată conduce la creşterea cantității de înghețată consumată în 
rândul indivizilor care tin diete (dar nu şi asupra celor care nu încearcă în mod 
activ să reducă aportul caloric). 

PTA oferă explicații mai specifice pentru o gamă mai largă de probleme de 
sănătate, cum ar fi: mâncatul excesiv (Kahan eż al., 2003); fumatul (Sayette, 2004); 
abuzul de alcool (Muraven ef al., 2002) şi utilizarea prezervativelor (Bryan et al., 
2001). TPA (sau teoria resurselor autoreglării) are o bună valoare explicativă 
pentru eşecurile de dietă: eforturile de autocontrol (inhibitie) al impulsului de a 
mânca pot face mai dificil însuşi controlul comportamental (prin scăderea 
controlului cognitiv - individul doreşte să reziste, dar se gândeşte la alimentul 
shoe ast şi astfel impusul creşte). 

| TPA se aplică, în special, comportamentelor sănătoase bazate pe 
inhibarea/impiedicarea impulsurilor, dar nu poate oferi o bază pentru înțelegerea 
condiţiilor care îi determină pe oameni să-şi controleze cu succes impulsurile şi să 
menţină atingerea scopurilor sănătoase. Prin urmare, a avea suficiente resurse poate 
fi un ingredient esenţial, dar nu şi suficient al autoreglării, in special, atunci când 
dorim a explica o serie de comportamente complexe. 

Teoria Controlului Cibernetic a fost utilizată pentru a explica procesele 
` autoreglatorii pe baza mecanismului de feedback. Modelul cibernetic explică foarte 
bine ultima fază a actului voluntar, faza de verificare. În acest model, procesul 
dinamic al feedback-ului este cuprins în ciclul Test — Operaţiune — Test — Ieşire 
(TOTE, Miller et al., 1960): i 

Etapa 1: stimulul-input este evaluat/ comparat cu o valoare/ standard de 
referință (Test). 

Etapa 2: urmează acțiunea care aduce situatia/ persoana la acelaşi nivel cu 
standardul (Operaţiunea). 

Etapa 3: la momentul output sistemul retestează (prin feedback) dacă 
standardul a fost atins (Test). 

Etapa 4: procesul de control se încheie cu ajustările necesare (Ieşire). 

Mecanismul de feedback negativ reduce discrepanta dintre comportament şi 
standard (dintre starea actuală a individului şi scopul avut). Feedbackul negativ 
explică comportamentul de apropiere: când o persoană încearcă să atingă un scop 
valoros sau să se conformeze unui standard (creşterea activității fizice sau 
consumul de fructe) reducând distanța față de scop. Ciclul de feedback pozitiv 

măreşte discrepanta şi este implicat în acte de evitare (evitarea consumului de 
alimente cu un conţinut caloric ridicat sau reducerea cantității de alcool ingerat). 

Din păcate, nu există studii care să fi testat întregul ciclu TOTE în contextul 
comportamentelor sănătoase. 

Această teorie nu a fost examinată în raport cu structura ierarhică a 
scopurilor: în ce moment oamenii se preocupă/îşi stabilesc țeluri cu privire la 
sănătate?; sunt acestea scopuri de sine stătătoare sau doar un subtip instrumental de 
scopuri?; când acordă oamenii atenţie acestor tipuri de țeluri? (Carver, 2003). 

În ciuda acestui fapt, abordarea propune o serie de asumpftii relevante pentru 
comportamentul sanogen. Mecanismul de feedback poate avea valoare explicativă 
a comportamentelor sanogene. De exemplu, dacă oamenii vor încerca să îşi atingă 
scopurile (când se confruntă cu dificultăți), iar căutările lor sunt suboptime în 
raport cu standardul, atunci emoțiile negative (feedback) îi vor motiva pe indivizi 
să depună mai mult efort pentru împlinirea telurilor. La pacienții ce se confruntă cu 
boli cronice s-a constatat că expectantele pozitive, optimismul (feedback 
anticipativ) pot influența autoreglarea (Carver et al., 1993). 


3.2.1.4. Cognitiile 


Comparativ cu variabilele obiective ce tin de boală, factorii cognitivi, 
precum convingerile, atribuirile, asteptarile/expectatiile şi convingerile-atitudini 
prezic adaptarea la boală, la simptomele ei, dar şi răspunsurile comportamentale şi 
emoționale ale pacienţilor (Godoy-Izquierdo et al., 2007). 


(a) Conştiinţa sănătății sau bolii 

Constiinta sănătăţii se referă la gradul in care individul interiorizează 
preocupări legate de sănătate şi comportamente sănătoase ce sunt integrate în 
activităţile sale zilnice. Potrivit acestei abordări, indivizii care au o conştiinţă mai 
dezvoltată a sănătăţii şi care adoptă un stil de viață orientat spre stare de 
bine/bunăstare sunt mai predispuşi la adoptarea unor comportamente sanogene 
preventive, decât cei care nu au conştiinţa sănătăţii sau au un nivel redus al ei 
(Kraft & Goodell, 1993). 

Constiinta sănătăţii conduce la comportamente şi acţiuni din sfera calităţii 
vieţii (de exemplu, un individ care este interesat de comportamentele preventive, 
este mai înclinat a se informa despre ingredientele alimentelor pe care le consumă). 
Constiinta sănătăţii e privită ca un concept separat de motivaţia sănătăţii, ea se 
orientează pe aspectele externe, pe adaptarea la mediul în care individul isi propune 
să aibă grijă de propria stare de sănătate, pe când motivaţia sănătăţii este orientată 
către caracteristicile interne ale persoanei, motivele personale pentru a adopta 
comportamente de sănătate. 


(b) Cunostinjele despre sănătate 

Cunoştinţele despre sănătate se referă la informaţiile pe care un individ le 
deţine cu privire la propria sănătate şi la comportamentele sănătoase. Studiile arată 
că acest tip de cunoştinţe influenţează în mod pozitiv comportamentele sănătoase. 

De exemplu, cunoştinţele despre sănătate influențează alegerea unor alimente 
benefice şi nutritive (Johnson & Johnson, 1985); există o corelaţie pozitivă între 
aceste cunoştinţe şi îmbunătăţirea deprinderilor legate de regimul alimentar 
(Boechneret al., 1990). 

Cunostintele despre sănătate facilitează căutarea de informaţii şi reținerea 
mai multor aspecte relevante privind sănătatea. Structurile cognitive specifice 
pacienţilor informați uşurează memorarea şi achiziția de noi date despre sănătate 
(comparativ cu pacienţii fără cunoştinţe). Efectul cunoştinţele despre sănătate 
asupra comportamentelor sănătoase ţine de aspecte precum: motivația pentru 
sănătate (Moorman & Matulich, 1993), natura obiectivă a bolii, informaţiile cu 
privire la prevenirea comportamentelor nesănătoase, interpretarea persoanei privind 
corectitudinea şi completitudinea informaţiilor (unii consideră că au date suficiente 
despre sănătate, alţii se informează mai mult). 


(c) Cunoştinţele despre factorii de risc şi despre reducerea riscurilor 

Conform lui Bandura (1990), conştientizarea amplă a riscurilor şi 
cunoştinţele despre riscurile sănătății constituie preconditii importante ale 
schimbării comportamentale auto-directionate. Cunostinfele privind starea de 
sănătate actuală generează doar prima etapă a acțiunii - comportamente auto- 
reactive (auto-evaluative şi stabilirea de scopuri personale). Insă, simpla informare 
nu exercită neapărat o influență suficientă asupra schimbării comportamentului 
(etapa de modificare a obiceiurilor ce amenință sănătatea). Aşadar, nu este 
îndeajuns ca oamenii să fie instiintati cu privire la necesitatea de a modifica 
obiceiurile riscante, ci necesită sprijin privind modul în care îşi pot traduce 
preocupările în acțiuni eficiente. Percepția susceptibilitatii personale față de o 
anumită boală creşte şansele individului de a adopta un comportament relevant 
pentru sănătate. Absența unei percepții privind gravitatea riscurilor, nu va servi 
drept motivaţie pentru a schimba comportamentele de risc (Cole, Holtgrave, & 
Rios, 2008). 

Cunostintele despre riscurile şi beneficiile sănătăţii sunt factori ai CS. 
Schimbarea CS apare când se manifestă influențe adiționale asupra sinelui pentru 
ca oamenii să poată depăşi impedimentele în adoptarea şi menţinerea unor 
obiceiuri de viață sănătoase. Dacă indivizii înțeleg modul în care obiceiurile de 
viata le afectează sănătatea şi se cred capabili să-şi optimizeze comportamentul de 
sănătate (autoeficacitate), atunci pot schimba obiceiurile periculoase, chiar dacă 
acestea le oferă anumite satisfacţii. Credinţele cu privire la eficacitatea personală 
reprezintă un determinant al motivatiei acțiunii. În cazul în care oamenii nu cred că 
pot produce efectele dorite prin activităţile realizate, ei manifestă un interes redus 
de a acționa şi persevera în fata dificultăților. 


(d) Atribuirile 

Atribuirile reprezintă procese de explicare cauzală folosite pentru a înțelege 
situaţia. Helman (2001) a sugerat că oamenii atribuie cauzele bolilor: 

(1) factorilor intraindividuali precum obiceiuri nesănătoase sau stări 
emoționale negative; 

(2) factorilor din mediul natural (poluarea sau microbii); 

(3) factorilor asociați celorlalți indivizi sau lumii sociale (stresul 
interpersonal, facilitățile medicale sau acţiunile celorlalți); 

(4) factorilor supranaturali ce includ zeități, destinul sau credinţe indigene 
precum vrăjitoria. | 

Teoria atribuirii responsabilității postulează că indivizii încearcă să 
găsească explicaţii pentru cauzele evenimentelor importante de viaţă, pentru starea 
de sănătate şi boală (North, 1999; Brown et al., 1999). Dacă îmbolnăvirea sau 
accidentarea este percepută că fiind cauzată de forte dincolo de controlul individual 
pot apărea sentimente de furie şi neajutorare. Dacă individul consideră că el însuşi 
a cauzat afectarea sănătăţii furia poate fi direcționată în interior, el poate accepta 
mai uşor situaţia, poate manifesta o întristare normală legată de acțiunea 
vătămătoare, stare ce are ca rezultat încercarea de a rectifica situaţia, prin aceasta 
participând activ la recuperare. Elementul comun ambelor situaţii este 
probabilitatea răspunsului depresiv (Reidy & Caplan, 1994). S-a constatat că 
atribuirea responsabilitatii către sine şi autoînvinovăţirea au un efect adaptativ în 
primele faze ale adaptării la situația de îmbolnăvire, nu pe termen lung. Efectele 
psihologice pe termen lung nu sunt influențate de faptul că pacienţii se percep sau 
nu ca fiind responsabili pentru accidentarea lor (Brown et al., 1999). 

Atribuirile reprezintă nucleul pe baza căruia se formează în timp 
convingerile privind starea de sănătate şi de boală. Există o relaţie de influenţă între 
atribuiri şi convingeri: convingerile despre sănătate formează scheme cognitive ce 
determină modul în care oamenii fac atribuiri. De cele mai multe ori, stilurile 
atributionale variază transcultural - există grupuri culturale cu convingeri diferite 
comparativ cu modelul biomedical vestic. De exemplu, pacienţii din Occident tind 
să atribuie cauzele bolii individului sau lumii naturale, în timp ce indivizii din țări 
neindustrializate explică bolile ca rezultat al unor cauze sociale sau supranaturale 
(Vaughn er al., 2009). 


(e) Convingerile despre sănătate (Modelul Convingerilor despre Sănătate - 
MCS- Health Belief Model) 

MCS reprezintă instrumentul teoretic cel mai frecvent utilizat pentru a 
înțelege comportamentele benefice pentru sănătate şi posibilele motive ale 
nerespectării acţiunilor sanogene recomandate. Modelul susține că percepțiile şi 
convingerile personale despre boală şi despre strategiile accesibile pentru a 
diminua apariția acesteia determină comportamentul sanogen. Există patru 
categorii de convingeri despre sănătate (componente majore ale compliantei): 

- percepţia severitatii bolii; 

- percepția vulnerabilitatii faţă de boală; 

- percepția beneficiilor, 

- percepţia barierelor. 

La aceste variabile au fost adăugate ulterior alte constructe, precum 
autoeficacitatea şi stimulii determinanti ai acţiunilor sanogene — Tabelul 1 
(Rosenstock et al., 1988). 

Modelul Atitudini, Convingeri şi Valori fundamentale (complexul/ modelul 
ABC: Attitudes, Beliefs, Core Values) stabileşte o relație între atitudinile de 
sănătate şi aspectele cognitive ale personalităţii (convingeri, valori). Succesul în 
adoptarea CS nu ţine numai abilități adaptative sau rezolutive, ci şi atitudinea de 
încredere puternică în capacitatea personală de a exercita un control personal 
asupra situaţiei. ATITUDINEA de încredere în capacitatea de control a situației 
este influențată de CREDINTA/ percepția eficacității. Dacă persoana se consideră 
eficace în a gestiona problema de sănătate atunci poate lua în considerare 
posibilitatea de schimbare a obiceiurilor de viata: cât de mult efort va depune; cât 
de mult se va schimba; cât de bine va menţine schimbările pe care le-a realizat. 
Adoptarea efectivă a comportamentului menţionat tine şi de VALOAREA 
comportamentului pentru sine. Indivizii pot să eşueze în a acționa pe baza 
indicatiilor medicale pentru că nu acordă valoare acestor informatii/cunostinte sau 
nu au convingerea că acţiunile recomandate vor preveni cu adevărat contactarea 
sau progresul bolii. Când persoana percepe boala ca pe un risc personal cu 
consecințe serioase asupra persoanei proprii, atunci apare motivația pentru acțiune 
(Coates, 1988). 


Tabel 1. Modelul Convingerilor despre Sănătate (Rimer & Glanz, 2005). 


Credinte despre şansele - definirea populațiilor aflate în risc şi a 
de a dezvolta boala nivelurilor de risc; 

- personalizarea informaţiilor despre risc 
pe baza caracteristicilor sau 
comportamentelor individuale; 

- asistarea individului pentru a dezvolta 
percepții corecte ale riscurilor; 
- specificarea consecințelor bolii şi a 
acțiunilor recomandate; 


Percepția 
vulnerabili- 
tății 


Percepția 
severității 


Credinte despre severi- 
tatea bolii şi a consecin- 
elor sale 
Credințe. privind efica- 
citatea adoptării unor 
acțiuni pentru a reduce 
riscurile sau gravitatea 
Credinte despre costu-rile 
materiale şi psiho-logice 
ale tratamentului 
Factorii care activează 
intenţia de schimbare 


- explicarea acțiunilor ce trebuie 
întreprinse: cum, unde, când şi 
clarificarea potentialelor rezultate 
pozitive; i 

- oferirea de reasigurări, încurajări şi 
asistență; 

- corectarea informaţiilor eronate; 
- oferirea de informaţii privind 
implementarea; 

- promovarea conştientizării şi instituirea 
unui sistem de memento-uri; 
- oferirea de training şi asistenţă în 
implementarea acțiunilor sanogene; 
- stabilirea progresivă de obiective; 
- oferirea de întăriri verbale; 

- demonstrarea comportamentelor 
dezirabile. 


Percepția 
beneficiilor 


Percepția 
barierelor 


Stimulii 
pentru 
acțiune 


Autoeficaci- 
tatea 


Increderea în propria 
capacitate de a acționa 

(f) Aşteptările/ expectatiile 


Comportamentul de sănătate este afectat şi de rezultatele pe care oamenii le 
aşteaptă în urma propriilor acțiuni. Expectatiile se raportează la trei aspecte: 

a) plăcerea fizică şi efectele fizice adverse pe care comportamentul le 
produce; 

b) aprobarea sau dezaprobarea socială a comportamentului, ţinând cont de 
faptul că acesta este în mare parte reglat de reacţiile sociale pe care le evocă; 

c) reacțiile auto-evaluative pozitive şi negative ca urmare a propriului 
comportament. Oamenii adoptă standarde personale şi îşi reglează comportamentul 
în funcţie de propriile reacții. Ei se angajează în activităţi care le oferă sentimente 
de satisfacţie de sine şi autovalorizare şi evită căile care i-ar putea conduce la 
insatisfactie de sine (McDale et al., 2011). 


3.2.1.5. Personalitatea (abordarea dispozițională a CS) 


Mai multe studii au indicat relaţii puternice între sentimentul de 
sănătate/starea de bine individuală şi trăsăturile de personalitate: optimismul, 
simţul coerentei, rezistența personală la stres, eficiența coping-ului, ostilitate 
(Stokols, 1992). Locul controlului este constructul de personalitate cel mai mult 
relationat cu comportamentele de promovare a sănătăţii (reprezintă măsura în care 
persoanele percep evenimentele din viata de zi cu zi ca fiind/ sau nefiind în sfera 
lor de control). Persoanele care deţin un /oc al controlului intern au o tendință 
crescută de asumare a responsabilități pentru menţinerea stării lor de sănătate 
(Darrow, 1989). 

Rolul autoeficacitafii în schimbarea comportamentală a fost documentat 
pentru o varietate de domenii: consumul de droguri; activitatea sexuală; consumul 
de ţigări; reducerea greutății corporale şi dieta. Autoeficacitatea/ eficacitatea 
percepută se referă la credinţa indivizilor în propria lor capacitate de a exercita 
control asupra functionalitatii lor şi asupra evenimentelor care le afectează viata 
(Bandura, 1997). Autoeficacitatea este efectuată de nivelul scăzut al coeziunii 
familiale, instabilitatea familială şi sentimentele de lipsă a puterii, care conduc la 
niveluri ridicate de stres. 

Mecanismele prin care autoeficacitatea îşi exercită influența asupra 
comportamentului au fost prezentate în diverse teorii ale psihologiei sociale. 

Potrivit Teoriei Social Cognitive (Bandura, 1977), indivizii cu percepții mai 
bune despre propriile abilități au şanse mai mari de a iniția comportamente 
sănătoase (de exemplu: încetarea sau reducerea fumatului) comparativ cu cei a 
căror autoeficacitate este scăzută. Structurarea programelor de promovare a 
comportamentelor sănătoase ar trebui să înceapă cu stabilirea scopurilor şi nu cu 

mijloacele necesare. Acest lucru se bazează pe aplicativitatea teoriei social- 
cognitive asupra promovării sănătății şi preventia bolilor (Bandura, 1997). 

Această teorie identifică setul principal de determinanti comportamentali, 
specifică mecanismul prin care aceştia produc efecte şi oferă ghidare pentru 
implementare. Determinantii principali sunt: 

- cunoaşterea riscurilor în care se află sănătatea şi beneficiile unor diferite 
practici sănătoase; 

- percepţia autoeficacitatii (controlul asupra obiceiurilor de sănătate); 

- expectatiile despre costurile şi beneficiile anumitor comportamente 
sănătoase; 

- scopurile legate de sănătate; 

- planurile şi strategiile concrete pentru comportamentele de sănătate; 

- facilitatorii schimbării comportamentale si impedimentele sociale sau 
structurale percepute. 

Facilitatorii şi obstacolele percepute (aspecte sociale, economice, activitățile 
umane) pot face oamenii abordeze activ provocările obiceiurilor sănătoase sau 
descurajează conduita sănătoasă. 

Autoeficacitatea este un determinant cheie deoarece îşi pune amprenta 
asupra comportamentului de sănătate atât în mod direct, cât şi prin influența pe care 
o are asupra celorlalți determinanti. Oamenii au tendinţa de a evita sarcinile care le 
depăşesc abilităţile, în timp ce le caută pe cele pentru care se consideră competenți. 

| Credinţele despre autoeficacitate: | 

- determină scopurile şi aspirațiile. Cu cât este mai puternică eficacitatea, cu 
atât este mai înalt scopul cu care oamenii se provoacă pe sine şi cu atât este mai 
ferm angajamentul de a obține rezultatul dorit; 

nd influențează deciziile, cantitatea de efort pe care omul o investeşte în 
activități, perioada în care va persevera pentru a face față dificultăților. Un 
sentiment puternic al autoeficacitatii este considerat cel mai bun determinant pentru 
ca o încercare, prin perseverență, să devină un comportament sănătos; 

- modelează şi rezultatele pe care indivizii le aşteaptă în urma efortului 
depus. Cei care au un nivel de eficacitate adecvat aşteaptă efecte favorabile, iar cei 
care prezic performanțe deficitare de la propria persoană anticipează că eforturile 
lor vor conduce la rezultate slabe; 

- determină percepțiile asupra obstacolelor/ impedimentelor. Indivizii cu 
autoeficacitatea scăzută sunt convinşi de inutilitatea efortului depus în fata 
dificultăţilor. În schimb, cei cu autoeficacitate ridicată văd impedimentele ca pe 
nişte abilități de a le depăşi prin intermediul efortului susținut sau ca pe modalități 
de îmbogăţire a managementului de sine; 

- reduce vulnerabilitatea la stres şi depresie şi recăderile (Bandura, 1986). 

Rezultatele expectantelor: 
Fizice; 
Sociale; 

Auto-evaluative. 


| Scopuri Ha | Comportament 


2: 


Factorii socio-structurali: 
Facilitatort; 
Impedimente. 


Autoeficacitatea 


E 


Figura 1. Relaţia autoeficacitate — comportament 
: (perspectiva teoriilor social cognitive, Bandura, 1997). 


Studiile arată că relaţia dintre determinantii sănătăţii şi CS este mediată de 
autoeficacitate. Ea având un rol major în menţinerea comportamentelor sănătoase 
(de exemplu: exerciţii fizice; activitate sexuală; preventia bolilor cardio-vasculare). 
La indivizii cu nivel ridicat de autoeficacitate există o probabilitate mai mare a 
manifestării comportamentelor sănătoase, în special pentru că percep obstacolele ca 
provocări pentru autodepăşire (Maibach & Murphy, 1995). Autoeficacitatea 
prezice dezvoltarea și menţinerea comportamentelor sănătoase în arii foarte 
diverse: renunțarea la fumat; controlul greutăţii corporale şi tulburările de 
alimentaţie; activitatea fizică; abuzul de alcool; conduita de contraceptie; 
complianta la tratamentul medicamentos (Lawton er al., 2007). In perioada 
adolescenţei, autoeficacitatea are un rol predictiv puternic pentru diferite tipuri de 
comportamente: comportamentul alimentar, consumul de droguri şi 
comportamentul sexual (Dilorio et al., 2001). Un nivel ridicat al autoeficacității 
scade posibilitatea ca adolescentul să aibă încredere în competenţa percepută a 
celorlalți şi astfel poate reduce influențele negative de modelare din interiorul 
grupului. În plus, există o probabilitate mai redusă ca un adolescent cu o 
autoeficacitate crescută să apeleze la comportamente ce îi pun viaţa în pericol, 
încercând astfel să atragă atenția celor din jur, ca o modalitate de a-şi spori stima de 
sine (Caroll et al., 2008). Astfel, se poate spune că autoeficacitatea are un rol 
protectiv, apărând adolescenţii de comportamentele negative şi favorizându-le pe 
cele sănătoase (Schwarzer & Jarusalem, 1995). 

Autoeficacitatea este un predictor puternic pentru comportamentele de 
prevenire şi detecție a bolii (Egbert er al., 2001). Diferenţele individuale în ceea ce 
priveşte autoeficacitatea se mențin şi în cazul stilurilor atributionale. Cei cu 
autoeficacitate ridicată atribuie eşecurile unor factori externi şi le construiesc ca pe 
o retragere temporară pentru a-şi reveni, în timp ce indivizii cu autoeficacitate 
scăzută atribuie, în general, rezultatele negative propriei lor inabilitati de a realiza 
sarcinile (Abraham & Michie, 2008). 

În cancer autoeficacitatea are o valoare asupra domeniilor funcționării 
persoanei: deplasarea, mobilitatea şi îngrijirea corporală, vigilenta, alimentaţia, 
serviciul, somnul şi odihna. Pacienţii cu cancer care au credinţa că pot exercita un 
anumit control asupra bolii lor dovedesc o ajustare psihologică mai bună decât cei 
fără astfel de credinţe. 

Indivizii cu nivel redus de autoeficacitate au şanse mai mici de a fi 
perseverenti şi se plâng de tipul de regim sau tratament, în ciuda credințelor proprii 
despre potenţialul benefic al intervenţiei. De exemplu, fumătorii cu o eficiență mai 
scăzută în a-şi controla comportamentul adictiv au mai puţine încercări de a 
renunţa la el, comparativ cu cei care se considera mai eficace. 

Autoeficacitatea scăzută poate fi un predictor al dezvoltării dependenței. 
precum medicii, psihoterapeutii, membrilor din familie. 

Autoeficacitatea este asociată pozitiv compliantei. Are un mediator între 
complianță şi variabilele fiziologice (simptome, abuzul de diferite substanțe, 
povara percepută a transformării) şi cele psihologice (depresie, suport social, 
caracteristici ale personalității şi stigmatul perceput) (Lawton et al., 2009). 

Autoeficacitatea percepută şi actionala constituie un obiectiv terapeutic. 
Autoeficacitatea permite controlul mai bun al durerii, ameliorarea dizabilitatilor, 
functionalitatii, împiedică dezvoltarea depresiei şi a sentimentului de neîmplinire. 
Dacă indivizii îşi percep durerea ca fiind necontrolabilă, pesimismul şi deprecierea 
abilităților de coping persistă. Dacă indivizii consideră că sunt capabili să utilizeze 
în mod eficient abilităţile de coping (credințele de autoeficacitate), creşte toleranța 
la situaţii aversive. Aceste cognitii influențează atât aspectele fiziologice, cât şi pe 
cele psihologice. 

*** Chestionarul de Eficacitate de Sine Sherer (SES, Sherer et al. 1982; Sherer si 
Adams 1983) este un instrument constând din 23 de itemi scorati de la 1 (în foarte mică 
măsură) la 5 (în foarte mare măsură), dezvoltat pentru a evalua eficacitatea personală 
generală. Studiile de validare pe adulți au demonstrat că instrumentul are o consistență 


internă şi o validitate de construct pentru două subscale, Autoeficacitate generală (17 itemi) 
şi Autoeficacitate socială (6 itemi). 


3.2.1.6. Emofionalitatea şi interacțiunea cognitie-emofie-personalitate 


Afectivitatea este considerată un proces psihic (auto)reglator. Emotiile 
semnalizează: 

(a) stimulii care aduc daune/ nu concordă cu instinctele sau nevoile de bază, 
ori cu cele superioare, 

(b) absenţa stimulilor necesari nevoilor (semnalizarea dezechilibrelor). 

Autoreglarea emoţională se manifestă prin lansarea unor stări afective care 
antrenează mecanisme de | 

- evitare-respingere a stimulilor periculoşi, situaţiilor riscante şi 
comportamentelor de risc sau 

- căutare-apropiere a stimulilor necesari, situaţiilor utile, comportamentelor 
sănătoase. 

Multe campanii de promovare a comportamentului sănătos fac apel la 
sentimente (frica asociată cu imagini ce prezintă consecințele unor comportamente, 
de ex. fumatul, neglijenta în raport cu siguranţa muncii etc.). 

Mischel şi Shoda (1998) susțin că autoreglarea comportamentului se 
realizează prin interrelatiile dintre cinci tipuri de unități cognitiv-emotionale. 
Aceste unități se referă la diverse tipuri de evenimente mentale - gânduri, afecte — 
care se activează în mod caracteristic şi stabil la nivelul unui individ, în relație cu o 
anumită trăsătură a situaţiilor sau Selfului. Unităţile cognitiv-afective includ toate 
aspectele psihologice, sociale şi fiziologice ale oamenilor ce le permit să 
interacţioneze stabil cu mediul lor (Tabelul 2): 

1. strategiile de codificare, sau modul individualizat al oamenilor de a 
categoriza informaţiile pe care le primesc de la diverse categorii de stimuli; 

2. aşteptările/ expectatiile şi credintele/ convingerile; 

3. răspunsurile afective, emoțiile, sentimentele şi afectele ce însoțesc 
reacțiile fiziologice; 

4. obiectivele şi valorile (ce tind a reda un comportament destul de 
consistent); 

5. competențele şi strategiile auto-regulatorii (una dintre cele mai importante 
competențe este inteligența; oamenii folosesc strategii auto-reglare pentru a-şi 
controla propriile comportamente pentru obiectivele auto-formulate şi consecinţele 
auto-produse). 


Tabelul 2. Tipuri de unități cognitiv-afective 
în sistemul mediator al personalităţii. 

1. (En)codari: Categorii (constructe) ale Eului, oameni, evenimente şi situaţii 

externe şi interne). | 
2. Asteptiri si  Credinţe: despre lumea socială, despre rezultatele 
comportamentului în situații speciale, despre auto-eficacitate. 
3. Procese afective: sentimente, emoții şi răspunsuri afective (inclusiv reacții | 
fiziologice). | 
4. Obiective/ scopuri şi Valori: rezultate dezirabil şi stări afective; rezultate 
aversive şi stări afective; obiective, valori, proiecte de viaţă. | 
5. Competenţe şi Planuri de auto-reglare: comportamente potenţiale si lucrări pe | 
care cineva le poate face; planuri şi strategii pentru organizarea acțiunii, | 
rezultatelor personale, comportamentului şi stărilor interne. | 


În modelul unităţilor cognitiv-afective ale personalității (CAPS), diferențele 
individuale stabile reflectă organizarea distinctivă a cognitiilor şi afectelor, care 
caracterizează schimbările şi activările lor în timp şi în diferite situaţii. In această 
organizare, există un ghidaj şi o serie de constrângeri ale activării particulare a 
cognitiilor, proceselor afective şi acţiunilor ce sunt disponibile în cadrul sistemului 
în raport cu diferite aspecte situationale. Această organizare stabilă sau reţea a 
interrelatiilor este conceptualizată ca produs al istoriei învățării social-cognitive a 
individului în interacțiune cu istoria biologică (precum temperamentul Şi 
determinantii genetic-biochimici). Un sistem de personalitate este caracterizat de 

unitățile cognitive şi afective disponibile, organizate într-o rețea a interrelatiilor. 
Când anumite configurații de trăsături situationale sunt experimentate de către un 
individ, un subset caracteristic de cognitii şi afecte devin active prin reţeaua 
distinctivă a conexiunilor în procesul de (en)codificare. Conexiunile dintre unitățile 
cognitive şi afective ghidează şi constrang activările altor unități ale rețelei, 
activând planuri, strategii, comportamente potenţiale, în procesele  generării 
conduitei. | 

La nivelul persoanei, organizarea acestui sistem se presupune a fi stabil şi 
unic. Unităţile mediatoare se activează în relație cu anumite particularități ale 
situaţiilor sau sunt dezactivate, inhibate în raport cu alte aspecte situationale, ori nu 
sunt afectate de loc de acestea. Conexiunile dintre unităţile din interiorul rețelei 
stabile care caracterizează persoana pot fi pozitive, crescând activarea sau negative 
scazand activarea. 7 

O implicatie importantă este aceea că indivizii diferă caracteristic in 
diversele situaţii particulare, care sunt ingredientele active pentru ei. Ele activează 
dinamicile distinctive individuale, caracteristicile previzibile ale cognitiei, afectului 
şi acțiunii/comportamentului în acele situaţii. Aceste dinamici nu sunt activate doar 
de particularitatile situaţiilor externe, ci şi de feedback-ul proceselor cognitive şi 
afective activate de astfel de evenimente interne (ca atunci când eşti “trist” sau te 
simți “singur”) sau de situaţii ce pot fi pur şi simplu imaginate sau anticipate. 
Comportamentele pe care petsoana le construieşte în mediul interpersonal şi social 
pot, la rândul lor, să schimbe caracteristicile situationale întâlnite in tranzacții 
(Mischel si Shoda 1998). 

Teoria interacțiunii sistemelor personalității (personality systems 
interactions — PSI) afirmă că motivația umană şi personalitatea sunt mediate de o 
ierarhie a sistemelor reglatoare. Există şapte nivele ale reglării, care pot fi 
organizate pe trei niveluri majore (Kuhl er al., 2006) (Tabelul 3). 

La nivelul cel mai de jos, comportamentul este ghidat de senzații şi de 
programe comportamentale intuitive. Recunoaşterea obiectuală este un sistem al 
senzațiile elementare specializat în detecția abaterilor, lucrurilor neaşteptate sau 
discrepante, incluzând stimulii externi sau interni, ca „obiecte” ale experienței. 
Controlul comportamental intuitiv este un sistem care susține programele motorii 
intuitive, specializat în organizarea programelor comportamentale automate. 

La nivelul de mijloc, comportamentul este ghidat de emoții şi sisteme de 
coping. Sistemele afective pozitive şi cele negative asigură reglajul. comporta- 
mentului de apropiere sau evitare. Acest nivel este responsabil şi de coping, 
integrând informația discrepantă la un sistem de nivel superior prin activarea 
hipocampului. Motivele sunt implicate în aceste mecanisme. 

La cel mai înalt nivel, comportamentul este reglat de două sisteme cognitive 
complexe: specializate în procesarea analitică secventiala si auto-control, pe de o 
parte şi în procesarea hollistă/ sintetică şi auto-reglare, pe de altă parte. Memoria 
intenţională menţine legiferarea scopurilor la un nivel conştient şi analitic şi, în 
acelaşi timp, inhibă intenţiile premature legate de scopuri. Memoria extensivă/ 
prelungită integrează informaţii care se originează în diferite modalități senzoriale, 

nevoi, stări corporale, etc., permițând formarea unor „hărți cognitiv-emotionale” 
extinse, parti esenţiale ale Eului. 


Tabelul 3. Niveluri şi sisteme ale teoriei interacțiunii sistemelor personalităţii. 
Cognitii complexe | (7) Auto-conducere Auto-reglare (EM) 
Auto-control (IM) 
(6) Cognitie de nivel înalt | Procesări  holliste paralele 
(EM) 
Procesări secvențiale analitice 


Emotii şi coping | (5) Motive Putere (EM) 
(măsuri Realizare (IM) 
adaptative) Afiliere (IBC) 


(4) Coping emoțional OR «— Hipocamp — EM 
(3) Afect Pozitiv (IBC) Inhibiţie pozitivă 
(IM) 
Negativ (OR) Inhibiţie 
negativă (EM 
Senzatii si | (2) Temperament Activare motorie (IBC) 
comportament Activare/ arousal senzorial 
elementar (1) Operații cognitive | (OR) 
simple Programe motorii (IBC) 
| Categorizare senzorială (OR 
Note: EM — memorie extinsă, prelungită; IM — memorie intenţională; OR — recunoaşterea 
obiectului; IBC — control comportamental intuitiv; + — - interacţiunea dintre două 
sisteme. Teoria PSI susține interacțiunea între toate sistemele, mai ales la nivel înalt. Sunt 
listate în tabel numai sistemele principale (coloana a treia) implicate în fiecare nivel. 


În anumite momente, comportamentul omului poate fi reglat simplu de 
sistemele elementare - recunoaşterea obiectuală şi controlul comportamental 
intuitiv. Comportamentul ghidat de aceste sisteme este rigid, inflexibil. O mai mare 
flexibilitate în reglarea comportamentului poate fi achiziționată prin participarea 
sistemelor de la niveluri mai înalte. Reglarea comportamentelor sofisticate depind 
de coordonarea sistemelor elementare cu cele superioare. Există două forme 
complexe de auto-conducere (auto-guvernare): 

- legiferarea scopurilor (presupune 0 interacțiune între memoria 
intențională, care formează şi menţine reprezentarea scopurilor abstracte și 
controlul comportamental intuitiv, pentru a traduce scopurile abstracte în acțiuni 
concrete), 

- auto-dezvoltarea (implică interacţiunea între recunoaşterea obiectuală, care 
relevă aspecte neaşteptate sau indezirabile ale experienţei şi memoria extinsă, 
pentru a integra noile experienţe în rețelele de priorități personale). 

Pentru a realiza aceste două forme de auto-conducere, coordonarea 
proceselor depinde de afectivitate. Afectele pozitive coordonează relaţiile dintre 

memoria intentionala şi controlul comportamental intuitiv. Când afectele pozitive 
au un grad scăzut (de exemplu, când persoana întâmpină solicitări grele, frustrări, 
descurajare), memoria intențională este activată, iar controlul comportamental 
intuitiv este inhibat. Când nivelul afectului pozitiv este înalt (primirea unei 
recompense sau experimentarea succesului) memoria intentionala este inhibată, iar 
controlul comportamental intuitiv este activat. Afectul negativ coordonează relaţia 
dintre recunoaşterea obiectuală şi memoria extinsă. Când nivelul de afect negativ 
este ridicat (amenințare, frică, durere), recunoaşterea obiectuală se activează, iar 
memoria extensivă se inhibă. Când nivelul de afect negativ este scăzut (calm, 
relaxare), recunoaşterea obiectuală se inhibă, iar memoria extensivă se activează. 
În concluzie, schimbările afectelor sunt vitale pentru legiferarea scopurilor şi 
pentru auto-dezvoltare. Abilitatile de reglare afectivă vor facilita major 
autoreglarea în general (vezi Kuhl et al., 2006). 


3.2. Factori externi determinanti ai comportamentului de sănătate 


3.2.1. Suportul social 

Schimbarea CS se produce în cadrul unei (retele de influențe sociale. În 
funcţie de natura lor, factorii sociali pot susţine, întârzia sau submina eforturile 
pentru schimbare cca da bată (Bandura, 1990). Persoanele semnificative din 
anturajul individului au deseori o influenţă în alertarea acestuia vis-a-vis de riscuri, 
în sugerarea unor modalități de reducere a riscurilor şi în modelarea unor strategii 
specifice pentru a schimba comportamentul (Coates, 1988). 


3.2.2. Mass-media 

Datorită spectrului larg în care îşi exercită aria mass-media poate servi 
drept un agent major pentru difuzarea informaţiilor privind recomandările de 
sănătate. Mass-media nu poate afecta comportamentul în mod direct, ci indirect, 
prin intermediul convingerilor şi al atitudinilor. Astfel, cele mai multe mesaje îşi 


îndeplinesc scopurile persuasive prin creşterea autoeficacitdfii percepute (Bandura, 
1990). 


3.2.3. Sistemul de sănătate 

Poate facilita schimbarea comportamentelor de sănătate, a atitudinilor şi 
convingerilor privind sănătatea. Aspectele cu rol influent în CS sunt: accesul la 
servicii (accesibilitate geografică), accesul la resursele sistemului de sănătate, 
designul serviciilor, strategiile de planificare a serviciilor, strategiile de promovare 
a sănătăţii, programe de screening al riscurilor, etc. (Stokols, 1992). 


3.2.4. Factori socioculturali, economici şi politici 

Aculturatia presupune adoptarea limbii şi a stilurilor de viață (culturale 
normative) ce aparțin populaţiei de origine, dar şi progresul socio-economic, 
absența prejudecatilor şi discriminării în cadrul societății, căsătoria mixtă, etc. 
(Portes & Rumbaut, 2000). 

Termenul  “aculturaţie” este folosit pentru a descrie schimbările 
comportamentale, valorice şi atitudinale ce se produc în urma contactului dintre 
două grupuri de populaţie anterior necunoscute (grupul de imigranţi şi societatea de 
bază). Se admite existența unei bipolarități a aculturatiei, in care culturile celor 
două grupuri se influențează reciproc, producând şi efecte asupra 
comportamentului sănătos (în general se admite că modificările mai mari se produc 
în cultura grupului subordonat/ minoritar) (Hunt, 1999). 

Factorii sociali şi normele comunității au o influenţă considerabilă asupra 
analizei costuri-beneficii a schimbării comportamentale si asupra autoeficacității 
(Coates, 1988). Corespondenta, coincidenta între valorile grupurilor de referință 
influente şi valorile personale reprezintă un predictor al adoptării de CS (O'Keeffe, 
1990). Rolul aculturatiei a fost examinat în raport cu diferite aspecte ale stării de 
sănătate: comportamentul de risc (consumul de alcool/ țigări; practici sexuale 
nesigure); accesul la modalităţile de revenire a bolilor (imunizare; control prenatal; 
control stomatologic); credintele/ atitudinile cu privire la sănătate (credinţe despre 
parentitate); sănătatea copiilor/ nou-ndscutilor (greutate scăzută la naştere; 
mortalitate infantilă). 

În SUA, legătura dintre aculturatie şi sănătate s-a analizat nu numai cu 
raportare la imigranți, ci şi cu raportare la grupurile de minorităţi (precum cele 
afro-americane, nativii americani şi puertoricanii). Deşi iniţial studiile se centrau 
asupra rolului aculturatiei privită ca sănătății vizează şi factorii socioeconomici, 
factorii contextuali şi discriminarea (Arcia et al., 2001). 

Figura 2 propune un set de variabile directe şi mediate ce alcătuiesc un 
model al înțelegerii raportului cultură - sănătate. 

Figura 2. Relația dintre procesul de anaran } şi i oomportameritele iiie 
(adaptare pentru populația hispanică din S.U.A., după Williams er al., 1993). 

Studiile relevă câteva tendințe ale aculturatiei: 

- factorii familiali şi cei comunitari mediază asocierea pozitivă dintre 
asimilarea imigranților, pe de o parte şi sănătatea mentală/fizică scăzute şi 
comportamentele de risc, pe de altă parte (Harris, 1999). 

- discriminarea percepută şi stresul legat de aculturatie determină efecte 
independente asupra comportamentului depresiv la adulţi (de origine mexicană din 
California) (Finch et al., 2000). 

- imigranții care sunt mai “aculturati” manifestă comportamente mult mai 
nesănătoase decât cei mai putin ”aculturati”. 

„= asocierea pozitivă dintre aculturatie şi sănătatea precară a fost confirmată 
pentru consumul de alcool, de țigări şi de droguri şi pentru greutatea scăzută la 
naştere (Norman & Seydel, 2005). Apare întrebarea de ce oferă aculturatia efecte 
diametral opuse în ceea ce priveşte comportamentele sănătoase? Unii cercetători 
vorbesc despre “statutul de imigrant” (Harris, 1999) sau despre o “orientare 
culturală specifică” (de exemplu: mexicanii) (Scribner & Dwyer, 1989) ce 
acționează ca un efect protectiv asupra sănătății. Sunt mecanisme care prin 
creşterea aculturatiei pot înrăutăți starea de sănătate (de exemplu: prin reducerea 
suportului social, imigranții pot dezvolta şi se pot refugia în rețele de socializare 
prin intermediul internetului). 

- sănătatea se îmbunătăţeşte prin intermediul accesului la programele de 
îngrijire a sănătății şi la asigurarea ei, imigranții au şanse mai mari de se adapta şi 
de a rămâne în acele regiuni (Perez-Stable er al., 2001). 

- efectele procesului de aculturatie variază în funcție de grupul etnic de 
ofigine. De exemplu, aculturatia este asociată pozitiv consumului de țigări în ceea 
ce îi priveşte pe hispanici (ibidem), iar în cadrul subgrupurilor asiatice s-au raportat 
atât asocieri pozitive (la chinezi) (Chen er al., 1999), cât si negative (la vietnamezi) 
(Wiecha et al., 1998). 

- aculturatia este frecvent abordată din perspectiva stresului (ca proces, ca 
rezultat), pe care îl presupune această transformare, studiile arătând că 
interacțiunea dintre stresul specific şi insatisfactia legată de propriul corp conduce 
la apariția simptomelor bulimice (Perez et al., 2002). 

- există corelaţii pozitive între statusul socio-economic şi comportamentul 
sănătos. Chiar dacă hispanicii au tendința de a fi mai putin educați, având condiţii 
de viață mai sărace şi carente ale serviciilor medicale, comparativ cu albii non- 
hispanici, deseori au aceleaşi rezultate în ceea ce priveşte starea de sănătate. 
Termenul de “paradox epidemiologic”este utilizat pentru a defini aceste 
descoperiri. Ipoteza principală afirmă că acest paradox este atribuit efectelor 
protective ale statusului de imigrant, ce sunt mediate de procesul de aculturatie 
(Franzini et al., 2001). Această ipoteză sugerează că efectul de orientare culturală 
la nivel de grup este mai important în determinarea riscului pentru bolile cronice la 
mexicanii din America, decât factorii genetici, biologici sau socio-economici la 
nivel individual. 

- efectele aculturatiei asupra comportamentelor sănătoase sunt diferite între 
bărbaţi şi femei. De exemplu, procesul de aculturatie creşte riscul pentru un 
consum mai mare de ţigări la femei comparativ cu bărbaţii (Shankar et al., 2000). 

Aceste rezultate sunt asemănătoare cu unele studii sociologice care sugerează că 
aculturatia este un proces cu diferenţiere în funcţie de gen. Fetele imigrante au 
şanse mai ridicate de a se confrunta cu probleme de identitate, de a avea un nivel 
scăzut al stimei de sine, depresie şi conflicte mai dese cu părinţii (Rumbaut, 1996). 

- luând în calcul statusul socio-economic, efectele aculturatiei asupra 
sănătății au rezultate mixte. De exemplu, unele studii ce au avut în vedere statusul 
socio-economic şi factorii demografici au arătat că la mamele imigrante din Texas 
e mai putin probabil ca proprii copii să fie imunizati corect (Prislin et al., 1998). 
Indicatorii pentru incidența cancerului, a mortalităţii infantile şi a altor probleme 
fizice şi psihice se înrăutățesc în perioada aculturatiei. Nivelul socio-economic 
redus sau sărăcia sunt strâns legate de factorii individuali, precum cunoştinţele şi 
credinţele în raport cu simptomele avute, cu practicile de sănătate, atitudinile faţă 
de sistemul de sănătate, complianfa la tratamentele recomandate şi comportamentul 
faţă de căutarea, acceptarea şi utilizarea serviciilor medicale. Acestea pot fi 
asociate cu percepții diverse ale acceptării sociale şi pot deveni o măsură a 
discriminării sociale. 


4. Complianta 
4.1. Definiţii 


În literatura de specialitate apar termenii de complianță, aderenţă, 
concordanță, desemnând importante fenomene ale autoreglării comportamentului 
de sănătate. Complianta terapeutică a reprezentat un subiect de interes clinic încă 
din anii ’70 datorită cazurilor des întâlnite de non-complianţă la recomandările 
terapeutice. În sfera acesteia nu intră doar complianta pacientului la medicatie, ci şi 
schimbările în stilul de viaţă, dieta, exerciţiile fizice. 

Conform lui DiMatteo (1995), 2 din 5 pacienţi nu îşi iau într-un mod 
corespunzător medicatia prescrisă. Totodată, rata compliantei la terapiile 
medicamentoase de lungă durată a fost estimată la 40-50%, în timp ce terapiile de 
scurtă durată se bucură de o rată mai ridicată, cuprinsă între 70% si 80%. Cea mai 
scăzută complianță pare să fie aceea la schimbările stilului de viaţă, estimată la 
20%-30%. În aceste condiţii, se pune întrebarea de ce, în ciuda celor mai bune 
intenţii şi eforturi ale profesioniştilor din domeniul sănătăţii, pacienții dau dovadă 
de non-complianta şi împiedică atingerea rezultatelor dorite? 

Complianța se defineşte prin congruenţa dintre comportamentele pacientului 
(în ceea ce priveşte medicatia, respectarea dietei sau realizarea schimbărilor în 
stilul de viață) şi recomandările furnizorilor de servicii medicale (Jin et al., 2008). 
Termeni alternativi, precum “aderenta” sau “concordanţă”, au fost propuşi pentru a 
înlocui termenul de “complianţă”, care a fost criticat pentru viziunea “paternalistă” 
asupra relaţiei profesionist-pacient. În această accepţiune, pacientul este perceput 
că fiind obedient necondiţionat fără posibilitatea de a alege (Stromberg, 2006). 

Aderenja include conceptul de posibilitate de alegere, astfel că 
responsabilitatea este împărțită între pacient şi medic (ibidem.). 

Concordanta defineşte alianța terapeutică ca pe un proces de negociere, în 
care pacientul şi medicul se află pe poziţii de egalitate (Patel et al., 2007). 

Cu toate acestea, termenul de “complianta” continuă să fie folosit frecvent in 
cercetarea medicală, adeseori interşanjabil cu ceilalți termeni. 

Numeroase studii evidenţiază necesitatea de a investiga factorii implicaţi în 
lipsa de compliant& aderenta la tratament şi de a formula strategii de combatere a 
acestor fenomene asociate în mod direct cu rezultatele terapeutice slabe (de 
exemplu, la pacienţii cu diabet, epilepsie, SIDA, astm, tuberculoză, hipertensiune şi 
transplant de organe) (Sabaté, 2003). Aderenta redusă la tratament constituie cel 
mai important motiv pentru controlul deficitar al presiuni sangvine la pacienţii 
hipertensivi, favorizând astfel riscul de infarct miocardic, accident vascular 
cerebral şi insuficiență renală (ibidem). 


4.2. Factorii care influențează complianta 


În cadrul unui studiu de meta-analiză a 102 lucrări, Jin et al. (2008) au 
analizat si clasificat factorii care contribuie cel mai frecvent la non-complianta (din 
perspectiva pacienţilor). O sistematizare a lucrării acestora se regăseşte în Tabelul 4. 

Teoria Autoreglării centrată pe coping (cognitiv) este frecvent utilizată 
pentru a explica felul în car¢ anumite domenii ale convingerilor despre sănătate se 
asociază cu aderenţa la medicatie. 

Teoria propusă de Leventhal şi colab. (2003) integrează conceptul de coping 
din teoriile despre toleranța la stres. Conform acestei teorii, consecințele bolii 
(starea de sănătate, adaptarea psihologică, starea emoțională de bine, calitatea vieții 
sau funcționalitatea fizică şi socială) sunt mediate de răspunsurile de coping pe 
care pacientul le adoptă. Feedback-ul produs de consecințele bolii va determina 
modificări în reprezentările mentale despre boală (procesul de formare a 
convingerilor este dinamic deoarece reprezentările se schimbă) (Godoy-Izquierdo 
et al., 2007). E 

Convingerile şi reprezentările pacienților despre medicamentele prescrise 
(necesitate, temeri) şi despre boală (cronicitate, cauze, consecințe, controlabilitate) 
constituie factori importanți în procesul decizional/ alegerii de a urma sau nu 
tratamentul medicamentos şi a circumstanțelor propice. Literatura despre 
convingerile şi aderenţa pacienților a aprofundat cele două tendințe majore (Horne 
et al., 2005): 

(1) studii privind percepţia pacienților în raport cu medicația pentru a evalua 
relația dintre convingeri şi aderență şi de a dezvolta modele teoretice ale 
compliantei; 

(2) cercetări dedicate percepției simptomelor şi contextului mai larg in care 
pacienţii iau decizii privind medicatia, percep şi procesează informaţiile despre 
boală şi despre tratament. 

Tabelul 4. Factorii care afectează complianta terapeutică (Jin et al., 2008 
Sex 

Nivel educaţional 
Statut marital 
Etnie 
Convingerile şi 
motivaţia față de 
terapie 


Factori 
demografici 


Rezultate inconcludente. 


Complianță mai bună atunci când pacientul: 
l. se simte susceptibil la boală sau la complicațiile 
acesteia; 

2. crede că boala sau complicațiile acesteia pot avea 
consecinţe grave asupra sănătăţii sale; 

3. crede că terapia va fi eficientă sau recunoaşte 
beneficiile acesteia. 
Depresia, anxietatea, frica sau furia în legătură cu 
boala reprezintă predictori ai complianţei deficitare. 
O relaţie construită pe încredere, empatie, respect, 
suport emotional şi implicare favorizează 
complianta. 
Abilitatea de a citi, înțelege şi utiliza informaţii ce țin 
de serviciile medicale şi de a lua decizii informate pe 
baza acestora - conduc la o mai bună complianţă. 


Atitudinile negative 

aţă de terapie 
Relaţia 
medic-pacient 


Factori 
psihologici 


Abilităţi de utilizare a 
informaţiei în 
scopuri sanogene 
“health literacy” 
Cunostintele 


Instruirea cu privire la boală, rolul tratamentului şi 
despre boală consecințele non-complianjei favorizează aderenţa 
activă la tratament. 

Consumul de alcool, fumatul şi uzul de substanţe 


Comorbiditatea 
sunt predictori puternici ai non-aderentei. 


Uitarea este o cauză des întâlnită a non-compliantei 


pe cale orală. 
doze zilnice creşte. 


Durată Bolile acute sunt asociate cu o complianță mai 
ridicată fata de bolile cronice. 

Efectele adverse afectează complianta 
Gradul necesar de | Afectează motivaţia pacienţilor de a fi complianti la 
schimbare tratament (spre exemplu, dificultatea de schimbare a 
comportamentală obiceiurilor de nutriţie). 
Timpul investit Inabilitatea de a dedica suficient timp tratamentului 
reduce complian{a. 
Costul ridicat al terapiei favorizează non-complianja, 
în special la pacienții cu venituri scăzute şi cu boli 
cronice. 
Pacienţii care beneficiază de suport emoţional din 
partea familiei, prietenilor şi furnizorilor de servicii 
medicale au o complianja mai bună. 
Accesibilitatea scăzută la serviciile medicale, 
perioadele lungi de aşteptare, dificultățile în 
obținerea medicamentelor şi insatisfactia față de 
vizitele la medic contribuie la non-complianţă. 
Pacienţii care suferă de boli cu simptome fluctuante 
sau fără simptome sunt mai putin complianti. Un rol 
important revine felului in care starea de sănătate 
este percepută. 


Factori ce tin de 
terapie 


Factori 
socioeconomici 


Costul şi 


venitul 


terapiei 


Suportul social 


Factori ce tin de sistemul medical 


Factori ce tin de boală 


43 


Vom prezenta rezultatele cercetărilor privind convingerile despre medicatie 
şi convingerile despre simptome, continuând cu prezentarea convingerilor 
compensatorii. 


(1) Perceptiile şi convingeri despre medicatia prescrisă 

Unul din motivele des citate de pacienți pentru nerespectarea tratamentului 
este îngrijorarea privind efectele dăunătoare ale medicatiei. În această reprezentare, 
efectele secundare ale medicatiei sunt intrinseci, astfel încât pacientul nu poate 
beneficia de efectele pozitive fără a le experimenta şi pe cele negative. Cu alte 
cuvinte, eficacitatea implică şi un anumit grad de toxicitate (Horne ef al., 2005). 
Procesul decizional care conduce la complianță sau non-complianță devine o 
analiză de costuri-beneficii ale terapiei: pacienții raportează beneficiile respectării 
tratamentului (controlul asupra simptomelor şi preventia complicatiilor) la 
constrângerile asupra stilului de viata şi riscurile percepute ale acestuia (Donovan 
& Blake, 1992). Într-un studiu privind complianta pacienţilor de vârsta a treia 
diagnosticati cu insuficiență cardiacă, pacienţii complianti au recunoscut mai multe 
beneficii ale dietei si medicatiei lor comparativ cu pacienții mai putin complianti 
(van der Wal et al., 2005). 

Convingerile despre medicatie se exprimă în mai multe moduri, după cum 
urmează: 

a) Efecte secundare ache Pe Teama de a experimenta efecte secundare, 
precum si experientele reale ale pacientilor in acest sens contribuie la formarea 
unor percepții despre gradul de risc sau de periculozitate al anumitor medicamente, 
fiind asociate convingerii că acestea fac mai mult rău decât bine. Într-un studiu 
realizat cu pacienți având osteoporoză, teama că efectele secundare ale 
bifosfonatilor ar putea fi mai severe decât simptomele bolii în sine a reprezentat 
unul din predictorii non-aderentei (Carr et al., 2006). Într-un alt studiu, aderenţa 
mai, bună la tratamentul cu corticosteroizi inhalatori a pacienţilor cu astm a fost 
asociată cu percepția unor consecințe negative mai reduse ale medicatiei (Bolman 
et al., 2011). , 

b) Adicţie şi dependență. Deşi sunt cunoscute relativ puţine medicamente cu 
proprietatea de a provoca adictie (spre exemplu, medicamentele psihoactive), ideea 
că uzul îndelungat al unui medicament se asociază cu riscul de a deveni dependent 
reprezintă totuşi un subiect de îngrijorare pentru pacienţi. O cercetare privind 
convingerile despre sănătate ale pacienţilor din patru grupe de boli cronice (astm, 
boli renale, boli cardiace şi oncologice) a evidenţiat că mai mult de 1/3 (o treime) 
dintre participanți au semnalat preocupări puternice față de medicatie datorită 
pericolului dependenței (Horne & Weinman, 1999). 

c) Imunitate şi toleranță. Teama de a deveni imuni la efectele benefice ale 
medicatiei dacă tratamentul este continuat pe termen lung a fost asociată cu non- 
complianta la tratament la pacienții cu osteoporoză (Carret et al., 2006) şi la 
pacienţii cu durere cronică (Gill & Williams, 2001). 

d) Mascarea altor simptome. Teama că medicamentele prescrise ar putea 
masca simptomele unei boli mai severe de care pacienții ar trebui să afle a fost 
descrisă de unele studii despre cancer şi HIV (Horne et al., 2005). 

e) Convingeri despre necesitatea tratamentului. O altă cauză a aderentei 
nesatisfăcătore la tratament este percepția că acesta nu este necesar în perioadele în 
care nu se manifestă simptome îngrijorătoare sau disruptive. Prin urmare, pacienții 
preferă să îşi ia medicatia numai pentru a trata simptomele episodice. Cel mai 
frecvent motiv invocat pentru uzul inconsistent de corticosteroizi inhalatori la 
bolnavii de astm a fost convingerea că tratamentul nu este necesar în perioadele 
lipsite de simptome (Chambers er al., 1999). Într-un alt studiu, convingerea că 
administrarea medicamentelor nu e necesară când nivelul glucozei este normal a 
reprezentat un predictor al compliantei scăzute la tratamentul medicamentos la 
pacienţii cu diabet tip 2 (Mann et al., 2009). 

Aşadar, în bolile predominant asimptomatice, asocierea tratamentului cu 
experiența eficacitatii poate deveni dificilă pentru pacient, necesitatea terapiei fiind 
pusă sub semnul întrebării în absenţa unei percepții clare a beneficiilor. 

Percepția necesităţii şi percepția eficacităţii reprezintă constructe diferite 
(Horne er al., 2005). Un tratament poate fi considerat eficient, însă pacientul nu 
percepe nevoia personală pentru acesta. Implicit, o persoană ar putea considera că 
are o nevoie puternică de un tratament cu toate că il consideră doar partial eficient, 
datorită faptului că este singurul tratament disponibil. 


(2) Perceptiile şi convingerile despre simptome 

Aşteptările pacienţilor şi experimentarea simptomelor influențează atât 
percepțiile inițiale ale nevoii de medicatie, precum şi evaluările ulterioare ale 
eficienţei tratamentului. Efectul pe care percepția simptomatologiei îl are asupra 
convingerilor despre necesitatea medicatiei este complex. Pe de o parte, 
simptomele stimulează aderenţa la medicatie prin reîntărirea ideii de necesitate sau 
acționând ca reamintiri. Pe de altă parte, absența unor simptome severe poate 
conduce la reprezentări eronate ale bolii prin perceperea ei ca fiind mai benignă 
decât este în realitate, astfel că necesitatea continuării tratamentului poate fi 
compromisă (Horne et al., 2005). 

a) Convingeri le despre boală. Pacienţii pot avea convingeri despre boală 
care derivă dintr-o varietate de surse (modele socioculturale ale bolii, influenţe din 
partea mediului social apropiat, experiența personală directă cu boala) pe baza 
cărora îşi formează modele explicative ale bolii. aor 

Modelul explicativ personal al bolii include acele convingeri şi atribuiri pe 
care persoana le-a construit referitor la natura, severitatea, etiologia, simptomele, 
tratamentul, evoluţia, prognosticul sau consecinţele acesteia. Cu toate că aceste 
aspecte pot intra în disonanță cu dovezile medicale, împreună, ele formează o 
percepție. personală integrată şi coerentă a bolii, care va directiona strategiile şi 
acțiunile pe care pacienţii le consideră adecvate (Godoy-Izquierdo er al., 2007). 
Pacienţii cu boli cronice pot dezvolta un sentiment de competență deoarece 
dobândesc în timp o cunoaştere aprofundată a propriei condiţii. Acest sentiment îi 
poate conduce la răstălmăcirea opiniilor medicale. Ei îşi analizează opțiunile, iar 
dacă recomandările primite intră în conflict cu propriile convingeri, poate apărea 
non-complianta (Snelgrove, 2006). 

Horne şi Weinman (2002) au condus un studiu pe tema impactului pe care îl 
au reprezentările bolii şi credințele despre tratament asupra compliantei pacienților 
astmatici. Autorii au constatat că probabilitatea ca pacienţii să susțină nevoia 
personală de corticosteroizi inhalatori era mai mare dacă împărtăşeau punctul de 
vedere medical despre astm (ca fiind o boală cronică care se manifestă prin erupții 
simptomatice acute sau atacuri cu posibile consecințe serioase). Prin urmare, au 
acceptat faptul că astmul continuă să reprezinte o problemă chiar şi în absenţa 
simptomelor, astfel că justificarea pentru folosirea regulată a corticosteroizilor 
-inhalatori a fost uşor de acceptat. În contrast față de aceştia, alti pacienti detineau 
modele ale bolii strans legate de experienta simptomelor. Ei isi luau tratamentul 
sporadic, numai ca răspuns la simptome, deoarece noțiunea de astm ca boală 
cronică era în contradicţie cu experiența lor personală, pe baza căreia îşi defineau 
condiția că fiind o problemă episodică. 

Într-un studiu asupra pacienţilor diagnosticati cu diabet tip 2, Mann et al. 
(2009) constată următoarele: convingerile despre cronicitatea şi omniprezenta bolii 
(spre exemplu, convingerea că o persoană are diabet doar atunci când nivelul 

glucozei este ridicat) au constituit predictori ai nerespectării tratamentului 
medicamentos. Tan (2004) a arătat că participanţii care considerau diabetul o boală 
severă şi care se simțeau susceptibili la complicaţii au avut tendinţa să practice mai 
multe strategii de preventie. Majoritatea participanților însă au fost de părere că 
„tratamentul cu insulină e necesar doar atunci când boala este severă. 

b) Identitatea de sine în relație cu boala şi cu tratamentul. În unele boli, cel 
mai notabil HIV/SIDA, tratamentul reprezintă o reamintire constantă a bolii şi este 
perceput ca un sabotor al eforturilor pacienţilor de a părea “normali” şi sănătoşi. De 
asemenea, percepția că progresul bolii poate fi ținut sub control prin apelul la 
resurse precum “puterea interioară” sau “o perspectivă optimistă” a reprezentat 
unul din motivele respingerii terapiei antiretrovirale, după cum au arătat 
interviurile cu peste 100 de bărbaţi HIV pozitivi (Cooper et al., 2002). 

Identitatea de sine în raport cu starea de boală şi implicaţiile acesteia asupra 
comportamentului compliant au fost studiate şi la astmatici. Adams, Pill şi Jones 
(1997) au condus o cercetare calitativă în care participanţii, 30 de persoane 
diagnosticate cu astm, au fost distribuite în grupuri în funcţie de gradul de 
acceptare a bolii. Concluziile cercetării au evidenţiat că persoanele care îşi refuzau 
identitatea de “astmatic” încercau să îşi normalizeze pe cât posibil viaţa, deoarece 
doreau să evite apartenența la un grup pe care îl percepeau ca stigmatizat. Aceştia 
îşi interpretaseră boala în diverse maniere care să le permitea să se disocieze de 
identitatea socială de “astmatic” (spre exemplu, declarând că au “doar nişte mici 
probleme cu plămânii”) şi îşi dezvoltaseră strategii pentru a-şi ascunde condiția 
față de ceilalţi (spre exemplu, o parte dintre aceştia luau medicatie “de salvare” 
înainte de a apărea vreo necesitate, în cazul în care ar fi manifestat simptome în 
locuri publice). Niciunul dintre ei nu îşi lua medicatia profilactică, deoarece 
respectarea tratamentului ar fi fost sinonimă cu acceptarea diagnosticului. 

(3) Convingerile compensatorii despre sănătate 

Convingerile compensatorii despre sănătate (CCS: Compensatory Health 
Beliefs) reprezintă un construct relativ nou în psihologia sănătăţii, dar care oferă 
perspective promițătoare pentru a explica aspecte precum formarea intenției şi 
schimbarea comportamentală. Primele dovezi ale constructului au fost aduse de 
Knăuper et al. (2004), care au construit o scală pentru a măsura CCS, au studiat 
relația dintre CCS şi anumite comportamente de risc precum fumatul și consumul 
de alcool. 

CCS reprezintă convingerile potrivit cărora efectele negative ale unui 
comportament nesănătos (dar plăcut) pot fi compensate sau neutralizate prin 
intermediul unui comportament sănătos (Rabiau et al., 2006). Ele pot fi generate 
de: 

- conflictul motivational dintre un obiectiv de sănătate şi o dorință imediată, 

- disonanta cognitivă rezultată datorită incompatibilitatii dintre o stare 
dezirabilă (a fi sănătos) şi o stare actuală (o tentaţie nesănătoasă). Această 
disonanță generează o stare de presiune, a cărei rezolvare necesită procese de 
autoreglare pentru a anula starea aversivă de disonanță (Tăuţ & Băban, 2008). 

Modelul Convingerilor Compensatorii despre Sănătate propune existenţa a 3 
strategii de autoreglare: 

(1) încercarea de a rezista dorinţei - este utilizată atunci când tentaţia nu este 
suficient de puternică, iar autoeficacitatea individului de a o controla este ridicată; 

(2) re-evaluarea gradului de rise a comportamentului nesănătos - 
comportamentul dorit nu poate fi suprimat. Prin urmare, persoana îşi rationalizeaza 
comportamentul prin reducerea importanţei obiectivelor de sănătate planificate. 

(3) activarea convingerilor compensatorii de sănătate. 

În timp ce strategiile (1) şi (2) necesită autocontrol, a treia strategie este cea 
mai uşor de implementat, deoarece permite angajarea în comportamentul dorit fără 
a provoca sentimentul de disconfort (Radtke et al., 2011). 

Activarea CCS este un proces reglator motivat automat pentru a reduce 
disonanta cognitivă, realizând justificarea obiceiului nesănătos prin planificarea 
unui comportament sănătos ulterior. În mod similar, un comportament nesănătos 
planificat pentru viitor este neutralizat cognitiv de un comportament sănătos din 
trecut al individului (Rabiau et al., 2006). 


Activarea unor Implementarea 
convingeri despre 


sănătate compensatorii 


Conflict 
motivational 


Intentre comportamentulut 


| 
| 


compensator 


Adaptarea percepţiei 
riscurilor/expectanţelor 


Figura 3. Modelul Convingerilor Compensatorii despre Sănătate 
(adaptat după Rabiau etal., 2006). 

Conform Rabiau et al., (2006), convingerile compensatorii pot fi: 

- corecte, 

- parţial corecte, 

- incorecte. 

Clasificarea lor poate fi dificilă deoarece de multe ori comportamentele 
nesănătoase au mai multe efecte negative asupra sănătății, în timp ce 
comportamentul compensatoriu nu compensează decât o parte din efectele adverse. 
Un exemplu de compensare parțială poate fi riscul de a dezvolta cancer, care este 
elevat prin fumat, dar care poate fi potenţial redus, dar nu complet neutralizat, 
printr-o alimentaţie sănătoasă (Kuper ef al., 2002). De asemenea, nu este garantat 
că persoana va duce la bun sfârşit comportamentul compensatoriu planificat 
(Knauper et al., 2004), deoarece în timp se estompează sentimentul de disonanţă şi 
necesitatea de a compensa comportamentul nesănătos. 

Aşadar, uzul de CCS este considerat dezadaptativ, deoarece interferează cu 
aderarea reuşită la schimbări ale comportamentului de sănătate precum renunțarea 
la alcool sau respectarea unei diete. 

Relația CCS-CS. Knäuper et al. (2004) au constatat că CCS sunt relationate 
pozitiv cu comportamente de risc privind sănătatea precum consumul de alcool sau 
fumatul. Studii ulterioare au indicat de asemenea că CCS sunt asociate cu o. 
realizare mai scăzută a obiectivelor de sănătate (Miquelon et al., 2012). 

Relaţia CCS-motivatie. Stilul motivational al persoanei mediază relaţia dintre 
intenţiile de implementare a obiectivelor sanogene şi convingerile compensatorii. 
Într-o stare motivațională crescută (de tipul motivatiei autodeterminate), 
comparativ cu o stare non-motivationala, aplicarea unei strategii de implementare 
are o şansă mai mare de reuşită în detrimentul realizării unui comportament 
compensatoriu (Taut & Băban, 2008). Motivația autonomă reduce activarea 
convingerilor compensatorii. Indivizii care se angajează din motive autonome în 
comportamente de sănătate sunt mai capabili să opună rezistență dorințelor 
contraproductive (Miquelon, Knăuper şi Vallerand, 2012). Distincția dintre 
motivaţia autonomă şi motivaţia controlată a fost propusă de Deci şi Ryan (2000) 
pentru a diferenția comportamentele performate datorită intereselor puternice sau 
convingerilor personale  autoidentificate, de cele motivate de presiuni 
interpersonale sau intrapsihice. 

Relaţia CCS-autoeficacitate. Un alt factor relationat cu convingerile 
compensatorii este autoeficacitatea, care joacă un rol atât în autoevaluarea 
capacităţii unei persoane de a face față unei tentaţii, cât si în susținerea convingerii 
că persoana are abilitatea de a performa comportamentul compensatoriu odată ce a 
fost activat (Rabiau er al., 2006). S-a constatat că adolescenţii diagnosticati cu 
diabet tip 1 deţin credințe compensatorii în legătură cu testarea nivelului de 
glucoză. Deoarece nivelul glucozei în sânge variază în funcție de relația dintre o 
serie de factori care îl elevează (precum alimentaţia şi stresul) şi o serie de factori 
care îl diminuează (ca insulina sau exercițiul fizic), compensarea joacă un rol 
crucial în cadrul aderentei la tratament. Bolnavii pot crede, spre exemplu, că pot 
compensa nemonitorizarea nivelului de glucoză prin evitarea dulciurilor in 
alimentaţie sau că pot contrabalansa consumul de dulciuri prin injectarea 

suplimentară de insulină. Aceste credințe au fost asociate cu comportamente 
precum: nerespectarea regularităţii testării nivelului de glucoză, slabul control 
metabolic. Cu cât adolescenţii diagnosticati cu diabet aveau mai multe CCS 
eronate, cu atât mai putin probabil era ca aceştia să îşi controleze nivelul glicemic, 
să îşi monitorizeze nivelui de zahăr din sânge şi să adere la regulile de dietă 
necesare. Astfel de credințe au efect comportamental mai intens comparativ cu alte 
constructe, precum nivelul cunoştinţelor despre diabet sau eficiența percepută a 
tratamentului (Rabiau er al., 2009). 

Nguyen et al., (2006) susţin că starea de sănătate a pacienţilor diabetici poate 
fi influențată de credinţele compensatorii în două circumstanțe: 

(1) atunci când pacientul nu implementează comportamentul compensatoriu 
planificat în raport cu recomandările de tratament (spre exemplu, injectarea de 
insulină suplimentară); 

(2) atunci când pacientul acţionează pe baza unor credințe compensatorii 
aflate în contradicţie cu recomandările tratamentului. 

Radke şi Scholz (2012) au încercat să cerceteze impactul convingerilor 
compensatorii asupra autoeficacitatii, expectantei, conştientizării riscurilor, 
intenţiei, planificării şi comportamentulului (factori din modelul HAPA: Health 
Action Process Approach). Aplicând la un eşantion de 224 de adolescenţi fumători 
o scală a convingerilor compensatorii specifice fumatului, autorii au constatat că 
CCS au avut o relație negativă semnificativă cu intenţia de a renunţa la fumat 
suplimentar fata de efectul predictorilor specifici modelului HAPA. Cu toate 
acestea, o relaţie directă între convingerile compensatorii şi comportamentul de 
fumat nu a putut fi găsită. 

Alte studii s-au focalizat pe rolul potenţial al convingerilor compensatorii în 
domeniul nutritiei. Într-un studiu de Taut şi Băban (2008), convingerile 
compensatorii au fost relationate cu stilul de nutriție al pacienţilor diagnosticati cu 
boli coronariene. Astfel, activarea unor convingeri compensatorii se află în relaţie 
directă cu obiceiuri de alimentaţie mai putin sănătoase precum consumul excesiv 
de sare, grăsimi şi zahăr. 

Kronick & Knăuper (2010) au condus un experiment pilot pentru a studia 
dacă intenţiile compensatorii pot fi generate în mod spontan după expunerea la o 
tentatie. Participanții, 10 persoane care urmau un regim alimentar pentru a pierde 
din greutate, au fost împărțiți aleatoriu într-un grup expus la o tentatie şi un grup de 
control. În scenariul de conflict motivational, participanţii au fost rugaţi să aleagă 
între o prăjitură bogată în calorii şi o prăjitură cu un aport caloric mai redus. Pentru 
a spori tentatia, gradul de atractivitate al prăjiturii bogate în calorii a fost elevat atât 
prin aspect, cât şi prin informarea indivizilor despre comentariile pozitive ale 
celorlalți participanți privind gustul delicios al acesteia. In condiția de control, 
ambele prăjituri au fost descrise că fiind sărace în calorii. Participanţii au avut 
posibilitatea să îşi descrie cogniţiile atât prin răspunsuri libere, cât şi prin 
intermediul unui chestionar. Rezultatele au arătat pentru ambele forme de evaluare, 
că participanţii din grupul experimental au produs mai multe intenţii compensatorii 
ca reacție la situaţia tentantă decât cei din grupul de control. Miquelon et al., 
(2012) au arătat că numărul ridicat de convingeri compensatorii referitoare la 

nutriție este relationat cu o aderență mai scăzută la regulile de dietă autoimpuse 
(evaluată la un interval de 2 luni de la măsurarea convingerilor compensatorii), 
ceea ce prezice eşecul de pierdere în greutate. 

În concluzie, CCS joacă un rol important în autoreglarea ineficientă. 
Cercetarea CCS oferă premise interesante pentru a determina mecanismele prin 
care CCS sabotează obiectivele și implementarea eficientă a comportamentelor 
sanogene, măsurile de preventie ce pot fi luate pentru a mări complianta la 
tratament. Intervenţiile (campanii, programe de informare) ar putea fi utile pentru a 
spori conştientizarea şi discriminarea între compensările eronate şi cele corecte. 
Profesioniştii care asistă persoanele în atingerea scopurilor propuse, fie că este 
vorba de fumat, pierderea în greutate sau complianta la tratament, trebuie să 
abordeze restructurarea acestor convingeri disfunctionale sau dezadaptative şi să 
încurajeze dezvoltarea autoeficacitatii şi a motivatiei autonome. 


5. Schimbarea obiceiurilor şi adoptarea unui comportament sănătos 


Comportamentele sănătoase tind să devină obisnuinte când 

(a) produc efecte percepute ca pozitive; 

(b) sunt experimentate des şi temeinic; 

(c) sunt incluse în rutinele altor persoane cu care individul interacționează. 

Astfel, cel mai eficient mod de a elimina un comportament cu efecte 
negative este acela de a-l înlocui cu unul sănătos sau cu un altul mai putin nociv ce 
se poate produce în aceleaşi condiţii şi care necesită un efort similar sau mai redus, 
dar oferă totuşi rezultate comparabile. 

Obiceiurile de sănătate sunt comportamente realizate în mod previzibil. Ele 
sunt analizate sub forma unor sisteme organizate, având secvenţe de acţiuni, 
elemente foarte rutiniere, ce conduc la un rezultat predictibil. De exemplu, 
obiceiurile legate de regimul alimentar implică practicarea unor rutine, fiecare 
constând în secvențe de comportamente, precum realizarea cumpărăturilor, 
planificarea şi prepararea meselor, servirea meselor în anumite locuri şi cu anumite 
persoane. Fiecare rutină/secvenţă de comportament este întărită de consecinţele pe 
care le produce (feedback funcțional), iar aceste consecințe pregătesc următoarele 
secvențe de comportament. De exemplu, acțiunea de a face cumpărături după 
ieşirea de la locul de muncă este întărită de satisfacția procurării alimentelor 
necesare; prepararea şi luarea mesei poate fi întărită de bucuria legată de compania 
altor persoane (prieteni sau membrii familiei). Eforturile de a modifica dieta sau de 
a stăpâni mâncatul excesiv pot avea succes când apar întăritori (noi acțiuni şi noi 
urmări) ai comportamentului sănătos, contribuind la înlocuirea obisnuintelor 
nesănătoase de alimentaţie. 

Modificarea obiceiurilor şi adoptarea unor comportamente sănătoase 
presupune: 

1. analiza comportamentelor nocive în termenii unui sistem de componente 
acfionale (poziţii, acțiuni, consecinţe); 

2. identificarea unui obicei alternativ, 

3. luarea unei decizii informate, 

4. împărtăşirea deciziei luate (duce la îmbunătățirea satisfactiei pacientului şi 
a rezultatelor legate de sănătate), 

3. încurajarea adoptării noilor componente (Rimer er al., 2004). 

De exemplu, pentru cei care doresc să îşi reducă greutatea corporală prin 
limitarea consumului de gustări hipercalorice, o modalitate de adoptare a 
comportamentului sănătos presupune: analiza locului, momentului, modului şi 
motivului pentru care servesc aceste gustări. Ulterior, este necesară identificarea 
unor gustări hipo-calorice, care pot fi consumate în aceleaşi situaţii, în modalităţi 
asemănătoare şi cu grade comparabile de plăcere. 

Provocarea cea mai mare în adoptarea comportamentelor sănătoase vizează 
siguranța experimentării consecinţelor dorite, imediat şi des, la momentul şi locul 
în care CS sunt realizate. Eşecul de a experimenta un beneficiu dorit, la scurt timp 
după efectuarea unui comportament sănătos, reduce posibilitatea ca acesta să 
devină o obisnuinta. 

-În cazul în care comportamentul se schimbă, dar starea de sănătate nu se 
modifică substantial, trebuie examinate alte variabile (legătura dintre 
comportament şi statusul sănătăţii, tehnicile de măsurare). Astfel, intervenţiile 
psihocomportamentale sunt completate cu intervenții legare de mediu. Acestea pot 
schimba impactul determinantilor sociali si pot îmbunătăţi sănătatea individului 
prin modificarea comportamentului (Story ef al., 2008). Toate eforturile de a 
modifica mediul înconjurător ar trebui să fie evaluate după consecinţele avute 
asupra CS. Dacă schimbările de mediu nu conduc la modificări măsurabile ale 
comportamentului, se presupune că au putere slabă, sunt doar determinaţi cu 
acţiune limitată, nu acționează de timp suficient. 

Pentru adoptarea unui comportament sănătos un individ are nevoie de: 

1. convingere puternică a faptului că schimbarea este benefică, 

2. creşterea automotivatiei, 

3. dezvoltarea unor competențe personale, autoeficacitate - se consideră 
capabil să treacă prin toate acţiunile necesare şi vede schimbarea obiceiului 
compatibilă cu proiecte personale importante, 

4. suport social (Ewart, 2003). 

1. Motivația pentru schimbarea obiceiurilor alimentare provine, în mare 
parte, de la convingerea că o alimentaţie diferită va îmbunătăți sănătatea şi aspectul 
fizic, iar astfel de rezultate sunt cele dezirabile. Aceste expectatii pot fi sporite prin 
intermediul tehnicilor de expunere si modelare sociala. Modelarea socială se 
realizează prin oferirea unor exemple cu indivizi similari persoanei în cauză, dar 
care fie se bucură de beneficiile unui comportament sănătos, fie suferă de 
consecințele nocive ale celor nesănătoase. În schimb, expunerea directă antrenează 
experiența individuală ca rezultat direct (de exemplu, atunci când li se oferă 
copiilor gustări alcătuite din fructe delicioase pentru a le încuraja comportamentul 
sănătos). 

2. Un alt factor motivational este corespondenţa dintre scopurile şi dorinţele 
personale cu aspectele specifice vârstei. Indivizii pot considera comportamentul 
sănătos ca fiind dezirabil şi fezabil, dacă acesta este congruent cu etapele de viata 
(dobândirea independenței, stabilirea unor relaţii de tip suportiv, îngrijirea unui 

„copil, menţinerea unui anumit stil de viata, confruntarea cu modificările specifice 
bătrâneții). Barierele în adoptarea comportamentelor sănătoase pot fi diminuate 
dacă indivizii învață să îşi organizeze priorităţile şi proiectele personale. Acest 
lucru se poate realiza prin identificarea principalelor activități potenţial conflictuale 
şi a celor care pot produce efecte suportive mutuale. 

= 3. Chiar şi indivizii care sunt puternic motivaţi pot eşua în formarea 
deprinderilor sănătoase dacă nu abordează corect acest scop. Imboldurile 
motivaţionale nu generează de obicei schimbări comportamentale de lungă durată 
deoarece oamenii nu se gândesc suficient la lucrurile prin care trebuie să treacă 
pentru ceea ce îşi doresc (să anticipeze dificultățile, să genereze posibile soluții, să 
creeze planuri, să stabilească ţinte ce pot fi atinse). În plus, pe lângă motivație, 
adoptarea comportamentelor sănătoase necesită o dezvoltarea autoeficacității: 
planificare amănunțită, mecanisme de rezolvare de probleme, indivizii trebuie să 
înveţe să gândească creativ şi să abordeze lucrurile cu flexibilitate. Aceste sarcini 
necesită acțiunea a două tipuri de competenţe sociale: 

(a) individul trebuie să ştie ce trebuie să facă şi de ce, 

(b) competențele practice de acțiune sau abilitățile specifice care pot produce 
efectele dorite. 

4. Relaţiile interpersonale au un rol major în adoptarea comportamentelor 
sănătoase. Reacţiile prietenilor sau membrilor familiei pot îngreuna stabilirea unor 
patternuri de protejare a sănătăţii. Nivelul de conexiune dintre acțiunile a doi 
indivizi sau măsura în care rutinele lor sunt interconectate determină menţinerea 
rutinelor timp îndelungat sau amplitudinea modificărilor comportamentale. 


| 

PERCEPȚIA RISCULUI ASUPRA SĂNĂTĂȚII 
SI COMPORTAMENTUL PREVENTIV 


Eugen Avram & Șerban A. Zanfirescu 


1. Cadre 


Oamenii adoptă comportamente precaute în raport cu sănătatea cu scopul de 
a reduce riscul de îmbolnăvire sau de agravare. Neasumarea comportamentului 
preventiv este consecința perceperii incorecte a riscului sau este rezultatul unor 
atitudini negative fata de protecția personală (Weinstein, Rothman, & Nicolich, 
1998). 

Cercetările în domeniu au relevat faptul că relaţia dintre perceperea riscului 
şi comportamentul preventiv presupune o serie de mecanisme psihologice care 
explică modalitatea prin care perceperea riscului motivează schimbările 
comportamentale (Weinstein, Rothman, & Nicolich, 1998). Este util a examina 
factorii care influenţează mecanismele cognitive în perceperea riscului (Weinstein, 
Rothman, & Nicolich, 1998).- 

S-a relevat rolul credințelor despre eficiență (Bandura, 1986) asupra 
comportamentului preventiv. Conform teoriei sociale cognitive (Bandura, 1986), 
credințele eficiente sunt derivate din patru surse: performanţa din trecut (succesul 
anterior), persuasiunea verbală (abilitatea proprie de influența comportamentul 
altora), energia afectivă (afectele pozitive asociate cu succes) gi învăţarea prin 
observare. Cercetările arată că la femeile cu risc de cancer de sân, credinţele despre 
autoeficacitate se traduc comportamental prin: a) siguranța că pot face auto- 
examinarea la sân în fiecare lună; b) capacitatea de a identifica corect un pericol cu 
ocazia acestor autoexaminări. Autoeficacitatea constă în următoarele abilităţi: 
măsura în care femeile cred că efectuarea auto-examinării sânului este o modalitate 
eficientă de a detecta cancerul la sân în fază incipientă (a şti cum se face 
examinarea, a şti cum se identifică pericolul) şi convingerile că auto-examinarea la 
sân poate preveni apariţia cancerului. Pasul următor al eficienţei este competenţa 
de a stabili momentul în care un simptom (sau nodul la sân) „are nevoie de atenţie 
medicală” (Cohen, 2002). 

Receptivitatea pentru informaţii. Conform lui Rimal şi Real (2003) şi Turner 
et al. (2006), căutarea informaţiei contribuie (în asociere cu alți factori) la 
adoptarea unor comportamente preventive. Acest comportament se poate manifesta 
prin atitudini active (consultarea surselor de informaţii) sau atitudini pasive 
(ascultarea relatărilor, emisiunilor cu povestiri ale pacientelor sau ale medicilor). 

Motivația şi implicarea se referă la imboldul de a face ceva (în plan 
diagnostic sau terapeutic) pentru a evita apariţia sau agravarea unei boli. De 
exemplu, pentru cazuistica femeilor cu risc de cancer de sân implicarea presupune 
participare la acţiunile de diagnostic: examinare clinică, mamografie, auto- 

examinarea sânilor cu o anumită frecvență (lunar sau mai mult de o dată pe lună, 
mai mult de o dată pe an, anual, sau, uneori, niciodată). 

Alte variabile includ: anxietatea (Cohen, 2002), fatalismul (Mohamed et al., 
2005), cunoştinţele (Danigelis, Roberson, & Worden, 1995); auto-evaluarea stării 
de sănătate generale (Achat, Close, & Taylor, 2005), stilul de coping, diverse 
variabile sociodemografice, clinice (istoricul cancerului în cadrul familiei) ş.a. 
(Lerman et al., 1994). 


2. Modele ale percepţiei riscului şi adoptării comportamentului 
preventiv 


Vom prezenta câteva mecanisme ale percepției riscului, emotionalitatii/ 
îngrijorării şi atitudinii în raport cu riscul şi sănătatea. 


2.1. Modele cognitive 
2.1.1. Modelul Procesărilor Euristice-Sistematice 


Perspectiva cognitivă a fost implementată în psihologia socială (cercetarea 
cognitiei sociale) pentru a explica cum înţeleg şi interpretează (implementează) 
oamenii sensurile informaţiilor primite din mediul în care trăiesc. 

Modelul Euristic-Sistematic (MES/ the Heuristic-Systematic Model/ HSM) 
(Chaiken, Liberman, & Eagly, 1989) a fost recent aplicat în cadrul cercetărilor 

| percepției riscului şi s-a dovedit a fi o paradigmă valoroasă de cercetare pentru a 
înțelege ulterior cum răspund oamenii la diverse riscuri. Modelul MES sugerează 
că informația poate fi procesată în mai multe moduri: (1) euristic, (2) sistematic sau 
(3) prin combinarea acestor două modalităţi. 

(1) Procesarea euristică: este experiențială sau intuitivă (Moskowitz, 
Skurnik, & Galinsky, 1999). Se referă la concentrarea asupra unui subansamblu de 
informaţii disponibile ce permite individului să folosească reguli inferentiale 
simple, schematice sau euristici cognitive pentru a formula propriile decizii sau 
judecăţi (Chaiken, Liberman, & Eagly, 1989). 

(2) Procesarea sistematică: este continuă, analitică, rațională. Este definită 
drept ”o orientare analitică, comprehensivă, în care cei care percep accesează şi 
examinează toată informaţia primită pentru a găsi importanţa şi relevanta necesară 
în vederea integrării tuturor informaţiilor importante în formarea unor judecăți 
specifice situaţiilor” (Chaiken, Liberman, & Eagly, 1989). Când procesează 
informaţia în mod sistematic, indivizii depun astfel un efort pentru a o înţelege şi 
pentru a determina în ce mod aceasta are legătură cu luarea unei decizii (ex. 
percepţia riscului) (ibidem.). 


2.1.2. Modelul atentional 


Studiile au relevat importanţa atenţiei acordate preluării şi interpretării 
informaţiei cu privire la expunerea fata de risc. În funcție de comportamentul 

atenţional există trei atitudini de angajament poziţii de-a lungul unui continuum. 
La o extremă se află comportamentul de căutare a informaţiilor, la cealaltă extremă 
comportamentul de expunere şi preluare a informaţiilor, între aceste extreme se 
amplasează varianta de comportament atentional influenţat de dorința de căutare a 
informaţiilor (atitudinea activă) şi de situaţia de a fi expus la informaţiile despre 
risc (atitudinea pasivă) (Griffin, Dunwoody, & Neuwirth, 1999). 

Cei care obțin informaţii relevante prin căutarea informaţiilor acordă mai 
multă atenție decât cei care sunt expuși la informaţie într-un mod accidental. 
Nevoia de informaţii despre cancer este demonstrată prin utilizarea pe scară largă a 
National Cancer Institute’s Cancer Information System (CIS). Un studiu efectuat în 
rândul femeilor cu cancer de sân în stadiu incipient a arătat că pacientele care au 
căutat informaţii despre boala lor (mai degrabă decât concentrându-se pe 
simptomele lor) au experimentat o mai amplă îmbunătățire fizică în evaluarea 
calității vieții (Ransom et al., 2005). 


2.2. Modele cognitiv-afective 


2.2.1. Modelul extins de procesare paralelă (The Extended Parallel Process 
Model/ EPPM) (Witte, 1994) (derivat din modelul Danger control-Fear control 
Framework, Levental 1970, apud. ibid.) se referă la felul în care indivizii 
reacționează când au stare de frică în confruntarea cu anumiţi stimuli. Pentru a avea 
succes, campaniile de promovare a comportamentului preventiv ar trebui să inducă 
un nivel moder-crescut de frică, un nivel mai crescut de autoeficacitate şi 
eficacitate a reacției. Există patru factori care prezic rezultatele campaniei care 
stimulează frica: 

1. Autoeficacitatea: percepţia că persoana poate îndeplini sarcinile necesare 
pentru a controla factorii de risc; 

2. Eficacitatea răspunsului: percepția că acţiunea realizată pentru a controla 
riscul va avea succes; 

3. Susceptibilitatea: percepția probabilității ca factorul agresiv să aibă 
impact, să afecteze persoana; 

4. Severitatea: magnitudinea impactului perceput asupra persoanei. 

Modelul sugerează trei rezultate posibile ale campaniilor de stimulare a 
fricii: 

A) Controlul pericolului: individul percepe că susceptibilitatea şi severitatea 
sunt crescute şi are capacitatea de a întreprinde acțiunile de succes pentru a 
controla pericolul; 

B) Controlul fricii: individul percepe că eficacitatea personală de control al 
riscului este redusă şi, chiar dacă susceptibilitatea şi severitatea sunt crescute, 
persoana îşi propune să isi stăpânească frica. Este un comportament neadaptativ, 
putând implica mecanisme de apărare cognitivă pentru a atenua anxietatea (de 
genul: mi se va întâmpla mai devreme sau mai târziu); 

C) Lipsa de răspuns: susceptibilitatea şi severitatea pericolului sunt 
percepute ca reduse. 

2.2.2. Modelul supraestimare-ingrijorare 


S-a constatat că la pacienţii cu cancer sau cu risc de cancer supraestimarea 
conduce la ingrijorare. 

Supraestimarea propriului risc de cancer are diverse consecințe negative: 
nivel al anxietatii ridicat atât în sine cât şi în membrii familiei (van Oostrom, 
Meijers-Heijboer, & Lodder, 2003), control mai scăzut asupra percepției 
cancerului, depresie şi hiper-vigilenta excesivă în practicile de screening (Audrain, 
et al., 1997), 

Îngrijorările sau grijile privind cancerul sunt specifice supraviefuitorilor şi 
familiilor lor, fiind asociate cu anxietate crescută, distres emoțional şi deprecierea 
funcţionării rolului familial. Grijile specifice cancerului influențează deciziile 
privind testările genetice (Lerman, Hughes, & Lemon, 1998) sau alte teste 
diagnostice (de exemplu mamografii, evaluări clinice) (Diefenbach & Weinert, 
1981). Un nivel moderat de îngrijorare poate avea un rol pozitiv asupra 
comportamentului preventiv sau de autoingrijire (Lodder et al., 2003). 


2.3. Modele cognitive şi atitudinale 


2.3.1. Modelul interdependentiei cognifie-comportament 


Relațiile dintre comportament şi perceperea riscului pot fi atât pozitive, cât şi 
negative. i 

Acuratețea adaptativă în percepția riscului (adaptive accuracy of risk 
perceptions) desemnează relația de interdependență negativă dintre adoptarea 
comportamentelor precaute şi percepția a scăderii riscului (potrivit teoriilor 
comportamentului sănătos) (Brewer et al., 2004; Weinstein, Rothman, & Nicolich, 
1998). Indivizii se percep mai protejați, mai putin vulnerabili în raport cu pericolul 
ca urmare a efectuării unei/ unor schimbări comportamentale în sens preventiv 
(Weinstein, 2003). Există două situaţii posibile: 

1. schimbarea comportamentului şi adoptarea unei conduite preventive 
conduce la percepţia reducerii riscului, ceea ce motivează indivizii să menţină 
modelul comportamental care le asigură confort şi siguranță; 

2. schimbarea comportamentului şi adoptarea unei conduite preventive nu se 
asociază cu percepția scăderii riscului, oamenii se simt încă în pericol în ciuda 
faptului că şi-au schimbat comportamentul. În consecinţă, nu vor fi motivaţi să 
menţină această schimbare pentru o perioadă mai lungă de timp, rezultând în final 
la abandonarea comportamentului inițial (Brewer et al., 2004). 

Alte două mecanisme sunt implicate în acuratețea spala a percepției 
riscului: 

- oamenii au răspunsuri adaptative în raport cu pericolul, însă ei nu consideră 
că adoptarea unui comportament precaut ar elimina în totalitate riscul; 

- cei care au sensibilitate dispozitionala sunt predispuşi să perceapă un risc 
mai mare comparativ cu cei care nu au factorul respectiv în structura de 
personalitate (ibidem.). 

Minimalizarea în percepția riscului desemnează relaţia de interdependenta 
pozitivă între comportamentul riscant şi percepţia scăderii riscului. Pe măsură ce 
individul este expus la hazarde sau repetă comportamentul riscant percepe că riscul 
scade de-a lungul timpului datorită creşterii sentimentului de control şi a capacităţii 
de auto-apărare. Din perspectiva social-cognitivă asumarea riscului şi mecanismul 
de minimizare se creează iniţial pe baza observării unor modele comportamentale 
şi adoptării acestora. Adoptarea de comportamente care implică asumarea de 
riscuri majore la un moment initial (T1) se asociază cu perceperea unor niveluri 
scăzute ale riscului la un moment ulterior (T2) (Brown, 2005). 


2.3.2. Modelul Percepţiei şi atitudinii faţă de risc (Risk Perception Attitude 
Framework/ RPA) 


Modelul RPA clasifică oamenii în funcţie de două criterii: percepţia riscului 
şi eficacitatea personală în raport cu riscul (dacă poate face față). Astfel, există 
patru grupe: 

- receptivi: percep riscul crescut şi autoeficacitatea crescută, sunt foarte 
motivaţi (datorită percepției de risc ridicat) dar şi capabil (datorită convingerilor) a 
traduce motivaţia în acțiune; 

- evitanţi: percep riscul crescut şi eficacitatea redusă, tind să fie motivaţi 
pentru comportamentul protectiv evitant mai mult datorită percepției slabei 
capacități personale de a face faţă situației de îmbolnăvire; 

- proactivi: percep riscul scăzut şi eficacitatea mare, sunt capabili să ia 
măsuri, dar motivaţia lor de a acţiona este mai redusă din cauza convingerilor că 
riscul personal este redus; 

- indiferenți: percep riscul scăzut şi eficacitatea redusă - membrii acestui 
grup sunt consideraţi a fi cel mai puţin motivaţi să acţioneze (Rosenstock, 1974). 

Percepția riscului personal pentru o boală şi percepția autoeficacitatii 
constituie predictori ai comportamentului preventiv (Weinstein, Grubb, & Vautier, 
1986). Rimal şi Real (2003) au arătat că în relaţia dintre percepția riscului şi 
comportamentul de sănătate convingerile despre autoeficace reprezintă o variabilă 
moderatoare (Rimal & Real, 2003). Auto-eficacitatea şi cunoştinţele despre 
cancerul la sân reprezintă un set de predictori consistenți pentru apelul la 
diagnosticul de specialitate. Într-un studiu privind percepţia riscului de cancer de 
sân (la femei imigrante indiene în zona oraşului Washington D.C.) s-a relevat că 
una din opt femei recent imigrante şi cele mai înaintate în vârstă, tind să aibă rate 
scăzute de evaluare a sănătății cu mamografia (Kawaga-Singer & Pourat, 1989). 

Modelul RPA şi modelul atentional al comportamentului preventiv pot fi 
utilizate simultan. De exemplu, comportamentele preventive ale cancerului la sân 
pot fi analizate după trei parametri: atenţia dată informaţiilor despre risc, auto- 
examinarea sânilor şi examinarea/ depistarea clinică (includ percepţia asupra 
riscului şi convingerile despre autoeficacitate). 

2.4. Modelul psihosocial 


Teoriile psihologiei sociale au relevat rolul influenţei sociale în transmiterea 
perceptiilor şi atitudinilor. Modelul interdependentei dintre actor şi partener 
(APIM: The actor-partner interdependence model)! subliniază existența mai multor 
similarități decât diferențe dintre percepțiile şi atitudinile indivizilor care se află în 
relaţii de interdependență socială. Aplicând acest model în aria sănătății, s-au 
studiat fluxurile cognitive şi atitudinale care fac obiectul tranzacţiilor dintre 
pacienti/supravietuitori și rudele lor (Cook & Kenny, 2005). Fenomenele relevate 
sunt: . 

- influența directă reciprocă privind evaluarea riscurilor, stările emoționale, 
comportamentele între membrii familiei pacientului şi pacient/ supraviețuitor: 
există o interconditionare între pacienții cu cancer și soț/ sotie/ îngrijitor/membrii ai 
familiei din punct de vedere al suferintei/ distresului, depresiei sau calității vieții. 
Pot apărea pattern-uri de comunicare distantă şi problematică, conflicte familiale şi 
probleme de relație, distres psihologic al copiilor, dificultăți ale vieții de familie, 
povara „vinovăţiei” de familie (engl. burden of family „guilt”). În relaţia de cuplu, 
când grijile unuia sunt evidente, creşte nivelul grijilor la partener/parteneră. 

- influența indirectă a familiei asupra pacientului şi invers: mamele 
supraviețuitoare sunt nelinistite de posibilitatea ca in viitor copii lor să facă cancer. 
Relaţia mamă-fiică este un, factor important în aprecierea riscului cancerului şi 
dezvoltarea grijilor. Femeile interpretează informaţiile privind riscul genetic pe 
baza experienței din cadrul familiei (Mellon et al., 2006), putând continua să 
creadă că sunt supuse unui risc ridicat, în ciuda informaţiilor ce indică un risc mai 
scăzut (Weinstein, et al., 2004). Percepția exacerbată a riscului de cancer poate 
conduce la alte efecte adverse: femeile continuă să reclame distres specific 
cancerului chiar şi în urma consilierii psihologice, testării genetice sau a unei 
intervenţii chirurgicale preventive (Lodder, Frets, & Trijsburg, 2003). Feedback-ul 
lansat în relația cu mama potențează reacţiile gestionate in interacțiunea fiică- 
mamă. 


2.5. Un model integrat de evaluare a percepţiei riscului 


Relaţia dintre percepţia riscului şi comportamentul preventiv poate fi 
evaluată din mai multe modalităţi: 

- transversal (evaluarea la un moment dat a relației dintre perceperea riscului 
şi comportamentul de sănătate); 

- longitudinal (examinarea schimbările comportamentale în raport cu 
schimbările în perceperea riscului la momente diferite. 

„Pentru a înţelege mai bine percepţia riscului se apelează la o strategie de 

cercetare care cuprinde: | | 


Modelul interdependentei relaţiei actor-partener elaborat de William L. Cook şi David A. Kenny 
(2005). 

1. identificarea factorilor ce generează grija în raport cu cancerul şi percepția 
riscurilor la supraviețuitori ai cancerului (mamar/ovarian) şi rudele acestora 
neafectate de cancer; 

2. evaluarea diferențelor dintre predictorii percepţiei riscului cancerului între 
supraviețuitori şi rudele acestora; 

3. determinarea relaţiilor dintre percepțiile riscului cancerului a 
supravietuitorilor şi percepțiile rudelor acestora (Department of Health, 2004). 

Un model de evaluare a stresului familial, bazat pe modelul rezilientei 

familiale (family resiliency model) (McCubbin & McCubbin, 1996) identifică 
factorii ce pot fi asociaţi percepţiei riscului cancerului şi îngrijorării în privinţa 
cancerului. Acesta face parte dintr-o investigație mai amplă privind deciziile luate 
în familie pe baza informațiilor riscului de cancer moştenit. 
Modelul din Figura 1 propune includerea în evaluare a mai multor variabile: se 
măsoară stresul, percepţia riscului de cancer şi îngrijorarea în privinţa cancerului 
atât la supraviețuitori, cât şi la rudele acestora. Evaluarea stresului de către familie 
este influențată atât de factori sociodemografici, cât si de factori medicali, factori 
personali şi resurse familiale. Modelul sugerează că există o interrelatie între 
percepțiile privind riscul şi îngrijorările supravieţuitorului si rudelor sale. 


Factori Sociodemografici 
e  Vârstă 

Educaţie 

Venit 

Statul Marital 

Rasă, Etnicitate 


Persoană cu cancer 


Factori Medicali 
e Tipul de cancer 


Griji privind cancerul 


e Timp trecut de la diagnostic oP endian - 
Percepția riscurilor cancerului 


e Antecedente ale cancerului în 
familie 


Resurse Personale 
e Felul de a face faţă unei situaţii 
e Cunoştinţe privind riscul 
cancerului 
e Autoeficienfa 


Membru al Familiei 


Griji privind cancerul 
Percepția riscurilor cancerului 


Resurse familiale 


e Comunicarea cu familia 
e Sprijin social 


Figura 1. Modelul familial al evaluării stresului 
(family model of stress appraisal) privind riscul cancerului moştenit 
(McCubbin Resiliency Model, McCubbin & McCubbin, 1996). 

3. Consilierea genetică 


Se estimează că 5-10% din populaţie ar putea avea o predispozitie genetică 
la una din formele de cancer (Dunlop, Farrington, & Carothers, 1997). În ultimii 10 
ani a crescut numărul de pacienţi ce au dorit consultatie genetică pentru estimarea 
riscului de cancerul mamar, cancer ovarian şi cancer de colon (ibidem.). În prezent 
există peste 2.3 milioane de persoane ce au supraviețuit cancerului mamar şi 
174,000 de supraviețuitori ai cancerului ovarian (National Cancer Institute. Cancer 
Survivorship Research, Estimated U.S. Cancer Prevalence, 2007). 

În 2007 au fost estimate 180,510 cazuri noi de cancer mamar şi 22,430 
cazuri noi de cancer ovarian în SUA (American Cancer Society, 2007). 
Aproximativ 5-10% dintre aceste cazuri sunt cauzate de mutatiile genetice 
moştenite, cum ar fi BRCA1 şi BRCA2 (Garber & Offit, 2005). Rudele feminine 
de grad I ale pacientelor au un risc minim de 50% de a fi purtătoare ale acestor 
mutații, crescându-le riscul de a dezvolta cancer mamar sau ovarian, în comparație 
cu restul populaţiei (ibidem.). 

Consultanta/ consilierea genetică în privința cancerului (evaluarea riscului 
familial în privința cancerului) urmăreşte să-i furnizeze clientului o estimare a 
riscului de a avea o predispoziție genetică fata de o anumită formă de cancer. 
Obiectivele consilierii italia sunt: ajută indivizii să înțeleagă riscul personal, 
susține deciziile privind stilul de viață care minimizează riscul, consiliază în 
privința proceselor de monitorizare şi supraveghere, ajută la recunoaşterea 
implicatiilor riscului pentru sine şi pentru familie. Indivizii apelează adesea la 
astfel de servicii când cu ocazia diagnosticării cu cancer a unui membru al familiei 
sau cu ocazia suspectării unor antecedente heredocolaterale (Van Asperen, van 
Dijk, & Zoeteweij, 2002). 

Consilierea genetică presupune o evaluare a istoriei sănătății familiale în 
raport cu trei nivele de risc: nivelul populaţiei, nivelul moderat şi nivel ridicat 
(NICE Clinical Guideline, 14, 2004). Nivelul populaţiei include indivizii care nu au 
un risc genetic pentru cancer mai ridicat decât populaţia în general. O sporire 
moderată a riscului este identificată acolo unde istoria familiei ar putea sugera o 
predispozitie genetică, dar dovada nu este concluzivă sau foarte întemeiată pentru 
suspectarea moştenirii unei anumite forme de cancer. Celor amplasati în zona 
moderată de risc li se recomandă screening-ul regulat pentru detectarea timpurie a 
unei forme de cancer. Testarea genetică nu este indicată pentru cei aflaţi la nivelul 
de risc al populaţiei sau la un nivel de risc moderat. Cu toate acestea, indivizii pot 
fi evaluaţi în cadrul acestor servicii existente şi pot primi estimarea riscului fie 
printr-o consultatie, fie printr-o scrisoare, în funcție de circumstanţele particulare. 
Sunt furnizate explicaţiile privind evaluarea istoriei personale a familiei, incluzând 
sfaturi asupra screening-ului şi supravegherii relevante pentru nivelul lor de risc, 
împreună cu explicarea motivului pentru care testarea genelor nu este adecvată. 

Dacă nivelul de risc este ridicat, se discută mai amplu posibilitatea testării 
genetice, opțiunile screening-ului, supravegherii şi eventualele măsuri preventive. 
Această informaţie este împărtăşită şi discutată în cadrul a trei consultații pentru a 
elimina erorile de evaluare (NICE Clinical Guideline, 14, 2004). 

Cei care participă la consilierea genetică în privința cancerului au raportat 
anterior o nevoie de mai multă informare (Charlmers & Luker, 2001). Studiile 
caută în continuare răspunsuri privind modalitatea cea mai eficientă de influențare 
a părerilor, atitudinilor şi deciziilor de alegere a serviciilor de consiliere genetică 
pentru cancer şi de adoptare a unor comportamente preventive. Consilierea 
genetică nu se asociază obligatoriu cu reacții adecvate ale individului consiliat sau 
familiei sale în raport cu deciziile ce ar trebui luate (Soreson & Botkin, 2003). Pe 
de altă parte, s-a constatat că serviciul de consiliere genetică poate avea unele 
limitări: informațiile despre risc nu pot fi sistematizate sigur şi complet (Hollow, 
Porteous, & Cetnarskyj, 2005), sugestiile privind luarea deciziilor nu concordă cu 
nivelul de risc (Marteau & Lerman, 2001). 

Soreson & Botkin (2003) au studiat relaţia dintre nevoia de informare a 
clienților serviciilor de consiliere genetică şi estimarea personalizată a riscului 
familial. Pentru a determina nevoia de informare a pacienților au fost conduse 
interviuri telefonice semi-structurate asupra celor care apelaseră la aceste servicii: 
primul interviu (pre-evaluare) — înainte ca ei să primească evaluarea riscului lor 
genetic, iar al doilea interviu (post-evaluare) — după ce au fost evaluati. 
Participanţii au fost intervievaţi cu 2-4 săptămâni înainte de a fi evaluat riscul lor 
genetic, fie printr-o consultatie la clinică, fie printr-o scrisoare. Pentru a stabili dacă 
informarea sau educarea lor necesită schimbări, s-a realizat al doilea interviu la 2-4 
săptămâni după primirea estimării riscului. S-a utilizat acelaşi set de întrebări şi 
acelaşi intervievator pentru fiecare participant. Studiul a relevat mai multe direcții 
de îmbunătăţire a serviciilor de consiliere medicală: 

- prezentarea de la început a specificului evaluării genetice a cancerului, a 
desfăşurării procesul în sine si a posibilelor rezultate, dar şi limite ale evaluării, 

- pregătirea medicilor curanti pentru a putea furniza date privind 
determinismul genetic al bolii pacientului, 

- informarea corectă şi completă a pacientului despre riscul personal nu doar 
despre istoria riscului familial, 

- prezentarea adecvată a perspectivei de viaţă, 

- implicarea persoanelor apropiate pacientului, 

- ajutarea pacientului în luarea unor decizii privind sănătatea, ler 

- asigurarea faptului că pacientul a înțeles corect gradul de risc şi 
informaţiile furnizate de către consilierul genetic sau de către medic, 

- creşterea capacității consilierului sau medicului de a manageria stările 
emoționale ale pacientului în raport cu informaţiile despre risc (teama cauzând 
aversiune fata de deciziile privind riscul, iar furia provocând căutarea riscului), 

- dezvoltarea serviciului de consiliere genetică cu componente de 
psihoterapie şi psihoeducatie (oamenii care au grijă de rudele deja diagnosticate 
sunt mai predispuşi la reacții negative privind evaluarea propriului risc), od 

- cunoaşterea experiențelor care pot influența reacţiile pacientului în raport 
cu riscurile: experienţe în raport cu sănătatea, medicii, evenimente particular sau 
anumite persoane ori obiecte, NT ee ci 

- creşterea controlului situației personale şi reducerea ingrijorarit (oamenii 
evaluează riscul in funcţie de experienţele personale, de valorile şi stilul lor de 

viata şi mai putin reuşesc să facă analize rationale ale riscului personal. De obicei 
apare îngrijorarea că s-ar putea să existe un nivel de risc care nu poate fi controlat) 
(Peters, Burraston, & Mertz, 2004). 


4. Campaniile de promovare a comportamentelor preventive 


Studiile relevă câteva aspecte directoare utile în elaborarea mesajelor de 
promovare a comportamentelor preventive (Rimal, 2000): 

l. statutul social, rezidenţial. De exemplu, diferente semnificative in 
comportamentele de prevenire a cancerului la sân în funcție de durata de şedere a 
imigranților în SUA. Femeile care au imigrat recent au mai multe şanse să aibă 
lacune în educaţie se vor adapta mai greu şi nu for fi foarte eficace în adoptarea 
comportamentelor preventive. Implicatia practică este aceea că intervențiile de 
sănătate trebuie să adapteze discursul, mesajele la situația socială a categoriei de 
oameni vizati. 

2s perceptia riscului şi credința autoeficacitatii trebuie speculate mai intens în 
campanii de promovare a comportamentului preventiv. Percepția predispozitiei sau 
sensibilităţii personale are un impact mai redus asupra deciziilor de a adopta 
comportamentele sănătoase. Studiile arată că oamenii adoptă conduite preventive 
mai ales atunci când percep riscul crescut şi când percep capacitatea de a realiza cu 
succes acțiuni pentru a preîntâmpina pericolul. Credintele despre auto-eficacitate 
reprezintă predictori consistenti ai schimbării comportamentului de sănătate 
'(Bandura, 1995). Rezultă necesitatea de a Spui convingerile eficienței 
"publicului ţintă. 

3. comportamentele preventive sunt amplificate de majorarea cunoştinţelor 
cu privire la posibilitățile de depistare a semnelor îmbolnăvirii. Campaniile de 
promovare a sănătăţii trebuie să sporească gradul de informare (Rimal, 2000). 

4, explicaţiile etiologice ale bolii. În general oamenii consideră că boala are 
cauze externe, mai putin cauze personale. Totuşi se acceptă mai uşor că o boală 
poate lovi mai facil pe cineva care nu are rezistență. Rezultă că apelul la 
responsabilitatea are mai puţine şanse de stimulare a comportamentului preventiv, 
însă sugerarea nevoii de creştere a rezistenței organismului s-ar putea să aibă mai 
multe şanse de motivare. 

5. responsabilitatea pentru cei apropiați. Persoanele nu sunt numai încurajate 
să-şi asume responsabilitatea propriei sănătăți, dar şi responsabilitatea sănătății 
celorlalți. De exemplu, Graham (1979) observă că mamele nu-şi asumă doar 
responsabilitatea pentru menţinerea şi promovarea sănătății copiilor lor, dar în mod 
frecvent pun sănătatea familiei mai presus de a lor. 

6. responsabilitatea de a evita expunerea voluntară personală şi a celorlalți la 
riscuri de sănătate şi responsabilitatea pentru a cunoaşte riscurile genetice. 


* 
* x% 


Se încearcă crearea sau consolidarea comportamentului preventiv prin 
programe de promovare a sănătăţii, programele de educație pentru sănătate. 

Acestea oferă oamenilor informaţii despre risc cu scopul de a-i motiva să adopte 
atitudini precaute. Se relevă importanţa pregătirii psihologilor şi a medicilor pentru 
consiliere şi psihoeducatie în vederea stimulării comportamentelor preventive ale 
oamenilor. Relansarea campaniilor de psihoeducatie pentru sănătate şi dezvoltarea 
serviciilor de consiliere genetică, consiliere şcolară pentru sănătate constituie 
direcții necesare de acțiune. 

INTERVENŢII COGNITIV- 
COMPORTAMENTALE ȘI HIPNOTERAPEUTICE 
IN TULBURAREA DE STRES POSTTRAUMATIC 


Irina Holdevici & Barbara Crăciun 


1. Criza psihologica si simptomatologia posttraumatica 


Criza psihologică se manifesta în situaţiile în care un factor stresant puternic 
sau prelungit perturbă echilibrul homeostatic al ființei umane. Roberts (2000) 
identifică o serie de situaţii care prin caracteristicile lor sunt capabile să declanşeze 
o criză psihologică: 

- pierderea unei relații apropiate; 

- pierderea sau schimbarea serviciului; 

- pierderea rolului sau statutului social; 

- trecerea într-o nouă etapă a existenței (căsătorie, plecarea copiilor, 
schimbarea domiciliului, pensionare). 

La acestea se mai adauga şi alte evenimente psihotraumatizante deosebit de 
puternice care pot declanşa sindromul de stres posttraumatic (terorism, tortură, 
dezastre naturale sau provocate, accidente, agresiuni, viol, luare de ostatici, 
confruntări armate). Intensitatea simptomatologiei în astfel de situaţii este mult mai 
‘mare. Cu toate acestea studiile arată că prezența traumei este necesară, dar nu 
suficientă, atunci când se pune problema declanşării unei tulburări de stres 
posttraumatic (Berliner & Saunders, 1997; Yehuda & McFarlane, 1995) şi că in 
ceea ce priveşte predictibilitatea apariţiei acesteia, cea din urmă nu se relationeaza 
doar cu severitatea experienței traumatice în sine. 

Criza psihologică poate fi studiată prin intermediul unei metodologii 
complexe de cercetare care vizează atât reactivitatea biologică, cât şi indicatorii 
manifestărilor psihice asociate (frecvență, intensitate, grad de complexitate, etc.). 
Instrumentele psihologice de cunoaştere psihologică sunt foarte diversificate şi se 
întind pe o paletă largă de opțiuni metodologice, începând cu observaţia clinică, 
tehnicile proiective şi continuând cu diferite le scale clinice, analiza de simbol, etc. 
(Mincu, 2008). 

În ceea ce priveşte intervenţia în criză, aceasta are un caracter limitat în timp, 
obiectivul principal fiind stabilizarea pacienților şi formarea unor strategii 
adaptative pe termen scurt. 

Astfel în cadrul intervenţiei terapeutice în situații de criză se conturează o 
serie de principii de dintre care le amintim aici pe următoarele (Ewing, 1990): 

- intervenţia terapeutică în astfel de situații este de scurtă durată şi trebuie 
aplicată rapid; 

- intervenţia terapeutică trebuie să aibă în vedere nu numai individul ci şi 
familia sau rețelele de suport ale acestuia; 

- se adresează unei mari varietăți de probleme umane; 

- este focalizată asupra problemelor prezente; 

- intervenţia nu are doar menirea de a rezolva situaţia prezentă, de a reduce 
simptomele, ci şi de a-l înarma pe subiect cu mecanisme psihosomatice care să-i 
permită să facă faţă unor probleme şi crize viitoare; 

- psihoterapeutul va juca în cadrul demersului terapeutic un rol activ şi 
directiv. 

După depăşirea crizei poate fi aplicată spre exemplu o strategie cognitiv- 
comportamentală care să se adreseze punctelor importante ce alcătuiesc repertoriul 
disfunctional al pacienţilor, fie acestea gânduri distorsionate legate de evenimentele 
traumatice, fie comportamente de evitare sau hiperactivarea neurofiziologica. 

Tulburarea de stres posttraumatic reprezintă o condiţie disfunctionala de 
sănătate şi care de multe ori este asociată cu o comorbiditate psihiatrică (depresie) 
ce are ca efect principal diminuarea calității vieții, derulându-se pe un parcurs de 
timp îndelungat (Klein, Mitchell, Gilson, et al., 2009). Sindromul de stres 
posttraumatic este prezentat ca un conglomerat de disfunctionalitati cognitive, 
comportamentale şi fiziologice ce sunt traduse de un cluster triadic de simptome 
precum intruzivitatea, evitarea şi hiperactivarea neurofiziologică. Tulburarea de 
stres posttraumatic este clasificată ca fiind o tulburare de anxietate, iar în funcţie de 
natura si nivelul evenimentului traumatic prevalența sindromului în cazul 
victimelor poate fi şi de 100% (Kolassa, Ertl, Eckart, et al., 2010). La stabilirea 
diagnosticului corect cele mai importante simptome sunt cele care fac referire la 
reimpregnarea evenimentului traumatic prin retrăire omniprezentă de către 
pacientul in cauză, hiperactivarea neurofiziologică şi complexul evitant. 

Trauma implică producerea unei discontinuități bruşte în experienţa fizică a 
subiectului, fapt ce determină, la rândul sau, o discontinuitate în ceea ce priveşte 
experiențele psihologice (Spiegel, Cardena, 1990). 

În astfel de situaţii, se produc fenomene cu caracter disociativ care, cel puţin 
pentru moment, au un caracter adaptativ, deoarece permit subiectului să se 
elibereze de durere. 

O persoană care dezvoltă tulburare de stres posttraumatic trăieşte cel puţin 
două din cele cinci stări descrise ca fiind persistente, precum dificultățile în 
legătură cu somnul, iritabilitatea, hipervigilenta neurofiziologică, dificultățile de 
concentrare si răspunsurile exagerate şi neadecvate legate de pericol la stimulii 
primiţi. Această simptomatologie devine atât de extinsă încât persoana va evita 
orice stimuli legaţi de traumă trăind reacţiile sale ca într-o stare de amorteala. 
Hiperactivarea cronică interferează cu funcţionarea de zi cu zi având un efect de 
epuizare pentru subiectul în cauză şi producând astfel un impact negativ asupra 
sănătăţii fizice (Resick & Calhoun, 2001). 4 

În DSM-5, ce a fost publicat în mai 2013, tulburarea de stres posttraumatic 
este clasificată ca făcând parte din tulburările legate de traumă şi stres, fiind 
descrisă prin intermediul unui număr de criterii care au fost revizuite şi 
îmbunătăţite ca şi conţinut. Spre exemplu criteriul A este acum aplicabil adulților, 
adolescenților şi copiilor cu vârste de peste 6 ani (subliniindu-se faptul că există 
separat clasificată o tulburare de stres posttraumatic pentru copii în vârstă de 6 ani 

sau mai mici) conținutul acestuia referindu-se la expunerea şi amenințarea cu 
moartea, cauzarea de leziuni sau violența sexuală. 

O serie de itemi care aparțin criteriului B ce face referire la simptomele 
intruzive au fost rescrişi pentru a li se adaugă o serie de argumente care au legătură 
cu dezvoltarea etapizata a copiilor si adolescentilor. 

In ultimii ani, tulburarea de stres posttraumatic a fost acceptata ca diagnostic 
psihiatric şi, din acel moment, a crescut interesul specialiştilor pentru hipnoză ca 
modalitate eficientă de terapie a acesteia. 


2. Intervenţia hipnoterapeutică în sindromul de stres posttraumatic 


Generic, intervenţiile psihoterapeutice pot include astfel o serie de 
componente de bază care nu sunt în mod necesar subsumate unei anume forme de 
psihoterapie ci mai curând principiului de functionabilitate, şi totodată obiectivelor 
instituite în cadrul ameliorării simptomatologiei specifice tulburării de stres 
posttraumatic. 

Scurfield (1985) identifică o serie de cinci chei care pot fi utilizate în 
tratamentul sindromului de stres posttraumatic, acestea fiind următoarele: 


Stabilirea relaţiei terapeutice. Reprezintă de facto cea mai importantă parte 
din orice terapie şi face referire în primul rând la construirea încrederii în cadrul 
diadei client- psihoterapeut şi într-o manieră generală la modul de partajare a 
acesteia (Fine, Forth, Gilbert, & Haley, 1991). 

Asimilarea materialului traumatic poate avea loc doar într-un radifi (cadru) 
în care clientul se simte securizat si mai ales susținut (Catherall, 1995). De 
asemenea clientul trebuie să se simtă acceptat şi respectat de către terapeut. Mai 
mult, clientul având de împărtăşit probleme extrem de spinoase are nevoie să ştie 
că poate face acest lucru fără teama de a simţi respingere, persecuție sau etichetare 
* din partea psihoterapeutului. 

Este important ca terapeutul să poată fi de asemenea capabil să conțină 
proiecția sentimentelor cu care vin clienții în psihoterapie, dintre acestea dominante 
fiind cele de furie şi mânie raportate la trăirile indivizilor legate de acele 
experiențe, sentimente pe care supraviețuitorii unei traume le poartă într-o mare 
măsură cu ei. j 

În termeni structurali, intervenția psihoterapeutică se axează pe crearea de 
stabilitate şi pe construcția unui spațiu destinat reorganizării şi reconstrucției 
(Benyakar et al., 1989). 

Modul în care terapeutul este perceput de către client şi implicarea ulterioară 
în terapie s-au dovedit a fi unii dintre cei mai importanți predictori în ceea ce 
priveşte rezultatele obținute de către victimele care au trăit evenimente traumatice 
grave (Steiner, Garcia, & Matthews, 1997). 


Psihoeducaţia. Este esenţial în a oferi clientului informaţii adecvate despre 


reacţiile la stresul posttraumatic şi procesul de recuperare, cât şi a sublinia faptul că 
un rezultat de succes este foarte probabil (Geracioti et al., 2008). Acest lucru este 

deosebit de important în special pentru persoanele cu tulburare de stres 
posttraumatic care prezintă în mod predominant plângeri fizice (McFarlane, 1987). 
Folosind mijloacele specific psihoeducatiei psihoterapeutul poate normalize în 
acest fel experienţele clientului. 

Cele mai importante aspecte pe care travaliul psihoterapeutic de această 
natură se concentrează includ: o explicaţie clară a ceea ce se întâmplă cu pacientul; 
la ce se poate aştepta acesta în viitor; sublinierea faptului că uneori recuperarea 
poate fi precedată de o creştere a distresului (Scurfield, 1985). Este adesea necesar 
ca pacientul să lucreze împreună cu terapeutul pentru separarea simptomelor 
intruzive şi a amintirilor dureroase legate de eveniment, de prezenţa şi dezvoltarea 
sentimentelor de pierdere şi doliu (Shaw, McFarlane, & Bookless, 1997). 

Totodată este important să se discute cu clientul faptul că unele simptome s- 
ar putea să nu se bucure de rezolvare, ca urmare a modificărilor ireversibile 
derulate în sistemul conceptual odată cu trăirea traumei, dar că schimbările pot fi 
pozitive în direcţia ameliorării suferinţei şi ulterior dezvoltării unei stări mai bune 
din punct de vedere psihologic. Colaborarea şi discuţiile formează astfel 
fundamentul unei intervenţii de explorare, la care pot fi adăugate resursele 
anterioare ale clientului care sunt reprezentate de strategiile de coping şi de modul 
în care acestea pot fi utilizate şi dezvoltate. 


Alcătuirea unui program psihoterapeutic de scurtă durată, având ca 
element central hipnoza clinică se dovedeşte eficient în cazul acestor tulburări. 

Programul poate include următoarele tehnici: respiraţia controlată, relaxarea 
musculară, transa hipnotică, tehnica imaginaţiei dirijate realizată în hipnoză, jocul 
de rol, restructurarea cognitivă, tehnica stopării gândurilor şi tehnica dialogului 
socratic dirijat spre descoperire. 

Corpusul teoretic ce stă la baza utilizării hipnozei în raport cu trauma este 
variat. Spiegel (1990) spre exemplu susținea faptul că hipnoza are eficienţă în 
tratamentul traumei din două motive, primul fiind acela că tehnica în sine, care de 
altfel se constituie ca şi experiență disociativă indusă în mod artificial ce se 
dovedeşte a fi eficientă în raport cu trauma şi fenomenele de flashback; cel de al 
doilea se adresa utilizării hipnozei ca metodă de facilitare a readucerii în memorie a 
amintirilor care nu pot fi accesate de mintea inconştientă a persoanelor traumatizate 
la un anumit moment. 

Totodată în literatura de specialitate (Helzer, Robins, & McEvoy, 1987) a 
fost constatată existența unei serii de analogii între simptomele „specifice 
sindromului de stres posttraumatic şi particularitatile fenomenului hipnotic, cum ar 
fi: 

- disocierea între corp şi psihic si între eveniment şi starea afectivă care îl 
însoţeşte; 

- fenomenul de focalizare a atenţiei asupra unui element, urmată de scăderea 
receptivitatii fata de alti stimuli din mediul înconjurător; wef j 

- accentuarea sugestibilitatii, fapt ce îi determină pe subiecți să devină mai 
putin critici şi mai receptivi la influențele exercitate din exterior. 

Utilizarea hipnozei ca formulă de tratament pentru distresul rezultat în urma 
trăirii unei traume are rădăcini freudiene. În principal Freud folosea procedeul 
hipnotic pentru a produce abreactie si catharsis, ambele necesare în rezolvarea 
conflictului psihologic (Spiegel, 1990). Rezultatele înregistrate într-o serie de studii 
au arătat faptul că există o asociere semnificativă între simptomele întâlnite în 
tulburarea de stres posttraumatic şi existența raportată sau autoevaluată a unui nivel 
înalt de sugestibilitate şi hipnoză pentru respondenţi (Frischholz et al., 1992; 
Spiegel, Hunt, & Dondershine, 1988). 4 

Într-un studiu din 1985 Stuntman şi Bliss (1985) identificând la rândul lor o 
corelație semnificativă între sugestibilitate şi simptomatologia tulburării de stres 
posttraumatic, au sugerat că persoanele care suferă de această tulburare se transpun 
într-o stare de autohipnoză în momentul în care retrăiesc evenimentul. Astfel aceşti 
autori au reîntărit faptul că pentru unii dintre pacienţii cu tulburare de stres 
posttraumatic hipnoza poate reprezenta o abordare ideală de tratament, în măsura în 
care aceştia practic posedă abilitățile specifice tehnicii hipnoterapeutice. 

Principiul care stă la baza utilizării hipnozei în terapia pacienților 
traumatizati constă în inducerea unui acces controlat la amintirile traumatice, 
precum şi în ajutarea acestora să-şi controleze emoţiile şi reacţiile fiziologice 
puternice ce însoțesc evocarea amintirilor. respective. Aşa cum arătam mai sus 
focalizarea atenției în timpul hipnozei poate fi aplicată pentru a-i ajuta pe pacienţi 
să depăşească reacțiile de doliu şi să-şi revizuiască amintirile dintr-o nouă 
perspectivă. 


Regresia la traumă. Având o importanță centrală în tratamentul tulburării de 
stres posttraumatic, procesul de facilitare care se adresează reconfruntării şi/sau 
amintirii traumei se poate desfăşura în cadrul cognitiv-comportamental “aici si 
acum”. Tehnicile comportamentale şi hipnoza (Spiegel, 1990) sunt de o valoare 
deosebită în această etapă. Procesul de reexperimentare sau de retrăire a 
evenimentului traumatic necesită o ghidare treptată, astfel încât experienţele 
clientului să fie reluate în “doze tolerabile de conştientizare” (Scurfield, 1985), 
pentru a preveni negarea şi simptomele intruzive traumatice severe. Administrarea 
acestor procedee cere din partea psihoterapeutului o mare sensibilitate de lucru 
altfel încât “tratamentul să poată deveni doar o retrăire şi nu o instalare de 
coşmaruri” (Horowitz, 1990). 


Integrarea. Etapa finală de recuperare implică integrarea tuturor aspectelor 
experienței traumatice în modelele şi schemele de bază ale clientului, acest lucru 
realizându-se însă cu atenţie și empatie din partea terapeutului (Horowitz, 1990). 
Aspectele importante ale acestei etape sunt pe de o parte redefinirea pozitivă şi 
realistă a incidentului, iar pe de alta reconstruirea de “presupuneri spulberate” 
(Janoff-Bulman, 1985). Probleme legate de vină sunt esenţiale în această etapă, în 
special dacă pacientul a fost implicat ca agent direct în incident (Jones, & Barlow, 
1990). Justificarea acţiunilor în aceste situaţii se sugerează a fi contraproductivă, 
astfel că travaliul prin intermediul unei astfel de “dureri morale” este esențial 
(Mann, & Neece, 1990). 

3. Modelul strategiilor cognitive-comportamentale în tulburarea de stres 
posttraumatic 


Prezentăm mai jos alte strategii terapeutice utilizate în cazul tulburării de 
stres posttraumatice, dintre care se detaşează: 


a) Ascultarea clientului şi facilitarea descărcării emoţionale (catharsis). 


b) Confruntarea cu situația psihotraumatizantă. Se utilizează mai ales în 
cazul clienților care fie refuză să vorbească despre problemele lor, fie în situaţia 
celor ce declanşează mecanisme de apărare de tipul negării sau în cazul celor care 
adoptă modalităţi variate de evitare. 


c) Furnizarea de informaţii, Sugestii, îndrumări (psihoeducaţie). 


d) Tehnica respirației controlate — în care se utilizează respiraţia abdominală 
(diafragmatică), inspirată din tehnicile Hatha-Yoga, pe ritm 4 inspiraţie şi 4 
expiratie. Experienţa noastră clinică (Holdevici şi Vasilescu, 1988) a evidenţiat 
faptul că treptat se poate mări durata expiratiei, fapt ce are efect relaxant asupra 
pacienţilor ajungându-se la ritmul % (inspirație 1 sau multipli, expiraţie 2 sau 
multipli). Terapeutul va demonstra modul de realizare a exerciţiilor în timpul 
şedinţei de psihoterapie, va lucra cu pacienţii în cabinet, apoi va trasa ca sarcină 
pentru acasă efectuarea acestora. 


e) Relaxarea musculară şi/sau hipnoza. Mulţi autorii recomandă utilizare: 
relaxării musculare Jacobson şi a variantelor acesteia (Marks, Lovell, Noshirvani, 
Livanou, & Thrasher, 1998). În studiile noastre am constatat faptul că la pacientele 
din tara noastră se obţin rezultate superioare în urma aplicării ciclului inferior al 
antrenamentului autogen Schultz, respectiv exerciţiile de greutate, căldură şi 
destindere generală (Holdevici, 2000). Stapleton, Taylor şi Asmundson (2006) au 
înregistrat rezultate care au arătat o diminuare a stărilor de furie şi mânie trăite de 
către pacienții cu tulburare de stres posttraumatic după training-urile de relaxare. 
Intr-un alt studiu cercetătorii (Taylor et al., 2003) sugerau că acest tip de 
intervenţie, constituit din relaxare cât şi aplicarea procedeelor hipnoterapeutice au 
un efect semnificativ în reducerea hiperactivării neurofiziologice, ceea ce conduce 
la reducerea distresului pentru pacienți şi facilitează o următoare etapă precum cea 
de expunere pentru aceștia. Ca şi în cazul exerciţiilor de respiraţie, pacienţii vor 
învăța şi vor exersa relaxarea la început împreună cu psihoterapeutul în cabinet şi 
apoi vor putea lucra independent. 


f Tehnica imaginaţiei dirijate în stare de transă hipnotică. Pacienţii aflați în 
stare de relaxare musculară sau transă vor trebui să-şi imagineze o situaţie 
generatoare de anxietate şi apoi să se vadă pe ei înşişi făcând faţă cu bine situaţiei 
respective. Această modalitate implică însă existența unei alianţe terapeutice solide 

care să permită pacienților o astfel de abordare de o profunzime aparte ce poate 
avea rezultate benefice destul de rapide (Holdevici, Crăciun, 2013). 


2) Restructurarea cognitivă. Psihoterapia cognitivă ajută la restructurarea 
convingerilor negative în cazul pacienţilor diagnosticati cu tulburare de stres post 
traumatic, acestea fiind construite în jurul ideilor că lumea este foarte periculoasă şi 
nesigură sau că ei sunt persoane incompetente, inadecvate. Intervenţia terapeutică 
va avea drept obiectiv identificarea şi înlocuirea gândurilor şi convingerilor 
negative disfunctionale, fapt ce permite ulterior revizuirea amintirilor dintr-o nouă 
perspectivă, în urma restructurării cognitive. 

O modalitate corectă de abordare ar fi aceea în care trauma este recunoscută 
ca atare, dar este redefinită într-o manieră adaptativă ca în exemplul următor: „Am 
trecut printr-o experienţă îngrozitoare, însă am fost suficient de puternic pentru a 
supraviețui”. 


h) Tehnica stopării gândurilor. Obiectivul acestei tehnici constă în stoparea 
afirmațiilor şi imaginilor obsesive dezadaptative. La început, pacientul va fi 
solicitat să-şi imagineze şi să se gândească la stimulii anxiogeni, după care 
terapeutul îl va întrerupe spunând: “Stop!”. Apoi pacientul va realiza exercițiul 
singur, la început cu voce tare, iar ulterior în limbaj interior. Gândurile negative 
dezadaptative, sau convingerile negative centrale care necesită oprirea şi 
schimbarea sunt de tipul următor: „Sunt o ființă ratată”; „A fost greşeala mea”. 


i) Tehnica dialogului dirijat. Metoda constă în identificarea cognitiilor cu 
conţinut dezadaptativ şi substituirea lor cu unele adaptative. Etapele care necesită o 
parcurgere pas cu pas sunt următoarele (Muran & DiGiuseppe, 2000): 

- faza de pregătire: identificarea problemei şi evaluarea consecințelor ei 
negative; 

- faza de confruntare: fragmentarea obiectivului în paşi mici care pot fi 
parcurşi; 

- faza de management al anxietatii: imaginarea anxietăţii ca fiind temporară 
şi controlabilă; 

- faza de întărire: autocomenzi cu conținut pozitiv după realizarea acțiunii. 

În acest sens această tehnică îşi are un bine meritat loc, aplicarea ei 
permițând pacientului înțelegerea şi identificarea reacțiilor trăite în urma derulării 
experienţei traumatice. 

Cu toate acestea se poate constata faptul că mecanismele de schimbare, altfel 
spus principalii factori de schimbare din spatele eficienţei rezultatelor care se obțin 
în urma aplicării psihoterapiei cognitiv-comportamentale pentru tulburarea de stres 
posttraumatic nu sunt încă înțelese în totalitate. Din perspectivă teoretică, parte din 
distorsiunile cognitive ce sunt reperate în tulburarea de stres posttraumatic, se 
formează în funcție de natura experienței traumatizante şi mai ales în raport cu 
starea psihologică a persoanei. 

Aşa cum arătam în rândurile anterioare, distorsiunile cognitive comune 
includ: catastrofizarea - sau perceperea lumii ca fiind periculoasă; gândirea 

negativă reflectată prin gradul de neputinţă şi/sau inadecvare al individului; şi 
autoblamarea sau vinovăția cu privire la rezultatele care nu au putut fi prevenite 
(Friedman, 2006). Mulţi dintre supraviețuitorii unor experienţe traumatice se simt 
vinovaţi, gândindu-se că ar fi putut face mai mult pentru a limita daunele, sau 
“pentru a preveni un prejudiciu important ori decesul celor apropiaţi şi dragi (Kar & 
Bastia, 2006). Rezultatele unui studiu din 2004 derulat de Christensen, Cohan şi 
Stein au indicat, de asemenea, că stresul posttraumatic este asociat cu convingerile 
negative despre sine, care pot influența la rândul lor stima de sine şi relaţiile 
interpersonale în mod decisiv. 

Terapia cognitivă se bazează pe un fundament teoretic care susține 
importanța percepției oamenilor în legătură cu gândurile ce le definesc faptele care 
se petrec în jurul lor şi mai ales felul în acest complex ideativ le afectează 
comportamentele. În acest sens esafodajul intervențiilor cognitiv-comportamentale 
se construieşte în mod rațional în două direcţii, astfel pe de o parte există 
adresabilitatea față de problemele legate de lipsa de control ce apare odată cu 
trăirea unei experiențe traumatizante de către o persoană, iar pe de altă parte 
imprevizibilitatea traumei ce este trăită de către victima situaţiilor amintite. 

O serie de studii recente arată că la momentul procesării evenimentelor 
traumatice există din partea subiecților un angajament emoţional ce rezonează cu 
memoria traumei, cu organizarea narațiunii traumei, dar şi cu posibilitatea de a 
schimba cognitiile disfunctionale care urmează adesea trauma (Foa, Hembree et al., 
2005). 

Rescrierea cu ajutorul imageriei, ca tehnică ce este folosită în cadrul 
intervențiilor cognitiv-comportamentale este o tehnică ce îi ajută pe pacienţi să se 
confrunte cu imaginile dureroase şi supărătoare. Într-un studiu care explorează 
modul în care tehnicile de rescriere cu ajutorul imageriei sunt percepute de către 
subiecții ce au o tulburare de stres posttraumatic rezultatele au sugerat ca acesta nu 
pare să fie esențial pentru reducerea simptomelor, dar că poate promova procesarea 
conceptuală, care, în sine, reprezintă un factor de prognostic mai bun în ceea ce 
priveşte tratamentul acestei patologii (Kindt, Buck, Arntz, & Soeter, 2007). 

Un alt model care tine de ramura cognitivă este cel propus de Epstein (1991) 
care sugerează că oamenii îşi creează o “teorie personală a realităţii”, care menţine 
un nivel pozitiv pentru stima de sine, precum gi echilibrul dintre durere şi plăcere. 
In general, această structură se dezvoltă printr-un proces de asimilare şi aşezare, 
dar în fata traumei, victima ar putea fi în imposibilitatea de a integra experienţa în 
cadrul acestei teorii a realității. Astfel mai mulţi autori avansează ipoteza conform 
căreia tulburarea de stres posttraumatic apare atunci când convingerile centrale sau 
ipotezele despre viață sunt practic spulberate de apariția evenimentului traumatic 
(Janoff-Bulman, 1985). Cercetările au arătat astfel importanţa evaluării cognitive în 
dezvoltarea tulburării de stres posttraumatic. 

Resnick, Kilpatrick și colaboratorii lor (1993) au demonstrat că printre 
victimele recente ale violurilor şi crimelor relaţia între severitatea atacului şi 
severitatea sindromului de stres posttraumatic a fost mediată de percepţia 
amenințărilor legate de pierderea vieţii. Modelele de evaluare cognitivă subliniază 
importanța sensului personal în dezvoltarea tulburării de stres posttraumatic şi sunt 


77 


complementare cu sistemul de prelucrare a informaţiilor cât şi cu teoriile 
psihodinamice (Breslau, 2001). Aceste modele asigură astfel instituirea unor etape 
clare de lucru astfel că punctele de concentrare în demersul terapeutic sunt 
canalizate pe reconstruirea sinelui individual până la reconstruirea percepției 
oamenilor asupra lumii înconjurătoare. 

În încercarea de a oferi un model complex cu nuanţe integrative, Peterson et 
al. (1991) au propus un model ecosistemic pentru stresul posttraumatic. Incluzând 
în acest model aspecte legate de teoria învățării cât şi pe cele legate de modelarea 
cibernetică (Perkonigg et al., 2000), autorul citat susține că aceasta este în esenţă, 
de fapt o extindere a modelului psihosocial (Green et al., 1992), unde prelucrarea 
cognitivă posttraumatică se presupune că este determinată de caracteristicile 
individuale ale persoanei (victimei) cât şi de cele ale traumei. Astfel cu cât este mai 
mare severitatea incidentului, cu atât este mai mare gradul de condiţionare clasică 
față de frică, iar subiectul se va angaja în comportamente de evitare instrumentale 
reflectate mai ales prin utilizarea mecanismelor de apărare (defense). Acest fapt la 
rândul său, limitează cantitatea de informaţii care este disponibilă pentru prelucrare 
şi integrare. Succesul procesului de integrare depinde nu numai de măsura în care 
credințele şi convingerile persoanei în cauză sunt provocate în cadrul travaliului 
psihoterapeutic ci şi de personalitatea pretraumatică a subiectului cât şi de stilurile 
acestuia de adaptare. 

O serie de factori c¢ sunt consideraţi a avea un rol protectiv pentru o 
persoană care a dezvoltat stres posttraumatic şi care sunt de obicei utilizați după 
expunerea la traumă vor include auto-monitorizarea şi folosirea strategiilor pozitive 
de adaptare, ce sunt axate pe găsirea de sens şi pe recâştigarea resurselor de 
incredere personale (Solomon, Gerrity, & Muff, 1992; Ursano et al., 1995). 

Invers, unii dintre factorii de risc pentru dezvoltarea tulburării de stres 
posttraumatic includ: | 

- prezența unei tulburări psihiatrice anterioare (Davidson, Kudler, Smith et 
al., 1990); 

- istoria existenţei unui nivel ridicat de stres în copilărie şi a problemelor de 
comportament (Aaron, Zaglul, & Emery, 1999); 

- percepția existenței amenințărilor (Resnick, Kilpatrick etal., 1993); 

- valori înalte ale expunerii la traumă (McFarlane, 1988); 

- înregistrarea unui nivel ridicat al stresului post-incident sau izolare socială 
(Feinstein & Dolan, 1991; Wilson & Krauss, 1985); 

- evitare cognitivă sau negare (McFarlane, 1988). 

Spre exemplu o serie de studii arată că femeile care au suferit traume sexuale 
îşi autoevaluează simptomele fizice ca fiind aflate la cote ridicate ce necesită o 
intervenție medicală şi că per total starea lor generală de sănătate se află la cote 
scăzute (Koss, 1993; Goodman, Koss et al., 1993). Într-o cercetare care a avut loc 
2002, Koss, Figueredo şi Prince au constatat astfel că femeile care au fost victime 
ale violurilor şi altor agresiuni sexuale apelează la serviciile de sănătate de două ori 
mai frecvent în termen de un an, astfel că utilizarea acestor servicii de sănătate în 
sistem ambulatoriu produce costuri de două ori si jumătate mai mari în raport cu 
frecvenţa vizitelor la medic pe care le fac femeile care nu au fost victime ale unor 

astfel de experienţe traumatizante. Kimerling, Clum & Wolfe (2000) au constatat 
că grupul de simptome de hiperactivare neurofiziologică poate fi un bun element de 
predictivitate autoevaluat de către paciente în ceea ce priveşte auto-raportarea unei 
sănătăți precară. Autorii citați mai sugerează astfel că pacientele asociază 
răspunsurile cardiovasculare cu simptomatologia de hiperactivare şi cu starea de 
sănătate nesatisfăcătoare. | 

În acest context (prezența violului şi a altor agresiuni sexuale asupra 
femeilor) se pare că au fost identificate două mecanisme de schimbare care pot 
constitui baza unei intervenţii eficiente în tulburarea de stres posttraumatic (Resick 
et al., 2008). Primul mecanism se adresează utilizării tehnicii expunerii repetate 
pentru paciente, astfel fiind înlesnită procesarea emoţională a amintirilor 
traumatice. Al doilea mecanism este instituit odată cu direcţia schimbării sensului 
evenimentului traumatic. 


4. Exemplificarea unei intervenţii cognitive-comportamentale de scurtă 
durată în situaţia de stres posttraumatic 


Vom prezenta în continuare un program de psihoterapie scurtă care cuprinde 
un număr de cinci şedinţe şi care a fost aplicat cu succes pe paciente din România 
(2010-2013) ce aveau ca istoric cazuri de viol şi agresiune fizică şi în care a fost 
utilizat ca element central hipnoza clinică: 


5.1. Formarea alianţei psihoterapeutice 

În cazul clienţilor aflaţi în situaţii de criză sau care suferă de sindromul 
posttraumatic de stres, alianța terapeutică trebuie să se realizeze foarte rapid, 
construirea acesteia bazându-se foarte mult pe nivelul relativ ridicat al 


ode wu.. 


prezentă şi mai puţin pe experiențele trecute. 


5.2. Verbalizarea şi dialogul dirijat 

Clientilor li se sugerează să vorbească deschis despre cele întâmplate, 
terapeutul încurajând descărcarea afectivă şi, în acelaşi timp culegând informaţii cu 
privire la mediul în care persoana îşi desfășoară existenţa. O atenţie deosebită va fi 
acordată clienţilor care se jenează să vorbească despre problemele lor şi care resimt 
puternice sentimente de culpabilitate, aşa cum se întâmplă în cazul victimelor unor 
violuri. 


5.3. Inductia hipnotică, adâncirea transei şi regresia la momentul producerii 
evenimentului psihotraumatizant i 

În situaţia subiecţilor care suferă de sindrom posttraumatic de stres, nu este 
necesară testarea nivelului de hipnotizabilitate deoarece aceştia se află deja într-o 
stare de disociere care facilitează transa. Dacă nivelul sugestibilităţii este mai 
scăzut se va aplica o tehnică de relaxare cu o pseudoregresie de vârstă. 

În transa hipnotică. se utilizează tehnica ecranului mental a lui Spiegel 
(1993), tehnică ce presupune ca în stare de transă, subiecții să vizualizeze un ecran 
de televizor pe care se desfășoară evenimentul traumatizant, în timp ce aceştia, 
aflat într-o stare de disociere intrapsihică, privesc ca spectatori desfăşurarea 
evenimentelor. 


5.4. Modificarea amintirilor 

Aflaţi în transă, după ce au realizat catharsis-ul prin retrăirea evenimentului 
psihotraumatizant, clienţii vor fi dirijati de către terapeut să modifice în plan 
mental finalul acestuia într-o direcție constructivă ("Aţi făcut față cât se poate de 
bine situației”). 


5.5. Restructurarea cognitivă | | 

Clienţii vor fi îndrumați să acorde o semnificație pe cât posibil pozitivă 
evenimentelor psihotraumatizante ("A fost o încercare pe care afi reuşit să o 
depăşiţi”). 


5.6. Ritualurile psihoterapeutice 

În practica noastră clinică am utilizat mai ales ritualurile de purificare şi 
iertare a agresorului, ritualuri care au fost prescrise ca sarcini pentru acasă. 

| | 

5.7. Însuşirea unor tehnici elementare de autoreglare psihică 

În cadrul. ultimei şedinţe de psihoterapie clienţii au învățat o tehnică 
elementară de relaxare şi de autoreglare psihică. Au fost utilizate exerciţiile de 
greutate, căldură şi destindere generală din cadrul antrenamentului autogen al lui 
Schultz. 

Clienţii şi-a însuşit şi un exercițiu de gimnastică respiratorie cu autosugestii 
specifice. Aceştia au fost instruiți să practice respirația abdominală pe ritm | 
(inspiraţie) - 2 (expiratie) sau multiplii, cu sugestii de tipul: "Inspir curaj, dau afară 
teama din mine" sau "Inspir calm, expir agitație, furie". 

S-a recomandat subiecților să practice aceste exerciții acasă, o dată pe zi sau 
la nevoie (mai ales exerciţiile de gimnastică respiratorie). În finalul demersului 
terapeutic au fost cultivate rețelele de suport social (grupuri de suport) şi s-a 
recomandat clienţilor să identifice şi să se implice în activități care i-ar putea atrage 
şi motiva. 


5, Studiile validate ştiinţific privind sindromul de stres posttraumatic 


Multe dintre datele din cadrul studiilor validate ştiinţific ştiinţifice au 
prezentat rezultate care descriau faptul că atunci când hiperactivarea fiziologică 
atinge niveluri înalte realizarea obiectivelor terapeutice se pare că întâmpină 
dificultăți importante. Foa, Steketee & Rothbaum (1989) propuneau astfel ca 
simptomul de hiperactivare fiziologică să fie considerat un marker-cheie in 
eficacitatea intervenţiei terapeutice. 

În alte studii Pitman et al. (1996) au constatat înregistrarea unor rezultate 
care sugerau că răspunsurile fiziologice reduse la stimulii legaţi de traume 
identificați atât în cadrul şedinţei cât şi cei monitorizati între întâlniri pot 
predictiona reinstalarea unor stări clinice mai bune. 

Blanchard şi colaboratorii (1996) subliniază de asemenea valoarea predictivă 
în măsurarea răspunsurilor psihofiziologice de-a lungul tratamentului. 

Pentru a înțelege importanța atenuării simptomatologiei de hiperactivare 
neurofiziologică, a diminuării procesului de evitare şi al intruzivităţii este necesar 
să fie înregistrat şi monitorizat rolul pe fiecare simptom îl are în dezvoltarea şi 
întreținerea tulburării de stres posttraumatic cât şi modul în care aceste simptome 
interferă cu scopurile terapeutice. 

Astfel unul dintre cele mai frecvent raportate simptome este cel de insomnie, 
fiind semnalat în proporție de 7 % de către pacienţii care îndeplinesc criteriile unei 
tulburări de stres posttraumatic (Ohayon & Shapiro, 2000). Kobayashi, Boarts şi 
Delahanty (2007) au efectuat o meta-analiză a problematicilor legate de somn în 
tulburarea de stres posttraumatic şi au găsit o corelație pozitivă între nivelul de 
hiperactivare neurofiziologic şi somnul paradoxal (REM). Tulburarea de stres 
posttraumatic a mai fost asociată cu de asemenea cu perioade de întrerupere ale 
somnului REM datorită tresăririlor frecvente (Breslau et al., 2004). Astfel s-a mai 
constatat în unele studii că creşterea duratei somnului paradoxal (REM) după 
traumă poate servi unui scop de adaptare, în timp ce întreruperile dese ale acestei 
perioade de somn pot conduce la compromiterea acestei funcţii (Mellman, Pigeon, 
Nowell, & Nolan, 2007) . 

Un alt simptom care se detaşează cu pregnanță este cel de furie, fapt ce face 
ca identificarea acestuia să devină un bun predictor în dezvoltarea tulburării de 
stres posttraumatic (Riggs, Dancu, Gershuny, Greenberg, & Foa, 1992) acesta fiind 
puternic corelat cu severitatea patologiei identificate (Orth, & Maercker, 2009). In 
studiul din 1992 Riggs et al. (1992) sugerează că furia evaluată la cote înalte de 
către subiecți poate interfera cu modificarea memoriei traumatice prin inhibarea 
răspunsurilor în ceea ce privește frica. Autorii avansează aici ipoteză că această 
inhibare permite individului să continue evitarea retrăirii evenimentului traumatic, 
prin refuzul confruntării cu orice indicii provocatoare de anxietate, astfel 
pierzându-se oportunitatea de a identifica frica şi a schimba răspunsurile la 
declansatorii traumatici. În schimb, într-un alt studiu longitudinal al relaţiei dintre 
simptomele tulburării de stres posttraumatic şi furie, Orth et al. (2008) au constatat 
că simptomele tulburării contribuie la menţinerea acesteia şi nu invers. 


6. Eficiența abordării cognitiv-comportamentale din 
perspectiva practicii validate ştiinţific 


Rezultatele numeroaselor studii privind tratamentul psihoterapeutic al 
tulburării, de stres posttraumatic au susținut în mod constant de-a lungul timpului 
eficiența abordării cognitiv-comportamentale în diminuarea simptomelor specifice 
acestei afecțiuni, fapt ce nu este deloc unul surprinzător având în vedere cel puţin 
trei argumente principale. 

În primul rând ar fi vorba despre existenţa unui suport teoretic puternic ce se 
află la baza conceptualizării tulburării de stres posttraumatic, regăsit în literatura de 
specialitate sub forma unor modele explicative de natură behavioristă, cognitivă, 
cognitiv-comportamentală sau social-cognitivă, în sprijinul cărora au fost aduse 
dovezi empirice semnificative (o trecere în revistă a acestor teorii poate fi regăsită 
in Cahill & Foa, 2007; Davis, 2009, pp. 8-11; Hembree & Foa, 2010 ş.a.). 

În al doilea rand este important de precizat faptul că sub umbrela abordării 
cognitiv-comportamentale sunt incluse o multitudine de principii şi tehnici ce pot fi 
aplicate cu succes în vederea ameliorării, tratării sau prevenirii unei game variate 
de probleme de natură psihologică şi psihopatologică (Herbert & Forman, 2011). 
Astfel, diversele protocoale terapeutice cognitiv-comportamentale cuprind de 
regulă o varietate de strategii ce definesc în proporție mai mare una sau alta dintre 
terapiile de această factură, şi vizează: 

1) identificarea şi modificarea cognitiilor disfunctionale specifice 
persoanelor cu această tulburare — terapia cognitivă; 

2) utilizarea hipnozei clinice ca metodă de tratament adjuvantă, în măsura în 
care tehnicile hipnoterapeutice îşi aduc contribuția la schimbare în demersul 
psihoterapeutic, adresându-se de altfel unui larg panel de afecțiuni psihice şi fizice 
dar şi optimizării resurselor interioare ale clienţilor; 

3) îmbunătăţirea sau schimbarea modalității de a face față provocărilor şi 
dificultăților inerente situaţiilor traumatizante — terapia comportamentală 
dialectică; | | 

4) reducerea răspunsului condiţionat de teamă ce apare în prezența 
amintirilor traumatizante sau a stimulilor care le declanşează — expunerea 
prelungită; | 

5) favorizarea acceptării emoţiilor, cognitiilor şi senzatiilor asociate cu 
evenimentul traumatizant, concomitent cu experimentarea plenară a acestora într-o 
manieră necritică — terapia bazată pe acceptare şi angajament. 

În al treilea rând, abordarea cognitiv-comportamentală este în general 
considerată a fi o variantă prioritară de tratament psihoterapeutic, fiind preferată de 
foarte multi specialişti, ținând cont de faptul că este general recunoscută pentru 
dovezile empirice consistente ce vin în sprijinul eficienței sale (Epp & Dobson, 
2010). În acord cu această afirmație, studiile privind utilitatea terapiilor de tip 
cognitiv-comportamental ce includ tehnici hipnoterapeutice. în diminuarea 
simptomelor tulburării de stres posttraumatic au furnizat de asemenea în mod 
repetat rezultate semnificative în acest sens, ce pot fi considerate dovezi 
caracterizate de un grad ridicat de încredere. 

Astfel, de exemplu Van Etten şi Taylor (1998) au arătat prin intermediul 
unei meta-analize ce a inclus 61 de cercetări desfășurate între anii 1984 şi 1997, 
faptul că tratamentele psihologice s-au soldat cu o diminuare mai accentuată a 
simptomelor specifice stresului posttraumatic, precum şi cu o rată mai mică de 
abandon a terapiei, comparativ cu tratamentele medicamentoase. Mai mult decât 
atât, dintre multiplele tratamente psihologice avute in vedere (terapie 
comportamentală, terapie bazată pe reprocesare şi desensibilizare prin mişcări 
oculare, hipnoterapie, relaxare, terapie psihodinamică), cele mai eficiente s-au 

dovedit a fi terapia comportamentală, hipnoterapia şi cea bazată pe reprocesare şi 
desensibilizare prin mişcări oculare (Eye-Movement Desensitization and 
Reprocessing; EMDR). 

În mod consistent, rezultatele unei meta-analize mai cuprinzătoare decât cea 
menționată anterior, realizată de Bradely et al. (2005) pe baza unor studii derulate 
între anii 1980 şi 2003, pe eşantioane formate din persoane expuse la diferite tipuri 
de evenimente traumatizante (abuz sexual, abuz fizic, luptă, crimă, atac, traume 
mixte), au relevat faptul că mai mult de 67% dintre pacienţii care au urmat în 
întregime un tratament psihoterapeutic de scurtă durată de tip cognitiv- 
comportamental, nu au mai prezentat ulterior simptomele necesare pentru stabilirea 
diagnosticului de tulburare de stres posttraumatic. 

De altfel, eficiența abordării cognitiv-comportamentale în cazul persoanelor 
cu tulburare de stres posttraumatic a fost susținută şi de dovezile substanţiale 
identificate de Butler et al. (2006) ca urmare a sistematizării datelor prezentate în 
cadrul celor mai relevante meta-analize pe această temă efectuate până la 
momentul respectiv. Cercetările incluse au vizat diverse populaţii de pacienţi cu 
tulburare de stres posttraumatic, ale căror simptome au fost comparate la încheierea 
terapiei cognitiv-comportamentale cu cele ale unor grupuri de control, mărimea 
efectului pentru diferenţele constatate fiind una importantă. 

În concordanță cu aceste rezultate se află şi cele corespunzătoare meta- 
analizei realizate de Bisson şi Andrew (2007) pe baza a 33 de studii de specialitate 
privind o serie de intervenţii psihologice precum terapia cognitiv-comportamentală 
centrată pe traumă, managementul stresului, terapia cognitiv-comportamentală de 
grup, terapia bazată pe desensibilizare si reprocesare prin mişcări oculare, precum 
şi alte forme de abordări terapeutice (terapie suportivă, terapie psihodinamică, 
consiliere non-directivă și hipnoterapie), cele mai eficiente arătându-se a fi 
intervențiile de tip cognitiv-comportamental centrate pe traumă. 

În plus, concluzii similare au fost susținute şi de o lucrare semnificativă ce 
aparține lui Kar (2011), în cadrul căreia au fost sintetizate rezultatele a 58 de studii 
ce au presupus grupuri de control şi o distribuţie aleatorie a participanților. Astfel, 
pe baza analizării acestor studii se poate concluziona faptul că există dovezi 
semnificative relevante pentru eficienţa intervenţiei de tip cognitiv-comportamental 
aplicate fie în mod direct, fie prin intermediul internetului, în cazul adulţilor, 
copiilor şi adolescenților ce se confruntă cu simptome de stres posttraumatic, dar 
că, sub influența unor factori variați precum comorbiditatea sau specificul 
populaţiei investigate, este posibil ca procentul celor care să nu răspundă la acest 
gen de tratament să ajungă chiar şi la 50%. Totuşi, în ciuda acestor statistici, 
analizele de dată recentă, precum cea realizată de Bisson et al. (2013) pe baza unui 
număr de 70 de studii ce au inclus în total un număr de 4761 de participanți, 
continuă să aducă indicii consistente cu rezultatele prezentate anterior, relevând 
faptul că simptomele de stres posttraumatic ale pacienţilor care au urmat programe 
terapeutice de tip congnitiv-comportamental, au fost ameliorate semnificativ in 
raport cu grupurile de control. - , . 

Pe lângă toate acestea, trebuie precizat şi faptul că în ultimul timp se observă 
o tendință tot mai accentuată a specialiştilor de a lua în considerare în tratamentul 


83 


simptomelor de stres posttraumatic, şi o serie de tehnici bazate pe acceptare şi 
mindfulness. Astfel, se constată faptul că atât în lucrările teoretice, cât şi în cele de 
cercetare, terapiile de origine cognitiv-comportamentală al căror specific rezidă în 
acest gen de tehnici precum terapia comportamentală dialectică sau terapia bazată 
pe acceptare şi angajament, sunt recunoscute alături de cele clasice, pentru 
rezultatele pozitive semnificative în ceea ce priveşte ameliorarea simptomelor de 
stres posttraumatic (Cukor et al., 2009; Hembree & Foa, 2009). | 


* 
* % 


În concluzie, abordarea terapeutică de factură cognitiv-comportamentală ce 
include utilizarea hipnozei în tratamentul stresului posttraumatic oferă specialiştilor 
o formă viabilă de intervenţie ce constă într-o multitudine de tehnici și proceduri ce 
s-au dovedit în general eficiente pe parcursul activității intense de cercetare la care 
au fost şi încă sunt supuse în mod consistent. 

ABORDAREA MULTIDIMENSIONALĂ A ADHD 
— DIAGNOZĂ ŞI INTERVENȚIE 


Simona Maria Glăveanu 


1. Introducere 


În ultimii anii au fost realizate numeroase cercetări şi programe de 
intervenţie asupra Sindromului de Hiperactivitate si Deficit de Atenţie (Attention 
Deficit and Hyperactivity Disorder - ADHD). ADHD este considerat o tulburare 
majoră în societatea actuală. Cu toate acestea, dacă analizăm istoricul afecțiunii, 
constatăm că a fost descrisă acum mai bine de 100 de ani (în 1902) de medicul 
pediatru britanic George Frederick Still (Monastra, 2011). 

ADHD reprezintă o tulburare a copilăriei si adolescenței care, conform 
datelor oferite de American Psychiatric Association (2000), afectează între 3% şi 
10% dintre copii (Stevens, 2000; Green şi Chee, 2009). Studiile au arătat că băieţii 
au o probabilitate de şase pînă la opt ori mai mare decât fetele de a avea ADHD 
(Buitelaar şi Van Engeland, 1996; Swanson et al., 1998). De asemenea, datele 
clinice au dovedit că între 20% şi 33% dintre copii cu ADHD au frați sau părinți 
afectaţi de aceeaşi tulburare (Sagvolden, 1999; Stevens, 2000; Monastra, 201 1). 
| Cercetările au indicat faptul că în România sunt afectaţi de ADHD între 3% 
şi 5% dintre copii de vârstă şcolară, iar între aceştia predomină băieții (Iancu, 
2007). Totuşi, realitatea din şcoli ne oferă indicii pentru a avansa ipoteza că 
numărul copiilor/adolescentilor afectați de ADHD este mult mai mare, mulți dintre 
aceştia nefiind diagnosticaţi ca atare, ci fiind încadraţi in categoria copiilor sau a 
adolescenților cu tulburări de comportament (conduită violentă), dificultăți de 
învăţare (deficienţe intelectuale) sau care prezintă eşec şcolar. 

Există controverse cu privire la modalitatea de abordare a ADHD, aceasta 
fiind considerată de numeroşi cercetători drept un sindrom psihiatric, cu geneză 
neurocerebrală, ce trebuie tratat prin medicatie, în timp ce alti autori o consideră o 
invenţie socială pentru a defini un comportament energic şi creativ al unui copil ce 
are părinți şi profesori care nu-i pot face faţă, intervenţia trebuind a se realiza nu la 
nivelul copilului, ci la nivelul adulților implicaţi în educarea acestuia (Buitelaar et 
al., 1995; Barkley, 1998). În sfârşit, o a treia categorie de autori recunoaşte 
importanța îmbinării dintre cele două modalități de abordare pentru eficiența 
intervenţiei în ADHD. 

Dintr-o perspectivă psihoterapeutică, cercetarea ştiinţifică îşi propune să 
genereze soluții validate ştiinţific la probleme precum: modalitățile specifice de 
coping, relația dintre dependența emoțional-relațională şi sentimentul de 
singurătate, particularitatile psihologice ale singurătăţii resimtite de copil, la tineri, 
în viața de cuplu si familie, etc. (Mincu & Theodorescu, 2013). 

Vizând o abordare integratoare/multdimensională, în cele ce urmează va fi 
preluată perspectiva interacţionistă, in funcţie de care vor fi prezentate 
caracteristicile şi modalitățile de intervenţie în ADHD. 


2. Caracteristicile şi diagnosticul ADHD 


Manualul de Diagnostic şi Statistică al Tulburărilor Mentale (DSM-IV, 
American Psychiatric Association, 2000) indică cele două arii (neatentie si 
hiperactivitate/impulsivitate) şi oferă detalii comportamentale concrete pentru a 
facilita identificarea copiilor afectați de ADHD. In cadrul DSM-IV sunt descrise 
trei tipuri de ADHD: 

- tipul predominant neatent (minim şase simptome din categoria neatentici, 
care persistă cel puţin 6 luni, dar fără simptome de hiperactivitate sau cu astfel de 
simptome manifestate rar şi cu intensitate redusă), 

- tipul predominant hiperactiv/impulsiv (minim şase simptome din categoria 
hiperactivitatii şi impulsivitatii, care persistă cel putin 6 luni, dar fără simptome de 
neatentie sau cu astfel de simptome manifestate rar şi cu intensitate redusă) şi 

- tipul combinat (minim şase simptome din cele două categorii, care persistă 
cel putin 6 luni, la un nivel care indică o adaptare deficitară şi incompatibilă cu 
nivelul de dezvoltare). - | 

Cu scopul unei descrieri cât mai exacte a conduitei copiilor cu ADHD şi al 
facilitării punerii diagnosticului vor fi prezentate ca atare criteriile DSM-IV: 


Neatenţia: 

(a) deseori nu acordă atenţie detaliilor sau greşeşte din neglijență la teme, la 
muncă sau în alte activități; 

(b) îi este adesea dificil să se concentreze la sarcinile de lucru sau la joacă; 

(c) în mod frecvent pare că nu ascultă când i se vorbeşte direct; 

(d) adesea nu urmăreşte instrucțiunile şi nu îşi termină temele, treburile 
casnice sau alte obligaţii; | 

(e) are des dificultăți în a-şi organiza sarcinile şi activităţile; 

(f) frecvent evită, îi displace sau are retineri să se implice în sarcini ce 
necesită un efort mental susţinut (cum ar fi activitățile şcolare sau temele); 

(g) pierde adeseori materialele necesare unor sarcini sau activități (de 

exemplu jucării, teme, creioane, cărți sau unelte); 

(h) atenția îi este distrasă frecvent şi foarte uşor de stimuli externi; 

(i) este adesea uituc în ceea ce priveşte activităţile cotidiene. 


Hiperactivitatea: 

(a) îşi mişcă frecvent mâinile/picioarele sau se foieşte pe scaun; 

(b) se ridică adesea de pe scaun în clasă sau în alte situaţii în care trebuie să 
stea aşezat; 

(c) adeseori aleargă sau se cațără în situații in care acest lucru nu este 
adecvat (la adolescenți şi adulți se poate limita la sentimente subiective de agitaţie); 

(d) are des dificultăţi în a se juca sau a participa la activități recreative în 
linişte; | 

(e) se află frecvent în continuă mişcare; 

(f) adesea vorbeşte excesiv de mult. 

Impulsivitatea: 

(a) răspunde frecvent înainte ca întrebările să fie complet formulate; 

(b) are des dificultăți în a-şi aştepta rândul; 

(c) îi întrerupe sau îi deranjează pe alții în mod frecvent (de exemplu intră în 
vorbă sau în jocuri). 


Manifestări asemănătoare pot apărea şi la copiii cu tulburări psihice, cu 
dificultăți de învăţare şi la cei cu deficiență mintală, ca urmare este importantă 
realizarea unui diagnostic diferențiat între ADHD şi tulburările psihice/de învăţare 

Spre deosebire de copiii de aceeaşi vârstă, dar care nu prezintă probleme, 
copiii cu deficit mintal au capacități de concentrare si perseverență reduse, precum 
şi un comportament impulsiv, manifestând o neliniște pronunțată. În cazul în care 
copiii au, pe lângă problemele de hiperactivitate, şi alte probleme de dezvoltare la 
vârsta preşcolară (de exemplu au dificultăţi în obținerea unor performanţe bune la 
diferite activităţi), va trebui să luăm în considerare şi aptitudinile copilului. Dacă în 
urma investigaţiei se constată anumite deficite în funcționarea mentală, trebuie să 
stabilim exact în ce măsură comportamentele problematice se datorează acestora 
(stabilim acest lucru prin compararea cu alți copii de aceeaşi vârstă şi acelaşi nivel 
de inteligență, pentru a vedea dacă şi ei prezintă probleme asemănătoare) sau dacă 
sunt cauzate de o altă re aki (Dopfner er al, 2006, p.19). Astfel, la copiii cu 
deficiență mentală, chiar dacă împărtăşesc anumite simptome cu cei cu tulburare de 
hiperactivitate, manifestările sunt cauzate de nivelul scăzut de inteligență şi, mai 
ales, nu prezintă hiperactivitate. 

Pentru a pune diagnosticul de ADHD este esenţial ca simptomele descrise în 
DSM-IV să se manifeste înaintea vârstei de 7 ani a copilului, să poată fi observate 
în diferite situaţii — în familie, la grădiniţă, la şcoală şi în activităţile din timpul 
liber (Măgureanu, 2004), să nu poată fi explicate în cadrul unei alte tulburări 
pervazive de dezvoltare (PDD), a schizofreniei sau a oricărei alte psihoze ori 
asociate unei alte tulburări mentale (cum ar fi nevroza, anxietatea sau o tulburare 
de personalitate) şi, de asemenea, trebuie să fie clară perturbarea funcționării 
sociale si şcolare. 


3. Cauzele apariției ADHD 


Cercetările asupra apariţiei şi menţinerii sindromul de hiperactivitate şi 
deficit de atenție au condus la concluzia că acesta are o cauzalitate multiplă. Au 
fost identificate cauze ce ţin de factori neurologici, genetici, de malnutriție în 
primele faze ale copilăriei, naştere prematură (Dopfner et al, 2006), expunere la 
fumat sau alcool în etapa prenatală (Aronson et al., 1997; Milberger et al., 1998). 
Alte studii (Woodward er al., 1998) au arătat că abilitățile parentale reduse şi 
ostilitatea în familie, dieta şi somnul neadecvat constituie, de asemenea, factori de 
menținere a tulburărilor (Monastra, 2011). 

In continuare vor fi tratați detaliat factorii relevanti/cu un impact 
semnificativ asupra declanşării ADHD. 

3.1. Factori neurologici 


Numeroşi cercetători au concluzionat că ADHD se datorează unei 
funcționări precare a acelor zone din creier care stăpânesc pornirile impulsive (lobii 
frontali) şi a legăturilor lor apropiate (ganglionii bazali şi circuitele cerebelului). De 
asemenea, există un dezechilibru în substanțele chimice ce transmit mesajele la 
nivel cerebral, adică la nivelul neurotransmiţătorilor (Buitelaar şi Van Engeland, 
1996; Swanson et al., 1998; Sagvolden, 1999; Stevens, 2000). 

Anumite studii au arătat că pe baza scanărilor RMN se pot recunoaşte 
aproape 70% dintre copiii cu ADHD datorită uşoarei asimetrii pe care o prezintă în 
zona frontală şi a diferențelor constante care apar în nucleul caudat (parte a 
circuitelor ganglionilor bazali) (Green şi Chee, 2009, p.26). 

Pe aceeaşi coordonată, Monastra (2011) consideră ADHD drept o afecţiune 
psihiatrică asociată primar cu un tipar de inactivitate excesivă în lobii frontali ai 
creierului. Acest lucru înseamnă, în esenţă, că partea corpului unei persoane care e 
responsabilă de pândire, planificare, concentrare şi centrare pe sarcină nu e aşa de 
activă cum ar trebui să fie pentru ca o persoană să reuşească la şcoală, la serviciu şi 
acasă (Monastra, 2011, p.28). 


3.2. Factorii ereditari 


În prezent, ADHD e înţeleasă ca o afecţiune ereditară. Cercetările au arătat că 
70% dintre cazurile de ADHD se datorează influențelor genetice — inclusiv asupra 
funcţiei cerebrale (Rabinet, 2004). Riscurile ca un copil să moştenească ADHD de 
la un părinte se datorează genelor comune, fiind găsiți cel putin doi markeri 
genetici — genele DRD4 şi DAT, responsabile de transmiterea ereditară a tulburării 
în familie (Dopfner er a/., 2006). Studiile efectuate pe gemeni monozigoți şi 
dizigoti au arătat că dacă unul dintre gemeni suferă de ADHD, în aproape 90% din 
cazuri şi celălalt va avea aceeaşi problemă (Green şi Chee, 2009, p.22). Cu toate 
acestea, procentul transmiterii ereditare scade la aproximativ 33% în cazul fraților 
(Monastra, 2011). 


3.3. Naşterea prematură şi traumatismele 


Complicatiile apărute în timpul sarcinii, al naşterii sau în perioada de sugar 
(de exemplu traume mecanice, înfășurarea cordonului ombilical în jurul gâtului la 
naştere sau lovirea accidentală a capului copilului), ar putea fi urmate de o 
modificare a functionalitatii creierului şi de apariția ADHD. Copiii născuţi foarte 
timpuriu, cu o greutate foarte scăzută (sub 1500 de grame) prezintă un risc mai 
crescut de a dezvolta tulburări de hiperactivitate (Dopfner er al., 2006; Pressman et 
al., 2006). 

3.4. Factorii legaţi de dietă 


Nutriţia poate determina manifestări de tip hiperactiv. Există rapoarte 
conform cărora copiii care au deficienţe de fier, zinc şi magneziu vor prezenta simptome 
de deficit de atenţie, impulsivitate si hiperactivitate (Dopfner et al., 2006 ). 

De asemenea, mai multe tipuri de nutrienți au fost studiate în cercetări clinice 
controlate asupra unor subiecți cu ADHD, cei mai importanți dovedindu-se a fi 
aminoacizii tirozină, triptofan şi fenilalanină (derivați din alimente bazate pe proteine) 
şi acizi graşi esentiali. (Monastra, 2011, p. 64). Astfel, fără o cantitate suficientă de 
proteine, este imposibil ca indivizii să reuşească să fie atenţi, să-şi controleze acțiunile 
şi să-şi regleze stările de dispoziție. 

Nu în ultimul rând, acizii graşi (omega 3, acidul linoleic şi alfa-linoleic) sunt - 
deosebit de importanţi pentru menţinerea atenției (ibidem, p.65). 

Dopfner, Schurmann şi Lehmkuhl (2006) au stabilit drept una dintre cauzele 
principale ale tulburărilor asociate ADHD lipsa dopaminei (de asemenea, obținută 
din alimente cu un conţinut ridicat de proteine), aceasta generând dificultăți legate de 
prelucrarea informaţiei, incapacitate de concentrare a atenției şi o imposibilitate a 
copilului de a înțelege exact ceea ce i se cere. 

Totuşi, consumarea unei cantităţi ridicate de proteine, minerale şi acizi graşi nu va 
„vindeca” copilul sau adolescentul de ADHD, ci va acționa strict în sensul ameliorării 
simptomelor. 


4. Intervenția multidimensională în ADHD 


ADHD este o problemă de ordin psihic care, deşi nu poate fi vindecată 
complet, poate fi controlată prin anumite metode (Sauve, 2006). Farmacoterapia, 
trainingul cognitiv-comportamental (modificarea comportamentului şi manage- 
mentul contingentelor la clasă, trainingul părinţilor etc.) şi, mai ales, combinaţia 
dintre medicatia psihostimulentă şi modificările cognitiv-comportamentale sunt 
cele mai eficiente intervenţii terapeutice utilizate în prezent la copiii cu ADHD 
(Abramowitz er al., 1992; Pelham et al., 1998; Waschbusch ef al., 1998, Gage si 
Wilson, 2000; Ellis si Bernard, 2007). 


4.1, Abordarea psihologică 


În literatura de specialitate care abordează intervenţia psihologică asupra 
copiilor cu ADHD (Robinson er al., 1999; Hanser et al., 2000; Rennie, 2000; 
Shawfer, 2002; Ellis si Bernard, 2007; Panksepp, 2007; Ray et al., 2007; Ray et 
al., 2008; Barzegary si Zamini, 2011; Alijani et al., 2013) întâlnim numeroase 
studii care aduc dovezi ale eficientei tehnicilor cognitiv-comportamentale. 

Interventiile de acest tip utilizate in consilierea copiilor cu ADHD au scopul 
de a asista individul în identificarea gândurilor şi emoțiilor negative care conduc la 
comportamente neadecvate, înlocuirea lor cu cele alternative şi oferirea de 
scenarii/variante comportamentale în asociere cu formarea unor abilități (pentru a 

creşte controlul comportamental şi a oferi posibilitatea de alegere între mai multe 
căi de a reacţiona la probleme). 

Tehnicile cognitiv-comportamentale pentru ADHD includ trainingul auto- 
instructional, auto-monitorizarea, strategiile de rezolvare a problemelor, auto- 
evaluările şi auto-întăririle (Pelham et al., 1988 apud Ellis şi Bernard, 2007, 
p.297-298). 


A) Rezolvarea de probleme sociale 


Întrucât controlul scăzut al impulsului este una din manifestările ADHD, 
copiii cu această afecțiune nu iau în considerare soluţii alternative pentru 
problemele lor. Ca metodă de abordare a acestui aspect, este recomandată 
rezolvarea de probleme în care copilul: 

1. este învăţat să-şi identifice problema, 

2. să genereze cât mai multe soluţii alternative fără a le evalua, 

3. să analizeze fiecare alternativă şi să-i identifice posibilele consecințe 
negative şi pozitive, 

4. să selecteze o alternativă şi să o aplice, 

5. să evalueze rezultatul alternativei alese. 


B) Trainingul auto-instructional 


Acest tip de training, dezvoltat de Meichenbaum și Goodman (1971), a fost 
recomandat ca metodă de a învăţa copiii cu ADHD să-şi ofere auto-instructiuni 
pentru a-şi controla comportamentul. Astfel, copilul învață o serie de auto- 
verbalizări (comportament verbal) pentru ca acestea să fie ulterior internalizate şi 
să-i ghideze comportamentul non-verbal. 

Psihologul modelează initial auto-verbalizările în timpul realizării unei 
sarcini, apoi copilului i se solicită realizarea aceleiaşi sarcini în timp ce îşi oferă 
instrucțiuni cu voce tare, apoi în şoaptă și, în cele din urmă, prin utilizarea vorbirii 
interne pentru ghidarea performanţei. 

Utilizarea întăririlor este recomandată pentru a spori efectele trainingul auto- 
instructional, iar folosirea jocurilor poate fi avantajoasă, deoarece creşte 
probabilitatea ca copilul să rezolve probleme sociale. 


C) Auto-monitorizarea 


Tehnica auto-monitorizării este utilizată pentru o gamă largă de probleme 
(incluzând depresia, izbucnirile de furie, mâncatul compulsiv şi ADHD). 

Barkley (1990) a sugerat că cei cu ADHD nu reuşesc să se concentreze 
asupra comportamentelor proprii şi asupra consecințelor acestora, iar unul dintre 
scopurile auto-monitorizării este de a determina copiii să devină mai conştienţi de 
aceste aspecte. Acest lucru se poate realiza prin a cere copilului să încerce 
intenționat să fie atent şi să observe aspecte specifice ale comportamentului său (de 
exemplu când strigă în timpul orelor de curs) şi să înregistreze aceste 

comportamente. Prin sporirea conştientizării comportamentelor specifice, este 
“probabil să urmeze dobândirea unui control asupra acestora. 

La fel ca în cazul altor intervenții, pot fi necesare întăriri adiționale pentru 
ameliorarea comportamentului. 


D) Auto-întărirea 


O problemă adițională în cazul copiilor cu ADHD este lipsa evaluării 
propriei performanţe, aceştia ignorând feedback-ul oferit de alţii şi, mai mult, 
putând să nu îşi recunoască/afirme propria performanţă, în raport cu alți copii fără 
acest diagnostic.. 

Performanţele şcolare şi sociale pot fi ameliorate prin a învăţa copiii cu 
ADHD să-şi monitorizeze şi evalueze calitatea propriei activităţi, urmată de auto- 
recompensare atunci când ating un scop dorit (Ervin et al., 1996 apud Ellis şi 
Bernard, 2007, p.298). 

Mofiu-Socaciu (2010) propune /udorerapia ca metodă aplicabilă in 
consilierea copiilor cu ADHD, considerând că terapia prin modelare, desen, dans şi 
muzică poate fi utilizată în asociere cu cele care vizează modificarea 
comportamentală. Managementul contingenjelor este cea mai comună tehnică de 
modificare comportamentală şi este eficientă în tratamentul ADHD, copilul fiind 
recompensat pentru comportamentele, pozitive (adaptative) si pedepsit pentru 
comportamentele negative (inadecvate) prin reproşuri verbale, asociate cu 
îndepărtarea privilegiilor, a atenţiei si timpului: de care poate dispune conform 
propriei dorințe (Waschbusch et al., 1998). 


4.2. Abordarea psiho-ecucaţională 
4.2.1. Consilierea părinţilor şi a cadrelor didactice 


O altă perspectivă în intervenţia vizând diminuarea simptomelor copiilor cu 
ADHD se referă la consilierea părinţilor. Au fost realizate studii care au dovedit că 
tehnicile cognitiv-comportamentale utilizate în trainingul părinţilor sunt eficiente 
pentru rezolvarea problemelor emoţionale şi sociale ale copiilor cu ADHD, 
utilizarea acestor tehnici corelând cu îmbunătăţirea abilităților sociale (Hanser et 
al., 2000), controlul impulsivitatii (Panksepp, 2007), reducerea anxietatii si 
depresiei (Ray er al., 2007), reducerea hiperactivitatii (Rennie, 2000; Ray et al., 
2008) şi creşterea concentrării atenţiei (Shawfer, 2002; Barzegary şi Zamini, 
2011). 

Alți autori susțin o abordare psiho-ecucaţională/pedagogică în care părinţii 
şi cadrele didactice acţionează în parteneriat, fiecare având sarcini distincte, dar 
care concură la realizarea obiectivului final — reducerea simptomelor de ADHD ale 
copilului şi creşterea adaptării sale şcolare şi sociale. Purcia (2009) experimentează 
şi promovează un program specific pentru părinți şi cadre didactice, care are la 
bază principiile fundamentale ale concepţiei cognitiv-comportamentale şi ale cărui 
coordonate le vom prezenta succint: 

Direcţii în consilierea părinţilor 


- familiarizarea părinților cu particularitatile hiperactivitatii cu deficit de 
atenție la copilul din perioada scolaritatii mici; problematica tulburării ADHD; 
informaţii legate de natură psihologică şi criteriile de diagnostic, la particularitatile 
si dificultatile pe care copiii le întâmpină în procesul de învățare şi de dezvoltare 
(în plan comportamental şi al integrării sociale şi şcolare); 

- observarea şi evaluarea comportamentului copilului; conştientizarea de 
către părinți a greşelilor educative în corectarea comportamentului copilului cu 
ADHD; 

- îmbunătăţirea atmosferei familiale şi a comunicării părinte-copil; 

- modalități de întărire a relaţiilor părinte-copil; focalizarea pe aspectele 
pozitive ale copilului; acceptarea necondiționată; timpul destinat copilului; 

- insusirea de către părinți a noțiunilor de management comportamental; 
metode şi tehnici comportamentale de disciplinare pozitivă; 

- recompensarea atitudinilor pozitive; întocmirea unui plan comportamental 
viabil; tipuri de recompense; rezolvarea situaţiilor problemă; 

- cooperarea cu învățătorul copilului; monitorizarea comportamentului; 
planul zilnic; 

- creşterea stimei de sine a copilului; dezvoltarea încrederii în forțele proprii; 
evidenţierea lucrurilor pozitive; conştientizarea diferenței dintre comportamentul şi 
persoana copilului; 

- influența jocului în terapia copiilor cu ADHD; dezvoltarea abilităţilor de 
socializare; tipurile potrivite de jocuri şi jucării. 


Direcţii în consilierea cadrelor didactice 


- familiarizarea învăţătorilor cu particularitatile hiperactivitatii cu deficit de 
atenție la copilul din perioada scolaritatii mici, cu impact asupra procesul de 
învăţare şi integrare şcolare; 

- instruirea şcolară; acomodarea şcolară; intervenții comportamentale; 

- structură şi rutină bine stabilite; folosirea sistemului gradual de structurare 
a clasei; cei trei „R”: rutină, regularitate si repetiție; monitorizare atentă a 
comportamentului; controlul clasei; însuşirea de către învăţători a unor principii şi 
reguli ergonomice care să ofere copilului cu ADHD un mediu ambiant securizant; 

- lecţii cât mai atractive, implicarea copilului într-un grup de lucru; 
interacțiunea dintre copil şi învăţător; combinarea indicatiilor verbale cu 
demonstrațiile practice; 

- identificarea problemelor comportamentale; sistemul de management 
comportamental al clasei; recompensele pentru o sarcină bine făcută; 

- parteneriatul între copii; reguli clar definite; învăţarea prin cooperare; 
timpul de joacă şi socializare (Purcia, 2009, p.232). 

Din acest program se observă că intervenţia asupra părinților şi cadrelor 
didactice este centrată pe domeniul cognitiv, pe cunoaşterea particularitatilor 
copiilor cu ADHD şi a modalitatilor adecvate de acţiune pentru diminuarea 

comportamentelor indezirabile şi dezvoltarea celor care presupun adaptare socială 
şi şcolară, dar şi pe formarea şi antrenarea unor deprinderi de bune practici. 

Aplicarea metodelor cognitiv-comportamentale are legătură şi cu 
modificarea modului în care părinţii (în special, mamele) se raportează la 
simptomele copiilor cu ADHD. Studiul lui Alijani, Rahman şi Ghahar (2013) a 
evaluat şi demonstrat efectul unui training, adresat mamelor ce a avut ca obiective 
modificarea comportamentului prin formarea unor aptitudini (de tipul 
managementului furiei, comunicării eficiente şi rezolvării problemelor, creşterii 
receptivitafii emoţionale etc.) asupra diminuării simptomelor copiilor cu ADHD, 
concretizată în reducerea comportamentelor hiperactive şi a anxietății şi creşterea 
capacității de învăţare. 

În eficienţa (atât la nivel general, cât şi la nivel specific) consilierii părinţilor 
cu copii care au sindromul de hiperactivitate şi deficit de atenţie contează 
implicarea responsabilă a părinților, colaborarea cu psihologul, medicul 
neuropsihiatru şi cadrele didactice. Practic, părinţii trebuie să ajungă la o înțelegere 
deplină a tulburărilor copilului, să aplice strategiile propuse, să conceapă un plan 
cu obiective clare şi să-l revizuiască/adapteze permanent, să dobândească 
capacitatea de a împărți obiectivele complexe în secvențe şi de a se concentra pe 
fiecare dintre acestea, perseverând până la atingerea scopului. 


4.2.2. Cadrul didactic itinerant/ de sprijin — 
o alternativă contemporană în integrarea copiilor cu ADHD 


Barkley (1998) atrage atenţia prin cercetările sale că mai mult de 50% dintre 
copii cu ADHD au nevoie de un tutorat şcolar, aproximativ 30% sunt plasați in 
forme de educaţie specială, iar ceilalți sunt încadrați în învățământul de masă şi nu 
beneficiază de sprijin specializat; la aceştia din urmă s-au observat situații 
frecvente de eşec şcolar din cauza neatentiei, dezorganizării şi impulsivitatii care 
nu permit centrarea pe sarcină si învăţare. 

In ultimul deceniu, copiii cu dificultăți de învățare sau de adaptare 
şcolară/socială care erau incluşi în învățământul special au fost transferați în cel 
de masă, în acord cu principiile învățământului integrat. Şcoala incluzivă cere ca 
toți să lucreze împreună în mod creativ, în aşa fel încât fiecare elev să învețe, 
promovând învăţarea individualizată, colaborând cu familiile, organizațiile 
externe şi alți membri ai comunității, perfecționându-se permanent şi construind 
comunități incluzive. În acest cadru diversitatea este văzută ca o realitate 
firească, fiecărui elev asigurându-i-se accesul la cunoaştere, formare de 
deprinderi şi informaţie. Aceasta presupune că orice copil poate învăţa, indiferent 
de gradul sau forma unei deficienţe sau dizabilități (Csorba, 2009, p.172). 

In acest context apare cadrul didactic itinerant/de sprijin — un alt termen 
pentru ceea ce Barkley (1998) numea tutore şcolar — pentru copii cu ADHD, ce 
îndeplineşte o combinaţie de atribuții între un profesor consultant şi un tutore 
pentru elevii cu cerințe speciale incluşi în programe de integrare. Un asemenea 
cadru didactic acționează într-una sau mai multe şcoli dintr-o comunitate/zonă 
bine delimitată si asigură consilierea necesară pentru cadrele didactice de la 

şcoala obişnuită, evaluarea curriculară, precum şi participarea directă la procesul 
instructiv-educativ al copiilor cu cerințe educaţionale speciale (Ghergut, 2006, 
p.74). 

Un cadru didactic itinerant/de sprijin are următoarele sarcini de bază: 

- participă, în timpul orelor de predare, la activităţile desfăşurate în clasă de 
către învățător sau profesor; 

- participa la activităţile educative din grupă/clasă în calitate de 
observator/consultant/ coparticipant; 

- organizează activități de intervenţie personalizată în grupe/clase sau în 
afara acestora; 

- desfăşoară activități de tip terapeutic cognitiv-ocupational, individuale : sau 
în grup; 

- colaborează cu specialiştii care aplică terapiile specifice în vederea 
realizării planului de servicii personalizat; 

- propune şi realizează materiale didactice individualizate în funcţie de 
dificultățile de învăţare ale elevilor; 

- realizează activitatea de evaluare periodică vizând dezvoltarea elevilor şi 
revizuieşte programul de intervenţie personalizat; 

- consiliază familiile copiilor/elevilor care beneficiază de serviciile de sprijin 
şi colaborează cu acestea; 

- asigură legătura dintre familiile copiilor cu cerințe educative speciale, 
şcoala integratoare şi serviciile de la nivelul comunității care pot ajuta copilul în 
procesul de integrare şcolară (Ghergut, 2006, p.75). 

O alternativă pentru a diminua deficiențele sociale ale copilului cu ADHD 
este programul propus de Muşu (2000, p.101) ce include următoarele elemente: 

- analiza completă a dificultăţilor fiecărui participant; 

- posibilităţile de interacțiune cu colegii; 

- participarea în grup şi a colegilor ce nu au astfel de dificultăţi; 

- activități ce favorizează interacțiunile între participanți (în acelaşi timp 
limitând intervenţia adulților în aceste programe); 

- limbaj simplu şi direct (evitarea termenilor cu mai multe semnificaţii); 

- importanţa organizării lumii proprii de fiecare elev; 

- eforturi pentru eliminarea comportamentelor neadecvate (elevii trebuie să 
înțeleagă de ce, nu li se impune acest lucru); 

- colaborarea între profesor şi ceilalți participanți la program pentru a 
asigura: 

a) cunoaşterea tuturor aspectelor comportamentului elevului; 

b) punerea de comun acord a metodelor favorizante pentru deprinderea 
aptitudinilor sociale. 

Integrarea copiilor cu cerințe educative speciale în învățământul de masă 
impune o extindere a formării şi perfecționării cadrelor didactice pe teme ale 
psihopedagogiei speciale pentru a se familiariza cu tehnicile de intervenţie şi a 
reuşi să creeze un mediu şcolar adecvat adaptării tuturor copiilor. 

Ilut, Rotariu, Horvath, Tirhaş, Nistor şi Hărăguş (2007) atrag atenţia asupra 
costurilor implicate de intervenţiile de tip interdisciplinar, ce presupun o echipă de 

specialişti în domenii diverse. Această dificultate ar putea fi depăşită prin 
practicarea de către unul şi acelaşi specialist a unei viziuni şi a unei intervenţii de 
tip transdisciplinar integrativ; totuşi, nu trebuie uitat faptul că în acest caz expertul 
în cauză ar trebui să posede cunoştinţe profunde din mai multe domenii care, în 
mod tradițional, au fost abordate în discipline particulare, existând riscul 
superficialitatii (Ilut et al., 2007, p.12). 


4.3. Abordarea medicală 


ADHD este o afecțiune medicală moştenită care pare să fie cauzată în 
principal de o subexcitare a regiunilor creierului care reglează dispoziţia, controlul 
comportamentului şi ajută o persoană să fie atentă. Există cercetări şi studii clinice 
care arată faptul că medicatia pentru ADHD poate îmbunătăți atenția si controlul 
comportamentului (Monastra, 2011, p.41). 

Principala diferență între cei care au ADHD şi cei care nu suferă de această 
afecțiune fine de nivelul dopaminei (neurotransmițător ce ajută la menținerea 
concentrării şi inhibarea stimulilor neimportanti) şi noradrenalinei (ce permite 
concentrarea asupra anumitor lucruri şi manifestările conforme situaţiei), existând 
indicii că în cazurile de ADHD ambele substanțe sunt produse în cantități reduse. 
Medicamente psihostimulente| precum metilfenidatul şi dexamfetamina cresc 
nivelurile disponibile de dopamină şi noradrenalină (Green şi Chee, 2009, p.29), 
fiind administrate în mod tipic pacienţilor cu ADHD. Relativ recent au fost 
dezvoltate şi medicatii non-stimulente pentru ADHD. 

Medicaţiile pentru ADHD pot fi folosite separat sau în combinaţii cu alte 
medicamente care reduc mânia excesivă, anxietatea sau depresia (Monastra, 2011, 
p.33). 

„ Atunci când se -administrează medicamentele psihostimulente, 
dezechilibrele care apar la creierul afectat de ADHD pot fi suprimate aproape 
complet, scăzând şi riscul abuzului de substanțe în stadiul de adult (Biederman ef 
al., 1999). Cu toate acestea, medicatia are si efecte secundare de tipul insomniilor, 
anorexiei, durerilor de cap si de stomac, reducerii apetitului, amefelilor etc. 
(Buitlaar er al. 1996). 


5. ADHD la adult 


Unii autori consideră că, deşi simptomele ADHD apar înaintea vârstei de 7 
ani şi diagnosticul se stabileşte cel mai adesea în jurul acestei vârste, sunt cazuri 
când diagnosticul se pune pentru prima dată în etapa de tânăr adult, pe baza unei 
anamneze susținute de date oferite de părinți sau medicul de familie (Monastra, 
2011). O serie de studii asupra prognosticului copiilor cu ADHD au dovedit că 
aceştia, în stadiul adult, pe un fond de anxietate (Buitelaar şi Van Engeland, 1996) 
şi impulsivitate (Seminar, Strasbourg, 2000) tind să aibă o conduită manifestată 
prin consum de droguri, alcool, izolare socială, comportament violent, antisocial, 
pierderea slujbei etc. (Mannuzza et al., 1989; Mannuzza et al., 1993; Weiss si 
Mechtman, 1993; Satterfied et al., 1994; Hansen ef al., 1999; Breen şi Barkley, 

1988). Alţi autori (Cosmovici şi Iacob, 1999, p.110) ce descriu caracteristicile 
ADHD prin conceptul de „copil caracterial” (cu un caracter rău) afirmă că, deşi în 
numeroase cazuri delincventa juvenilă este precedată de tulburări de caracter, nu se 
poate pune un semn de egalitate între acestea şi delincventa, deoarece nu toți copiii 
cu tulburări de caracter devin delincventi şi nu toți delincventii au cunoscut în 
copilărie sau adolescenţă o fază caracterială. 

Cel putin jumătate dintre copiii tratați pentru ADHD va păstra unele dintre 
caracteristicile afecțiunii lor şi la vârsta adultă (Dopfner et al., 2006). Alţi autori 
(Weiss et al., 1985; Mannuzza et al., 1998; Goldman, 1999) consideră că procentul 
este de cel putin 60%, însă simptomele de ADHD devin mai putin evidente odată 
cu înaintarea în vârstă. Adulții cu ADHD au cam aceleaşi dificultăți ca şi copiii cu 
ADHD (problemele de la şcoală au devenit problemele de la serviciu etc.). 
Medicamentele au un rol important în tratamentul adultului cu ADHD — în mod 
special stimulentele, studiile indicând un răspuns pozitiv la 70% dintre adulții 
tratați cu acestea (Green şi Chee, 2009, p.248). 


6. Discuţii 


Întrucât ADHD este recunoscută drept o tulburare psihiatrică, iar simptomele 
sale sunt descrise în DSM-IV, identificarea sa poate fi realizată de educatoare, 
învățătoare sau alte cadre didactice, care îndrumă părinţii către psihologul consilier 
educational/scolar ce pune un diagnostic preliminar şi trimite pentru investigaţii 
aprofundate la un consult de specialitate. Totuşi, este important de reţinut faptul că 
atât diagnosticul final de ADHD, cât şi medicatia sunt date de medicul de 
neuropsihiatrie infantilă pe baza unei analize minutioase şi a informaţiilor 
provenite din surse multiple. 

Monastra (2011) a conchis că persoanele cu ADHD se integrează mai bine 
acasă, la şcoală şi în comunitate dacă tratamentul lor include o combinaţie de medicatie 
si alte tipuri de intervenții, precum: 

- dezvoltarea unui program de sprijin şcolar şi de adaptare la şcoală; 

- cursurile de parenting pentru predarea strategiilor care folosesc în mod 
sistematic recompensa; 

- cursurile de abilităţi sociale care-i ajută pe copii să învețe cum să înceapă și 
să menţină conversații, să lege prietenii şi să rezolve conflicte, să-şi întărească 
încrederea în sine etc.; 

- biofeedback-ul EEG (numit uneori neuroterapie), care utilizează electro- 
encefalogramele pentru a învăța pacienţii să regleze nivelul de excitare din 
regiunile creierului care controlează dezvoltarea atenției $i controlul 
comportamentului; 

- terapia individuală şi de familie pentru a aborda probleme ca trauma, 
educaţia parentală inadecvată şi conflictele excesive in familie (Monastra, 2011, 
p.34-35). 

American Academy of Child and Adolescent Psychiatry şi European Society 
for Child and Adolescent Psychiatry au publicat ghiduri clinice pentru asistarea şi 
tratamentul copiilor cu ADHD, subliniind rolul îmbinării tehnicilor într-un program 

multi-modal de intervenţie care să aibă în vedere nu doar reducerea simptomelor, ci 
şi învățarea unor abilități de către copil şi părinţi, precum şi importanța medicatiei 
(AACAP, 1997; Greenhill er al., 1999; Spencer et al., 1996; Taylor et al., 1998). 
Cu toate acestea, metodele psihosociale ar trebui utilizate ca prima optiune de 
tratament pentru copiii cu ADHD, medicatia urmând să fie administrată doar în caz 
de necesitate (Pelham, 2002). 

La nivel cotidian pot exista confuzii între un copil energic şi neastâmpărat şi 
unul ce suferă de ADHD, însă pentru specialişti distincția este evidentă. Copilul 
neastâmpărat manifestă conduite disfunctionale doar în anumite contexte/cu 
anumite persoane, în restul timpului se comportă normal, iar tulburările trec fără 
intervenția unui specialist odată cu înaintarea în vârstă. Copilul cu ADHD are o 
conduită afectată profund (cu impact asupra reuşitelor în toate activitățile de acasă, 
de la şcoală şi din mediul covârstnicilor), indiferent de context şi persoana cu care 
interacționează, iar în lipsa intervenţiei de specialitate tulburarea se agravează 
odată cu trecerea anilor. 


“7, Concluzii 


Cu toate că există numeroase lucrări despre sindromul de hiperactivitate şi 
deficit de atenție (ADHD), există şi numeroase controverse asupra acestei 
afecțiuni. Lucrarea de faţă isi propune să sintetizeze teoriile şi concepţiile din 
literatura de specialitate despre etiologia ADHD şi demersurile de intervenţie, 
urmărind să aducă un plus de comprehensivitate prin preluarea şi integrarea 
perspectivelor opuse. | 

Sintetizând perspectivele medicală, neurologică si genetică cu cea 
psihologică (ce are la bază tehnicile cognitiv-comportamentale) şi cea a 
psihopedagogiei speciale, lucrarea subliniază importanța îmbinării dintre 
consilierea copilului, a părinţilor şi a cadrelor didactice. De asemenea, este relevat 
rolul profesorului itinerant şi a medicatiei psihiatrice în eficientizarea demersului 
de intervenţie (manifestată prin reducerea simptomelor şi creşterea adaptării 
şcolare/sociale a copilului cu ADHD şi, de asemenea, în prevenirea persistentei 
manifestărilor de acest tip şi la vârsta adultă). 

DIRECTIVA ÎN AVANS 
- BENEFICII ŞI CONTROVERSE 


Andrada Pârvu 


1. Studiu de caz 


Domnul X, în vârstă de 67 de ani, intelectual, profesor de fizică, pensionar 
de 2 ani, fără boli importante în timpul vieții, este o persoană echilibrată din punct 
de vedere psihic, familist, locuieşte împreună cu soţia, cei doi copii ai lor fiind 
stabiliți în străinătate. 

Domnul X observă că de 2-3 săptămâni se simte slăbit şi simte creşterea în 
volum a ganglionilor periferici. Este consultat de medicul de familie, care îl trimite 
apoi la un serviciu de oncologie. Acolo, este diagnosticat cu un cancer ganglionar 
(limfom non-Hodgkin). Domnului X şi soţiei acestuia (care i-a fost alături în 
permanență în cele câteva zile scurse de la apariția simptomatologiei) li se 
comunică diagnosticul si opţiunile terapeutice. Domnul X se întristează la aflarea 
veştii că are cancer, declară-că se aştepta la acest diagnostic, cu toate că spera ca 
printr-un miracol să fi avut o boală benignă. Domnul X, cu multă stăpânire de sine, 
posibilitatea să îşi reia viata în urma tratamentului. Medicul îi prezintă planul 
terapeutic care constă în 6 şedinţe de chimioterapie, însoţite de un tratament 
modern, anticorpi antitumorali, cu şanse mari de răspuns la această terapie şi 
implicit de reîntoarcere la viata liniştită pe care a dus-o în ultimii ani. In urma 
acestei discuţii, domnul X acceptă începerea cât mai rapidă a tratamentului. In 
aceeaşi noapte, din cauza unui puseu de hipertensiune arterială (afecţiune despre 
care pacientul nu ştia până în momentul respectiv), domnul X suferă un accident 
vascular cerebral în urma căruia intră în comă profundă. Este transferat de urgență 
într-o secţie de terapie intensivă-neurologie. In scurt timp sosesc şi cei doi copii din 
străinătate. Medicii explică familiei faptul că starea domnului X este cât se poate de 
gravă, coma profundă se menţine de câteva zile, şansele de a-şi reveni complet sunt 
aproape inexistente, având în vedere ariile cerebrale afectate. Domnul X respiră 
artificial, este hrănit artificial cu ajutorul unui tub introdus de medici în stomac şi 
prin perfuzii. Neoplazia avansează (ganglionii cresc în volum şi analizele dovedesc 
progresia bolii). Copiii fac presiuni asupra medicilor sa-l ţină pe tatăl lor în viață cu 
orice pret, cu toate că medicii le explică în repetare rânduri că nu sunt şanse de 
revenire a stării de conştiență. Soţia este impresionată de suferința soţului, de 
escarele pe care acesta începe să le dezvolte în ciuda îngrijirilor specifice. Uneori, 
petrecând ore în şir lângă patul soțului îşi pune întrebări dacă are rost această 
suferință... 

După mai multe zile, inima domnului X cedează, medicii îl resuscitează în 
repetate rânduri şi în cele din urmă se opreşte pentru ultima oară... 

La funeraliile domnului X, dominate de decență, au fost prezenţi prietenii, 
colegii, foştii elevi...Ultima persoană care a plecat de la acest trist eveniment a 
întrebat-o pe soția domnului X cum a murit acesta şi dacă a suferit. Acesta a 
răspuns că da, amintindu-și toate tuburile care ieşeau din soțul ei şi rănile de pe 
spate. A răspuns că se simte vinovată că şi-a dorit să se termine toată această 
suferință mai repede, dar nu a îndrăznit să spună nimănui pentru că fiii ei au insistat 
ca medicii să facă tot ce s-a putut pentru ca tatăl lor să rămână cât mai mult timp în 
viata. Aşa și-au dorit ei... A 

O întrebare nerostită şi fără de răspuns domină toată această evoluție 
clinică... Ce şi-ar fi dorit Domnul X şi cum ar fi putut comunica acest lucru 
familiei şi medicilor în acea stare de conştiență pierdută apărută în urma unui 
accident vascular cerebral neaşteptat? 


2. Directiva anticipată — componentă a planului de îngrijire în avans 


Pacienţii aflați în stadii terminale se confruntă cu multe probleme, de la cele 
somatice, psihice la riscul de singurătate (Mincu, Theodorescu, 2013) şi dramatica 
perspectivă a pierderii discernământului asociată cu imposibilitatea de a mai lua 
decizii pentru sine. 

Directiva/directivele în avans (conform termenului anglo-saxon) sau 
directivele anticipate (confortn termenului francez) reprezintă declaraţii orale sau 
în scris în care o persoană poate să expună preferințele sale legate de tratamentul 
medical în cazul în care şi-ar pierde capacitatea de a lua decizii. Astfel, directivele 
anticipate permit pacienţilor în situaţia în care se vor afla în stadii terminale, în 
stare de inconştiență sau de dizabilitate mental profundă să preîntâmpine 
tratamente nedorite sau care produc mai multe daune decât beneficii terapeutice. 

Directivele în avans pot reprezenta singurul aspect statutat de o persoană 
referitor la îngrijirile pe care le doreşte sau nu la finalul vieții sau pot reprezenta 
doar o parte a unui amplu proces numit plan de îngrijire în avans (Fischer, Tulsky, 
Arnold, 2004). 

Există două tipuri de directive în avans, directive instructionale (testamentul 
în timpul vieţii, living will) şi împuternicirea unei alte persoane pentru a lua decizii 
medicale (proxy directive, power of attorney for health care). Un aspect important 
de subliniat este faptul că persoana respectivă poate anula sau modifica directiva 
oricând pe parcursul vieții. Ambele tipuri de directive sunt consultate doar dacă 
persoana care le-a redactat se află în stare de inconştiență (Emanuel, 1998; Fischer, 
Tulsky, Arnold, 2004). 

Directivele instructionale (living will, health care declarations, health care 
directives) descriu situaţiile in care o persoană şi-ar dori sau nu un act terapeutic 
specific. De obicei se face referire la acte terapeutice care ar aduce sau nu beneficii 
pacientului într-o situație clinică dată, de obicei foarte gravă, care ameninţă viata. 
Exemplul tipic este acela în care se specifică “dacă voi fi într-o stare de 
inconştiență permanentă în situaţia unei boli terminale nu doresc să fiu resuscitat”. 
Aceasta este poate cea mai cunoscută formă de directivă anticipată, în literatura şi 
practica medicală fiind intitulată ca “ordinul DNR” (do not resuscitate). 

Majoritatea directivelor instructionale folosesc scenarii clinice tipice care pot fi 
anticipate şi specifică abordări terapeutice dorite sau nu de persoana respectivă, in 
general referitoare la măsuri de susținere artificială a vieţii, respiraţie artificială, 
alimentaţie artificială. 

Directivele instructionale pot cuprinde indicaţii generale sau specifice. De 
multe ori se folosesc termeni generici de tipul “măsuri eroice”, “tratamente 
inutile”, “tratament agresiv”. Directivele instructionale intră în vigoare doar în 
circumstanţele clinice descrise în document (Emanuel, 1998; Fischer, Tulsky and 
Arnold, 2004; Mayo Foundation for Medical Education and Research, 2013). 

Conţinutul directivelor anticipate a constituit un subiect în continuă 
dezbatere. Directivele pot conţine doar prevederi legale pentru tara in care sunt 
redactate. Pe lângă prevederile specificate anterior, directivele în avans pot conţine 
şi aspecte legate de tradiţii religioase pe care pacientul şi le doreşte la finalul vieții 
sau de donarea propriilor organe pentru transplant (loan, Dumitraş & Enache, 
2013). 

Împuternicirea unei terțe persoane pentru a lua decizii medicale permite 
persoanei care redactează documentul să desemneze o altă persoană (sau alte 
persoane) să ia decizii în cazul în care pacientul ar deveni incapabil de acest lucru 
(tulburări psihice, pierderea cunoștinței). Aceste directive nu cuprind preferințele 
sau valorile pacientului, ci doar persoana desemnată de pacient. Rolul 
împuternicitului, persoanei de încredere desemnate de pacient este de a informa 
medicul cu privire la valorile, personalitatea şi dorințele pacientului astfel încât să 
poată lua împreună o decizie cât mai apropiată de cea pe care ar fi luat-o pacientul 
însuşi (Emanuel, 1998; Fischer, Tulsky &Arnold, 2004). Persoana desemnată drept 
“decident substitut” (proxy) are rolul de a proteja pacientul inconştient sau 
incompetent împotriva unor eventuale abuzuri (întreruperea prematură a măsurilor 
de menţinere artificial a vieţii, abandonul pacientului în stadiul terminal). Au 
existat multe dezbateri în rândul specialiştilor în bioetică cu privire la ce persoane 
ar putea fi imputernicite să ia decizii în locul pacienţilor incompetenti, respectiv ce 
persoane ar putea cunoaște mai bine valorile şi dorințele pacientului: rude, prieteni, 
avocatul familiei, medicul de familie. Un lucru este cert, pentru a preveni 
conflictele de interese sau abuzurile ar trebui ca persoanele împuternicite pentru a 
lua decizii medicale să difere de cele care gestionează resursele materiale ale 
pacientului (loan, Dumitraş şi Enache, 2013) 

O persoană care isi propune să statuteze îngrijirile pe care le doreşte la 
finalul vieţii poate redacta un singur tip din cele două sau le poate combina. Astfel, 
dacă a fost redactată o directivă instrucțională şi aceasta este prea vagă sau nu a 
anticipat situaţia în care se află pacientul, astfel că nu poate fi de ajutor echipei 
medicale într-o situaţie dată, împuternicirea unei alte persoane pentru a lua decizii 
poate fi complementară şi de ajutor echipei medicale (loan, Dumitraş & Enache, 
2013). | 

Planul de îngrijire în avans este un proces amplu şi se referă la orice 
modalitate de a anticipa tipul de îngrijire dorit de o persoană în cazul în care acesta 
va fi într-o incapacitate decizională. Acest plan include trei etape. In primul rând se 
impune o etapă de informare a persoanei care doreşte să-şi alcătuiască un astfel de 

plan cu privire la situaţii în care îşi poate pierde capacitatea de a lua decizii, la 
posibile intervenţii medicale, şansele lor de reuşită, efectele adverse şi dizabilitatile 
care pot să apară în urma aplicării unora dintre aceste intervenții. Desigur, se pune 
problema existenței unei echipe multidisciplinare care poate oferi informaţii 
pertinente şi poate consilia persoana respectivă. Aceasta echipă ar trebui să fie 
alcătuită din medici, consilieri spirituali, jurişti, asistenți sociali si alti profesionişti 
din domenii conexe medicinei. La acest proces de informare şi consiliere pot 
participa şi membri ai familiei sau persoane de încredere din anturajul persoanei în 
cauză. După etapa de informare urmează o etapă de gândire a pacientului sau de 
dialog cu specialiştii şi/sau persoanele de încredere, etapă în urma căreia se vor lua 
deciziile cu privire la îngrijirile medicale dorite sau nu. În această etapă persoana 
pe cale să-şi stabilească planul de îngrijire în avans îşi poate identifica valorile, 
credințele personale care doreşte să-i fie respectate în procesul de luare a deciziilor. 
De asemenea, poate fi definit un grad minim acceptabil al calității vieții în urma 
intervențiilor medicale efectuate in stare de inconştiență. Dialogul cu specialiştii 
echipei de planificare în avans se centrează pe câteva idei: care sunt scopurile în 
viata ale persoanei respective, temerile pe care le are persoana referitor la diferite 
tipuri şi grade de dizabilitate, cum speră să fie finalul vieţii şi ce condiții clinice 
sunt considerate mai greu de suportat decât sfârşitul vieţii. O a treia etapă a 
planului de îngrijire în avans presupune documentarea în scris a preferințelor, a 
alegerilor făcute (Fischer, Tulsk ky and Arnold, 2004; Cantor & Pearlman, 2004). 
Planul de îngrijire în avans poate cuprinde nu numai informații referitoare la ce 
îngrijiri îşi doresc sau nu pacienții, ci şi locul unde îşi doresc să moară aceştia, 
aspect important si puternic influenţat 'de factori culturali şi medicali (Nabili, 
2013). 
Toate aceste idei, odată împărtăşite medicului consilier, medicului de familie 
sau celor apropiaţi, pot sta la baza procesului decizional în cazul în care persoana 
în cauză ar fi inconştientă. Aceste idei pot fi notate în evidențele medicale ale 
persoanei respective sau pot fi autentificate într-un cadru juridic devenind directive 
anticipate (Fischer, Tulsky and Arnold, 2004). 

În diferite state ale lumii în care directivele anticipate sunt legiferate, pentru 
a avea statut de act oficial recunoscut acestea trebuie redactate în scris, identitatea 
semnatarului trebuie să fie clară, la fel şi data semnării. În unele țări actul se 
autentifică de către notar sau un serviciu specializat în redactarea acestor acte şi se 
semnează şi de către medicul care a informat şi consiliat persoana care a semnat 
actul. Unele state cer şi atestarea stării de competenţă şi de absenţă a afecțiunilor 
care presupun lipsa discernământului persoanei care a semnat actul (Andorno, 
2008, apud. loan, Dumitraş & Enache, 2013). 

Planul de îngrijire în avans, pe lângă rolul de a uşura luarea deciziilor 
medicale (în conformitate cu dorințele pacientului în situaţii de inconstienté sau 
incompetență mentală a acestuia) mai are si alte atribuţii. Persoana care alcătuieşte 
un astfel de plan poate dobândi un sentiment de control asupra unei situaţii 
medicale neprevăzute din viata sa, obținând o asigurare că se va lua o decizie in 
concordanță cu valorile şi dorințele sale. Planul de îngrijire în avans poate uşura 
familia de povara luării unei decizii în cazul rudelor inconştiente aflate în stări 

clinice grave (a continua sau nu susținerea artificială a vietii?). De asemenea, 
planul de îngrijire în avans poate preveni conflictele care se pot naşte între familiile 
pacienţilor inconstienti şi membrii echipei medicale. Aceste conflicte pot fi 
centrate pe două tipuri de scenarii, o primă situaţie în care familia cere menţinerea 
unor măsuri terapeutice intensive sperând faptul că pacientul îşi va recăpăta starea 
de constien{a în timp ce echipa medicală conştientizează că dacă se continuă acele 
tratamente nu se vor obţine rezultate terapeutice. Alteori medicii recurg la măsuri 
“eroice” de menţinere în viaţă a pacientului neacceptând limitele medicinei, în timp 
ce familia ar pune capăt suferinței (Pârvu, 2013; Pârvu, Moisa & all, 2012; 
Whitmer & Prins, 2009). 

Planul de îngrijire în avans în general, precum şi directivele în avans în 
particular, nu se recomandă a fi redactate doar de către persoanele în vârstă, spre 
exemplu, în materialele informative ale Clinicii Mayo, specialiştii acesteia 
accentuează pe faptul că situaţii neaşteptate care pot duce la finalul vieții pot 
apărea la orice vârstă şi este recomandabil ca orice persoană să-şi redacteze un 
astfel de document, indiferent de vârstă (Mayo Foundation for Medical Education 
and Research, 2013). 

Un studiu efectuat în Statele Unite arată că decizia unor persoane de a-şi 
alcătui un plan de îngrijire în avans s-a corelat cu atitudinile individuale, cu valorile 
şi convingerile culturale, starea de sănătate a persoanelor respective şi cu 
încrederea acordată sistemului sanitar (Jones, Moss & Harris-Kojetin, 2011). Alt 
studiu având la bază chestionare aplicate unui număr de 1587 de familii ale unor 
pacienţi din SUA decedați a arătat că 70% îşi alcătuiseră un plan de îngrijire in 
avans. Alcătuirea acestui plan s-a corelat cu utilizarea ridicată a serviciilor de 
îngrijire tip hospice şi cu o mai bună comunicare cu medicii (Teno et al., 2007). 


3. Aspecte bioetice legate de directivele în avans. Avantaje si limite 


Redactarea şi utilizarea în context clinic a unei directive anticipate reprezintă 
fără îndoială o extensie a consimțământului informat şi se bazează pe principiul 
bioetic al autonomiei pacientului. Pacienţii care şi-au pierdut capacitatea de a lua 
decizii au dreptul de a refuza un tratament, chiar dacă acesta le-ar prelungi viata, 
directiva în avans fiind o formă de continuare a exercitării dreptului decizional 
(Dumitraş, Enache & all., 2013; Fischer, Tulsky and Arnold, 2004; LoBuono, 
2000). Respectarea autonomiei pacientului în luarea deciziilor medicale este un 
concept puternic influenţat cultural şi temporal. Astfel, în mijlocul secolului trecut 
modelul medical paternalist de comunicare medicală şi luare a deciziilor medicale 
a început să piardă teren în favoarea unui model partenerial şi a autonomiei 
pacientului. Această schimbare s-a produs din punct de vedere geografic dinspre 
vest, spre est, începând din Statele Unite şi continuând cu Europa de vest, ulterior 
conceptul de autonomie a pacientului pătrunzând şi în Europa de Est. Directiva în 
avans este o expresie a “autonomiei prospective”, a “autonomiei viitoare” (Cantor, 
1992; Ioan, Dumitraş & Enache, 2013). 

Directiva în avans reprezintă şi un instrument care susţine principiul bioetic 
al beneficientei unui tratament medical. În situaţii de incompetenta, pacientul poate 

informa medicul cu privire la beneficiul pe care îl doreşte în urma tratamentului 
(doreşte să fie susținut în viață cu orice preț? Acceptă sau nu un anumit grad de 
dizabilitate? Anumite tratamente îi ştirbesc demnitatea?). Astfel, directiva 
anticipată poate susține cele mai bune interese ale pacientului (Fischer, Tulsky and 
Arnold, 2004; Ioan, Dumitraş & Enache, 2013). 

Directiva în avans reprezintă un subiect controversat aflat în centrul a 
numeroase dezbateri ale specialiştilor în bioetică. Unele dintre obiectiunile cele 
mai des întâlnite în literatură vor fi expuse în cele ce urmează. 

Un principal dezavantaj al directivelor anticipate se referă la situaţia în care 
persoanele sănătoase iau decizii pentru contexte clinice pe care nu le pot anticipa. 
Pentru o persoană sănătoasă este dificil să se imagineze într-o situație de 
inconştiență sau de incapacitate decizională (Brett, 1991; Fischer, Tulsky & 
Arnold, 2004). 

Deseori exprimarea utilizată în formularul directivelor este mult prea 
generală, spre exemplu “dacă nu există şanse rezonabile să-mi revin, intrerupeti 
toate mijloacele de menţinere artificială a vieţii” sau “doresc să se facă totul pentru 
a fi menţinut în viata” sau “opriți orice tratament”. Utilizând această formulare va 
fi foarte dificil pentru echipa medicală să stabilească ce înseamnă “şanse 
rezonabile” sau chiar “mijloace de menţinere artificială a vieții”. Exprimările de tip 
“opriți orice tratament” au dus la apariția unor cazuri clinice controversate din 
punct de vedere etic, situații în care s-a dezbătut intens ce înseamnă “tratament” şi 
dacă hidratarea sau alimentaţia artificială pot fi incluse în sfera tratamentelor. 

Cu alte cuvinte, un dezavantaj al directivelor anticipate ar fi prevederile prea 
generale care nu ar putea duce la soluționarea unor situații particulare. Pe de altă 
parte, dacă cineva şi-ar propune să detalieze foarte multe amănunte, oricum nu ar 
putea cuprinde toate situaţiile clinice în care pacientul ar putea fi în stare de 
inconştiență sau incompetenta. (Brett, 1991; Fischer, Tulsky & Arnold, 2004). 

* Un alt argument adus împotriva directivei este faptul că anumite persoane nu 
înțeleg, exact (sau înţeleg greşit) circumstanțele medicale prezentate în directivă, 
existând riscul să semneze în mod eronat că sunt de acord cu anumite manevre 
medicale. Acest aspect poate fi preîntâmpinat dacă persoana în cauză trece prin 
întregul proces de consiliere expus în subcapitolul anterior şi dacă nu se redactează 
doar un act, ci se pune la punct un întreg plan de îngrijire în avans care ar putea 
reflecta valorile şi dorințele pacientului. De asemenea, pentru a înlătura 
neînțelegerile sau abuzurile, directiva în avans de tip instructional semnată de un 
pacient poate fi interpretată cu prudenţă de către echipa medicală împreună cu 
comisia de etică a spitalului sau împreună cu persoana desemnată ca împuternicit 
(Brett, 1991; Fischer, Tulsky & Arnold, 2004; Ioan, Dumitraş & Enache, 2013). 

Pentru a înlătura orice posibil abuz asupra unei persoane există situaţii clar 
stipulate în legislaţia fiecărei {ari care a legiferat directiva anticipată, situații în care 
directiva este considerată invalidă şi nu trebuie luată în considerare de către echipa 
medicală. Spre exemplu, în legislația din Regatul Unit se arată că un medic nu va 
urma directiva dacă descoperă că individul respectiv a efectuat schimbări în viata 
personală care invalidează directiva (spre exemplu, dacă a trecut la o altă religie 
care interzice oprirea unui tratament, iar in directivă stipulase acest lucru). De 

asemenea se invalidează directiva dacă există ambiguititi de exprimare sau dacă 
între timp au apărut alte tratamente care ar oferi şanse mai bune pacientului 
respectiv, tratamente care nu existau în momentul redactării actului. Directiva este 
invalidată şi dacă nu este semnată, dacă există dubii în legătură cu autenticitatea 
semnăturii sau a întregului act sau dacă există vreo suspiciune că cel care a semnat 
directiva nu a luat de bunăvoie această decizie (Draper, 2011). 

Directiva în avans poate fi semnată cu mult timp înainte ca ea să fie necesară 
pentru luarea unei decizii. Din acest motiv, în momentul semnării actului persoana 
care o semnează poate avea un sistem de valori şi nişte dorinţe bazate pe experiența 
sa de viaţă. În perioada de timp care se scurge între momentul semnării şi cel al 
utilizării directivei, persoana în cauză poate să-şi schimbe gândirea, valorile, 
dorințele referitoare la finalul vieții, poate chiar experiența legată de boala 
respectivă să îi fi schimbat deciziile. În această perioadă de timp se pot înregistra 
noi progrese medicale care să poată controla anumite stări clinice considerate poate 
incurabile în momentul semnării actului. Acestea reprezintă alte dezavantaje care 
sunt contracarate de susținătorii directivei anticipate prin faptul că ceea ce este 
stipulat în directivă poate fi oricând anulat sau modificat (Brett, 1991; Fischer, 
Tulsky & Arnold, 2004;). Spre exemplu, în ghidurile de completare ale directivelor 
anticipate ale Clinicii Mayo, există sfatul de a citi şi revizui din când în când 
directiva anticipată. Pentru acest lucru pot fi urmaţi paşii parcurşi la redactarea ei, 
fiecare persoană putând beneficia de un consilier care să-i prezinte noutăți 
medicale sau legislative importante legate de ceea ce a stipulat în directivă. Orice 
prevedere din act poate fi modificată şi variantele anterioare pot fi distruse (Mayo 
Foundation for Medical Education and Research, 2013). 

Alt dezavantaj al directivelor anticipate dezbătut în literatură este 
indisponibilitatea acestora în momentul în care sunt necesare echipei medicale care 
îngrijeşte un pacient incompetent sau în stare de inconștiență. Acest aspect ar putea 
fi solutionat printr-un sistem medical informatizat care să notifice echipele 
medicale cu privire la existența directivelor sau la îngrijirile dorite sau nu de 
pacient într-un context clinic particular. Alte sugestii regăsite în literatură ar fi ca 
directivele să fie stocate de către medicul de familie, de către avocat sau orice 
medic să întrebe de rutină fiecare pacient dacă şi-a completat un astfel de 
document. De multe ori medicii se feresc de discuţii referitoare la completarea 
acestui act, aceste discuții pot induce bolnavului impresia că medicul insinuează ca 
bolnavul se apropie de finalul vieţii, are o boală incurabilă sau ar putea intra într-o 
stare de inconstienta în viitorul apropiat (loan, Dumitraş & Enache, 2013; Fischer, 
Tulsky & Arnold, 2004). 

Oponenții eutanasiei se opun şi directivelor anticipate aducând argumentul 
prin care acestea ar reprezenta o formă de eutanasie. Analizând mai atent problema, 
directiva anticipată prin care se stipulează abtinerea de la un anumit tratament de 
menţinere a funcțiilor vitale ar putea fi considerată o formă de eutanasie pasivă prin 
abtinerea de la tratament. Această formă de eutanasie este cea mai putin 
controversată (Ryan, 1996). 

Un alt aspect etic important este reprezentat de faptul că multe persoane 
aflate în deplină stare de sănătate nu doresc să se gândească la situaţia în care ar fi 

inconstienti în urma unor boli grave sau incompetenti mental, negând faptul că li s- 
ar putea întâmpla aşa ceva. Există persoane care niciodată nu se vor considera 
pregătite să discute despre planul de îngrijire în avans. Echipele de îngrijire 
medicală trebuie să fie sensibile la acest aspect şi să conştientizeze că alcătuirea 
unui astfel de plan sau semnarea unei directive anticipate reprezintă instrumente 
care pot fi oferite cetățenilor în cazul în care aceştia doresc să anticipeze anumite 
situații, să uşureze procesul decizional despovărând medicul sau familia. Planul de 
îngrijire în avans sau directivele nu trebuie sa fie impuse obligatoriu şi nu au 
caracter de obligativitate în nici o ţară în care au fost legiferate (Fischer, Tulsky & 
Arnold, 2004). 


4. Legiferarea directivei în avans în diferite tari ale lumii 


Necesitatea reglementării luării unor decizii medicale în situația pacienților 
cu starea de conştiență pierdută a apărut în SUA la finele decadei '60 a secolului 
trecut. Cu toate că propunerea a fost făcută într-una dintre primele țări care au 
promovat autonomia pacientului şi a diminuat modelul paternalist de acordare a 
îngrijirilor medicale în favoarea celui partenerial, primele propuneri privind 
legiferarea directivelor în avans au fost respinse (Emanuel 1998; Nabili, 2013). 
Astfel, în 1967 avocatul Luis Kutner a propus spre legiferare primul „living will”, 
propunerea fiind respinsă. Un an mai târziu, medicul Walter F. Sackett propune 
statului Florida un proiect de lege prin care permitea pacienților să ia decizii 
privitoare la utilizarea echipamentelor medicale de susținere a funcțiilor vitale. 
Proiectul este respins, repropus în 1973 şi respins din nou. În acelaşi timp, în 
California Barry Keene propune un proiect legislativ similar, inițiativa fiind bazată 
pe o experienţă personală a unui bolnav în stadiu terminal din familia sa. Proiectul 
a fost respins în 1974 pentru a fi votat în septembrie 1976, California devenind 
astfel primul stat american care a legiferat un „living will”. În acelaşi an, 43 de 
state americane au analizat posibilitatea legiferării directivelor în avans, 7 dintre ele 
promulgând legea. Până în 1992 toate statele americane au legiferat directiva 
anticipată (Nabili, 2013). 

În Europa, în anumite țări directivele anticipate au fost legiferate (Marea 
Britanie, Austria, Spania, Belgia, Olanda, Finlanda, Ungaria, Germania, 
Danemarca, Elveţia - în unele cantoane). În Franţa, directivele anticipate nu au 
forță juridică, ci doar valoare orientativă pentru luarea deciziilor în cazul 
pacienților în stadiul terminal. In țările europene in care au fost legiferate 
directivele există diferențe în ceea ce priveşte statutul acestora, forța legală a 
documentului, gradul în care acesta este completat de cetățeni sau utilizat de 
medici în luarea deciziilor în cazul pacienților incompetenti. Completarea sau 
utilizarea directivelor în avans este puternic influențată de factori culturali, sociali, 
precum şi de tradiţiile țărilor respective. 

Cu toate acestea, în Europa directivele în avans sunt completate de un 
procent scăzut de cetăţeni, de multe ori nu sunt disponibile în momentul necesar 
luării unei decizii sau nu se tine strict cont de prevederile statutate, fiind doar 

orientative. Din aceste motive se consideră în literatură că directivele în avans sunt 
slab reprezentate în practica medicală europeană (loan, Dumitraş & Enache, 2013). 

Convenţia de la Oviedo (Convenţia Europeană din pentru protecția 
drepturilor omului şi a demnității ființei umane față de aplicaţiile biologiei şi 
medicinei, Convenţia privind drepturile omului şi biomedicina) oferă un punct de 
pornire pentru introducerea în practica medicală a directivelor anticipate. Articolul 
9 al Convenţiei se referă la dorinţele pacienţilor exprimate anterior: „vor fi luate în 
considerare dorinţele exprimate anterior cu privire la o intervenție medicală de 
către un pacient care în momentul intervenţiei nu este într-o stare care să îi permită 
să îşi exprime voinţa” (Convenţia de la Oviedo, 1997). Acest articol 9 îşi propune 
pe de o parte să reglementeze luarea deciziilor în conformitate cu exprimarea 
anticipată a dorinței pacientului, pe de altă parte, articolul a provocat numeroase 
dileme etice care s-au materializat în dezbateri pornite de la recomandarea „vor fi 
luate în considerare” dorințele pacientului, deci respectarea unei directive în avans 
încheiată de pacient nu va avea caracter obligatoriu (Convenţia de la Oviedo, 1997; 
loan, Dumitraş & Enache, 2013). În Raportul explicativ al Convenţiei de la Oviedo 
(articolele 60-62) se precizează că „a lua în considerare dorințele pacienților 
exprimate în prealabil nu înseamnă că ele trebuiesc îndeplinite în mod obligatoriu”. 
Acest Raport explicativ nu prezintă un set de criterii clare pentru a defini situația in 
care un medic poate să nu respecte dorințele bolnavului anterior exprimate. 
Raportul oferă însă exemple în care „există motive să nu se ţină seama de opţiunile 
exprimate în prealabil de pacient”: un interval lung de timp scurs de la exprimarea 
dorințelor pacientului, timp în care medicina a progresat. (Raportul Explicativ al 
Convenţiei de la Oviedo, 2009). Cu alte cuvinte, Convenţia de la Oviedo evită 
impunerea unui caracter legal strict şi obligatoriu directivelor anticipate, 
recomandând o analiză atentă a stării clinice a bolnavului, iar dacă diagnosticul sau 
situația clinică nu se corelează cu aspectele statutate in directiva anticipată, medicul 
poate să nu respecte directiva, aceasta având doar caracter orientativ. Aceeaşi 
atitudine echilibrată se regăseşte într-un alt document european, Recomandarea 
1418/1999 privind Protecţia drepturilor omului şi a demnităţii pacienţilor terminali. 
Acest act recunoaşte dreptul la autonomie şi la respectarea demnităţii pacienților 
aflați în stadii terminale şi recomandă să fie respectate prevederile stipulate în 
directivele anticipate semnate de aceste peroane. Se adaugă precizarea că dacă 
există dubii referitoare la deciziile luate în urma consultării directivei anticipate 
care nu ar fi totuşi în concordanță cu dorinţa persoanei care a semnat-o, atunci se 
va lua o decizie în favoarea prelungirii vieții pacientului (Recomandarea 1418/1999 
privind Protecţia drepturilor omului şi a demnităţii pacienţilor terminali - articolul 
9.b.IV). 


5, Directiva în avans în contextul socio-economic și cultural românesc 
În România nu există o legislaţie specifică pentru reglementarea directivei în 
avans. În 2001, România a ratificat Convenţia de la Oviedo (Legea 17/2001). 


Deciziile medicale cu privire la pacienţii aflaţi in stare de inconştiență sau 
incompetenti se iau de către medicul curant sau în Comisia de indicaţii terapeutice 

(în spitalele în care aceasta există) sau împreună cu reprezentanții legali ai 
pacientului respectiv. Medicii au la dispoziţie şi Comisiile de Etică ale spitalelor la 
care pot apela în situații dilematice. 

Autonomia pacientului, dreptul acestuia de a participa la luarea deciziilor 
medicale sau de a refuza un tratament sunt apărate de Legea nr. 46/2003 (Legea 
drepturilor pacientului), Legea 95/2006 (Legea privind reforma în sănătate), Codul 
de Deontologie Medicală al Colegiului Medicilor din România. 

Astfel, în articolul 6 al Legii Drepturilor Pacientului se stipulează că acesta ,, 
are dreptul de a fi informat asupra stării sale de sănătate, a intervențiilor medicale 
propuse, a riscurilor potenţiale ale fiecărei proceduri, a alternativelor existente la 
procedurile propuse, inclusiv asupra neefectuării tratamentului şi nerespectării 
recomandărilor medicale, precum şi cu privire la date despre diagnostic si 
prognostic.” Articolul 13 al aceleiaşi legi arată că “pacientul are dreptul să refuze 
sau să oprească o intervenţie medicală asumându-și, în scris, răspunderea pentru 
decizia sa; consecinţele refuzului sau ale opririi actelor medicale trebuie explicate 
pacientului. ” În articolul 14 se stipulează că atunci “când pacientul nu îşi poate 
exprima voința, dar este necesară o intervenție medicală de urgență, personalul 
` medical are dreptul să deducă acordul pacientului dintr-o exprimare anterioară a 
voinței acestuia” (Legea Drepturilor Pacientului, 2003). 

După cum am arătat anterior, în România nu există o lege care să statuteze 
directivele anticipate. Fragmentele din Legea Drepturilor Pacientului subliniate în 
paragraful anterior creează cadrul introducerii unei astfel de legislații, protejând 
dreptul pacientului de a refuza un tratament, dreptul la informații privind 
consecințele refuzului unui tratament, precum şi posibilitatea ca personalul medical 
să deducă consimțământul pacientului dintr-o exprimare anterioară a acestuia. 

Aceste drepturi sunt apărate si de Legea privind reforma în domeniul 
sănătăţii, articolul 376 (1) stipulează “cu excepţia cazurilor de forță majoră, de 
urgență ori când pacientul sau reprezentanţii legali ori numiţi ai acestuia sunt în 
imposibilitate de a-şi exprima voința sau consimțământul, medicul acţionează 
respectând voința pacientului şi dreptul acestuia de a refuza ori de a opri o 
intervenţie medicală.” 

Există puţine studii în România cu privire la acceptarea legiferării 
directivelor anticipate. În continuare vor fi prezentate rezultatele unui studiu 
transversal descriptiv, referitor la utilitatea, acceptabilitatea şi reglementarea 
directivei în avans in Romania’. | 

Datele au fost culese prin metoda chestionarului. Întrebările au fost mixte, 
chestionarul fiind pretestat şi validat pe 10% din numărul total de subiecți. 
Chestionarul a cuprins un număr de 19 întrebări, dintre care 7 s-au centrat strict pe 
directiva în avans (Personal ati auzit despre directiva în avans?; Consideraţi că un 


? Studiul face parte din Proiectul European POSDRU/89/1.5/S/61879, proiect cofinantat din 
Fondul Social European prin Programul Operaţional Sectorial pentru Dezvoltarea Resurselor 
Umane 2007 — 2013. Domeniul major de intervenţie 1.5 „Programe doctorale şi post-doctorale în 
sprijinul cercetării”. Titlul proiectului: „Studii postdoctorale în domeniul eticii politicilor de 
sănătate”. 

astfel de document ar fi util?; Credeţi că românii ar accepta legiferarea unui astfel 
de document?; Care ar fi avantajele pe care le-ar oferi un astfel de document?; Care 
ar fi riscurile unui astfel de document?; După părerea dvs. numiţi două lucruri 
importante care ar trebui sa fie menţionate într-un astfel de document?; Cine ar 
trebui să elaboreze, în primul rând, un astfel de document?). În chestionar se 
solicitau şi justificări ale răspunsurilor şi s-a oferit iniţial şi o definiţie a directivelor 
anticipate formulată într-un limbaj comun. 

Grupul țintă a fost selectat din populaţia Judeţului Iasi, persoane peste 18 
ani, vorbitori de limba română, fără afecțiuni psihice. Au fost incluşi un număr de 
828 subiecți. Limitele de eroare au fost de +/- 3.4%, pentru un interval de încredere 
de 95%. Respondenţii au participat voluntar la studiu, au fost informaţi cu privire 
la cercetare şi au semnat formularul de consimţământ informat al studiului. Datele 
au fost prelucrare în SPSS 16.0. Studiul a fost condus respectând toate principiile 
eticii cercetării ştiinţifice statutate în Legea 206/2007 privind bunele practici în 
cercetarea ştiinţifică. Studiul a primit acceptul Comisiei de Etică a Cercetării a 
Universității de Medicină şi Farmacie “Gr T Popa” din Iasi. 

Caracteristici demografice ale lotului studiat; 45,3% bărbaţi, 54,7% femei, 
vârsta medie 43 de ani. Gradul de şcolarizare al esantionului - vezi graficul nr. 1. In 
relație cu opiniile religioase, s-a constatat că majoritatea participanților la studiu 
(73,7%) aparţin diferitelor culte religioase, 16,8% nu au convingeri religioase, iar 
9,5% nu au răspuns la această întrebare. Starea de sănătate a repondentilor reiesita 
din declaraţiile acestora este reprezentată în graficul nr. 2. Bolile declarate de 
repondenti au fost cele cardiovasculare (6.2%), diabet (5.0%), astm, cancer sau 
hepatopatii, fiecare in procent de 1.3%. 


Graficul 1. Gradul de şcolarizare al lotului studiat. 


113 


Structura lotului - stare de sănătate 

Graficul 2. Starea de sănătate a repondentilor. 


8,1% dintre respondenţi s-au declarat nesatisfacuti de sistemul sanitar 
românesc, 17,9% s-au declarat satisfacuti, gradul de mulțumire față de sistemul 
sanitar fiind prezentat în graficul nr. 3. Din totalul de 828 participanţi, 51.8% au 
declarat că au intrat în contact pa au comunicat cu pacienți din anturajul lor care 
au suferit de cancer. 


Graficul 3. Gradul de mulțumire al repondentilor față de 
sistemul sanitar românesc. 

La întrebarea dacă au auzit până în acel moment despre directiva în avans, 
18,6% dintre persoanele chestionate au răspuns că da, în timp ce 63,9% nu au auzit, 
17,3% preferând să nu răspundă la această întrebare. 

Intrebaţi despre opinia lor privind utilitatea introducerii directivelor 
anticipate în România, 51,4% consideră un astfel de instrument util în luarea 
deciziilor medicale (în situaţia pacienţilor inconstienti/incompetenti), 18,8% nu îl 
consideră util, iar 27,1% nu răspund la această întrebare. Nivelul de educaţie al 
subiecților s-a corelat semnificativ statistic cu concepția că directiva în avans este 
un instrument util în luarea deciziilor medicale (Testul x 2= 25°5025"DF= 14, p= 
0,026). Mai multi absolvenţi de liceu, şcoală profesională sau universitate au 
considerat directiva anticipată un instrument util față de cei care au un grad de 
şcolarizare mai redus (Coeficientul Spearman=-0,108, p=0,002). 

Percepția directivei în avans ca un instrument util nu s-a corelat cu vârsta 
(test x2 = 4.229, DF = 4, p = 0.376), sexul (test 72 = 1.792, DF = 2, p = 0.408), 
apartenenţa la un grup religios (test %2 = 2.604, DF = 4, p = 0.626) sau starea de 
sănătate a subiectului (test 2 = 6.105, DF = 10, p = 0.806). 

Faptul de a fi avut în familie sau printre prieteni un bolnav de cancer/ 
contactul cu acesta se corelează semnificativ statistic cu idea de utilitate a directivei 
anticipate (Coeficientul Spearman=0,194, p=0.000), vezi graficul nr. 4. 

Graficul 4. Utilitatea directivei în avans raportat la experiența 
subiectului de a fi comunicat cu un bolnav de cancer. 


Subiectilor care au considerat directiva în avans un instrument util în luarea 


deciziilor medicale in România li s-a solicitat să-şi justifice răspunsul. Principalele 
argument au fost: directiva oferă pacientului dreptul de a decide asupra vieţii lui 

(11,6% din subiecţi), directiva exprimă dorința pacientului (8,9% dintre subiecţi), 
directiva pledează pentru binele pacientului (6% dintre subiecți). Restul 

Graficul 5. Argumentele aduse pentru justificarea utilitatii 
introducerii directivelor anticipate in România. 


Principalele argumente aduse împotriva introducerii directivelor în avans în 
România sunt: pacienţii nu ar folosi acest instrument (7,7%), nu avem dreptul să ne 
luăm singuri viaţa (6,4%), este contra conceptelor religioase (3,2%), pacientul în 
momentul semnării ar fi putut avea capacitatea decizională afectată (2,6%), 
pacientul are nevoie de o şansă care este distrusă de directivă (1,9%), nu s-ar tine 
cont de prevederile directivei (1,9%), constituie o risipă de fonduri (1,9%), 
directiva doar amână inevitabilul (1,3%), familia ar trebui să decidă în cazul 
pacienţilor inconstienti/incompetenti (1,3%), lumea ar înțelege greșit aspectele 
stipulate în directivă (1,3%), nu este un lucru normal (1,3%), prelungeşte suferința 
pacientului (1,3%), complică lucrurile inutil (0,6%), contravine legii (0,6%), 
doctorii ştiu ce au de făcut şi în absenţa acestui document (0,6%), e un fel de 
sinucidere (0,6%), e incorect pentru pacient (0,6%), se pot crea abuzuri (0,6%). 

43,4% dintre subiecții chestionati sunt de acord că ar trebui 
reglementată/legiferată în România directiva în avans ca procedeu normal de luare 

a deciziilor în cazul pacienților inconstienti/incompetenti, procedeu care le-ar 
prezerva demnitatea. 25,1% nu sunt de acord cu legiferarea, în timp ce 31,5% nu 
ştiu sau nu răspund la întrebare. 

Rezultatele acestui studiu demonstrează că nivelul de cunoştinţe (al 
eşantionului chestionat) cu privire la directiva în avans este destul de scăzut, fiind 
necesare campanii de informare privind dreptul pacienţilor la autonomie, respectiv 
la autonomia prospectivă. Subiectii au considerat importantă respectarea 
autonomiei şi demnităţii pacienților în relaţie cu luarea deciziilor la finalul vieții. 


România. Nu în ultimul rând, din opiniile subiecților reiese modelul paternalist de 
acordare a îngrijirilor medicale, model care persistă în sistemul nostru medical. 

În situația luării în discuție a legiferării directivei în avans în România, 
întregul sistem de informare a populaţiei, consiliere, redactare şi aplicare a 
directivei trebuie să fie raportat la specificul socio-cultural al țării noastre. 


6. Concluzii 


Directiva în avans oferă echipei medicale indicii privind dorinţele 
pacientului incompetent sau cu starea de conştientă compromisă, fiind un 
instrument care promovează menţinerea demnităţii şi autonomiei pacientului, fiind 
o extensie a consimțământului informat. 

Directiva în avans este de dorit să facă parte dintr-un larg proces, planul de 
îngrijire în avans, un model holistic prin care semnatarul îşi defineşte propriile 
valori culturale şi spirituale care stau la baza luării unei decizii terapeutice 
importante. Alături de semnarea unei directive instructionale este de dorit să fie 
desemnat şi un decident substitut, o persoană de încredere care să-l cunoască 
valorile şi credinţele celui care își alcătuieşte planul de îngrijire în avans, persoană 
care să ia decizii împreună cu echipa medicală. 

Decizia terapeutică legată de un anumit bolnav trebuie particularizată, 
directiva în avans putând fi impusă în practică sau putând avea un caracter 
orientativ pentru echipa medicală care întotdeauna trebuie să aibă ca prim scop 
binele pacientului. 

~ CONTEXTUL TERAPEUTIC 
IN REABILITAREA NEUROPSIHICA 


Horia Pleş 


1. Introducere 


1.1. Cadre 


Originile reabilitării datează încă din 2500 - 3000 de ani î.Hr.. Exemplele din 
papirusul lui Smith, furnizate de Walsh (1987) sunt legate de aspectele medicale 
ale tratamentului, mai degrabă decât de reabilitarea psihică. Reabilitarea modernă a 
început probabil în timpul primului război mondial, ca urmare a îmbunătățirii 
ratelor de supravieţuire ale soldaţilor răniți în zona capului (Goldstein, 1942). 
Prima carte scrisă cu privire la reabilitarea soldaţilor care au supravieţuit rănilor 
prin împuşcare în cap a pledat pentru o abordare interdisciplinară între psihologie, 
neurologie şi psihiatrie (Poppelreuter, 1917). = 

Goldstein (1942), scriind despre Primul Război Mondial, a pledat pentru 
importanța considerării remediilor pentru deficitele cognitive şi de personalitate 
după traumatisme cerebrale. Goldstein a folosit o serie de strategii de reabilitare 
cognitivă, chiar dacă el însuşi nu a utilizat acest termen (Prigatano, 1986). In 1918, 
Goldstein (apud. Poser et al., 1996) a fost preocupat de posibilitatea restabilirii 
funcţionării pierdute sau compensării funcțiilor pierdute sau afectate. Goldstein a 
adus contribuţii şi în terapia ocupaţională. In timpul celui de-al Doilea Război 
Mondial, Luria, Pravdina-Vinarskaya şi Yarbuss (1963) şi Zangwill (1947) au 
lucrat cu soldaţi cu traumatisme cerebrale (Luria, Pravdina-Vinarskaya şi Yarbuss 
in Rusia, Zangwill în Regatul Unit). Zangwill (1947) discută principiile de re- 
educaţie şi evidenţiază trei abordări principale pentru reabilitare, "de compensare”, 
"înlocuire" şi "recalificare directă”. 

În SUA cei mai influenţi oameni în reabilitare în timpul celui de-al Doilea 
Război Mondial au fost Cranich şi Wepman care au lucrat cu persoane ce sufereau 
de afazie (Cranich, 1947; Wepman, 1951), şi Aita (1946) care a pus la punct un 
program de tratament pentru bărbaţi cu leziuni penetrante la nivelul creierului. 
Programul lui Prigatano din Oklahoma City a fost, de asemenea, foarte mult 
influenţat de Ben-Yishay (Prigatano, 1986), adoptând o abordare holistică. Mai 
târziu Prigatano a mutat programul său în Phoenix, Arizona. Christensen a deschis 
un program similar în Copenhaga, Danemarca, în 1985 (Christensen & Teasdale, 
1995) şi Wilson şi colegii au deschis Oliver Zangwill - Centrul de Reabilitare 
Neuropsihoiogică din Cambridgeshire, Anglia, în 1996 (Wilson et al., 2000). 

Gianutsos (1989) sugerează că reabilitarea cognitivă are o origine mixtă, 
incluzând neuropsihologia, terapia ocupaţională, logopedia şi educaţia specială. 
Alţii au opinii diferite precum Greenwood şi McMillan (1993) care consideră că - 

reabilitarea ar trebui să se încline spre neuropsihologie clinică, analiză de 
comportament, terapie cognitivă de grup şi psihoterapie individuală. 

Mitchum şi Berndt (1995) au sugerat că reabilitarea cognitivă ar trebui să fie 
preocupată cu dezvoltarea unor terapii raționale pe baza unei analize teoretice a 
naturii dizabilitatii ce urmează să fie directionata spre tratament. Cei mai mulți 
specialişti care lucrează în reabilitarea cognitivă consideră că modele teoretice sunt 
necesare pentru a proiecta un tratament adecvat, în timp ce alții cred că aceste 
modele nu sunt suficiente prin ele însele. 

În ultimele trei decenii au avut loc schimbări majore în modelele de 
reabilitare neuropsihologică: 

l. terapia reprezintă mai mult un parteneriat (decât era în anii '70 sau '80). 
Acum discutăm cu familiile şi pacienţii asupra aşteptărilor pe care le au de la 
programele de reabilitare şi încercăm să ne acomodăm cu aşteptările lor; 

2. reabilitarea a evoluat mult dincolo de exerciţii mintale de bază şi de 
exerciţiile fizice. Pacientul beneficiază nu doar de antrenament pe calculator sau 
exerciții mintale, ci şi de aplicaţii ale operaţiilor mintale în cadrele sale de viata; 

3. obiectivele sunt cele care ghidează procesul reabilitării atunci când 
planificăm programe de reabilitare. Clienţii, familiile şi personalul negociază 
obiective adecvate gi stabilesc mbdul în care acestea urmează să fie realizate; 

4. abordarea este hollistă, se tine cont de interacțiunile dintre problemele 
cognitive, emoționale, sociale şi comportamentale. Toate sunt legate între ele şi 
toate trebuie să fie abordate în cadrul procesului de reabilitare; 

' 5. tehnologia joacă un rol mai amplu decât în trecut, oferind un suport 
modern pentru compensarea deficitelor cognitive sau motorii; 

6. se face apel la mai multe modele sau teorii. Deşi, nici un model sau teorie 
nu este suficientă pentru a surprinde multiplele dificultăți întâmpinate cu care se 
confruntă persoanele cu deficienţe neuropsihologice, avem nevoie de repere, de 
modele şi teorii, în scopul de a obţine cele mai bune rezultate pentru acele persoane 
care necesită reabilitare neuropsihică (Wilson et al., 2009). 


1.2. Cazuistică 


A) Atacul vascular cerebral este des întâlnit şi reprezintă o cauză majoră de 
mortalitate şi handicap la nivel mondial. Consecințele fizice şi psihologice ale 
atacului cerebral pot reprezenta o provocare importantă, cu dificultăți psihologice 
precum depresia şi anxietatea, experimentate în mod curent. Este esenţial să se 
înțeleagă provocările cărora trebuie să le facă față cei care au suferit un atac 
cerebral, factorii ce pot ajuta la depăşirea acestor provocări, pentru a putea dezvolta 
intervenții cu aplicații şi rezultate pe termen lung, (Hackett et al., 2005). 

Accidentele vasculare cerebrale sunt una dintre cele mai grave probleme 
neurologice din lume la ora actuală. Imediat după bolile cardiovasculare şi cancer, 
accidentele vasculare se află pe locul trei în lista celor mai întâlnite cauze de deces 
din Occident. Accidentele vasculare sunt cauza a mai mult de jumătate din 
internările în spitale comunitare şi principalul motiv de plasament în aziluri sau 
instituții de îngrijire permanentă. 730.000 de cazuri noi sau recurente sunt 

înregistrate anual, iar actual în Statele Unite există 4 milioane de supraviețuitori ai 
accidentelor vasculare. Cheltuielile estimate în bani şi resurse în urma accidentelor 
vasculare din 1998 însumează 43,3 miliarde de dolari (ibidem.). 

Mumma (1986) a descoperit că pacienţii care suferă de un atac cerebral 
devin din ce în ce mai conştienţi de pierderile după atac, incluzând pierderea 
independenţei, a mobilităţii şi a capacității fizice. Pierderea abilităţilor funcționale 
poate duce la schimbarea concepţiei despre sine; cei care au suferit un atac cerebral 
descriu că au sentimentul că nu mai sunt „normali” şi că şi-au pierdut eul „real” 
(Becker, 1993; Mumma, 1986). 

Kirkevold (2002) a intervievat nouă indivizi ce au suferit cel puţin un atac 
cerebral şi a identificat provocări întâmpinate în timpul diferitelor etape de 
recuperare. El a descoperit că la instalarea atacului, persoanele au trebuit să facă 
fata faptului: că trebuiau să fie dependenţi de personalul medical şi au văzut atacul 
ca pe o „pauză” în viață. După începerea reabilitării active, pacienţii se 
concentrează pe evaluarea progresului lor, străduindu-se să înțeleagă atacul şi 
impactul său. Momentele; când s-au întors acasă şi încetarea reabilitării au fost 
repere importante. Pe termen mai lung, adaptarea către un nou eu ,,normal” si 
nevoia de a face fata discrepantelor dintre rezultatele reabilitării şi aşteptările legate 
de recuperare au fost evidenţiate ca probleme serioase (Kirkevold, 2002). 

Rochette şi Desrosiers (2002) au descoperit că rezolvarea de probleme şi 
gândirea magică (ex. speranța că se va întâmpla un miracol) au fost adoptate 
frecvent pentru a face fata situației de după atacul cerebral. King şi colab. (2002) 
au raportat o asociere între strategiile de coping axate pe evitare şi depresie. 
Strategiile de coping activ au fost asociate cu o îmbunătățire mai mare a abilității 
funcționale (Elmstahl, Sommer, & Hagberg, 1996). Adaptarea prin reinterpretare 
pozitivă a fost legată de stări de spirit ameliorate, după atacul cerebral (Boynton De 
Sepulveda & Chang, 1994). 

Etapele revenirii după un atac cerebral sunt conceptualizate atent, fiecare 
presupunând anumite demersuri terapeutice: 

- etapa cerințelor imediat după apariţiei atacului cerebral, 

- etapa acută a diagnosticului şi a spitalizării, 

- etapa de stabilizare, de angajare în reabilitare pe termen mai lung ` in 
perioada de după întoarcerea acasă (Burton, 2000). 

Recuperarea în urma accidentelor vasculare cerebrale presupune o abordare 
interdisciplinară, holistică, care implică puncte de vedere medicale, funcționale şi 
psihologice. Echipa include un medic de neuroreabilitare (psihiatru, neurolog sau 
altă specializare), un fizioterapeut, un terapeut ocupational, un logoped, un asistent 
social, un psiholog, un consilier vocational, o asistentă de reabilitare, familia şi 
pacientul. Echipa se reuneşte după o săptămână de la internarea pacientului şi la o 
săptămână după aceea. Sunt investigate îmbunătățirile funcționale şi sunt fixate 
scopuri pe termen scurt şi pe termen lung. Doctorul şi/sau echipa se întâlneşte cu 
familia pentru a evalua progresul funcțional, a confirma planurile de externare şi 
pentru a discuta eventualele probleme. Pacientul poate avea vizite terapeutice acasă 
pentru a începe tranziţia între spital şi casă. Reabilitarea poate îmbunătăţi abilitățile 
funcționale ale supravietuitorului accidentului cerebral şi poate conduce la scăderea 

cheltuielilor de îngrijiri pe termen lung (Feigenson, 1979). Aproximativ 80% din 
victimele accidentelor cerebrale pot beneficia de reabilitare ambulatorie (Garraway 
et al., 1981). 10% din victime se recuperează complet în mod spontan într-o 
perioadă de 8 până la 12 săptămâni, în timp de 10% din pacienți nu răspund la 
niciun tratament (ibidem.). 

Multe studii se concentrează pe perioada imediat următoare atacului, între 
câteva luni până la 12 luni după atac, în ciuda dovezilor care sugerează că 
presiunea psihologică poate să dureze relativ mult timp sau să se instaleze la câțiva 
ani după atac (Gawronski & Reding, 2001). 

B) Traumatismele cranio-cerebrale (TCC) reprezintă o problemă de sănătate 
care ia amploare la nivel global. În țările dezvoltate, este principala cauză a morții 
adulților sub 40 de ani, fiind totodată responsabilă de povara imensă a invaliditatii 
în rândul supravietuitorilor şi provocând societăţii costuri economice şi umane 
uriaşe (Goldstein, 1990; Kraus, 1993). Multi dintre pacienţii cu TCC sunt tineri 
(media de vârstă în jur de 30 de ani). 

În populaţia scoțiană, peste 10 000 de oameni prezintă un nivel ridicat de 
invaliditate în urma traumatismelor cerebrale, făcând din acestea cauza principală a 
invalidității neurologice pe termen lung. Multi dintre aceştia au supraviețuit 
leziunii cerebrale datorită îmbunătățirilor medicinii din ultimii 20-30 de ani: 
analiza CT disponibilă in| mare măsură, operația intra-craniană timpurie, corectia 
energetică a fiziologiei afectate, îngrijirea neuro-intensivă complexă si o mai bună 
pregătire a clinicienilor în tratarea traumei timpurii (Becker et al., 1977; Teasdale 
et al., 1990; Gentleman et al., 1993). 

Reabilitarea in TCC presupune un demers multidirectional: prevenirea 
leziunii primare şi a evenimentelor secundare adverse, îngrijire timpurie bine 
organizată şi de înaltă calitate şi măsuri pentru a restabili funcțiile şi autonomia, în 
timpul reabilitării (Jennett, 1996). 


1.3. Nevoi 


Cele mai multe dintre persoanele cu leziuni cerebrale grave ajung la o 
unitate neurochirurgicală, însă accesul la servicii organizate pentru tratament şi 
recuperare este neuniform (Gentleman şi Gilchrist, 1996). Cei mai multi pacienți 
părăsesc spitalul destul de repede, cu o viziune limitată asupra leziunii craniene şi a 
urmărilor posibile. Chiar şi pacienții clasificați, în mod conventional, ca având o 
leziune „uşoară”, pot avea invalidități considerabile (Wade et al., 1998). 

Beneficiile clinice şi economice ale reabilitării devin şi mai evidente, iar 
relaţia tradițională dintre clinician şi pacient este înlocuită cu rapiditate de un 
parteneriat ce presupune transfer de informatie şi asumare a unei responsabilitatii 
împărtăşite. Supraviețuitorii TCC ar trebui să dispună de un expert şi de o evaluare 
de actualitate a problemelor lor, să ştie care sunt rezultatele evaluării şi să discute 
despre ceea ce ar putea să le ofere un program de reabilitare. 

Clasificarea problemelor după leziunile traumatice ale creierului include: 

1. Probleme neurologice: spasticitate, deficiențe de vorbire, dificultăți de 
inghitire, tulburări de vedere, pierderea auzului, anosmie, 

2. Probleme extra-craniene: osificarea heterotopică, probleme de nutriţie, 
rănile cauzate de presiune, incontinenta urinară; 

3. Probleme cognitive: afectarea cognitiei, afectarea capacităţii de predictie, 
a funcţiilor executive ş.a. 

4. Probleme emoționale şi comportamentale: depresie, comportamente 
dezadaptative (Christensen & Teasdale, 1995). 


2. Obiective şi mecanisme ale reabilitării 


Scopurile principale ale reabilitării vizează a permite persoanelor cu 
deficienţe să atingă nivelul optim de bunăstare, a reduce impactul problemelor lor 
asupra vieţii de zi cu zi şi a-i ajuta să revină la mediile lor sociale într-un timp 
optim (Wilson et al., 2009). 

"Cele mai multe programe de reabilitare cuprind intervenţii pentru: 

- creşterea gradului de conştientizare; 

- atenuarea deficitelor cognitive; 

- dezvoltarea abilităților compensatorii; 

- consiliere vocationala. 

Toate aceste programe includ sesiuni de terapie individuală şi de grup. 

Cope (1994) consideră că există dovezi convingătoare că reabilitarea 
holistică face o diferență substanțială în reducerea dizabilitatii pacienţilor. 

În contextul reabilitării rar se întâmplă ca funcţiile să fie bine specificate şi 
de aceea termenul comportament este preferat drept termen pentru orice fel de 
activitate identificată (ex.: ridicarea unei căni cu lichid, memorarea unor informaţii, 
etc.). Descrierea modalitatilor de remediere a funcțiilor creierului deteriorat se face 
în funcție de 3 abordări alternative (Thoene & Glisky, 1995; Wilson, 2004; 
Zandwill, 1947): 


2.1. Realocarea funcției afectate 


Reabilitarea este inițiată cu scopul de realocare a funcţiilor pierdute ale 
creierului sau ameliorare a problemelor prin intermediul mecanismelor de 
reorganizare. Spre exemplu, se poate ca o persoană care a suferit un accident rutier 
şi care s-a soldat cu un traumatism cranio-cerebral să fie antrenată cu o temă a 
memoriei în care hipocampusul va fi pozitiv reorganizat, iar ca rezultat capacitatea 
mnezică va fi îmbunătățită. Exemplu generic dat prevede ca exerciţiile să 
îmbunătăţească orice funcţie care are legătură cu acea parte a creierului. S-au 
realizat o multitudine de experimente pe animale în care au fost descrise rezultatele 
antrenamentelor mentale şi modul în care acestea influenţează structurile creierului. 


2.2. Adaptarea funcțională 


Substitutia comportamentală se realizează folosind funcții alternative pentru 
a realiza acelaşi scop comportamental. Dacă funcţiile structurilor distruse ale 

creierului nu pot fi remediate se recurge la substituirea comportamentelor: 
pacientul care nu mai este apt să perceapă distanţele este antrenat să se bazeze mai 
mult pe simţul atingerii când încearcă să ridice un obiect. 


2.3. Compensarea 


Prin compensație este realizată creşterea eficienței funcţiei distruse rămasă 
parțial funcțională. De exemplu, un pacient cu probleme de memorie foloseşte un 
jurnal pentru a programa activitățile curente. Această abordare este similară cu 
adaptarea funcțională, dar pune accent pe metodele sau strategii artificiale pentru a 
mări performanța comportamentală. În cazul compensării se pot aplica multiple 
metode. De exemplu, în recuperarea motorie se poate recurge la utilizarea unui 
cliper special pentru a face piciorul stâng paralizat să funcționeze mai eficient. De 
asemenea, pacientului i se poate aplica fizioterapie, lucrând pe acel picior stâng, în 
încercarea de a îmbunătăţii plasticitatea creierului. În contrast, adaptarea 
funcțională poate fi încurajată, motivând pacientul prin întărirea comportamentului 
dorit. 


3. Activități Ne 
3.1. Cadre 


Reabilitarea este un proces activ şi dinamic. Scopul ei este să ajute o 
persoană cu dizabilități să acumuleze cunoştinţe, abilitati/ aptitudini şi atitudini 
prin care poate recupera, pe cât posibil, funcțiile psihice, psihologice şi sociale. 
Există trei metode de bază în reabilitare: 

o reducerea dizabilitatii şi maximizarea activităţii; 

e acumularea noilor abilităţi şi strategii care reduc impactul dizabilitatii; 

e schimbarea mediului psihic şi/sau social într-un mod care minimizează 
handicapul unei dizabilităţi date şi maximizează participarea. 

Acestea sunt deseori folosite combinat. Spre exemplu, persoana cu TCC 
poate avea o hemipareză, tonus muscular ridicat şi incontinență urinară ocazională. 
Dizabilitatea poate fi redusă prin medicatie pentru a trata spasticitatea şi a controla 
simptomele urinare. i 

Factori implicaţi în reabilitare. Serviciul terapeutic din spital, echipa 
primară de îngrijire, echipa de reabilitare, comunitatea pot contribui la sprijinirea 
pe termen lung a nevoilor de sănătate a pacienților. Autoritățile locale pot 
interactiona cu toate acestea. Furnizorii sectorului de voluntariat sunt o sursă 
valoroasă de servicii specializate ce pot oferi suport general pacientului şi familiei 
sale. Indiferent de detaliile cu privire la furnizarea de servicii, trebuie să existe o 
bună comunicare între toate entitățile implicate în serviciile de intervenţie. 

Suportul tehnologic în reabilitare. Există mult interes în modul în care este 
exploatată tehnologia în beneficiul persoanelor cu handicap. Tehnologia poate 
contribui major la creșterea gradului de independenţă al pacientului. De exemplu, o 

persoană cu dizabilități severe poate conduce o maşină prin utilizarea comenzilor 
manuale simple sau poate folosi sisteme de control pentru a aprinde televizorul, 
lumina sau pentru a răspunde la telefon, a deschide uşa, a regla patul. Tehnologia 
poate, de asemenea, să faciliteze comunicarea, învățarea sau mobilitatea la un nivel 
ridicat. Sistemele ,,inteligente” concepute în prezent au potenţialul de a reduce 
dizabilitatea şi handicapul şi a creşte gradul de activitate şi participare. Centrele de 
reabilitare care tratează pacienţii cu handicap fizic sever au nevoie de suportul si 
expertiza unei tehnologii de reabilitare (Gentleman et al., 1996). 


3.2. Stabilirea scopurilor 


Stabilirea scopului/scopurilor este fundamentală în reabilitare. Profesioniştii 
trebuie să ofere informaţii corecte, să ofere ghidare şi să ajute la identificarea şi 
atingerea scopurilor realiste. Pacientul trebuie să se angajeze în stabilirea şi 
atingerea acestor scopuri şi să evite scopurile nerealiste plasate pe durate lungi. 
Stabilirea scopurilor realiste este cheia către un program de reabilitare. Telurile 
strategice trebuie sa includă scopuri specifice. Scopurile pe termen lung trebuie să 
fie împărțite în mai multe stadii, iar reuşitele în fiecare dintre aceste stadii au rolul 
de a evidenția progresul către scopurile pe termen lung. Scopurile pacienţilor 
trebuie să fie realiste şi măsurabile (Gentleman et al., 1996). 


3.3. Stabilirea intervalului de timp destinat reabilitării 


Reabilitarea ar trebui să înceapă cât mai repede posibil şi să continue atât de 
mult cât este necesar. Recuperarea după TCC prezintă o curbă mai abruptă în 
primele trei luni, de aici rezultă avantajul evident în începerea activităţii de 
reabilitare cât mai devreme. Reabilitarea ar trebui să continue după vindecare, în 
ambulatoriu, într-un centru de zi sau acasă la pacient. 

Problemele fizice tind să se recupereze mai repede decât cele cognitive şi de 
comportament, care de obicei cauzează mai multă teamă familiei. Problemele 
psihosociale ale pacientului şi suferința îngrijitorilor cresc adesea în timp şi sunt 
interrelationate. 


3.4. Reabilitarea functiilor cognitive 


O serie de modele ale funcţionării cognitive s-au dovedit utile în reabilitare. 
Modele şi teoriile lingvistice au influențat reabilitarea persoanelor cu afazie în 
ultimii 15 ani. Pentru a trata un deficit este necesar să se înțeleagă pe deplin natura 
sa şi pentru a face acest lucru trebuie să se aibă în vedere o reprezentare a modului 
în care funcţia este atinsă. Fără o astfel de reprezentare nu se poate determina ce tip 
de tratament ar fi adecvat (Coltheart et al., 1991). 

Reabilitarea cognitivă ar trebui să se bazeze pe modele teoretice din 
neuropsihologia cognitivă. Modelele cognitivă sunt necesare pentru a ne ajuta să 
identificăm şi să înțelegem punctele forte specifice şi punctele slabe ale clienților. 

Cu alte cuvinte, aceste modele sunt necesare, dar nu suficiente. Modelele nu ne 
spun cum să reabilitezi persoanele, nu identifică problemele de zi cu zi, nu ne 
informează cum să tratăm o problemă deosebită. În schimb, ele ne spun putin 
despre modul de funcţionare defectuoasă. Punctele lor forte constau în faptul că ele 
ne explică ce constrângeri cognitive sunt în orice program pe care dorim să-l 
punem în aplicare; de asemenea, ne permit să conceptualizăm procesele, să facem 
previziuni intacte despre funcţiile cognitive şi deficiențe, pentru-a putea explica 
aceste lucruri pacienților, rudelor şi personalului medical. Unele modele au fost 
nepretuite în identificarea deficitelor. Spre exemplu, modelul rutelor duale al 
lecturării postulează faptul că există cel puţin două moduri în care se poate citi un 
cuvânt scris, şi anume un mod lexical (sau întregul cuvânt), precum şi ruta fonetică 
prin care convertesc. literele în sunete (Coltheart, 1985). Este posibil ca pacienţii să 
aibă numai o singură categorie de deficiență: fonetică sau lexicală (imposibilitatea 
de a citi cuvinte fără sens şi imposibilitatea de a citi cuvinte neregulate - dislexie de 
suprafață). Nu numai că acest model ne-a permis să explicăm astfel de fenomene, 
dar acesta a dus, de asemenea, la o schimbare profundă în evaluarea tulburării 
dobândite de a citi. 

În anii 1970 majoritatea evaluărilor neuropsihologice a abilităţilor 
pacienţilor de a citi ia. ana liste de cuvinte. Acum putem evalua o mare 
varietate de aptitudini de lectură, |cum ar fi lecturarea cuvintelor regulate față de 
cuvintele neregulate, a cuvintelor concrete fata de cuvintele imaginate, evaluarea 
unor parti de vorbire, lungimea cuvântului, vârsta de achiziție a unor cuvinte şi aşa 
mai departe. Aceste schimbări vaste au fost adoptate ca un rezultat direct al 
teoriilor lingvistice (ibidem.). 

Nu numai teoriile lingvistice, dar şi modelele cognitive au jucat un rol 
important. Să luăm "Modelul Memoriei Functionale” al lui Baddeley si Hitch 
(1974), care este încă unul dintre modelele utilizate în ziua de azi. Componenta 
“Executiv Centrală” din modelul memoriei de lucru precum şi conceptul „Sistem 
de Supraveghere Superior” invocate de Norman şi Shallice (1980) au fost de o 
influenţă considerabilă în înţelegerea şi evaluarea “Sindromului Disexecutiv” (care 
mai degrabă cunoscut sub numele de “Sindromul Lobului Frontal”). 

Modele ale atenţiei şi percepţiei au jucat un rol important pentru a ne ajuta să 
înțelegem deficiențele cognitive la oamenii cu leziuni ale creierului. Avem nevoie 
de această înțelegere a funcţionării cognitive cu scopul de a obţine o mai bună 
înțelegere în ceea ce priveşte partea afectată şi neafectată pentru planificarea unui 
program de reabilitare neuropsihologică. Cercetarea interacțiunilor dintre 
cunoaştere şi emoție continuă în domeniul sănătății mintale, astfel apare o nouă 
provocare pentru neuropsihologie. 


3.5. Funcționarea emoţională 


Stresul apare când persoana evaluează cerințele externe şi constată că 
acestea depăşesc resursele personale pentru a face față, ceea ce afectează stare de 
bine a individului. Teoria cognitiv-tranzactionala (Lazarus, 1991) defineşte stresul 
drept o relaţie particulară între individ şi mediu. Figura 2 redă mecanismele 

stresului şi variabilele contextuale. Evenimentele şi abordate cu resursele 
disponibile, Individul interpretează/ evaluează situaţia, încearcă să facă faţă, să se 
adapteze (coping), beneficiind sau nu de suport social. Efectele acestor eforturi se 
exprimă în starea de sănătate psihică şi fizică. 


Evenimente: 
Impact 
Durată 

Predictibilitate 

Controlabilitate 


Evaluări: 
Consecin £ 
asupra 


Provocare 
Amenin dre 
Vătămare 
Pierdere 


Coping 


sănăta îi 


Resurse 


Personale 
Sociale 
Materiale 


Figura 2. Modelul stresului, Lazarus (1991). 


Provocările emoționale şi mentale care au fost raportate pe termen lung după 
afectarea cerebrală au inclus depresia, furia, gânduri de sinucidere şi sentimentul de 
pierdere. Perioadele de disperare au fost raportate de către aproape toți participanții 
unui studiu realizat de Chang et al. (2008). Aproape jumătate din participanți au 
avut parte de suport psihologic pentru a face fata acestor dificultăți. Concentrarea 
pe handicap şi pe funcţiile pierdute declanşează gândurile depresive şi suicidare. 
Strategiile de adaptare descrise de către participanţi ca fiind utile s-au centrat pe 
trei teme de bază: suportul social, strategiile activ-comportamentale şi strategiile 
cognitive. 

Gestionarea şi remedierea consecințelor emoţionale ale leziunilor cerebrale a 
devenit tot mai importantă în ultimii ani. Reabilitarea ar putea să eşueze dacă nu 
abordăm problemele emoţionale (Prigatano, 1999). Gainotti (1993) deosebeşte trei 
factori principali care cauzează probleme emoționale şi psihosociale după leziunea 
creierului: factorii neurologici, psihologici şi psihosociali. 

Înțelegerea teoriilor şi modelelor emoţionale este crucială succesului în 
reabilitare. Izolarea socială, anxietatea şi depresia sunt comune în urma unei leziuni 
cerebrale (Wilson, 2004). Două treimi din oamenii care supraviețuiesc leziunilor 
traumatice ale creierului (TBI) experimentează anxietate şi depresie. Intr-un studiu 

realizat de către Seel et al. (2003) dintr-un eşantion de peste şase sute de pacienți 
cu leziuni ale creierului (evaluati într-un interval de la 10 până la 126 de luni după 
leziune) 27% întruneau criteriile de diagnostic ale tulburării depresive. Anxietatea 
este comună la cei cu probleme de memorie (Evans şi Wilson, 1992). In studiul lui 
Kopelman şi Crawford (1996), 40% din cei 200 de pacienţi cu nevoie de reabilitare 
a memoriei sufereau de depresie clinică. Bowen et al. (1998) au găsit că 38% din 
supraviețuitorii traumatismelor cranio-cerebrale (TCC) experimentau tulburări ale 
stării dispozitionale. Williams et al. (2003) au identificat că după TCC, între 3% şi 
27% dintre pacienţi experimentau tulburare de stres posttraumatic. Deb et al. 
(1999) au realizat interviuri de diagnosticare folosind Clasificarea Internaţională a 
Bolilor (ICD-10) cu 164 pacienţi TCC la un an după leziune si au descoperit că 
21,7% aveau o boală psihiatrică diagnosticată. 


3.6. Strategii psihoterapeutice cognitive 


Strategiile cognitive urmăresc sporirea eficacității schemelor cognitive 
adaptative: acceptarea situației, a statutului de om cu sechele cerebrale, 
interpretarea pozitivă, adoptarea unei atitudini filozofice asupra a ceea ce s-a 
întâmplat, concentrarea lucrurile pozitive. Prin terapia cognitivă se reorganizează 
mental planul de acțiune al pacientului. Astfel el înțelege că va trebui să adopte o 
atitudine de răbdare, să analizeze schimbările actuale şi pe cele dorite, să îşi 
restructureze reperele de evaluare a satisfactiei de viață (o mai bună apreciere a 
vieţii în sine si mai puțină concentrare asupra bunurilor materiale). 

„Alte strategii cognitive şi comportamentale utile în activităţile de reabilitare 
includ: distragerea atenţiei, relaxarea, utilizarea umorului, căutarea confortului 
cognitiv, adoptarea unor idei religioase. Distragerea atenției prin angajarea în 
activități şi petrecerea timpului alături de prieteni şi familie ajută la prevenirea 
plafonării. Abilitatea de a utiliza umorul s-a dovedit benefică restructurării 
emoționale. Rugăciunile, convingerile religioase şi implicarea în comunitatea 
bisericii sunt, de asemenea, utile. Mulţi pacienţi care au urmat activităţile de 
reabilitare au relatat nu doar rezultate bune, ci şi experiența creşterii personale. 
Empatia crescută conduce mulţi pacienţi la participarea voluntară în grupuri de 
suport şi în proiecte de cercetare. Pacienţii care nu reuşesc să facă schimbările 
propuse de terapeufi şi de familie riscă să aibă o atitudine pesimistă, critică, cinică 
în raport cu viata, cu propria persoană, cu ceilalți (Reiter, 2000). 


3.7. Strategiile comportamentale 


Strategiile activ-comportamentale utile pe toata durata recuperării includ 
paiticiparea în recuperare, rezolvarea de probleme şi angajarea în activități. 
Fizioterapia, terapia ocupaţională şi logopedia au fost apreciate ca o parte 
importantă a procesului de ameliorare. Rolul încurajator al terapeutilor este 
apreciat în aceste programe. 

Pentru dezvoltarea unor noi abilități pentru a face faţă situaţiei este necesară 
terapia ocupationala. Pacientul poate învăța să folosească mâinile mai eficient, să 

utilizeze un scaun cu rotile pentru distanțe mai mari, să se adapteze unor cerinţe ale 
mediului la serviciu sau acasă. 

Persoanele care sunt capabile să adopte o atitudine de rezolvare a 
problemelor înregistrează un nivel mai scăzut de stres şi au o capacitate mai are de 
a lupta cu dizabilitatea. Soluţiile practice la limitările fizice au în vedere: 
transportul, mijloacele de compensare a deficitului mnezic (lista de activități), 
găsirea soluţiilor pentru a realiza îmbrăcarea autonomă etc. Persoanele sunt 
entuziaste cu privire la implicarea în diferite activități şi hobby-uri. Activități 
precum grădinăritul, tâmplăria, croitoria, artizanatul, scrisul şi fotografia sunt 
printre cele mai apreciate şi benefice. Ele creează sentimentul realizării, confidentei 
şi plăcerii. 


3.8. Recuperarea motrica 


Există metode speciale pentru facilitarea mişcărilor extremităților afectate. 
Tehnicile compensatorii vizează efectuarea activităților zilnice prin îmbunătăţirea 
mobilităţii şi a forţei extremităților. 

Trainingul de neurodezvoltare (NDT) caută a trateze prin inhibare tiparele 
musculate anormale şi sinergiile în masă. Tiparele normale sunt utilizate în 
facilitarea mişcărilor automate şi voluntare (Bobath, 1978). 

Facilitarea  neuromusculară  proprioceptivă (PNF) se bazează pe 
administrarea unor stimuli ce evocă răspunsuri ce promovează mişcarea (Knott şi 
Voss, 1968). Stimulii cutanati sunt aplicaţi în diverse formule sau sinergii (în acord 
cu Teorema Brunnstrom şi principiile Twitchell, 1951, apud. Brunnstrom, 1970). 

Bio-feedback-ul poate fi folosit pentru modificarea funcţiilor autonome, 
durerii, deficienţelor motorii prin utilizarea controlului voluntar şi indicatilor 
auditive, vizuale şi senzoriale (Brudny et al., 1979; Intiso et al., 1994). 

Stimularea electrică funcţională poate fi folosită pentru a intensifica forţa şi 
aria de mișcare, pentru a scădea edemul şi a reduce spasticitatea musculară 
antagonistă, precum şi contractiile incheieturilor mușchilor paretici (Lord et al., 
1986; Basmajian et al., 1994; Moreland et al., 1994). Infrânarea prelungită a 
membrului superior neafectat va forța pacientul să crească utilizarea şi încorporarea 
extremității afectate (Fordyce & Jones, 1996). 

Intervenţiile farmacologice au un rol în recuperarea motorie. Metilfenidatul, 
un stimulant uşor al sistemului nervos al cărui mod de acțiune nu a fost pe deplin 
înțeles, poate ameliora depresia şi îmbunătăţi funcţionarea în stadiile timpurii de 
după accident (Basmajian et al., 1994). De asemenea, amfetamina a ameliorat 
funcţionarea la un an de la accidentul cerebral pentru un număr mic de subiecți 
(Moreland et al., 1994). Fluoxetina poate facilita recuperarea motorie independent 
de efectele sale ca antidepresiv (Fordyce & James, 1996). Substanțe precum 
clonidina, prazosina, neurolepticele şi alți antagonisti ai dopaminei, benzo- 
diazepinele, fenitoina şi fenobarbitalul pot chiar împiedica recuperarea motorie din 
motive încă neintelese în totalitate (Sonde et al., 1998). 

Acupunctura poate avea efecte de termen lung pozitive. De asemenea, 
sarcinile de efectuare a unor activități curente zilnice creşte calitatea vieţii 
(Dickstein et al., 1986). 

Pacienţii suferinzi de hemiplegie dreaptă pot performa semnificativ superior 
dacă sunt instruiți prin pantomimă, în timp ce pacienţii suferinzi de hemiplegie 
stângă sunt mai receptivi la instrucţiuni verbale (Inaba et al., 1978). 

Prin comparaţie, niciuna din metode nu pare a fi mai eficientă decât cealaltă. 
Se recomandă utilizarea lor combinată, in conjunctie cu alte metode (Intiso et al., 
1994). 


3.9. Reabilitarea vocationala 


Aproximativ 21% - 33% dintre supraviețuitorii unui atac cerebral cu vârsta 
sub 65 ani sunt capabili de a se reîntoarce la locul de muncă (Swanson et al., 1989). 
Supraviețuitorii unui atac cerebral care au o muncă de birou sunt de 3.33 ori mai 
pasibili să se întoarcă la vechiul loc de muncă față de cei care lucrează în condiții 
precare sau care sunt intens solicitati fizic (Scherling et al., 1989). Pentru 
întoarcerea la locul de muncă, pacienții ce au suferit un atac vascular cerebral în 
emisfera stângă a creierului trebuie să demonstreze capacități verbale, cognitive şi 
de comunicare normale, în timp ce pacienţii cu atac vascular cerebral în emisfera 
dreaptă trebuie să demonstreze competenţe adecvate de deplasare, capacitatea de 
utilizare a extremităților superioare din partea stângă şi competenţe de raționament 
abstract. Evaluările pot include teste neuropsihologice şi practice. 

! În teorie se consideră că întoarcerea la locul de muncă ar putea presupune ca 
specialistul în reabilitare să însoțească persoana la locul de muncă. Acolo se axează 
pe obiectivele reabilitării contribuind la educarea angajatorului şi a colegilor şi 
ajutând la modificarea mediului de muncă, unde este nevoie. Negocierile cu un 
angajator îi pot permite să lucreze mai flexibil mai multe ore pe zi sau să aibă mai 
multe pauze de odihnă. 

Din păcate există limite ale reabilitării vocationale prin lipsa specialiştilor 
sau prin lipsa serviciilor de recuperare. Astfel, multi pacienţi nu pot fi ajutați pentru 
a reveni în muncă sau în educaţie. Mai puţin de un sfert din pacienţi au revenit la 
muncă după un TBI sever (Dikmen et al., 1995). Există obstacole în întoarcerea la 
locul de muncă. 

Consultanta de specialitate necesară colaborarea dintre echipa medicală, 
echipa de reabilitare, angajator şi foruri legale. 


4. Activităţi de suport 

4.1, Asistarea psihologică în reabilitare 

Asistarea psihologică este foarte necesară pe perioada internării şi după 
momentul externării. In studiul lui Chang et al. (2008), participanţii au exprimat 


dificultatea de comunicare cu personalul medico-sanitar şi nevoia de a avea un 
consilier cu care să discute despre pândurile şi stările lor, inclusiv despre ideea 

sinuciderii. Cei care au avut parte de suport psihologic au raportat beneficii precum 
îmbunătățirea stării de spirit, reducerea sentimentului de izolare, creşterea 
acceptării şi a capacităţii de a face fata situaţiei. 

Provocările descrise de pacienţi includ sentimentul de nesiguranţă şi 
confuzie, incapacitatea de a conduce propria viață, afectarea relaţiilor sociale şi 
pierderea activităților prestate anterior (Becker şi Kaufman, 1995). Incertitudinea 
asupra evolutiei/ prognosticului a fost una din temele predominante în experiența 
participanţilor având o contribuţie majoră în anxietate şi depresie. Becker (1993) a 
raportat că după un accident vascular cerebral, menţinerea activităţilor si a 
sarcinilor zilnice furnizează o legătură importantă cu viata zilnică din trecut, 
ajutând la conservarea unui sentiment de continuitate. 

De-a lungul perioadei post-traumatice imediate suferinzii caută explicaţii 
clare şi asigurări. Clarificarea diagnosticului şi explicarea a ceea ce s-a întâmplat îi 
poate ajuta în mod deosebit pe cei care s-au confruntat cu confuzia cognitivă. În 
timpul reabilitării, asistența psihologică ajută la clarificarea prognosticului şi 
menţinerea motivatiei de-a lungul sarcinilor reabilitării (Chang et al., 2008). 

Anxietatea şi orice conflict relational care apare în rețelele de sprijin în 
perioada reabilitării trebuie să fie abordate. Perioada de întoarcere acasă după 
externare a presupus o nevoie suplimentară de suport psihologic. 

Membrii grupului de suport pot ajuta pacienții să înţeleagă problemele cu 
care se confruntă, perspectivele în perioada imediat următoare şi faptul că viitorul 
se va construi prin efort propriu şi cu ajutorul proceselor de reabilitare şi consiliere. 
Ajustarea vieții de acasă şi celelalte activități pe termen lung sunt abordate de la o 
perioadă la alta a reabilitării. 

Depresia, anxietatea şi furia trebuie tratate corespunzător, ceea ce ajută la 
atenuarea suferinței emoționale. Sunt necesare intervențiile psihologice care 
promovează activarea comportamentelor şi a strategiilor de coping adaptative. Sunt 
utile tehnicile care facilitează acceptarea de sine, tehnici de relaxare, umor şi 
interpretare pozitivă. Explorarea aspectelor imaginii corpului poate fi importantă 
pentru cei tineri. Suportul social are un rol cheie pentru procesul de recuperare, 
pentru facilitarea şi asistarea comunicării, rezolvarea problemelor sau conflictelor, 
dezvoltarea unor noi legături sociale (Chang et al., 2008). 


4.2. Suportul social 


Unii participanți au raportat că partenerii lor au fost incapabili să facă fata 
handicapului lor, rezultând destrămarea căsniciei. Alţii au exprimat disconfort 
datorită dependenței față de partener. Pentru tineri şi pentru cei care nu aveau o 
relaţie, accidentul şi handicapul rezultat au fost percepute drept o piedică în găsirea 
şi menţinerea unei relații intime. paana 

O carăcteristică importantă a tinerilor constă în nivelul înalt al îngrijorării cu 
privire la imaginea corporală de după accident. Sentimentul că sunt neatrăgători şi 
propria conștientizare a handicapului joacă un rol major în conceptul de sine şi în 
abilitatea de a stabili facil interacțiuni sociale. 

Suportul din partea familiei şi al prietenilor este o resursă importantă a 
recuperării. De obicei, partenerul de viață, mama şi prietenii oferă cel mai mult 
sprijin. Suportul primit de la aceştia constituie unul dintre primele aspecte extrem 
de necesare menţionate de către pacienții tineri în perioada de recuperare. La fel de 
important este şi sentimentul apartenenţei la grupul social, participanţii descriind că 
au nevoie să fie intelesi de către ceilalți membrii ai grupului, într-un mod diferit de 
cel oferit de familie şi prieteni. Grupul poate ajuta la normalizarea experienței si a 
modului de viață post-traumatic, precum şi la furnizarea de sfaturi practice pentru a 
face față handicapului şi a reveni cât se poate la stilul de viață din trecut (Chang et 
al., 2008). 

Există trei modele sociale ce au avut un impact substanţial asupra educaţiei 
şi reabilitării: 

- modelul social al bunăstării, 

- modelul medical-stiintific şi 

- modelul educational-umanist (Reiter, 2000). 

Modelul social al bunăstării subliniază nevoia de a oferi îngrijirile de bază 
pentru persoanele bolnave sau cu dizabilități. Scopul acestei abordări este de a oferi 
suport nevoilor existenţiale şi materiale acelor indivizi care au nevoie. Deciziile 
asupra serviciilor oferite sunt luate conform unor clasificări a grupurilor implicat, 
iar tratamentul este organizat după reguli şi legislație. Această orientare presupune 
o implicare limitată a familiei. Interrelationarea dintre pacient şi agentul de suport 
(asistent social, cadru medical) este asimetrică: clientul este dependent de cel care 
asigură asistenţă şi are obligaţia de a colabora. Avantajul acestei abordări constă în 
oferirea serviciilor fundamentale/ de bază copiilor şi adulților cu dizabilități. 

Modelul medical-stiinjific se bazează pe o gândire pur ştiinţifică despre 
sănătate şi boală. Specialistul vede clientul ca obiect de cercetare şi intervenţie, ca 
bolnav ce are nevoie de un tratament. Scopul este de a scăpa de problemă si de a 
ajuta pacientul să ajungă la nivelul optim de funcționare. Avantajul acestei abordări 
constă în focalizarea asupra rezolvării problemelor sănătății pacientului. 

Modelul educational-umanist are la bază câteva principii: 

- respect pentru orice individ, pentru toate ființele umane; 

- omul este o ființă capabilă de rationalizare, de auto-control şi de 
conştientizare a regulilor; 

- orice individ are dreptul de a fi independent şi de a-şi trăi viața conform 
stilului personal de viata al lui/ei; 

- relaţia dintre serviciul medical şi client se bazează pe un dialog între doi 
indivizi autonomi. 

Reiter consideră că modelele prezentate trebuie depăşite. În acest sens, 
propune un model combinat ce face referire la ierarhia drepturilor omului pentru 
bunăstare, sănătate şi educaţie. Modelul are un caracter dinamic propunând 
abordarea etapizată a evoluţiei sau recuperării pacientului, ascensiunea depinzând 
de împlinirea etapei anterioare. 

În abordarea pacientului/ clientului se aplică următoarea schemă ierarhică: 

l. model umanistic-educational care presupune protejarea drepturilor 
persoanei şi a capacității sale de auto-actualizare/ realizare de sine; 

2. modelul cel ştiințifico-medical care implică nevoia aplicării unui 
tratament şi cunoaşterea drepturilor persoanei în cauză; 

3. modelul bunăstării care are la bază principiul supravieţuirii şi acordării 
asistenţei persoanei în cauză; 

Conform lui Reiter, în teorie modelul combinat ce presupune ierarhizarea 
drepturilor umane, bunăstării, sănătăţii şi educaţiei are aplicabilitate, însă poate fi 
afectat de aspectele culturale. Pentru a soluţiona această problemă autorul propune 
o metodologie aplicativă care furnizează ghidaj prin oferirea răspunsurilor la 
următoarele întrebări: 

- Care model este mai important, mai bun decât celelalte? 

- Ce merită să schimbăm din situaţia curentă? 

- Dacă dorim să aducem o schimbare, care ar fi aceea? 

În figura 1, sistemul de ierarhizare este asemănător Piramidei Trebuintelor a lui 
Abraham Maslow. În teorie, pentru a atinge modelele din vârf este necesară 
satisfacerea nevoilor anterioare (ex.: Modelul social al bunăstării este precedat de 
Modelul Stiintifico-Medical care la randul lui este urmat de Modelul Umanist- 
Educational). In final, modelul sugerează că reabilitarea persoanelor cu dizabilităţi 
trebuie să se facă conform unui model general, având adaptări în funcţie de cultură 
şi de nevoile concrete ale pacientului. Un astfel de model conduce demersurile de 
reabilitare către integrarea completă bio-socio-profesională a persoanelor cu 
handicap. 


Persoana Individuală 


Autonomie Exprimarea creativă personală 


Modelul 
Umanistic - 
Educaţional 


Hotărârea personală 


: Tehnologia 
Independenţa funcțională 


Stunta 
Normele sociale 


Modelul Stiintifico - Medical 


Conventiile Cunoastere 
sociale Modelul social al bunăstării 
Cultura 
Societatea | 


Figura 1. lerarhizarea tipurilor de suport în reabilitare (Reiter, 2000). 

5. Discuţii 


La fel cum ne punem întrebări generale despre intervenţii chirurgicale sau 
proceduri farmacologice (“Operația are rezultate?" sau “Medicamentele functio- 
nează?”) ar trebui să ne punem întrebarea “Reabilitarea funcționează?” Avem 
nevoie să ne dăm seama care dintre programele de reabilitare, strategiile sau 
tehnicile funcționează, pentru ce tip de oameni funcționează şi în ce circumstanţe. 

Multi oameni de ştiinţă sau medici cred că există doar un singur mod de a 
evalua eficacitatea de reabilitare, prin utilizarea de studii clinice controlate (studii 
experimentale randomizate controlate), de preferință în condiții de dublu-orb 
(double-blind). i 

Cu toate acestea, trebuie să utilizăm o varietate de modele de cercetare şi nu 
numai studii experimentale randomizate controlate în scopul de a evalua 
reabilitarea cognitivă. Din nefericire, majoritatea studiilor de reabilitare sunt mai 
complexe şi randomizarea este de multe ori imposibilă. Ar fi greu, de exemplu, să 
existe un grup de control care nu a primit nici o reabilitate sau un grup cu un 
tratament diferit într-un centru de reabilitare care îşi ia angajamentul de a furniza 
un program holistic pentru toți clienţii săi. 

Alocând aleator pacienții unui program de tratament sau niciunui tratament 
cu scopul de a desfăşura o cercetare randomizată în acest domeniu ar fi dificil, dacă 
nu imposibil de justificat. 

“ "Ţinând cont că funcţiile neuropsihice sunt interconectate, greu de separat, 
rezultă că acestea trebuie abordate în totalitate în reabilitare. Modul în care ne 
simțim din punct de vedere emoţional afectează modul în care gândim, ne amintim, 
comunicăm şi rezolvăm probleme şi, de asemenea, afectează modul în care ne 
comportăm. 

Ameliorarea funcţiilor cerebrale presupune depăşirea unor provocări fizice şi 
psihologice însemnate. Pentru a dezvolta intervenţii adecvate este esenţial să se 
înțeleagă mai bine provocările şi comportamentele adoptate de pacient pentru a 
face față situaţiei. Pe termen lung, acceptarea schimbărilor vieţii, angajarea în 
roluri şi activităţi noi şi prezența sprijinului social constituie factori cheie în 
adaptarea pacientului. 

CALITATEA VIEŢII 
ÎN HERNIA DE DISC LOMBARĂ 


Aurel Mohan & Dumitru Mohan E 


1. Introducere 


Hernia de disc lombară (HDL) este o afecțiune des întâlnită a coloanei 
vertebrale. Ea rezultă din alterarea discurilor intervertebrale, migrarea lor sau a 
fragmentelor exercitând o presiune asupra rădăcinilor nervoase. 

Funcționarea adecvată a coloanei vertebrale necesită suficientă forță a 
muşchilor trunchiului, echilibru între grupele de muşchi agoniste şi cele anta- 
goniste şi o coordonare corespunzătoare (Hodges & Richardson, 1997). Rezistenţa 
inadecvată şi anduranta mușchilor spatelui, precum şi mobilitatea inadecvată a 
coloanei vertebrale sunt factori de risc ce pot cauza probleme în zona lombară 
(Hodges & Richardson, 1996). | 

Expresia "hernie de disc" (HD) este folosită pentru a descrie procesul rupturii 
inelului discal dintre vertebre şi deplasarea ulterioară a masei centrale de disc 
intervertebral dorsal sau laterodorsal. Ieşirea dorsală poate fi vizualizată ca un disc 
boimbat sau extrudat, în cazul în care fibrele exterioare ale inelului sunt perforate se 
prezintă ca un disc (Weber, 1994). Migrarea unui fragment din nucleul pulpos prin 
porțiunea posterioară a inelului fibros acompaniată uneori cu ruptura ligamentului 
vertebral posterior determină compresiunea unei rădăcinii nervoase. Acest conflict 
disco-radicular produce sciatica. Localizarea cea mai frecventă HDL este la 
nivelurile L4 şi L5. Compresiunea herniei discale asupra ligamentului vertebral 
produce durerea rahidiană şi contractura musculară reflexă (desemnează prin 
termenul /umbago). 

În explicarea etiopatogeniei degenerării discale au fost emise mai multe 
ipoteze: anomalii biomecanice, biochimice, susceptibilitate genetică sau procese 
autoimune. Procesele de degenerare debutează cu o alterare a integrității 
biochimice a nucleului pulpos ce precede întreaga gamă de modificări structurale 
asociate spondilozei. Este cunoscut faptul că aproximativ 95% din volumul normal 
al discului este reprezentat de apă, colagen şi proteoglicani. Reţeaua de colagen, în 
special de la nivelul inelului fibros, realizează o structură lamelară ce permite 
conexiunea intervertebrală si mobilitatea multidirectionala (Eyre & Muir, 1976). 

Hernia materialului discal se produce frecvent în zona postero-laterală şi 
determină din punct de vedere clinic un sindrom radicular caracteristic. Alteori 
fragmentul de disc herniază intraforaminal, iar în stadiile mai avansate se produce 
o hernie de disc centrală, ce comprimă sacul dural şi determină simptomatologia 
caracteristică mielopatiei cervicale. 

Etiologia degenerării discale lombare este multifactorială si tine de o 
varietate de factori, cum ar fi vârsta, locul de muncă şi mediul social, precum si 

factorii stilului de viaţă şi alte caracteristici individuale. Lipsa de exerciţiu, munca 
de noapte care presupune depunerea unui efort suplimentar au fost predictori 
independenți ai deteriorării discului degenerat. 

Compresiunea asupra rădăcinilor se poate exercita în funcţie de cele 3 
segmente anatomice care constituie canalul radicular, rădăcinile pot fi comprimate 
în: 

- segmentul canalar (în canalul rahidian), 

- segmental funicular (la nivelul recesului lateral delimitat de corpul 
vertebral anterior, de pediculul lateral şi articulațiile interapofizare posterior), 

- segmental foraminal (în gaura de conjugare). 

Kramer (1990) a relevat că 92,7 % din toate dereglările spinale sunt cauzate 
de probleme degenerative ale discului şi 61,94 % din aceste probleme apar în zona 
lombară (Kramer, 1990). HDL duce la o accelerare a degenerării discului. 

Munca ce implică răsucirea sau aplecarea trunchiului, manevrarea manuală 
de material greu sau vibrația întregului corp, creşte riscul apariţiei unei afecțiuni în 
zona lombară. În plus, fumatul şi factorii psiho-sociali, cum ar fi, de exemplu, 
stresul sau lipsa  satisfacției profesionale, sunt factori de risc implicați în 
comportamentele care conduc la alterarea discurilor şi la accentuarea trăirii 
subiective a durerii (Miranda et al., 2002). Perioadele prelungite de lipsă de 
activitate au drept cauză durerea, pot conduce la atrofierea muşchilor spatelui 
(Hides et al., 1994). 

Multe studii au raportat o îmbunătăţire în statusul funcţional al pacienţilor ce 
au fost supuşi chirurgiei lombare spinale (Kim et al., 2006). Rezultatele 
tratamentului, operativ sau nonoperativ, sunt mai putin marcante la pacienţii care 
fumează decât la cei care nu fumează. La aceşti dependenţi există o incidență mai 
mare in persistența durerilor lombare după tratament şi a osteoporozei progresive 
cu complicaţii asociate, iar ratele chirurgicale de vindecare sunt mai scăzute 
(Theiss et al., 2000). Prin urmare, încetarea fumatului este un aspect important în 
tratamentul pacienților cu dureri lombare (Brodke & Ritter, 2004). 


2. Calitatea vieții 


În rândul pacienţilor cu HDL se constată o scădere a calității vieţii. In 
general, dacă nu apar complicaţii, calitatea vieţii creşte semnificativ după operaţie 
(Sinikallio et al, 2007). 

Termenul „calitate a vieţii” (engl. quality of life - QoL) se referă la percepţia 
subiectivă a oamenilor sau pacienţilor cu privire la diverse aspecte ale vieţii lor: 

- planul social, 

- planul psihologic, 

- funcționarea fizică, 

- percepţia sănătăţii, 

- percepţia oportunităţilor (Patrick şi Erickson, 1993). 

Atributele principale ale calităţii vieţii sunt: 

(a) sentimentul general de satisfacție a vieţii, 

(b) capacitatea mentală de a evalua dacă viaţa este sau satisfăcătoare, 

(c) o stare acceptabilă de sănătate fizică, mentală, socială şi emoțională, 

(d) o evaluare obiectivă cu privire la condiţiile adecvate de viata (Meeberg, 
1993). 

Principalele dimensiuni ale calităţii vieţii sunt: 

1. bunăstarea fizică şi materială; 

2. relaţiile cu celelalte persoane; 

3. activităţi sociale, comunitare şi civice; 

4. dezvoltare personală; 

5. recreere (Flanagan, 1978). 

Short Form - SF-36 este un chestionar general de evaluare a calității vieții 
adulților. Cuprinde 8 scale: 

- funcționarea fizică, 

- durerea corporală, 

- sănătatea generală, 

- vitalitatea, 

- funcționarea socială, 

- rolul emoțional, 

- sănătatea mentală. 

Pe fiecare scală, scorurile, itemilor sunt codati şi transformați într-o scală cu 
valori de la 0 la 100, unde scorul cel mai mare indică un nivel mai mare de 
funcționare. Cele 8 dimensiuni sunt ponderate şi agregate în două scoruri sumative: 
calitatea vieţii fizice (physical component summary - PCS) şi calitatea vieții 
mentale (mental component summary - MCS). Scorurile PCS si MCS sunt 
raportate comparativ la populaţia generală a Statelor Unite ce are ca medie scorul 
50 (SD=10). 

Quality of Life Inventory (QOLI) este o măsură generică a calităţii vieții din 
perspectiva sării de bine, având la bază teoria lui Frisch (1998). Reflectă gradul în 
care cele mai importante nevoi, scopuri şi dorințe ale unui individ au fost 
îndeplinite. QOLI s-a dovedit a fi o măsură sensibilă şi utilă într-o gamă de 
aplicaţii terapeutice, inclusiv evaluarea rezultatelor reabilitării. Acesta a fost 
proiectat pentru utilizarea la scară largă în domeniul sănătății mentale şi cuprinde 
16 domenii relevante şi bine definite: 

- sănătatea, 

- stima de sine, 

- obiectivele personale, 

- valorile personale, 

- banii, 

- munca, 

- distracţia, 

- învăţarea, 

- creativitatea, 

- sprijinul/ ajutorul, 

- dragostea, 

- prietenii, 

- copiii, 

- rudele, 

- casa/ căminul, 

- vecinătatea şi comunitatea. 

Respondenţii sunt rugați să evalueze importanța pe o scara de trei puncte: 
“nu este important”= 0, *important”= 1, "foarte important”= 2) si satisfacția pe o 
scala de şase puncte (de la “foarte nemultumit”= -3 la “foarte mulțumit= 3) pentru 
fiecare domeniu. Combinarea criteriului legat de importanță cu cel legat de 
satisfacție produce scoruri ponderate pentru fiecare domeniu. Punctajele totale pot 
fi convertite în scoruri T, iar precentilarea permite compararea cu datele normative. 

Wisconsin HSS Quality of Life Inventory (Collins et al., 2000) evaluează 
nivelul calităţii vieţii la persoanele cu dizabilități ţinând cont de Ierarhia Nevoilor 
stabilită de Maslow. Testul prezintă 60 de itemi grupaţi în cinci subscale a câte 12 
itemi fiecare. Aceste subscale reprezintă domeniile: 

- fiziologic (physiological - PHY), 

- siguranţă şi securitate (safety and security - SS), 

- dragoste şi apartenenţă (love and belongingness - LB), 

- Stima de sine (self-esteem - SE), realizarea/actualizarea de sine (self- 
actualization - SA). “a 

Chestionarul EuroQol-5D este o măsură generică si preferintal-ponderata a 
calității vieții (HRQL). Coons et al. (2000) consideră că acesta a fost conceput 
pentru a fi auto-administrat şi este suficient de scurt pentru a fi folosit în 
combinaţie cu alte măsuri. Evaluează cinci dimensiuni: 

- mobilitatea, 

- auto-îngrijirea, 

- activităţile vieţii zilnice, 

- durerea, 

- anxietatea şi depresia. 

Fiecare dimensiune este descrisă de trei nivele posibile ale problemelor 
(inexistent, uşor până la moderat şi sever). 


3. Aspecte funcţionale afectate în HDL 


În acest paragraf apelăm la Clasificarea Internaţională a Functionalitatii, 
Dizabilitatii şi sănătăţii (CIF) pentru a detalia funcţiile corpului, insistând pe cele 
afectate în HDL. 


3.1, Motricitatea 


Conform CIF, motricitatea include următoarele funcții: L 

- Funcțiile mişcării (funcțiile reflexelor motorii “a funcţii ale contracţiei 
involuntare a mușchilor indusă automat de stimulii specifici; reflexul mişcării de 
întindere - funcţii ale contractiilor involuntare ale muşchilor induse automat prin 
mişcări de întindere; reflexe generate de stimuli nocivi - de retragere; reflexe 
generate de alți stimuli exteroceptivi); 

- Funcţiile reacțiilor de mişcare involuntară (funcţii ale contractiilor 
involuntare ale masei musculare sau ale întregului organism induse de poziția 
corpului, echilibru şi stimuli periculoşi - funcții ale reacțiilor posturale, reacții de 
îndreptare, reacții de corectare a poziţiei corpului, reacţii de echilibru, reacții de 
sprijinire, reacții de apărare); 

- Controlul funcţiilor mişcărilor voluntare (controlul mişcărilor voluntare 
simple, controlul mişcărilor voluntare complexe, coordonarea mişcărilor voluntare 
simple şi complexe, funcţii de sprijin ale braţului sau piciorului - controlul şi 
coordonarea mişcărilor voluntare prin trecerea greutății fie pe braţe - coate sau 
palme -, fie pe picioare - genunchi sau laba piciorului); 

- Funcţiile mişcărilor involuntare (contractiile involuntare ale muschilor, 
tremor-ul în repaus tremor-ul în timpul acţiunilor şi postural); 

Magnitudinea şi durata spasmelor şi contractiilor musculare poate fi 
cuantificată cu scale specifice, precum Spinal Cord Assessment Tool for Spastic 
Reflexes (SCATS) (Benz et al., 2005). Unele tehnici de măsurare pot viza elemente 
ale mişcărilor. Puterea extremității inferioare este evaluată folosind cel puţin 2 
metode: - 

(1) evaluarea clinică cu ajutorul ASIA Lower Extremity Motor Score 
(LEMS) (Maynard et al., 1979), 

(2) o sarcină cu 6 grade de dificultate ataşată la un Biodex de testare şi 
reabilitare. De exemplu, se pot viza grupele de mușchi responsabile pentru 
abilitatea de a merge: muşchii extensori ai genunchiului şi muşchii flexori ai 
șoldului. Muşchii extensori ai genunchiului pot fi testati în condiţia de îndoire la 90 
de grade în timp ce participantul stă în picioare (cu flexia şoldului între 80 şi 90 de 
grade). Mobilitatea şoldului este evaluată cu participanţii pozitionati culcat pe spate 
şi şoldul flexat la 30 de grade. Lungimea mâinii poate fi păstrată la 75% din 
lungimea segmentului de picior respectiv. Participanţii exercită contractii maxime 
pentru 3-5 secunde. Software-ul LabView înregistrează şi cuantifică semnalele apoi 
face media execuţiei pentru fiecare proces, ulterior fiind normalizată la greutatea 
corporală (N-m/kg). 

- Mobilitatea: | 

A. schimbarea şi menţinerea poziţiei corpului - poziția culcat, poziția pe vine, 
poziția în genunchi, poziția aşezat, poziția în picioare, poziţia aplecat (îndoit); 
schimbarea centrului de greutate al corpului, adaptarea sau deplasarea greutăţii 
corpului dintr-o poziție în alta -şezând, în picioare sau culcat-, trecerea de pe un 
picior pe altul în poziţia în picioare; 

B. menţinerea poziţiei corpului - culcat, ghemuit, în genunchi, aşezat, în 
picioare etc.; 

- Mersul şi deplasarea (mersul pe jos - pe distanţe scurte < de un km, pe 
diverse suprafețe înclinate, denivelate, mobile, ocolirea obstacolelor; deplasarea 
complexă — târâtul, cățăratul, alergatul, săritul, înotul, urcarea scărilor; deplasarea 
complexă în/ prin diferite locuri, deplasarea prin locuință -(de la un etaj la altul, pe 
terasă, balcon, în curte, verandă, grădină-, deplasare prin clădiri, altele decât 
locuinţa proprie, deplasarea în afara locuinţei şi a altor clădiri, deplasarea complexă 

folosind echipamente, deplasarea cu mijloace de transport/ folosirea mijloacelor de 
transport, condusul vehiculelor; 

- Funcţiile tipurilor de mers (hemiplegic, paraplegic, asimetric, schiopatatul, 
mers feapan, tipuri de alergare, mişcări ale întregului corp, senzaţii legate de 
funcțiile muşchilor şi mişcării); 

Mersul este considerat etalon pentru activitatea fizică. Media numărului de 
paşi făcuţi zilnic de o persoană şi media recomandată este de aproximativ 10.000 
paşi/zi (Tudor-Locke şi Bassett, 2004). Puţine studii oferă estimări cantitative ale 
numărului de paşi făcuți de pacienţii ci HDL (Behrman et al., 2005). Mersul este 
afectat de obezitate, ateroscleroză şi diabet zaharat, care sunt binecunoscute efecte 
secundare ale leziunii măduvei spinării (Bauman & Spungen, 2008). Tehnicile 
folosite pentru cuantificarea paşilor făcuţi zilnic de către pacienții cu leziuni 
neuronale s-au îmbunătăţit o dată cu dezvoltarea unor microprocesoare şi 
accelerometre care sunt purtate pe tot parcursul zilei (Berlin et al., 2007). Testele 
funcționale clinice de mers pe distanţe lungi sau scurte sunt considerate buni 
predictori în autoevaluările mersului în casă sau în societate (Perry et al., 1995). 
Dintre acestea amintim: 

Testul ,,get-up and 'go” (Mathias, Nayak şi Isaacs, 1986) şi versiunea 
cronometrat- ,,timed up and go” se realizează cu încălțăminte sau ajutor tehnic 
dacă este necesar. Se cere persoanei sa se ridice de pe un scaun cu înălțimea de 46 
cm prevăzut cu rezemătoare de coate la 65cm. Persoana merge confortabil înainte 
pe o distanţă de 3m, efectuează o întoarcere rapidă şi revine în poziția scaunului, 
apoi se aşează. Cronometrajul normal al timpului total: 10 secunde (se realizează 
anterior o probă fără cronometraj). 

Rezultatele se fac în funcţie de o scala cotată de la 1 la 5: 

1; nicio instabilitate, 

2: foarte uşor anormală (lentoare în execuţie), 

3: moderat anormala (ezitare, mişcare compensatorie a membrelor superioare 
şi a trunchiului), 

4: anormală (pacientul se poticneşte), 

5: foarte anormală (riscul permanent de cădere). 

Un scor peste sau egal cu 3 la fiecare încercare traduce un risc important de 
cădere şi trebuie să alerteze vigilenta ingrijitorilor. 

Testul celor 10m de mers (Rossier et al., 2001; Mathias, Nayak şi Isaacs, 
1986) presupune a număra paşii pentru parcurgerea unei distanțe de 10 m cu viteza 
confortabilă (tabelul 1). Se cronometrează timpul necesar pentru parcurgerea unei 
distante de 10 m (tabelul 2). 


Tabelul 1. Testul celor 10m de mers. 


liniştită rapidă 
paşi 

Tabelul 2. Timpul necesar pentru 
parcurgerea unei distante de 10 m. 


5,0-10,0sec 
6,0-12,0sec 


Testul de 6 minute de mers are ca scop să acopere cea mai mare distanta 
posibila in 6 minute şi foloseşte regula informării subiectului la minutul 2 şi 4 şi a 
stimulării verbale (încurajări) la fiecare 40 de secunde. Valoarea prag este de 300- 
325m, testul reprezentând un test de anduranţă (Harada et al., 1999). 

Utilizând scala Hoffer modificată, Perry et al. (1995) au descoperit că 
subiecții care se identifică ca fiind activi social au atins viteze de peste 0,8 m/s fata — 
de cei care au o activitate socială mai redusă, care ating viteze între 0,8 şi 0,4m/s. 
În schimb, persoanele care au umblat numai în cadrul domiciliului nu depăşesc 0,4 
m/s. Îmbunătățirile în viteza de mers care depăşesc aceste criterii sunt asociate cu o 
percepție mai mare a mobilității (Schmid et al., 2007). Din păcate, există limite 
privind aplicabilitatea acestor criterii pentru datele diagnostice (Saraf et al., 2010). 
Studiile care folosesc măsurători clinice sau auto-măsurări ale vitezei mersului nu 
sunt consecvente în realizarea unei măsurări cantitative a mersului zilnic. 

Echilibrul/ stabilitatea posturală este evaluată folosind scala Berg Balance 
(BBS) care evaluează stabilitatea posturală pe parcursul a 14 sarcini, a căror 
dificultate creşte (Berg et al., 1995). 


3.2. Sensibilitatea 


„Conform Clasificării Internationale a Funcționalității, Dizabilitatii şi 
Sănătății (CIF), funcțiile senzoriale includ următoarele categorii: 

- Funcția proprioceptivă (sesizarea poziției relative a părților organismului, 
sentimentul posturii -statestezia- sau mişcării - kinestezia); 

- Funcții psihomotorii (controlul psihomotor: rapiditate, timp de răspuns 
motor); l 

- Funcția vestibulară (a poziției, funcția vestibulară de echilibru, funcția 
vestibulară de determinare a mişcării); 

- Funcţiile senzoriale legate de temperatură şi de alți stimuli (sensibilitate la 
temperatură, sensibilitate la vibrații, trepidatii sau oscilații, sensibilitatea la pre- 
siune, senzația de presiune superficială sau profundă la apăsarea pielii, afectări ale 
sensibilităţii tactile: amorțeala, hipoestezia, hiperestezia, furnicături, sensibilitatea 
la stimuli nocivi, sesizarea a unor senzații dureroase sau de disconfort -hipoalgezia, 
hiperpatia, alodinia, analgezia, simptome din anestezia dolorosă); 

- Funcţia tactilă (sesizarea prin atingere a suprafeței şi calității materialelor, 
senzaţia de atingere, amorteala, anestezia, furnicături, parastezia, hiperestezia); 

- Durerea (generalizată - senzație neplăcută la nivelul întregului corp; durere 
la nivelul unei părți a organismului, durere a spatelui/ durere dorsală/ lombară, 
durere a membrelor inferioare, durere a articulaţiilor - una sau mai multe, mari Si 

mici - durere la nivelul mai multor parti ale organismului, durere radiata la nivelul 
dermatomului în zona pielii inervată de nervul rahidian corespunzător părţii 
afectate, durere radiată la nivelul unui segment sau regiuni - iradiere în zone 
neinervate de aceleaşi rădăcini a nervilor rahidieni); 

Pentru evaluarea durerii se apelează la Visual Analogue Scale (VAS) 
(Huskisson, 1974), care constă într-o linie de 10 cm, pe care pacientul notifică 
intensitatea durerii subiective pentru spate şi pentru picioare. Un capăt al scalei a 
fost marcat cu sintagma “fără durere” (0 cm), iar celalalt cu sintagma “durere 
puternică” (10 cm). 


3.3. Activitatea fizică 


CIF clasifică următoarele categorii de activităţi: 

- Sarcini şi solicitări generale (îndeplinirea unei singure sarcini simple, 
complexe; îndeplinirea unei singure sarcini independente, îndeplinirea unei singure 
sarcini în grup, îndeplinirea unor sarcini multiple, efectuare, finalizare, succesiv 
sau simultan/ toate odată sau pe rând; finalizarea sarcinilor multiple deodată sau pe 
rând; efectuarea sarcinilor multiple independent; efectuarea sarcinilor multiple în 
grup; realizarea programului zilnic obişnuit; organizarea programului zilnic 
obişnuit; finalizarea programului zilnic obişnuit); 

- Autoingrijirea (spălatul, ştersul, uscatul, îngrijirea părţilor corpului, toaleta 
intimă - igiena urinării, igiena defecatiei, igiena menstruației; îmbrăcatul - 
dezbrăcatul, incaltatul, descaltatul; îngrijirea propriei sănătăţi, asigurarea propriului 
confort, structurarea dietei şi activităţile de fitness, menţinerea propriei sănătăţi); 

- Autogospodărirea (achiziţionarea de bunuri şi servicii, cumpărăturile, 
pregătirea mâncării, prepararea de mâncăruri simple sau/şi complexe; efectuarea 
treburilor casnice - spălatul şi uscatul hainelor şi rufelor, curăţenia spaţiului şi a 
ustensilelor de gătit, curățirea spaţiului locuit, folosirea aparaturii de uz casnic, 
aruncarea gunoiului, munca în casă, în afara locuinţei, a ridica obiecte, a muta 
obiecte, a împinge obiecte; îngrijirea obiectelor de uz casnic şi ajutorul pentru 
ceilalți - îngrijirea obiectelor de uz casnic, confecţionarea şi repararea hainelor, 
întreţinerea locuinţei şi mobilierului, întreținerea aparaturii de uz casnic; îngrijirea 
animalelor; ajutorul pentru ceilalți - a ajuta pe alţii în autoingrijire, să se deplaseze, 
să comunice, să stabilească relaţii interpersonale, cu alimentaţia, să-şi păstreze 
starea de sănătate); : t 

- Ariile majore ale vieții (educaţia, munca şi angajarea in munca - stagii de 
pregătire, dobândirea, păstrarea şi încetarea activității de muncă, căutarea unui loc 
de muncă, păstrarea unui loc de muncă, încetarea activității de muncă, 
monitorizarea propriilor performanțe de muncă, a fi concediat, şomaj, incidente 
disciplinare, accidente, concedii medicale, concedii fără plată, pensie pe caz de 
boală, pensie, grad de invaliditate). in | 

- Viaţa economică (tranzacții economice de bază, tranzacții economice 
complexe, împrumut de bani de la alţii apropiaţi, împrumut de bani de la bancă, 
etc.); 

- Comunitate, viata civică şi socială (viata comunitară, cluburi sociale, 
recreerea şi petrecerea timpului liber, jocul, sporturi, arta şi cultura, hobby-uri, 
socializarea, a face turism, a călători, fitness, religie şi spiritualitate, viața politică 
şi calitatea de cetăţean). 

Aceste activităţi sunt evaluate global cu ajutorul scalelor de dizabilitate. 


3.4. Viaţa socială 


Funcţiile sociale stipulate de CIF includ: interacţiunile şi relaţiile 
interpersonale (interacțiuni interpersonale generale, de bază, respect şi căldură în 
relaţii, aprecierea în relații, toleranță în relaţii, critica în relaţii, contactul fizic în 
relații, interacțiuni interpersonale complexe, stabilirea relațiilor, încetarea relaţiilor, - 
reglarea comportamentului în timpul interacțiunilor, interacţiunea în conformitate 
cu regulile sociale, menținerea spațiului social; relaţii informale cu prietenii, cu 
vecinii, relaţii de familie, etc.); 

Nothingham Health ProWle (William, 1981) permite cuantificarea 
insuficientei funcționale prin întrebări despre durere, mobilitatea fizică si a 
stresului psihologic prin întrebări cu privire la izolarea socială, reacţii emoționale, 
somn şi energie. 

The Strengths and Difficulties Questionnaire (SDQ) (Goodman, 1999) este 
un instrument cu mai multe subscale, care evaluează simptomele emoționale, 
problemele de comportament, hiperactivitate si alte probleme de relationare. Un 
scor total este derivat din suma acestor patru sub-scale. Scorurile mai mari indică 
dificultăți mai mari. 

Pentru diagnoza integrării sociale se dalant The Community Integration 
Questionnaire, care are 15 itemi, scorurile de la 0 la 29 indică nivelul de integrare. 
Există trei scale: 

- integrare socială (socializare, implicare în relații), 

- integrare în familie (independența în activitățile casnice, nevoia de ajutor), 

- productivitate (Willer et al., 1993). 

The Social Support Scales este un instrument utilizat pentru a evalua relațiile 
sociale de suport. Are 2 dimensiuni: | 

1. disponibilitate și interacțiune socială, 

2. disponibilitate şi ataşament (Karlsson et al., 1995). 

The La Trobe Communication Questionnaire (LCQ; Douglas, 2010) a fost 
dezvoltat pentru a măsura abilitatea de comunicare socială incluzând auto-si 
hetero-raportări. Chestionarul evaluează patru factori: 

- fluenta conversatiei, 

- controlul inhibitor, 

- managementul sarcinii, 

- controlul atentional. 

Instrumentul are la bază o experienţă clinică importantă (analiza discursului 
clinic: clinical discourse analysis - CDA — emisă de Damico, 1985) şi principiile 
cooperării stipulate de Grice (1975), după care se stabilesc o serie de indicatori ai 
conversației: 

1. cantitatea comunicării sociale (cantitatea maximă de informatie stipulată 
într-o conversaţie, abaterile în sensul cantității reduse, care duc la ignorarea 
detaliilor importante sau foarte abundente, nenecesare, cum ar fi insistența pe o 
temă), 

2. calitatea comunicării sociale (acurateţea contribuţiei la conversaţie, 
abaterile constând în mesaje nerelevante sau nesesizarea erorilor de interpretare ale 
partenerului), 

3. relationarea (relevanta contribuţiei la conversaţie, abaterile constau în 
comentarii tangentiale sau comportamente nepotrivite), 

4. maniera de comunicare (promptitudinea reacției, abaterile sunt 
reprezentate de întârzieri ale răspunsului, lipsa logicii structurii, răspunsul slab la 
mesajele partenerului) (Douglas, 2010). 


3.5. Sănătatea psihică 


Funcţiile adaptării psihice, conform CIF sunt: 

- A face față stresului şi altor solicitări psihologice (a face fata 
responsabilitatilor, a face față situațiilor de criză - dificultăţi, pericole); 

- Funcţii emoționale (adecvare, reglare, varietatea emoţiei - dragoste, ură, 
anxietate, supărare, bucurie, teamă, furie); 

- Funcţii legate de experienţa de sine şi de timp (conştientizarea de sine, a 
organismului, a poziției proprii față de realitatea înconjurătoare şi de timp, 
Imaginea organismului, reprezentarea organismului); 

- Atitudini (atitudini individuale ale membrilor familiei lărgite, ale 
prietenilor, ale cunoştinţelor, colegilor, vecinilor şi membrilor comunităţii, ale 
persoanelor cu funcţii de conducere, ale ingrijitorilor şi asistentilor personali, ale 
persoanelor necunoscute, ale profesioniştilor din domeniul sănătăţii, ale 
profesioniştilor din domenii conexe ale sănătăţii). 

The General Health Questionnaire (GHQ) (Goldberg, 1978) este un 
instrument general pentru a evalua starea de sănătate şi tulburările psihice minore. 
GHQ-30 are 30 de itemi, fiecare item este evaluat pe o scală de la 0 la 3, unde 3 
reprezintă prezenţa celor mai multe simptome, prin urmare cel mai scăzut nivel 
calității vieții. GHQ-30 are 5 dimensiuni: anxietatea, sentimentul de incompetenţă, 
depresia, dificultăți ale mecanismelor de coping, disfuncţii sociale şi un scor total. 
Scorul total este utilizat ca măsură a stării de bine generale, calităţii vieţii şi 
funcţionării. 

Simptomatologia depresivă se măsoară cu The Beck Depression Inventory 
(BDI) (Beck, Steer, 1987) sau CES-D (Centrul pentru Studii Epidemiologice ale 
Depresiei) (Gilliard et al., 2003). BDI este un chestionar de 21 de itemi ce se auto- 
administrează şi este folosit pentru a măsura severitatea simptomelor depresive. 
BDI cuprinde 14 itemi cu referiri cognitive şi afective şi 7 itemi cu referire 
somatică si performanţială. În cadrul chestionarului CES-D răspunsurile sunt de la 
0 la 3 pentru fiecare dintre cele 20 de articole şi suma totală ar putea varia între 0 şi 
60. 

Scala Zung (ZDS) de autoevaluare a depresiei este un instrument cu 20 itemi, 
având fiecare câte patru alternative de răspuns, care cumulat dau un punctaj total ce 
variază de la 20 la 80. Obţinerea unui scor de 55 sau mai mare indică depresia 
(nivelul minimal şi uşor scor ZDS 50-59, moderat şi semnificativ 60-69, sever- 
extrem mai mare de 70) (Passik et al., 2000; Zung, 1965). 

Anxietatea se măsoară cu State Trait Anxiety Inventory (STAI) (Gauthier şi 
Bouchard, 1993). Inventarul Multifazic de Personalitate Minnesota (Minnesota 
Multiphasic Personality Inventory - MMPI) a fost folosit în evaluările clinice, însă 
astăzi este mai putin utilizat (Weiser, Cedraschi, 1992). 

Pentru satisfacția vieţii se face des apel la chestionarul LiSat-/1, care are 11 
itemi referitori la: 

- realizarea vocationala, 

- aspecte economice, 

- timp liber, 

- contacte sociale, 

- viață sexuală, 

- activitatea de zi cu zi, 

- viata de familie, | 

- relația cu partenerul, | 

- sănătatea somatică, 

- sănătate psihică, 

| - viaţa în general. 

LiSat-l 1 este o extensie a LiSat-9, având doi itemi în plus (Fugl-Meyer et al., 

2002). 


3.4. Percepția sănătăţii şi a altor aspecte 


În acord cu CIF, există: 

A) Funcţii generale: 

- Vigoarea, vitalitatea, fatigabilitatea; 

- Funcţiile somnului (Cantitatea de somn, Adormirea, Menţinerea somnului, 
Calitatea somnului/ Odihna fizică şi Odihna mintală; 

B) Funcţii vegetative 

- Funcţiile urinare (funcţiile excretiei urinei, funcţiile actului de urinare). 

Aceste funcții sunt evaluate cu scale funcționale speciale. 


4. Studii 
4.1. Utilitatea scalelor de evaluare a calităţii vieţii 
Testele clinice sunt utilizate în calculul relației cost-utilitate. Solberg et al. 


(2005) şi-au propus a evalua validitatea, fidelitatea EQ-5D într-un grup de pacienţi 


supuşi unei intervenţii chirurgicale lombare, ca un prim pas spre furnizarea datelor 
cu caracter cost-utilitate. 

Instrumentele de cercetare folosite au fost The Oswestry low-back Disability 
Questionnaie, Chestionarul EuroQol-5D, EuroQol Visual analogue scale (EQ 
VAS), Scala pentru evaluarea incapacității de a merge (să evalueze ce distanţă ar 
putea să parcurgă; alternativele de răspuns au fost următoarele: „0.5 km”, ,,0.5—1 
km”, „l-5 km” şi „>5 km”), Satisfactia legată de operaţie (beneficiul în urma 
operaţiei: „Cât/ce beneficiu aţi avut în urma operatiei?”). 

Autorii au verificat capacitatea testelor de a evalua corect indicatorii 
măsurați. S-au efectuat studii cu privire la criteriile metodologice necesare 
instrumentelor de evaluat: | 

- fidelitatea (capacitatea unui test de a evidenția scoruri asemănătoare când 
se face evaluarea sau reevaluarea la același pacient); 

- validitatea (gradul în care un instrument măsoară ceea ce urmăreşte să 
măsoare şi se comportă conform aşteptărilor); 

- validitatea de construct longitudinal (capacitatea instrumentelor de a 
identifica modificările apărute după tratament); 

- senzilivitatea testului/ responsiveness (abilitatea instrumentelor de a detecta 
schimbările clinice semnificative de-a lungul timpului, fiind definită de un criteriu 
extern); 

- curba ROC (Receiver Operating, Characteristic) (capacitatea instrumentelor 
de a detecta modificările clinice importante) (Beurskens et al., 1996; Deyo, Diehl şi 
Rosenthal, 1986). ROC se realizează aplicând itemi precum: Au avut o 
îmbunătăţire cu adevărat importantă pacienţii care au declarat că au avut ,,multe” 
sau „foarte multe” beneficii în urma operației? Nu au avut o îmbunătăţire cu 
adevărat importantă, pacienţii care au declarat că „nu” au avut beneficii sau au avut 
„unele” beneficii, la fel şi cei care au fost „nesiguri”? 

Referitor la validitate se pun întrebările: Cum au fost capabile instrumentele 
EQ-5D şi ODI să facă diferenţa între nivelurile de durere (în picior şi/sau de spate) 
şi de incapacitate a mersului pe jos? Cât de bine ar putea aceste instrumente să 
sorteze subgrupurile de pacienți cu probleme de sănătate diferite (definit prin 
scorul seturilor de 5 chestionare EQ VAS) şi cu statuturi diferite în ceea ce 
priveşte angajarea (angajaţi full-time, în concediu medical, în proces de 
reabilitare)? 

În cele din urmă, s-a verificat cât de corect pot prezice schimbările clinice 
importante, modificările scorurilor EQ-5D comparativ cu scorurile ODI. f 

Studiul a cuprins un număr de 326 de pacienți care au suferit intervenții 
chirurgicale la nivel lombar în intervalul | ianuarie 2000 - | iunie 2003 în cadrul 
Departamentului de Neurochirurgie al Spitalului Universitar din Norvegia de Nord. 
Planul studiului a fost aprobat de către Comitetul Regional de Etică pentru 
Cercetare Medicală. Doar pacienţii care au fost monitorizaţi 12 luni începând cu 
data de 1 iunie 2003, au fost incluşi în acest studiu. A fost obţinut consimțământul 
informat al tuturor pacienţilor şi planul studiului a fost aprobat de către Comitetul 
Regional de Etică pentru Cercetare Medicală. Inspectoratul de Date din Norvegia, a 
aprobat înregistrarea si gestionarea datelor. | 

Chestionarele au fost completate de către pacienţi la internare şi după 12 luni 
de la operaţie. Toţi pacienții care au fost admişi pentru intervenția chirurgicală 

(Grupul 1) sau care au fost evaluati în timpul supravegherii (Grupul 2) din perioada 
Octombie- Noiembrie 2001 au mai completat un set de chestionare EQ-5D pentru 
evaluarea fidelității test-retest. Pentru a se asigura că starea de sănătate a 
pacienţilor era stabilă, în perioada test-retest, au fost întrebaţi dacă au experimentat 
modificări ale stării între evaluări. Dacă au experimentat, au fost consideraţi 
instabili şi au fost excluşi din analizele de fidelitate. 

Grupul 1 a fost format din 30 de pacienţi, din cei 32 care au primit 
chestionarul EQ-SD prin e-mail cu 1-2 săptămâni înainte de-admiterea pentru 
intervenţia chirurgicală. Aceste chestionare au fost comparate cu datele obținute la 
admiterea pentru operaţie. Doi pacienţi care au fost găsiți instabili (6.7%) au fost 
excluşi. Grupul 2 a fost format din 43 din cei 51 de pacienţi care au primit un alt 
chestionar EQ-5D pe care l-au completat şi l-au trimis via e-mail într-un interval de 
2 - 40 de zile după evaluarea efectuată în timpul supravegherii. Opt pacienți din 51 
nu au returnat al doilea chestionar (15.7%). 

Vârsta medie (SD) a fost de 44.7 (14.3) si 123 (37.7%) dintre pacienţi au fost 
femei. Motivele pentru intervenţia chirurgicală au fost împărţite în trei categorii: 
1 - hernie de disc lombară (79%), 2 - stenoză spinală (17%), 3 - instabilitate 
segmentală (vertebrală) (14%). Au fost efectuate patru tipuri de intervenții 
chirurgicale: 1 - microdisectomie (73%), 2 - laminectomie (16%), 3 - fuziune prin 
procesul de instrumentare (5%), 4 - chemonucleoliză (6%). Durata medie (sd) a 
durerii de spate şi picior, anterioare operaţiei a fost de 129 de săptămâni (256), 
respectiv 58 de săptămâni (63). 

Toţi pacienţii nu au avut rezultate cu tratamentul conservator. Mai mult de 
jumătate dintre aceştia (62), au mai suferit intervenţii chirurgicale la nivel lombar. 
Doar un procent foarte mic (4%), a suferit o a doua operație în perioada de 
observare. S-a observat o rată scăzută a complicatiilor în urma intervențiilor 
chirurgicale (4.2%); acestea includ infectarea plăgilor, hernie-musculară, sângerare 
şi ruptura durală. 

Mediile EQ VAS, ODI şi EQ-5D la momentul initial si în timpul 
monitorizării cu un interval de încredere de 95% (95% CI) au fost listate. 
Validitatea de construct transversal a fost solidă pentru EQ-5D şi ODI, dar ODI a 
deosebit mai bine pacienţii cu o capacitate redusă de mers. 

Cercetătorii au observat că nu există nici o diferență între aceste instrumente 
în ceea ce priveşte abilitatea lor de a identifica diferitele nivele ale Pali? de 
sănătate definite de seturile chestionarului EQ VAS. 

Validitatea de construct longitudinală, privind evaluările stării de sănătate, a 
fost egală în cazul ambelor chestionare. 

Intervalele mărimii efectului dintre subgrupuri au fost aproape egale (EQ- 
5D=2.14 şi ODI=2.04). Mărimea globală a efectului a fost mare pentru ambele 
instrumente, însă puţin mai crescută pentru ODI, ceea ce poate fi explicată prin 
mărimea efectului negativ, mai mare a EQ-5D în grupul celor fără „nici un 
beneficiu”. Curba ROC a demonstrat că ODI a obținut rezultate mai bune in 
identificarea îmbunătăţirilor importante din punct de vedere clinic. EQ-5D a 
evidențiat mai bine deosebirea între diferitele niveluri de efecte percepute ale 
tratamentului, în special în identificarea pacienților fără beneficii. 

Studiul lui Solberg et al. (2005) demonstrează că EQ-5D este un instrument 
de încredere şi este redutabil ca şi ODI in evaluările HRQL ale pacienţilor operati 
pentru afecțiuni ale coloanei vertebrale lombare. Chiar dacă plângerile de natură 
fizică ale pacienţilor din acest studiu au fost destul de asemănătoare, aceştia au avut 
parte de tratamente diferite pentru probleme diferite de spate, iar durata 
preoperatorie a simptomelor a fost diferită. Ca o consecință, validitatea şi 
receptivitatea ambelor instrumente ar putea diferi între subgrupurile din populaţia 
studiată. Receptivitatea ambelor instrumente a fost mare, cel mai probabil datorită 
faptului că intervenţia chirurgicală este un instrument terapeutic puternic. În unele 
studii care au implicat pacienţi ce nu au suferit intervenţii chirurgicale, EQ-5D a 
fost mai puţin senzitiv (Garratt et al., 2001). 

ODI ar putea anticipa îmbunătățiri semnificative din punct de vedere clinic 
(analiza ROC), oarecum mai bine decât EQ-5D. Pe de altă parte, EQ-5D s-a 
comportat mai bine în identificarea pacienților cu un rezultat nefavorabil. Prezenţa 
unei mărimi a efectului negative a EQ-5D în grupul de pacienţi care nu au avut 
beneficii în urma operaţiei ar putea indica faptul că EQ-5D este mai capabil decât 
ODI să identifice pacienţii a căror stare s-a deteriorat. Nu există date precise 
pentru a susține această concluzie, deoarece nu s-a cerut pacienţilor să vorbească în 
mod specific despre deteriorare. A fost, de asemenea, imposibil să se calculeze un 
minimum de diferenţe clinice semnificative (MCID), din setul de date. 

In toate aceste trei domenii, ODI şi EQ-5D au demonstrat o validitate 
similară. Evaluarea durerii, statutul de muncă şi starea funcţională sunt considerate 
componentele cel mai fidel evaluate (Dionne et al., 1999). 

Studiul a demonstrat faptul că EQ-5D este un instrument valid, de încredere 
şi receptiv în evaluările pacienţilor supuşi intervențiilor chirurgicale lombare. Prin 
urmare, acesta ar putea furniza date importante pentru analiza cost-utilitate 
(Solberg et al., 2005). Dezvoltatorii chestionarului EQ-5D au recomandat că ar 
trebui să fie suplimentat cu un chestionar specific anumitor boli în studiile care se 
concentrează mai degrabă asupra unor preocupări specifice şi asupra problemelor 
pacienţilor, decât asupra unor efecte generale ale tratamentului (Brooks, 1996). 

Dacă un clinician alege să utilizeze un chestionar general sau un instrument 
specific anumitor boli, aceasta va trebui să verifice avantajele şi dezavantajele celor 
două tipuri de instrumente. În acest sens, pentru HDL, se pot folosi datele din 
registrele clinice publice care monitorizează efectele tratamentului (Strémqvist et 
al., 2001). 


4.2. Evaluarea multidimensională şi comparativă a calității vieţii in HDL 


= Paulus et al. (1997) au comparat cu ajutorul scalei SF-36 scorurile înainte şi 
după operaţie ale pacienţilor cu HDL (operati prin laminectomie lombară fără 
fuziune), cei cu înlocuire de şold, înlocuire totală de genunchi şi cei operati de 
scolioză. Ei au raportat că cele mai bune rezultate au fost obţinute în cazul 
laminectomiei lombare şi înlocuirii şoldului. Studiul a arătat că pacienţii care 
suferă de dureri cronice ale părţii inferioare a spatelui sunt mai predispuşi la 
dereglări psihosociale asociate decât cei care suferă de dureri cronice de şold 

(Fanuele et al. 2000). Albert et al. (1996) au constatat că şapte din cele opt aspecte 
investigate de SF-36 au prezentat îmbunătățiri semnificative la 2 ani după 
laminectomia lombară. Calitatea vieții scade în corelaţie cu durerea de spate în 
zona inferioară, de picior sau ambele (Levy et al., 2002). 

* Juul et al. (2006) au comparat calitatea vieții la pacienţii cu HDL şi la cei 
cu dislocare şi înlocuire totală a şoldului cauzată de osteoartrita primară (pacienţi 
THR). Au fost incluşi initial 54 de pacienți cu HDL, 3 şi-au retras consimțământul 
pentru participare, iar unul a avut numeroase răspunsuri incorecte înainte de 
operaţie la SF-36. Prin urmare grupul de studiu a avut 50 de subiecți (26 de femei) 
cu vârste cuprinse între 20 şi 70 de ani, cu o medie de vârstă de 53 de ani. Toţi 
pacienţii sufereau de instabilitate degenerativă lombară sau lombo-sacrală, 
caracterizată de dureri severe, cronice, în timpul mişcării, datorate degenerării 
primare sau degenerări în urma laminectomiei lombare (decompresiv) şi rezistenţei 
la tratament pe o perioadă de minim 6 luni. Indicatia pentru operaţia de fuziune s-a 
dat după examinări clinice şi neurologice repetate, radiografii, şi un studiu RMN. 
Pentru HDL s-a efectuat o hemilaminectomie pentru eliminarea presiunii exercitate 
de disc asupra nervului dacă a fost cazul, păstrând, pe cât posibil, cât mai mult din 
structurile posterioare stabilizatoare (Christensen et al. 2002). Pacienţii cu afectarea 
şoldului au fost incluşi pentru protocolul de fixare a şuruburilor în pediculii osoşi 
pentru a susține fuziunea postero-laterală şi o carcasă Brantigan (proteză utilizată 
în operaţia de fuziune lombară) ca suport anterior intracorporal. Transplantul s-a 
realizăt folosind o grefă osoasă din osul iliac al pacientului. 

Nu au fost diferenţe semnificative între grupuri cu privire la dizabilitate 
(ODI) şi nici la calitatea vieții (SF-36). La un an după operaţie s-au obținut 
diferenţe cu semnificaţie statistică, pacienţii cu dislocare de şold având scoruri mai 
mici la funcționarea fizică (PF), rol fizic (RP), rol emoţional (RE) şi în cadrul 
componentei fizice standardizate (PCS). În rest toate scorurile au arătat 
îmbunătăţiri semnificative la ambele categorii de pacienţi la un an după operaţie. 

* Peng et al. (2009) şi-au propus a determina rezultatele discectomiei 
endoscopice percutanate în raport cu calitatea vieţii. Au aplicat instrumentele North 
American Spine Score (NASS) (Daltroy et al.,1996), Medical Outcomes Study 
Short From-36 ’Quality of Health’ (SF-36) (Dahl et al., 2001; Epstein et al., 1997) 
si Pain Visual Analogue Scale(VAS). 

Celor 55 de pacienti li s-a efectuat discectomie endoscopică percutanată. Au 
fost obținute date privind timpul de operare, timpul de spitalizare, complicaţii 
postoperative şi timpul de întoarcere al pacienţilor la locurile acestora de muncă. 
Toţi pacienţii au fost evaluati postoperator, după 6 luni şi după 2 ani (de către un 
observator independent, care nu a fost implicat în operaţie). 36 din cei 55 pacienţi 
„(66%) au fost operati sub anestezie locală, iar 19 pacienţi (34%) sub anestezie 
generală. Vârsta medie a pacienţilor a fost 35,6 ani (între 15-68 ani). Au participat 
23 de femei (41.8%) şi 32 de bărbați (58,2%). Timpul mediu de operaţie a fost 
55,8 minute (între 30 şi 100 minute). Durata medie de spitalizare a fost 17,3 ore 
(între 6 şi 24 de ore). Media perioadei de recuperare a fost de 3,4 ani (între 2 şi 6,5 
ani). Toţi pacienţii care au lucrat înainte de operaţie s-au întors la serviciu. Timpul 
mediu de întoarcere la muncă a fost 24,3 zile (între 10 şi 60 de zile). 

Mediana timpului de spitalizare pentru pacienţii tratați cu discectomie 
deschisă clasică a variat între 3 şi 4 zile (Maroon et al., 1990). Timpul mediu de 
reîntoarcere la serviciu a fost de 24,3 zile. Toţi pacienţii s-au întors la locurile de 
muncă anterioare operaţiei. Alte studii au arătat că pacienţii au fost apți să se 
întoarcă la lucru în mai puţin de o lună, iar perioada de dizabilitate a fost mai mică 
în discectomia endoscopică decât în discectomia deschisă (Hermantin er al, 1999). 

S-au înregistrat îmbunătățiri importante în scorurile referitoare la 
dizabilitatea spatelui, simptome neurologice, durerea de spate şi durerea lombară, 
la 6 luni şi la 2 ani comparativ cu rezultatele preoperator. Scorul mediu NASS al 
satisfactiei în legătură cu tratamentul a fost 3,9 la 6 luni si 4,7 la 2 ani după 
operație. 

Scoruri mai puţin satisfăcătoare au fost înregistrate la pacienţii care aveau 
complicaţii sau cei care au avut nevoie de operaţie ulterior. Au avut complicaţii: 3 
pacienți cărora li s-a deplasat în mod repetat discul, 3 pacienţi care au suferit 
ulterior fuziune lombară ce a dus la creşterea durerii de spate şi un pacient care a 
prezentat discită postoperator. 3 pacienți au prezentat un prolaps recurent al 
discului. Tuturor acestor pacienţi li s-au ameliorat durerile de picior după operaţie. 
Un pacient a prezentat simptome recurente la 6 săptămâni, altul la 4 luni şi al 
treilea la 7 luni după operație. Pentru 2 pacienţi dintre aceştia s-a intervenit ulterior 
prin discectomie deschisă. Amândurora li s-au ameliorat simptomele fără 
complicaţii după discectomia deschisă. Un pacient care a refuzat operația a fost 
tratat clasic. Un pacient a avut un disc izolat după discectomia endoscopică şi a fost 
tratat cu discectomie deschisă. 

" Schneider et al. (2007) au investigat calitatea vieţii la 636 de pacienţi cu 
HDL. Niciunul dintre ei nu a fost supus în trecut unei intervenţii chirurgicale. Au 
fost incluşi în cercetare pacienţii cu antecedente personale de hernie de disc sau 
protuberante ale discurilor lombare evidenţiate neuroimagistic care au primit 
indicaţii pentru intervenţie neurochirurgicală. Au fost excluşi pacienţii care au 
suferit în trecut intervenţii chirurgicale de disc lombar; pacienţii la care s-au 
descoperit alte cauze ale durerilor uşoare de spate (tumori, hemoragii, fracturi); 
pacienții pentru care antecedentele personale indicau faptul că returnarea 
chestionarelor este imposibilă sau foarte dificilă (demenţă severă, suferinţe 
psihice); care nu au fost recomandati pentru intervenţia chirurgicală datorită 
următoarelor motive: 1) Tabloul clinic şi imaginile radiologice nu au fost suficiente 
pentru a justifica intervenţia chirurgicală (21,8%); 2) Tratamentul conservator nu a 
fost încă efectuat, 3) Pacienţii au refuzat intervenţia chirurgicală (21,8%), 4) Au 
existat nepotriviri între nivelul radiologic al bolii şi simptomele clinice (18,5%). 
Distribuţia pe vârste şi gen a arătat o vârstă medie de 49 de ani şi o prelevalenja 
semnificativă pentru genul masculin. ( | 

Designu! studiului a fost aprobat de Comisia de Etică a Kantonsspital Aarau. 
Datele pentru graficele pacienţilor şi chestionarele au fost păstrate separat de 
numele pacienţilor. ~ 

Pacientii au primit pe mail chestionarul SF-36. Cercetătorii le-au adresat 
întrebări suplimentare. Apoi au primit pe mail un chestionar creat de North 
American Spine Society (NASS). Acest chestionar cuprindea 19 întrebări despre 

dizabilităţile lombare. Valorile de 6 însemnau nivel maxim pentru durerile lombare 
sau simptom radicular (Sangha et al., 2000). Colectarea datelor s-a finalizat după 5 
luni. 

Analiza datelor din SF 36 a urmat strict regulile Medical Outcomes Trust 
(Ware şi Sherbourne, 1992). 

Eşantionul de studiu a arătat o scădere semnificativă a scorului SF-36 în toți 
cei 8 itemi comparativ cu grupul de control. Pacienţii cu HDL au avut scoruri mai 
mici la cele opt dimensiuni ale calității vieții comparativ cu subiecții normali. S-a 
demonstrat o tendință uşoară a femeilor de a raporta un impact mai mare de 
depreciere din cauza bolii decât în cazul bărbaţilor. 

« Hitoshi et al. (2005) apreciază că este util a prezice rezultatul înaintea 
operaţiei deoarece cele mai multe operaţii de hernie lombară de disc sunt elective. 
Autorii au măsurat HRQOL înainte şi după operaţie şi au evaluat variabilele 
predictor care afectează rezultatele. 

Subiectii au fost 45 de candidaţi pentru operaţia de hernie de disc lombară. 
Media de vârstă a fost 53 ani (21-78 ani). Au fost 31 de bărbaţi şi 14 femei, dintre 
care toți şi-au dat consimțământul informat. Diagnosticul s-a bazat pe simptomele 
clinice, RMN şi mielografie cu scanare tomografică computerizată (CT). Toţi 
subiecţii au fost admişi la spital pentru dureri severe în zona inferioară a spatelui, 
dureri de picior sau ambele deoarece 3-4 luni de tratament conservator nu au avut 
succes. După două săptămâni adiționale de tratament conservator (incluzând 
medicatie, odihnă la pat, corset, exersarea muschilor spatelui şi infiltratii nu au dat 
rezultate) pacienţilor li s-a cerut să aleagă continuarea tratamentului conservator 
sau tratamentul chirurgical. Pacienţii cu boli psihice incluzând depresia diagnosti- 
cată de un psihiatru nu au fost incluşi in grupul candidaţilor pentru chirurgie 
datorită rezultatelor mai slabe după operaţia spinală. Pacienţii cu probleme în zona 
urinară-rect au fost de asemenea excluşi. Herniile de disc ale celor 45 de candidaţi 
pentru tratament chirurgical au fost la nivelul L2/3 la 3 pacienţi, L3/4 la 4, L4/5 la 
23, L5-S1 la 12, L3-5 la 1 şi L4-S1 la 2. A fost efectuată deschiderea interlaminară 
_ urmată de herniotomie. Nucleul rămas în spaţiul de disc a fost păstrat pe cât 
posibil. Nu a fost efectuată fuziunea spinală. Exerciţii izometrice abdominale şi ale 
extremităților inferioare s-au reluat în prima zi postoperator. Pacientul a fost 
încurajat să înceapă să meargă în a 3-a zi postoperator. 

Calitatea vieții a fost evaluată cu SF-36, care a fost tradus initial în Japoneză 
şi validat. În plus, s-a evaluat starea funcțională - scala de 15 puncte JOA (Japanese 
Orthopadic Association). Acestea sunt notate de la 0 la 15 pentru simptomele 
subiective şi semnele clinice. Un scor JOA mare înseamnă o stare funcțională bună. 
Rezultatele la SF-36 şi JOA au fost notate înainte de operaţie şi rezultatele 
operaţiei au fost evaluate conform sistemului de notare utilizat de Herron şi 
Pheasant. 

Bun: o scădere a durerii de spate şi picior mai mare de 75%; revenirea la 
starea anterioară de muncă; utilizarea ocazională de analgezice uşoare sau fără 
analgezice; activități fizice minime sau fără restricţie. 

Acceptabil: o scădere de 25%-75% a durerii de spate şi picior; revenire la o 
munca usoara; utilizarea regulata de analgezice non-narcotice; restricție moderată 
a activităţilor fizice. 

Slab: mai putin de 25% scădere a durerii de spate şi picior; ne-reluarea 
muncii; ocazional sau regulat analgezice narcotice; restricţii severe a activităţilor 
fizice. 

Scorurile SF-36 şi JOA au fost de asemenea disponibile la 6 luni pentru 24 de 
pacienţi şi la un an pentru 15 pacienți. Variabilele predictoare posibile pentru 
rezultate au fost funcționalitate fizică, rolul fizic, durerea corporală, sănătatea 
generală, vitalitatea, funcționalitatea socială, rolul emoţional, şi sănătatea mentală 
în subgrupele SF-36; simptomele subiective şi semnele clinice ale scorurilor JOA; 
vârsta pacientului, sexul şi ocupaţia şi istoricul durerii de spate în zona inferioară, 
durerii de picior sau ambele. 

4 pacienţi au fost excluşi din analize deoarece s-a întrerupt urmărirea lor în 
intervalul de 1 an după operaţie. Monitorizarea medie pentru cei 41 de pacienţi 
rămaşi a fost de 20 de luni. Rezultatele pentru toate grupele SF-36 au crescut 
semnificativ la monitorizarea de 6 luni si 1 an. Scorurile în ceea ce priveşte rolul 
fizic şi durerea corporală ale SF-36 au fost semnificativ mai scăzute înainte de 
operaţie, dar nu au arătat nici o diferență semnificativă după 6 luni sau 1 an (testul 
Turkey-Kramer post hoc). Scorurile JOA (simptome subiective, semne clinice) au 
fost scăzute înainte de operație şi au prezentat creşteri semnificative la 6 luni şi | 
an. Efectul maxim a fost obținut pentru durerea corporală şi minimum a fost pentru 
sănătatea generală pentru ambele momente de timp: 6 luni şi 1 an. 

Rezultatele operaţiilor au fost în 29 de cazuri, bun, 11 acceptabil şi 1 slab. Un 
pacient, bărbat de 39 de ani a fost extrem de satisfăcut la monitorizarea de 1 an, dar 
ulterior a reclamat dureri severe de spate în zona inferioară şi sciatică după 
ridicarea unei porți de fotbal, la 16 luni după operaţie. A cerut o a doua operaţie 
pentru hernie de disc recurentă şi a fost cotat ca având un rezultat slab. Un rezultat 
“bun” sau “acceptabil” a fost prezis pentru cei 40 de pacienți. In analiza univariată, 
ocupaţia, vârsta pacientului şi funcționalitatea socială indicată de SF-36 au fost 
predictori semnificativi. Aceste variabile au fost introduse într-o analiză de regresie 
logistică multiplă si au fost selectate vârsta pacientului şi funcționalitatea socială. 
Cel mai bun model predictiv a fost determinat după cum urmează. 

Când vârsta pacientului este <50 şi funcționalitatea socială <60 înainte de 
operație, probabilitatea unui rezultat bun este 98%. Când vârsta pacientului este 
>=50 şi funcţionalitatea socială este >= 60 înainte de operaţie, probabilitatea unui 
rezultat bun este de doar 35%. 

Scorurile la subscala rol fizic a SF-36 au fost mai scăzute când munca sau alte 
activităţi zilnice obişnuite au fost limitate datorită problemelor de sănătate. 
Scorurile la subscala de evaluare a durerii corporale a fost mică atunci când 
respondentii aveau dureri corporale sau când durerile corporale interferau cu 
“munca normală. Munca şi activităţile pacienţilor au fost drastic limitate datorită 
durerii. Toate subscalele SF-36 au crescut semnificativ şi la monitorizarea de 6 luni 
şi la cea de 1 an, cu dimensiunea maxima a efectului pentru durerea corporală ŞI 
minima pentru sănătatea generală. Rolul fizic şi durerea corporală au fost joase la 

momentul inițial, iar sănătatea generală nu s-a îmbunătățit după 3 luni de 
monitorizare. 

Albert et al. (1996) au raportat că scorurile pentru rolul fizic şi durerea 
corporală au fost scăzute înainte de operaţie şi toate scorurile la subscalele SF-36 
cu excepția sănătății generale au crescut semnificativ după laminectomia lombară. 
Stewart et al. (1989) au remarcat că durerea corporală a diferențiat cel mai mult 
pacienții care au avut dureri de spate de cei care nu au avut. Shields et al. (1999) au 
descris rezultate similare pentru operaţia la nivelul umărului şi genunchiului (rolul 
fizic şi durerea corporală au fost scăzute înainte de operație, sănătatea generală nu 
s-a îmbunătățit mult după operaţie). Rezultă că afecțiunile osoase şi ale 
articulaţiilor par să amelioreze rolul fizic şi durerea corporală, însă nu şi percepția 
problemei de sănătate. | 

" Saban et al. (2007) au avut ca obiectiv al studiului a evalua factorii 
individuali si de mediu care au un impact asupra percepției calităţii vieții (HRQOL 
- Health-Related Quality of Life) la pacienţii care au suferit intervenții chirurgicale 
lombare spinale. Studiu a vizat surprinderea schimbărilor în următoarele domenii: 
suportul social, durere, dispoziție, status functional, sănătatea percepută si 
percepția calității vieţii legată de sănătate în urma operației lombare spinale. A fost 
folosit chestionarul MOS (Medical Outcomes Study) pentru a măsura 
disponibilitatea percepută a suportului social (Sherbourne şi Stewart, 1991). Scala 
de evaluare numerică a durerii (NPRS — Numeric Pain Rating Scale) a fost folosită 
pentru a stabili gradul durerii de spate. Profilul stării de dispoziţie — forma succintă 
(POMS-brief — Profile of Mood States-Brief Form) a evaluat starea de dispoziţie 
(McNair, Lorr, Droppleman, 1992). Statusul functional specific bolii a fost măsurat 
cu ajutorul Indexului Oswestry pentru durerile de spate (ODI - Oswestry Disability 
Index for Low Back Pain) versiunea 2.0 (Fairbank şi Pynsent, 2000). Calitatea 
vieții asociată sănătăţii a fost măsurată cu SF12 (Ware et al., 2002) care conţine 12 
itemi ce furnizează scoruri pentru cele opt concepte ale calității vieţii. Perceptiile 
generale despre sănătate au fost evaluate alegându-se un singur item — „excelent”. 
„foarte bun”, „bun”, „slab”. Pentru evaluarea funcţiei biologice s-au folosit 
diagrame medicale pentru colectarea variabilelor biologice şi fiziologice. 

Au fost incluşi în studiu subiecți ce urmau să aibă operații lombare pentru 
prima dată. 94 de pacienţi au participat la studiu, din aceştia 73 (77, 6%) au 
completat chestionarul preoperator (la 2-14 zile înainte de operaţie), iar 57 (78%) 
dintre subiecţi au completat chestionarul postoperator după trei luni de la operaţie. 
Media de vârstă a fost de 53,4 ani (vârsta a variat de la 21 de ani, la 84). La studiu 
au participat mai multe femei (30) decât bărbaţi (27). Cei mai mulți dintre subiecți 
erau căsătoriți (40), majoritatea participanților erau de culoare albă (51) şi aveau 
studii superioare. Postoperator, 21 dintre subiecți (36, 8%) au raportat că au 
diminuat numărul orelor de muncă datorită durerilor de spate. 

Saban et al. (2007) au evidenţiat următoarele rezultate: 

- suportul social: în general, subiecţii au raportat niveluri moderate ale 
susținerii sociale preoperatorii, cât şi postoperatorii; 

- funcția biologică: subiecţii au raportat o largă varietate de afecțiuni, cum ar 
fi hipertensiune, osteoartrită, diabet. Cei mai mulți aveau o greutate peste medie, 
unii fiind obezi, acesta fiind un factor de risc în dezvoltarea durerii de spate; 

- durerea a scăzut semnificativ de la media de 7.0 preoperator, la 3.19 
postoperator; 

- Starea emoțională (tensiune-anxietate, furie-ostilitate, vigoare-activism, 
oboseala-inertie, confuzie, depresie): rezultatele au arătat o îmbunătăţire 
semnificativă între dispoziţia preoperator totală şi dispoziția postoperator totală. 
Mai ales scorurile tensiunii psihice şi oboselii s-au îmbunătăţit semnificativ în 
perioada postoperatorie; 

- statusul funcțional: preoperator ODI a indicat o dizabilitate severă în 
statusul functional, iar postoperator s-a evidenţiat o îmbunătăţire — dizabilitatea a 
devenit moderată; 

- calitatea vieții asociată sănătății: rezultatele au arătat o îmbunătăţire 
semnificativă a stării fizice, nu şi a celei psihologice postoperator; 

- nivelul preoperator al percepției sănătății per global nu s-a modificat 
comparativ cu nivelul postoperator; 

- subiecţii mai în vârstă au avut tendinţa de a raporta un nivel mai înalt de 
sănătate mintală decât cei mai tineri, însă vârsta nu a constituit un factor de 
diferenţiere în plan fizic; 

Nivelul susţinerii sociale a influențat pozitiv complianta privind regimul 
medical prescris, cât şi calitatea vieții pacienţilor ce trebuiau operati. 

Deşi statusul funcțional a fost semnificativ îmbunătățit după operație, 
subiecţii au prezentat un gard moderat de dizabilitate la trei luni după intervenţie. 

In ciuda îmbunătățirii semnificative a dispozitiei generale, subiecţii tot au 
raportat niveluri scăzute ale vigorii şi niveluri ridicate de oboseală comparate cu 
normele publicate (McNair et al., 1992). Acesta poate fi rezultatul recuperării 
continue în cele trei luni postoperatorii sau se poate datora întoarcerii pacienţilor la 
activitățile cotidiene. 


* 
* 


Monitorizarea pe termen lung este necesară pentru a clarifica variabilele 
predictive pentru rezultate pe termen lung. De asemenea, rezultatele pe termen 
scurt sunt importante pentru a putea evalua calitatea vieţii pacienţilor în perioada 
imediată de după operaţie, dar şi la intervale secvențiale. 

REABILITAREA FIZICĂ ŞI VOCATIONALA 
ÎN HERNIA DE DISC LOMBARĂ 


Aurel Mohan & Dumitru Mohan 


1. Introducere 


Durerile lombare reprezintă cauza cea mai frecventă a limitării activităţii 
persoanelor mai tinere de 45 de ani. În S.U.A, este al doilea motiv ca frecvenţă al 
vizitelor medicale, a cincea cauză dintr-o ierarhie a internării în spitale şi a treia cea 
mai frecventă cauză a procedurilor chirurgicale. 97% dintre durerile lombare se 
datorează factorilor mecanici, 1% factorilor non-mecanici şi 2% se datorează 
bolilor viscerale (Anderson, 1999). 

Hernia de disc lombară (HDL) este cunoscută si sub numele de ruptură a 
discului intervertebral fiind o afecţiune prin care o parte din discul intervertebral 
apasă elementele anatomice din canalul spinal (rădăcinile nervoase şi măduva 
spinării). Acest lucru se întâmplă atunci când inelul fibros care susține discul se 
rupe, permiţând nucleului central să alunece în afară. Rezultatul este hernierea 
nucleului pulpos în canalul spinal. HDL apare de obicei la nivelul vertebrelor L4- 
L5 sau L5-S1 (Plastanga, Field & Soames, 1998). 

Se descriu trei stadii de hernie de disc lombară: 

- stadiul l - cu iritarea rădăcinii (durere pe traiect radicular); 

- stadiul 2 — compresia rădăcinii (durere şi parestezii pe traiect radicular cu 
modificări ale reflexelor osteotendinoase); 

- stadiul 3 - paralizia rădăcinii (dureri, parestezii, pareza/paralizie pe 
membrul inferior) (Sindou, 2001). 

Tratamentul durerilor lombare presupune folosirea pe termen lung a 
medicamentelor şi a fizioterapiei. În cazul în care simptomele persistă după 4-6 
săptămâni, este recomandat tratamentul chirurgical, în urma rezultatelor obținute la 
RMN şi la tomografia computerizată (CT) (Ito, Takano & Yuasa, 2001). Aproape 
10% din toţi pacienții sunt trataţi în acest fel (Deyo & Weinstein, 2001). Procedura 
standard de discectomie şi micro-discectomie poate avea rezultate pozitive în 
ameliorarea durerii, dar este greu de anticipat cât timp rezultatele rămân stabile (de 
exemplu 10 ani) (Weber, 1983). 

Tratamentul neurochirurgical constituie soluţia finală atunci când tratamentul 
curativ nu mai poate da rezultate si se asociază cu eliminarea riscurilor şi reducerea 
simptomatologiei, dizabilitatii şi durerii (Coskun et al., 2000). Ratele de succes ale 
intervenţiei chirurgicale pot varia între 60-97% (Danielsen et al., 2000; Howe, 
1985). După operaţia chirurgicală, prevalența durerii de spate sau de picior este 
raportată ca fiind între 40 şi 60% (Dvorak et al., 1988; Dolan et al., 2000). Există 
cazuri în care rămân simptome reziduale, tulburări ale activităţii, relaţiilor sociale 
şi semne de afectare (Dvorak et al.,1988). 

2. Consecințe funcţionale si psihosociale ale HDL 
2.1. Dizabilitatea 


Modelul bio-psiho-social aplicat în HDL şi în analiza stării pacienţilor cu 
dureri cronice sugerează că factorii fiziologici, psihici şi sociali interacționează pe 
termen lung (Dworkin et al., 1992). 

Scala de măsurare a dizabilităţii Oswestry Dizability Index oferă o foarte 
bună evaluare clinică a severitatii în durerile lombare, a trecerii de la acut la cronic 
(Waddell, 1987), dar şi a întoarcerii la muncă (Pincus et al., 2002). 

Caracteristicile durerii (în special, intensitatea durerii) au o mare influență 
asupra dizabilitatii funcţionale. Studiile au arătat că intensitatea durerii explică 
proporţiile mari ale variantei dizabilitatii (Mannion et al., 2001). | 


2.2. Insatisfactia de viata 


HDL are efecte negative semnificative asupra stării de bine, a satisfactiei de 
viata, a calității vieții în general. Studiile arată că severitatea şi simptomele unei 
boli somatice şi nevoia de a folosi medicamente corelează cu satisfacția redusă a 
vieții (Akerlind şi Hornquist, 1992). Satisfactia vieții este tot mai scăzută când 
există riscuri semnificative pentru sănătate, când pacienții nu beneficiază de suport 
social şi când au un comportament nesănătos (Kunzmann, Little şi Smith, 2000). 
Sẹ estimează că în rândul populației generale, satisfacția scăzută de viață 
caracterizează 19% dintre bărbați şi 18% dintre femei, dintre care 13% reprezintă 
oamenii sănătoşi şi 25% subiecții cu probleme de sănătate (Koivumaa-Honkanen, 
1998). În populaţia generală, satisfacția scăzută a vieţii a fost asociată cu probleme 
psihiatrice şi chiar cu acte de suicid (Koivumaa-Honkanen et al., 2001). 


2.3. Probleme psihologice 


Mulţi pacienţi cu HDL care suferă de dureri lombare persistente şi 
dizabilitate sunt predispuşi la tulburări psihologice (Carragee şi Alamin, 2001; 
Epker & Block, 2001): 

- intensitatea durerii este potentata de factorii psihologici: dezadaptările sau 
problemele clinice la nivelul personalității, depresia, anxietatea, percepția stresului 
şi strategiile de apărare dezadaptative (precum evitarea) (Grucza et al., 2003). 

- rata depresiei la pacienţii cu HDL variază de la 9 la 40. 8% (Kim et al., 
2006). Pacienţii cu HDL şi depresie tind să se centreze pe evenimentele negative, 
percep durerea în hiper şi raportează slăbirea funcțională cronică (Epker & Block, 
2001). Există câteva posibilități explicative ale diferențelor dintre studiile 
referitoare la relaţiile depresiei cu dizabilitatea. În primul rând, există diferenţe în 
definirea depresiei în termeni de “depresie clinică”, sau de “suferință”. Diferenţa 
între suferința psihologică, simptomele depresive şi dispoziţia depresivă poate fi 
dificil de determinat datorită proprietăților instrumentelor de măsurare. Pentru a 
evalua depresia, cercetătorii folosesc instrumente diferite: chestionarul BDI sau 

Zung Depression Scale (Main et al., 1992). Când pacienţii au durere tind să coteze 
cu scoruri ridicate itemii referitori la nivel somatic (Kim et al., 2006; Wall & 
Melzack, 1999). 

- anxietatea: în studiul lui Kim et al. (2006), starea de anxietate și mai putin 
depresia, a prezis dizabilitatea funcţională a recrutilor cu HDL. Intensitatea durerii 
şi starea de anxietate au contribuit cu 31.8% la varianța dizabilitatii funcționale 
(Kim et al., 2006). 

Depresia şi anxietatea sunt predictori semnificativi ai dizabilitatii funcţionale 
pentru pacienţii cu dureri lombare (Mannion et al., 2001) şi factori cu risc major 
care afectează refacerea după intervenţiile chirurgicale spinale (Arpino et al., 
2004). 


2.4. Limitarea rolului profesional 


Solicitarea fizică repetată poate duce la accelerarea degenerării şi la oboseala 
coloanei vertebrale. Factorii de risc pentru apariția HDL sunt ridicarea de greutăţi 
în mod repetat, poziţia neobişnuită a corpului (şedere, îndoire, răsucire), oscilatia/ 
vibrația întregului corp. Mişcările bruşte si suprasolicitarea pot duce la forțarea 
ligamentelor, fracturi, hernie de disc, sau sindromul compresiei nervului. Istoricul 
profesional şi identificarea factorilor de risc la locul de muncă sunt esenţiale pentru 
o evaluare medicală corectă. Deşi durerile de spate pot fi tratate ambulator, medicul 
trebuie să fie conştient de situaţiile de urgentă („steaguri roşii”) care cer consultatie 
specială şi intervenţie chirurgicală urgentă. 

S-au identificat multi factori cu o puternică influenţă asupra succesului 
rezultatelor demersurilor de revenire în muncă: 

- cererile pieţei, 

- motivaţia angajatorului/ angajatului, 

- managementul avantajelor/ cazurilor de dizabilitate, 

- contractul, acordul managerial, 

- probleme de management al asigurării, 

- managementul compensatiei medico-legale a muncitorului, 

- istoricul anterior al problemelor spatelui, 

- pierderea serviciului în ultimele 12 luni (legată de probleme ale spatelui), 

- durere radiantă în picior, implicarea rădăcinii nervului, 

- reducerea forței musculare şi a rezistenţei organismului, 

- puţine exerciții fizice, 

- fumatul excesiv, 

- complicaţii psihologice, 

- controlul şi multumirea de sine (Gillette, 1996). 

Poulakka et al. (2008) au studiat relaţia dintre factorii de risc şi numărul de 
zile de muncă pierdute în decurs de 5 ani la un eşantion de pacienți operati de 
hernie de disc. În Spitalul Central din Jyväskylä, în 1999, 210 pacienți ( 1/1000 
locuitori din zonă) au beneficiat de operația de hernie de disc. 37 de pacienți nu au 
fost incluşi din următoarele motive: 21 nu au primit notificare despre acest studiu 
când au fost externati din spital; 8 au avut lungi suferințe manifestate prin durere de 

spate şi au fost propusi pentru o re-examinare; 4 nu au participat la re-evaluări; 2 
au fost diagnosticati cu spondiloză; 1 persoană gravidă; 1 persoană a avut boala 
Parkinson. 21 nu erau angajaţi şi au fost excluşi din analizele ulterioare. 

Diagnosticul herniei de disc s-a bazat pe: simptomele preoperatorii, 
examinarea clinică şi pe datele imagistice (RMN, CT). Unii dintre pacienţi au 
urmat şi alte tratamente: analgezice, fizioterapie, masaj, acupunctură, anestezii 
locale, exerciţiile întărire a musculaturii, etc. Indicatiile pentru intervenţie au inclus 
dureri extensive/insuportabile la extremitatea inferioară, slăbirea muşchiului, 
rezultatul la testul de ridicare a piciorului la 60 de grade (cei care nu îl pot ridica 
sunt suspecți cu mare probabilitate de HDL) (Yilmaz et al., 2003). Pacienţii au 
arătat semne neurologice (ex. reflexul lui Ahile, sindromul cauda equina, 
diminuare a sensibilităţii locale). 

Pacienţii au fost operati prin modalitatea clasică invazivă minimală descrisă 
de Wood şi Hanley (1991). Prezenţa herniei de disc a fost confirmată, fragmentul 
de hernie a fost extras şi îndepărtat. Fuziunile nu au fost efectuate. Înainte de 
operaţie pacienții au completat un chestionar ce includea întrebări despre durata 
durerii spatelui, a piciorului, despre intensitatea acesteia (scala analogică VAS, 0- 
100mm) (Dixon, Bird, 1981), statut profesional, dacă sunt angajați în munca fizică 
(cu solicitare mică sau mai mare) 

Nivelul dizabilitatii în saamani anterioară intervenției a fost stabilit cu 
scala Oswestry pentru durerea de spate (scala 0-100 mm) (Fairbank, Pynsent, 
1980). Dispozitia depresivă s-a testat cu forma scurtă a chestionarului Beck 
(Kelţikangas-Jărvinen, Rimon, 1987). La 152 de pacienți angajaţi le-a fost prescris 
concediu medical timp de 2 luni de la operaţie. În acest timp, intensitatea durerii 
spatelui şi a piciorului au fost înregistrate. La controlul medical la 2 luni s-a aplicat 
protocolul clasic de evaluare şi recuperare. Concediul a fost prescris la cei care au 
dovedit, incapacitate de muncă, iar dacă incapacitatea a persistat şi după un an s-a 
pus problemă pensionării pe caz de boală în funcție de decizia medicului 
_ examinator şi a comisiei de specialitate. După operație, pacienţii au fost instruiți să 
nu stea mult jos, să nu conducă maşina timp de 4 săptămâni, iar încă 2 săptămâni, 
aceştia nu au avut voie să care, ridice şi să îşi îndoaie spatele. De asemenea, au 
fost instruiți să efectueze şi exerciţii uşoare de mobilitate, în timpul celor 2 luni de 
concediu. 

După 5 ani de la operaţie pacienţii au completat un chestionar online în care 
au notat dacă au avut un alt concediu de boală după primele 2 luni, precum şi 
cauzele acestuia, dacă au fost pensionati pe caz de boală si motivele pensionării 
(probleme ale spatelui, altă boală, la termen, pensionare în conformitate cu vârsta). 
Pentru fiecare pacient s-a stabilit numărul zilelor de concediu comparativ cu al 
celor lucrate în perioada de 5 ani. 

Rezultatele arată că femeile (n=66) au avut scoruri mai înalte la durerea 
preoperatorie, iar bărbații (n=86) au avut un loc de muncă mai solicitat fizic. În 145 
de cazuri hernia de disc a fost laterală (partea dreaptă la 60 de pacienți, stânga la 
85) la 7 cazuri a fost medială. Nivelul operaţiei a fost L5-S1 la 65 de pacienţi, L4-5 
la 71, L3-4 la 6, L2-3 la 3 şi L1-2 la 3 pacienți. Patru persoane au fost operate la 
două niveluri. 

După 2 luni de la operaţie, mediana la indexul „Oswetry” al dizabilitatii a 
fost 14 (rang interquartil: IQRG 6-26), în timp ce valoarea medie a fost 17. Nici o 
diferență în funcţie de gen nu a fost găsită. Comparând cu situația preoperatorie, 
scorul durerii (VAS) a fost mai redus: valoarea mediană a durerii spatelui a fost 13 
(IQR 3-29), iar a piciorului a fost 10 (IQR 3-23). La toţi cei 152 de pacienţi le-a 
fost prescris concediu medical pentru primele 2 luni, o decizie obişnuită pentru 
Finlanda în acel moment. Pensionarea pe caz de boală a fost acordată la 15 pacienţi 
(10%): 5 dintre aceştia erau bărbați (6% dintre bărbaţi), iar 10 erau femei (15% 
dintre femei). Când zilele de concediu medical au fost analizate, a rezultat o 
mediană a zilelor cu incapacitate de muncă de 11 pe an (IQR 9-37), media fiind de 
61 de zile nelucrate din motive de dizabilitate. Femeile au avut mai multe zile 
nelucrătoare decât bărbaţii, mediana 17 zile (IQR 9-72) şi respectiv 9 zile (IQR 
9-27) pe an. Mediile zilelor nelucrate la femei au fost 77 şi la bărbaţi 49 de zile. 

După 2 luni de la operaţie, 108 (71%) dintre pacienţi au avut doar dizabilitate 
minimă (ODI 0-20, mediana 9,9 (IQR 9-22), în timp ce 44 de pacienţi (29%) au 
avut un nivel moderat sau grav al dizabilitatii (ODI >20, mediana 67, IQR 9-352). 
Analizele au arătat scorul mare la dizabilitate, intensitatea crescută a durerii 
piciorului şi motivaţia redusă de a lucra (la 2 luni postoperator) reprezintă factori 
de risc pentru extinderea perioadei de incapacitate temporară de muncă. Genul nu a 
constituit un factor independent în raport cu aceste variabile. Capacitatea 
funcţională scăzută (ODI >20). 

Aşadar, dizabilitatea funcțională este un predictor permanent pentru 
incapacitatea de muncă. Cazurile cu dureri mari la picior atrag atenţia asupra unor 
riscuri sociale; perspective socio-economice precare, creşterea numărului de zile 
de muncă pierdute şi costuri mari pentru societate. Scala Oswestry este un bun 
predictor al durerii permanente sau prelungite după operaţia de hernie de disc, un 
instrument care prezice riscul de scădere a timpului petrecut în muncă. 

Gradul dizabilitatii şi durerii postoperatorii sunt factorii cei mai puternici ai 
întârzierii revenirii în munca. La aceştia se adaugă motivaţia redusă. Motivația este 
un factor crucial al funcționării şi corelează negativ cu dizabilitatea. Ea depinde de 
satisfacția muncii, de acuzele sau plângerile pacienţilor. Depresia nu apare ca un 
factor independent de risc, ci se asociază cu alți factori. Explicaţia probabilă este 
aceea că pacienţii depresivi raportează un grad mai mare de durere și de 
dizabilitate. 

Vârsta înaintată a fost un factor de risc pentru pensionările pe caz de boală. 
Capacitatea de muncă scade cu vârsta la multi oameni, iar longevitatea se asociază 
de multe ori cu probleme de sănătate. Pacienţii mai în vârstă acceptă mai greu 
eforturile de reabilitare şi de schimbare a locului de muncă. Acest comportament 
este mai des întâlnit la cei cu nivel educaţional mai redus. In plus, angajatorii pot fi 
reticenti în a-i angaja. In mod consecvent, persoanele în vârstă sfârşesc prin a se 
pensiona. În studiul prezent 10% dintre pacienţi s-au pensionat datorită durerii de 
spate în perioada de 5 ani de la operaţie (Poulakka et al., 2008). 

3. Costurile reabilitării 


Pentru tratament şi reabilitarea în HDL se aplică programe standard şi 
programe complexe. În tabelul 1 putem vedea diferența de preţuri dintre programul 
complet (ce include şi serviciile de preabilitare şi reabilitare) şi programul standard 
(ce include doar partea de îngrijire standard postoperatorie). -Partea financiară 
reprezintă un impediment în procesul de vindecare al individului datorită prețurilor 
mari în comparaţie cu salariile minime pe economie. Comunicarea prețului este un 
aspect important al procesului de reabilitare. Este important să se comunice 
pacientului prețul corelat cu descrierea obiectivelor. Astfel, se evită interpretările 
subiective şi riscurile în aprecierea programului sau în relaţiile de colaborare dintre 
pacient şi echipa de reabilitare (Nielsen et al., 2008). 


Tabel 1. Costuri directe pentru tratament si reabilitare 
(în prima coloană calculate pe şedinţă, coloana 2 şi 4 calcule în raport cu un 
număr de pacienți, coloanele 3 şi 5 costuri per pacient) (Nielsen et al., 2008). 


Programul complet Programul standard 


Tip de servicii In total | Pe pacient 
Iniţiere preoperatorie 783 28 
Fizioterapeut: 1 h/ 27€ 
Medic specialist: 0.16 h/ 34€ = 27€ 
Asistenţă medicală: 0.25 h/ 28€ 


Antrenament 756 
Fizioterapeut: 2 h/ 27€/ 2 şedinţe 


N 
~] 


~J — 
NO n 


Intervenţie pentru fumători 430 
Asistenţă: 2.8 h/ 28€ 

Echipamente / medicatie: 65€ 

Tratament pentru ameliorarea 238 


durerilor 

Fizioterapeut: 0.25 h/ 34€ 
Antrenament postoperator la 
spital 
Fizioterapeut: 1 h/ 5 sedinte/ 27€ 
per şedinţă 
Fizioterapeut: 2 h/ 7 şedințe/ 27€ 
per şedinţă 
Tratamentul durerilor 
Asistenţă experimentată: 0.16 h/ 3 
sedinte/ 30€ per şedinţă 
Specialist: 0.16 h/ 3 sedinte/ 61€ 


Spitalizare 22960 820 36736 1148 
Pat-pret: 164€ /zi x 5-7 zile 


A doua operatie 8247 258 


3880 135 


1223 44 928 29 


Oprirea hemoragiei: 8247€ 
Costuri postoperatorii pe pacient 

Ingrijirea primară postoperatorie 
Contact: 43-61 contacte x 14€ per 
contact 


Contacte de urgenţă 2 240 

Contact: 3-10 contacte x 24€ per 

contact ee 

Fizioterapie 32 3015 94 | 

I) Fizioterapeut personal: 20-67 h/ — 

45€ per şedinţă | 

Tratament medical 1120 40 32 

Tratament medical: 1120€ 

Tratament medical: 32€ 

eet ER AA 
e pacient 

LL 
acient 


Programele de antrenament efectuate acasă sunt mai economice ca timp si 
bani decât antrenamentele supravegheate. Însă, într-un antrenament supravegheat, 
fizioterapeutul poate explica mai bine, poate ghida pacienţii în efectuarea 
exerciţiilor şi îi poate încuraja (Kjellby-Wendt et al., 2001). 


4. Reabilitarea funcţională 


Rata de recuperare integrală se situează între 60-90%. Există un procent de 
10-40% dintre pacienţii cu HDL, care postoperator se plâng de dureri lombare, 
disfuncţii motorii sau performanță redusă a activităţilor de zi cu zi (Manniche et al., 
1994). 

Anumite studii în care recuperarea a fost începută la 4 sau 6 săptămâni de la 
operaţie au arătat diminuări ale dizabilitatii şi durerii. Rezultate semnificative apar 
când recuperarea este timpurie (Kjellby-Wendt et al., 2001). vej 

În cazul pacienților care au început un program intens de exerciții la 5 
săptămâni după operație, fără să ia în considerare durerea de spate sau teama de 
activitate, îmbunătățirile au apărut cu 26 de săptămâni înaintea celor din grupul de 
control, care au urmat un program moderat de exerciții pentru mobilitate 
(Manniche et al., 1993). Dacă programul începe imediat după operație, este necesar 
ca terapeutii să ajusteze numărul de exerciții ținând cont de experienţa pacienților 
cu durerea (Kjellby-Wendt et al., 2001). ral | 

În programele timpurii se informează pacienții asupra exerciţiilor, nivelului 
de activitate şi controlului durerii, astfel încât ei să înţeleagă scopurile reabilitării şi 
să îşi asume responsabilitatea pentru el. Dacă recuperarea activă este introdusă la 
scurt timp după operaţie si pacientul este încurajat să îşi asume un rol activ în 
cadrul ei, riscul apariţiei durerii poate fi mai mic (Kjellby-Wendt et al., 200 1). 

Se constată descresteri ale durerii şi incapacității după reabilitarea post- 
operatorie activă, începută la 4 sau 6 săptămâni după operaţie (Danielsen et al., 
2000, Dolan et al., 2000). Datele imagistice arată că 66% din cazurile cu hernie de 

disc se pot recupera total sau parţial cu timpul (Delauche et al., 1992). În studiul lui 
Danielsen et al. (2000), grupul de antrenament a luat parte la un program de 3 ori 
pe săptămână, timp de 8 săptămâni. 

Exerciţiile de stabilizare. Stabilitatea componentelor coloanei vertebrale este 
o condiție necesară pentru funcționarea ei normală (Kong et al., 1996). Activitatea 
efectivă a muşchilor din jurul vertebrelor poate ajuta la creşterea stabilităţii 
coloanei vertebrale, prin controlul mişcării vertebrelor adiacente (Wilke et al., 
1995). Muschii spatelui nu pot furniza in mod eficient stabilitate lombară în timpul 
diferitelor mişcări ale pacienţilor cu dureri lombare (Hodge şi Richardson, 1996). 
Stabilitatea vertebrelor lombare se bazează nu numai pe forma lor structurală, ci şi 
pe performanţele adecvate ale sistemului neuromuscular din apropiere (Panjabi, 
1992). Exerciţiile de stabilizare lombară îmbunătățesc stabilitatea segmentului 
lombar vătămat. Astfel, se ameliorează capacitatea pacientului de a îndeplini 
diverse sarcini. 

Îmbunătăţirea capacității funcționale a muşchilor postvertebrali este urmată 
de o creştere a stabilității lombare (Cholewicke şi Megill, 1996). Un program de 
exerciţii fizice timp de 4 săptămâni poate creşte dimensiunea grupei de muşchi 
multifidus (Hide, 2001). Rissanen, Kalimo şi Alaranta (1995) au arătat că mușchiul 
extensor lombar nu numai că previne atrofierea fibrelor muşchilor de tip II, dar 
poate să crească mărimea acestori fibre cu 11% şi să crească puterea acestor muşchi 
cu peste 19-22%. Rapoartele de mai sus subliniază eficacitatea exerciţiilor 
terapeutice în tratarea pacienților cu hernie de disc lombară. 

Punerea în aplicare a unui protocol cu exerciţii de stabilizare lombară poate 
calma durerea şi poate îmbunătății performanțele în activitățile de zi cu zi la 
pacienţii cu hernie de disc lombară. Mai multe studii au investigat rolul exerciţiilor 
de stabilizare (vezi figura 1) (Gibson, Grant & Waddell, 1999). Tratamentul constă 
în aplicarea cu exerciţiilor de stabilizare pe o durată de 4 săptămâni, fiecare 
săptămână cu un set de exerciții. Acest tip de tratament are efecte majore în 
reducerea durerii, însă pentru pacienții cu HDL operabil nu pot conduce la rezultate 
` asupra performanţelor funcţionale (Mattila et al., 1998). 

Exerciţii de coordonare prin mişcări repetate. Programele de antrenament 
pentru pacienţii cu dureri cronice de spate combină exerciții de forță, întinderi şi/ 
sau fitness (Abenhaim et al., 2000). Kjellby-Wendt et al. (2001) propun ca 
programul de tratament să crească nivelul mişcărilor repetate ale coloanei şi 
piciorului, în locul exerciţiilor de întindere. 

Programul poate cuprinde următoarele exerciţii: 

- abdominale; 

- extensii ale spatelui; 

- de coordonare: înclinarea pelvisului în poziţii de Simi stă ortostatism şi 
ortoclinostatism. 

Exerciţiile de coordonare încep din a doua lună postoperatorie. Pacienţii 
efectuează aceleaşi tipuri de exerciţii dar greutatea şi repetițiile pentru fiecare tip de 
exerciţiu au fost adaptate pentru fiecare pacient. 

Rolul exerciţiilor în programul de tratament constă în reducerea edemului 
local, prin activitate musculară concentrică pentru a menţine mobilitatea 

suprafețelor de alunecare, a menţine gi a creşte amplitudinea mişcărilor trunchiului 
a creşte forța trunchiului în poziţii funcționale şi a învăța pacientul o postura 
corectă de lucru. Toţi pacienţii sunt încurajați să efectueze activitățile fizice şi 
mersul (Kjellby-Wendt et al., 2001). 


Aplicarea exerciţiilor în I saptinina 


Sf 


Aplicarea e xe reiţiilor in cea de-a H-a săptămână 


Aplicarea exerciţiilor in cea de-a IV-a săptămăr 


Figura 2. Patru etape ale exerciţiilor de stabilizare lombară 
(Gibson, Grant & Waddell, 1999). 


Statul îndelungat în pat nu este recomandat în primele 4-6 săptămâni după 
debutul simptomelor (Vroomen et al., 1999). 

Pacientilor le este recomandat să reducă sau să crească corespunzător 
numărul de exerciţii. În cazul celor diagnosticati cu durere cronică, numărul 
exerciţiilor nu ar trebui limitat din cauza creșterii durerii, pentru că aceasta ar putea 
să consolideze comportamentul asociat durerii (Fordyce et al., 1981). 

Modalităţi de evaluare a rezultatelor. Chestionarele funcţionale sunt folosite 
în estimarea dizabilitatii, progresiei simptomelor şi în prezicerea rezultatelor 
tratamentelor. Testele psihologice de screening sunt recomandate în evaluarea 
pacienţilor preoperator şi în perioadele de recuperare. 

Evaluarea rezultatelor exerciţiilor se face prin metode funcționale şi clinice: 

- gradul de flexie a trunchiului (fără durere): se stă cu genunchii întinşi şi se 
încearcă să se ajungă cu degetele de la mâini, la degetele de a picioare (măsurat de 
distanța în centimetri dintre vârful degetelor de la mână şi vârful degetelor de la 
picioare, la sfârşitul mişcării); 

- goniometria pentru evaluarea ridicării piciorului drept şi stâng, în poziţie 
dreaptă, fără durere; 

- timpul necesar pentru a termina următoarele cerinţe ale activității de zi cu 
zi: | 

a. lungirea pe podea din poziţia în picioare; 

b. ridicarea în picioare, din poziţia de lungit pe podea; 

c. urcarea treptelor (5 trepte); 

d. 10 metri de mers pe jos (cât de repede pot, fără durere). 

- pentru evaluarea dizabilitatii se apelează la scale precum Roland-Morris 
Disability Questionnaire, Oswestru Disability Index, Low Back Outcome Score. 

- „Multidimensional Pain Inventory” (MPI): măsoară modul în care viata 
pacienţilor este afectată de durere, ca de exemplu abilitatea de a munci şi de a 
participa î în activități cotidiene şi sociale, dar şi cantitatea de satisfacție obținută din 
muncă şi din activități sociale şi familiale), 

- Beck Depression Inventory (BDI) pentru evaluarea depresiei; 

- State and Trait Anxiety Inventory (STAI) — pentru evaluarea anxietafii ca 
stare şi ca trăsătură; 

- Scala Visual Analogue Scale (VAS) pentru a evalua durerea: pacienţii 
indică nivelul durerii de-a lungul unei linii de 10 cm, care variază de la 0 (nici o 
durere) la 10 (cea mai severă durere imaginabilă); 

- testul SLR (ridicarea în linie dreaptă a piciorului). pentru examinarea 
clinică. 

Măsurătorile se efectuează la începutul şi la sfârşitul (la 4 săptămâni) 
programului şi încă o dată la Noe pu şi la sfârşitul celor 4 săptămâni a perioadei 
fără exerciţii. 

Kjellby-Wendt et al. (2001) au studiat aspectele psihologice şi efectele 
recuperării timpurii după operația de HDL. Lotul a fost alcătuit din pacienți cu 
sciatica, care fuseseră operati in Sahlgrenska University Hospital, Ostra, Suedia, 
între anii 1992-1994. Criteriile de selecție au fost: 1) femei şi bărbaţi cu vârste 
cuprinse între 16 şi 70 de ani; 2) simptome ale disfunctiei neuromusculare, 
provocate de hernia de disc lombară la pacienţii care nu au răspuns la tratamentul 
non-chirurgical aplicat pe o perioada între 4 şi 8 săptămâni. Astfel, grupul de 
control cuprindea 24 de pacienţi, iar grupul cu tratament cuprindea 26 de pacienți; 
în total studiul a fost efectuat pe 50 de persoane. 

Metodele de tratament au fost chirurgicale şi fizioterapeutice. Programul de 
tratament a inclus exerciții care să crească gama de mișcări a trunchiului şi 
piciorului, însă la grupul de control nu au fost efectuate astfel de exerciţii. În grupul 
cu tratament, mecanismele de coping au fost active, iar în grupul de control au fost 
pasive. 

Cercetătorii au găsit următoarele rezultate: 

- intensitatea durerilor nu a fost semnificativ diferită între cele două grupuri; 

- interferența durerii s-a redus în timp la ambele grupuri. Totuşi, starea celor 
din grupul cu tratament s-a îmbunătăţit simţitor din perioada preoperatorie până în 
primele 3 luni după operaţie si din perioada preoperatorie până la 12 luni după 
operaţie, fata de cei din grupul de control; 

- activitatea generală s-a îmbunătăţit semnificativ în grupul cu tratament până 
în primele 3 luni după operaţie. Nu au fost diferențe mari între grupuri; 

- scorurile pentru starea anxioasă au scăzut în timp, în ambele grupuri în 
următoarele 12 luni după operaţie; scorurile pentru starea de anxietate au evidenţiat 
reduceri în ambele grupuri, dar cele pentru anxietate ca trăsătură nu s-au modificat 
semnificativ, ceea ce era de aşteptat, întrucât chestionarul măsoară o formă stabilă 
de anxietate; 

- în grupul cu tratament, scorurile la depresie au scăzut semnificativ din 
perioada preoperatorie până la 12 luni după operaţie, dar nu au apărut diferențe 
mari între grupuri. A existat tendința ca scorurile depresiei (BDI) şi ale activităţii 
generale să releve îmbunătăţiri ale stării psihice în grupul de tratament. Rush, 
Polatin şi Gatchel (2000) au afirmat că există o relaţie între gradul activităţii 
psihice şi prezenţa sau absența depresiei, la pacienţii cu dureri cronice de spate. Cei 
cu activitate psihică mai intensă sunt mai puţin predispuşi la depresie decât cei cu 
activitate scăzută. 

- la 3 luni după operaţie, 15 pacienți din grupul cu tratament şi 9 din grupul 
de control s-au întors la muncă; 

- 10 pacienţi din grupul cu tratament și 14 din grupul de control erau încă în 
concediu de boală; 

- 11 pacienţi din grupul cu tratament şi 8 din grupul de control nu au avut 
dureri la 1 an după operaţie. 14 pacienţi din grupul cu tratament şi 11 din grupul de 
control au avut dureri; 

- la 2 ani după operaţie, 10 pacienţi din grupul cu tratament şi 8 din grupul de 
control nu au avut dureri, în timp ce 15 din grupul cu tratament şi 14 din grupul de 
control au simțit dureri. 

- 22 dintre pacienții aflați în grupul cu tratament şi 15 din grupul de control 
s-au declarat satisfacuti de rezultate la 2 ani după operaţie, dar 3 persoane din 
grupul cu tratament şi 7 din grupul de control nu au fost mulțumite. — , 

Programul de tratament pare să optimizeze modul in care pacienții fac fata 
durerii, din moment ce scorurile la test au evidenţiat îmbunătățiri. 


5. Reabilitarea vocationala 


Pe lângă eliberarea de durere, un alt scop important al „operaţiei este să 
contribuie la o reîntoarcere rapidă a pacientului la starea de funcţionare de înaintea 
episodului de durere/sciatică. 60-85% dintre pacienți revin în muncă în intervalul 
1-3 ani, ceea ce relevă scăderea productivităţii în muncă (Nygaard et al., 2000). 
De-a lungul perioadei 7-10 ani 77-93% dintre pacienţi isi recâştigă posibilitatea de 
angajare (Graver et al., 1999). Cam 50% dintre persoanele cu dureri în pane de jos 
a spatelui se întorc la lucru la o lună de la apariţia leziunii (Dasinger et al., 2001). 

Revenirea la locul de muncă sau nerevenirea în urma unei accidentări sau 
îmbolnăviri sunt procese influențate de factori sociali, psihologici şi economici 
(Krause et al., 2001). Literatura arată că particularitățile mediului de lucru, a 
serviciului medical, cât şi al asigurărilor de sănătate au o influență semnificativă 
asupra rezultatelor revenirii la locul de muncă, indiferent de condiția medicală sau 
de alti factori de risc. Angajatul rămâne ultimul agent al schimbării în procesul 
întoarcerii la lucru, în care acesta ia decizia finală de a merge sau nu la o altă zi de 
muncă (Franche, Krause, 2002). 

Un atribut comun al succesului reîntoarcerii la serviciu ar putea fi 
îmbunătățirea comunicării. Comunicarea eficientă este în legătură directă cu 
complianta la tratament si cu rezultatele bune (Lazare et al., 1995; Say, Thompson, 
2003). 

În contextul dificultății si dizabilităţi în procesul de revenire la locul de 
muncă sau în activitatea de muncă, comunicarea poate fi analizată la mai multe 
niveluri: 

- individual/interpersonal, 

- de grup, | 

- organizational, 

- mass-media, 

- în termeni tehnologici, 

/ Aceste niveluri pot fi studiate în raport cu forma şi scopul schimburilor 
reciproce. 

În contextul reintegrării în muncă a pacienţilor cu HDL, analiza procesului 
comunicării are mai multe caracteristici; 

- caracter sistemic: teoria sistemelor sugerează că procesul comunicării şi 
tranzacțiile asociate pot fi analizate atât la un nivel macro (organizarea serviciilor 
sănătății, sistemele de compensare a lucrătorilor, intervenţiile comunităţii), cât şi la 
un nivel micro - individual (Buchbinder et al., 2001). 

- caracter simultan: analiza simultană a ambelor perspective poate fi necesară 
pentru a dobândi o înțelegere completă a factorilor ce duc la un schimb reciproc 
favorabil (Vancouver, 1996). 

- centrate pe conţinut: analizele se concentrează pe conținut, pe sincronizare, 
pe elemente verbale sau non-verbale, pe calitatea şi conţinutul informaţiei, dar şi pe 
alte perspective. 

- orientare la nivel interpersonal (în primul rând): analiza este în primul rând 
directionaté pe nivelul interpersonal, pe relaţiile sau interacțiunile abordate din 
perspectiva pacientului/angajatului într-un context social vast. Este util să 
considerăm în procesul comunicării relațiile dintre părțile implicate, tranzacțiile 
întreprinse şi transferul de informaţie (Hawkins, Penley, 1985). 

- caracter situational: modele sau tipurile de schimb specific-situationale sunt 
identificate pe măsură ce reflectă caracteristici proprii pentru fiecare model de 
preventie a dizabilitatii (Orlikowski, Yates, 1992). 

In procesele comunicării se au în vedere reglementările legale (legalitate şi 
uniformizate - elementele cerute de o evaluare legală a dizabilitatii), dar şi 
elementele culturale ale comunicării (comunicarea doctorilor cu pacienții despre 

problemele cauzate de incapacitatile lor). Aceste tranzacţii se „tipizează” prin 
exersare în timp şi prin influența contextului social specific (Bougan et al., 1986). 

3 Incapacitatea de revenire în muncă poate fi legată de erorile de comunicare. 
In analiza calitativă a lui Baril et al. (2003) sau Cooper et al. (2001), problemele de 
comunicare printre pacienti/angajati accidentati şi doctori, angajatori sau asigura- 
tori au fost relaţionate cu rezultate slabe în ameliorarea capacităţii de muncă. 
Angajatorii consideră comunicarea deficitară cu medicul ca fiind un obstacol 
primar în calea îmbunătățirii managementului dizabilităţilor (Hathaway et al., 
1990). 

În mod dezirabil este necesar a depăşi diferenţele de percepţie dintre pacient/ 
angajat şi doctor (Plomp, 1993). Comunicarea proactivă/ adecvată cu medicul este 
asociată cu un procent mai mare al ratei de reîntoarcere la lucru (acest efect a 
dispărut după controlarea factorilor ce tin de afecţiune si de locul de muncă) 
(Brand et al., 2001). Se sugerează că o comunicare adecvată între angajaţi şi medici 
reprezintă doar un aspect al îmbunătăţiri ratei de revenire în muncă. În plus 
contează calitatea comunicării cu supervizori şi managerii (poate avea efect mai 
mare în reducerea dificultăților de revenire în muncă) sau alți specialiști, precum 
psihologii (Graham, Salazar, 1999). 

Un rol esenţial în întoarcerea pacientului în câmpul muncii şi acomodarea la 
locul de muncă îl are furnizorul asistență medicală (FAM, eng. healthcare 
provider, prescurtat FAM). Acesta nu are doar rolul de a trata accidentele survenite 
la locul de muncă, ci adesea, trebuie să ofere informaţii si să emită judecăţi cu 
privire la ceea ce a cauzat problema, gradul de dizabilitate, pregătirea pentru 
întoarcerea în câmpul muncii şi chiar stabilirea autenticităţii leziunii (Dobyns, 
1987). 

Comunicarea dintre FAM şi pacient este un element important în reabilitarea 
cu succes şi întoarcerea în câmpul muncii. Expectantele unui pacient legate de 
întoarcerea la lucru pot fi la fel de importante pentru procesul de reabilitare, 
precum modificările obiective în starea fizică (Cole et al., 2002). Brand et al. 
(2001) au evidenţiat că recomandarea pozitivă din partea FAM-ului cu privire la 
întoarcerea în câmpul muncii a fost asociată unei rate de recuperare cu 60% mai 
mare pentru pacienţii cu afecțiuni în partea de jos a spatelui, care durau de mai 
mult de 30 de zile indiferent de sex, vârstă, cauza afecțiunii, factori psihici si 
psihosociali. F 

Pacienţii care primesc informații cu privire la prevenirea leziunilor, 
managementul durerii şi acomodarea la locul de muncă, pot fi mai capabili în a-şi 
gestiona durerea, sunt mai puţin limitați de leziune şi pot fi capabili să se întoarcă 
la lucru (Hildebrand et al., 1997). 


6. Preventia 


Prevenjia leziunilor spatelui şi identificarea factorilor de risc este o sarcină 
importantă, chiar o obligaţie a medicului pentru problemele de sănătate apărute din 
cauze profesionale. Prevenirea include: 

- schimbări administrative, organizaționale şi ergonomice destinate 
controlului expunerii şi al riscurilor. Este necesar şi benefic să alternăm sarcinile de 
lucru, să limităm expunerea zilnică, sau să cerem o abordare medicală completă. 

- monitorizarea medicală a persoanelor cu probleme mai vechi ale spatelui 
(valoare previzibilă mare). Folosirea unei radiografii mai vechi:nu este eficientă 
pentru o prezicere a durerilor de spate ulterioare (Himmelstein şi Andersson, 
1998). 

- consilierea: pacientul trebuie atentionat în legătură cu factorii de risc 
profesional pentru HDL şi durerile de spate. 

- evaluarea ergonomică la locul de muncă şi intervenția din partea 
specialistului în probleme de sănătate profesională, în colaborare cu instituția 
angajatoare, specialiştii acesteia în sănătate şi reprezentantul sindicatului. Corelarea 
părerilor angajaţilor şi ale reprezentanților patronului par să aibă succes 
(Johanning, 1998). 

- utilizarea pe scară largă a echipamentelor de protecţie („centurilor pentru 
spate) sunt recomandate de grupurile independente de sănătate publică (NIOSH, 
1994). 

- instrucțiuni de reducere a riscurilor şi exemple de tehnici mai bune de 
ridicare a obiectelor, pentru a fi folosite de lucrători şi specialişti în sănătate şi 
securitate (Simonton, 1996). In cadrul unui proces controlat, într-o mare agenție 
guvernamentală (Serviciul Poştal al SUA) nu s-au găsit beneficii pe termen lung 
asociate cu un program educaţional referitor la ridicarea de greutăți (Daltroy et al., 
1996). Programele de exerciţii şi tratamentul muncitorilor înainte de întoarcerea la 
serviciu pot fi mai benefice, pentru că motivaţia lucrătorilor poate fi diferită. De 
asemenea, programele comportamentale, fără îmbunătăţirea condițiilor de muncă şi 
controlul riscurilor par să nu fie suficiente în prevenirea bolilor profesionale ale 
spatelui. Se recomandă reevaluarea eficacitatii programelor de sănătate, preventie. 

Tratamentul clinic şi managementul pacienţilor adulţi cu boli profesionale 
ale spatelui pot include mai multe combinaţii ale următoarelor modalități de 
interventie/ tratament, în funcție de istoricul pacientului, rezultatele clinice şi 
pregătirea şi experiența medicului: 

- Educaţie în sănătate (simptome, rezultate, pronosticuri, aspecte psihologic- 
comportamentale). | 

- Tratament farmacologic: analgezice, ca acetaminofenul, acetaminofenul cu 
codeină, medicamente anti-inflamatorii fără steroizi (a se avea în vedere: reacții 
adverse şi efecte secundare semnificative; pot afecta operarea cu anumite 
dispozitive şi controlul automobilului). Medicamentele pentru relaxarea musculară 
reduc durerile de spate (ciclobenzaprin, folosirea limitată de diazepam - creează 
dependenţă luat mai mult de o săptămână), dar au reacţii adverse şi efecte 
secundare, pot afecta operarea cu anumite dispozitive şi controlul automobilului). 
Durerile de spate şi sciatica se pot reduce prin apelul la injectiile epidurale cu 
steroizi. 

- Scurte perioade de odihnă (până la patru zile), dacă nu e permisă 
mobilizarea şi activitatea uşoară şi normală. 

- Reexaminarea programată după şapte zile pentru determinarea posibilităţii 
de întoarcere la serviciu (return-to-work (RTW) sau reîntoarcere la activităţile 
normale. Odihna prelungită la pat nu este recomandată pentru durerile acute şi 
recurente (LBP), prolapsul discului sau durerea rădăcinii nervului. 

- Activitate fizică minimă, indicată de medic. 

- Terapie fizică (Bowling et al., 1997) pentru controlul durerii, putere, 
rezistența la oboseală. 

- Palpare spinală (nu pentru durerea rădăcinii nervului) şi hidroterapie. 

- Exerciţii pentru îmbunătățirea condiţiei fizice (hidroterapie cu înot) şi 
„Şcoala spatelui” (Waddell et al., 1996), exerciţiile lui McKenzie (pentru dureri de 
spate acute (LBP) - încep înainte de şase săptămâni. 

- Modificări de activitate (evitarea ridicărilor, şederile prelungite, stresul 
postural, vibraţiile); în cazul ridicărilor, a celora aproape de corp, nu trebuie să 
depăşească 10+15 kg până dispar simptomele. 

- Schimbarea locului de muncă (obiecte care pot fi ridicate, mese, benzi 
transportoare, locuri cu susținerea zonei lombare, schimbarea poziţiei corpului în 
mod frecvent, evitarea şederii prelungite şi alternarea ei cu poziţia în picioare, 
lucrul la o masă înaltă). 

- Corsete lombare şi curele de susținere: sunt utile în preventia afecţiunilor 
lombare, dar nu sunt eficiente în tratamentul durerilor acute de spate. 

- Susținerea psihologică şi analizarea cazului vor influența in mod pozitiv 
simptomele şi indiciile medicale. Factorii psihosociali şi socio-economici sunt 
factori de rise importanţi pentru cronicizare şi reacţia la tratament (Malanga, 1998). 

Johanning (1998) descrie o abordare a sănătăţii ocupaţionale într-o agenţie a 
serviciului de transporturi: 

- contraindicatiile exercitării profesiei (când există expunere mare şi 
prelungită) sunt: patologie spinală degenerativă accelerată, durere progresivă a 
discului (hernie), boală spinală inflamatorie activă, istoric al durerilor de spate 
cronice, anomalii spinale dobândite sau congenitale, chirurgia coloanei vertebrale 
şi fractura vertebrelor, gastrită cronică, ulcer şi sarcina. TRI 

- informarea personalului: lucrătorii trebuie preveniti „despre riscurile 
vibratiilor, semnele şi simptomele bolii legate de oscilaţii, modurile de a minimiza 
expunerea, cum ar fi: măsuri tehnice de a reduce oscilatia la sursă, sau de a reduce 
transmiterea, prin locuri de suspensie bine reglate. 5 Al 

- evaluarea medicală: fiecare angajat cu expunere la vibrații peste limita 
acceptabilă (0.5m/s?) trebuie să fie examinaţi fizic, cu accent indeosebi pe 
problemele spatelui. Evaluarea medicală trebuie condusă de un doctor specializat 
în medicina muncii. | + i h 

- controlul operațional: controalele tehnice, măsurile administrative şi 
supravegherea medicală pot avea succes pentru eliminarea sau chiar reducerea 
pericolelor oscilaţiilor. Se evaluează comportamentul celui care controlează mașina 
şi experienţa în şofat (viteza şi stilul de a conduce). Sunt scoşi din muncile grele 
toți muncitorii expuşi la oscilaţii: programe de muncă reduse, evitarea ridicării de 
greutăţi după conducerea automobilului (pentru că spatele va fi obosit şi slăbit), 
evitarea poziţiilor neobişnuite ale spatelui (Wasserman et al., 1997). 

- colaborarea cu producătorii: datele de expunere la oscilaţii trebuie oferite 
de toți producătorii de maşini, folosind documente cu date de siguranță a 
oscilaţiilor. Trebuie emise avertizări de sănătate, dacă nivelele de expunere a 
locurilor depăşesc ay > 0.5m/s?. Această normă este actualmente implementată în 
Uniunea Europeană în cadrul Directivei Tehnice (EU, 1993). Comisia Europeană a 
impus o limită de expunere la vibrații de 0.7m/s? în programul de muncă de 8 ore. 

Pacientului i se vor da indicaţii scrise specifice. Unele forme de exerciții 
aerobice şi hidroterapia specială sunt benefice pentru controlul durerii. Intervenţia 
multidisciplinară include schimbări în condiţiile de lucru, schimbări ale atitudinii 
fata de boală, reducerea expunerii, îmbunătățirea ergonomică, terapie psihologică si 
fizică, 


7. Discuţii 


Factorii psihosociali pot afecta percepția durerii (Burton, Tillotson şi Main, 
1995). Factorii psihologici pot prezice rezultatul tratamentului (Carragee, 2001). 
Prezența acestor factori de confuzie, poate explica partial, de ce operaţia poate fi 
considerată nereușită, în ciuda unei aparente decompresii reuşite. 

Cu toate că operaţia dd disc lombar este cel mai comun tratament chirurgical 
pentru hernia de disc pentru pacienții cu simptome la spate şi la picioare, încă nu 
există un consens cu privire la orientarea reabilitării (Ostelo et al., 2002). 
Trainingul timpuriu şi intensiv s-a dovedit a avea efecte pozitive asupra durerii şi 
Stării funcționale şi permitere reîntoarcerii la muncă în termen scurt. Studiile 
privind efectele pe termen lung ale diferitelor programe de exerciţiu sunt rare 
(Manniche et al., 1993). 

În momentul actual, furnizarea de fizioterapie post-operatorie pe perioada 
spifalizării reprezintă un beneficiu, dar variația privind furnizarea de fizioterapie 
ambulatorie sugerează faptul că aceasta nu este necesară tuturor pacienţilor. Cinci 
motive principale au fost identificate pentru furnizarea fizioterapiei, deşi nu se 
obişnuieşte acest lucru şi anume: slaba mobilitate/functie, deficitul neurologic, 
durerea persistentă şi reducerea ROM şi pacienții care necesită reabilitare. Pentru a 
identifica pacienţii ce necesită reabilitare, s-au investigat indicatorii rezultatelor 
slabe (incapacitatea de muncă), care a inclus estimarea durerii de către pacient, 
predicția pacientului pentru posibilitățile sale de a se întoarce la muncă şi scorurile 
mari la dizabilitate (Manniche et al., 1993). 

Deşi întoarcerea la serviciu (RTW) este influențată de o combinaţie de 
aspecte sociale, economice şi ocupaţionale, cel mai important factor în decizia de 
întoarcere la serviciu este gravitatea simptomelor fizice. Reintegrarea muncitorilor 
cu o afecțiune lombară depinde de multi factori, unii dintre ei putând fi controlati 
de medicul curant, inclusiv factorii de comportament (ibidem.). Alţii depind de 
angajatori (sunt sarcinile de lucru ,,usoare” disponibile?), asigurări şi planuri de 
sănătate, existența programelor de sănătate şi securitate în muncă, comunicarea 
managerială şi bunele relaţii între pacienți, medici, piața muncii şi reprezentanții 
conducerii organizaţiilor angajatoare. 

Deciziile de reîntoarcere la serviciu trebuie să se bazeze pe o înţelegere a 
condiţiilor de muncă, evaluarea şi controlul factorilor de risc pentru a preveni 
afecțiunile viitoare. Datorită acestor factori complecși, medicii specializaţi in 
medicina muncii sunt calificați pentru a se implica direct în tratamentul 
ambulatoriu al persoanelor cu probleme ale coloanei vertebrale. Factorii psiho- 
sociali, structurile organizaționale şi sistemele de compensație joacă un rol 
important în reabilitarea şi reintegrarea pe piața muncii a persoanelor cu afecțiuni 
medicale. 

AUTENTICITATEA SINELUI, 
CONCORDANTA SCOPURILOR CU SINE 
SI STAREA DE BINE PSIHOLOGICA 


Daniela Ionescu 


1. Cadre 


Consilierii psihologi, psihoterapeutii întâlnesc diverse probleme sau nevoi 
ale clienţilor. Sunt oameni ce au o stare de disconfort, chiar suferă pentru că ei 
însişi nu sunt aşa cum şi-au dorit, viata lor nu este aşa cum îşi doresc în prezent. Cu 
alte cuvinte, când experienţa de sine este autentică, netrucată de alţii sau de sine, 
când scopurile omului sunt concordante cu ceea ce vrea el să realizeze, atunci 
starea de bine, fericirea pot înflori în sufletul persoanei, pot deveni o parte 
integrantă a personalităţii ei. În acest studiu ne propunem să prezentăm cadrele 
conceptuale ale autenticităţii, concordanței scopurilor cu sine, noţiuni aflate în 
primul plan al cercetării psihologice actuale, având aplicabilitate în demersurile de 
optimizare sau dezvoltare personală. 


2. Autenticitatea sinelui 


Teoria autodeterminării afirmă că oamenii sunt autentici atunci când 
acțiunile lor reflectă sinele lor adevărat, când sunt autonomi şi autodeterminaţi 
(Ryan şi Deci, 2000). 

Autenticitatea se referă la măsura în care gândurile, sentimentele și acţiunile 
unei persoane reflectă adevăratul sine al persoanei. Sentimentul de autenticitate 
rezultă din interacțiuni ale proceselor mentale, emoţionale şi comportamentale ce 
contribuie la descoperirea, dezvoltarea de către individ a sensului personal al 
sinelui. Autenticitatea se menţine de-a lungul timpului şi diverselor situații. 
Funcționarea autentică conduce la înțelegerea de sine, deschiderea spre recu- 
noaşterea obiectivă a realității ontologice proprii, orientarea spre relațiile inter- 
personale (Kernis & Goldman, 2006). fa 

Funcționarea autonomă presupune libertatea de acțiune, de decizie, 
manifestarea personală în acord cu intențiile, gândurile şi sentimentele personale. 
Indivizii care funcționează autonom dezvoltă o mai mare unitate între infelegere şi 
acțiunile personale, au o toleranță mai mare în întâmpinarea experiențelor de viaţă, 
nu se simt ameninţaţi sau defensivi în fata acestor experiențe, ÎŞI aleg in mod liber 
comportamentul si manifestă o mai mare onestitate in interactiunile de toate 
tipurile (Kernis & Goldman, 2006). 

Deschiderea se referă la tendința de a căuta şi întâmpina fluxul schimbător al 
experienţei conştiente cu receptivitate, pregătirea de a percepe acurat experienţa în 
curs de desfăşurare, fără a o distorsiona sau fără a incerca evitarea experienţei, 


181 


predispoziția de a asimila noi experiențe în structurile sinelui (Hodgins şi Knee, 
apud ibid.). 

Autenticitatea poate fi împărțită în patru componente interrelationate: 

- autenticitatea conştientizării sinelui, 

- autenticitatea procesării informaţiilor (procesare fără bias), 

- autenticitatea comportamentală, 

- autenticitatea relationala (Kernis & Goldman, 2006). 

Constientizarea implica cunoasterea $i acceptarea aspectelor sinelui care pot 
fi multifatetate şi potential contradictorii. Componenta de conştientizare se referă la 
cunoaşterea şi încrederea în motivele personale, sentimentele, dorințele şi cognitiile 
relevante despre sine, antrenând motivaţia de creştere. 

2. Procesarea fără biasuri a informaţiei relevante despre sine presupune 
obiectivitate in evaluările aspectelor pozitive şi negative ale sinelui: emoții, 
informaţii, cunoştinţe private, experienţe de viață. De asemenea, presupune absența 
distorsionării în interpretarea informaţiei relevante despre sine. Procesarea fără 
biasuri a informaţiei relevante despre sine conduce la o percepție acurată a sinelui 
care este benefică pentru alegerile personale, având implicaţii pe termen lung. 

3. Autenticitatea comportamentală, a treia componentă a autenticităţii, se 
referă la acordul dintre comportament şi valorile, preferințele, nevoile persoanei, 
capacitatea de autoreglare a acțiunilor persoanei în funcție de cerințele relevante 
ale sarcinii. Creşterea autenticității comportamentale se asociază cu suprimarea 
activităților competitive cu sarcina. Această componentă reprezintă outputul 
comportamental al componentelor de conştientizare si procesare nebiasată. 
Comportamentul autentic poate fi deosebit de comportamentul neautentic prin 
intențiile şi motivațiile conştiente care îi stau la bază. Comportamentul neautentic 
este realizat pentru a servi interese exterioare persoanei sau pentru a obține 
recompehse şi a evita pedepse. 

4. A patra componentă a autenticității este componenta relațională. O 
persoană autentică în relațiile cu cei apropiaţi este onestă, dezvoltă un stil de 
ataşament securizant cu cei apropiaţi, se exprimă liber fără tema de respingere sau 
de criticism din partea partenerului. Autenticitatea relationala ridicată este asociată 
cu orientarea spre suport emoțional, social şi instrumental. Când oamenii sunt 
onesti în relația cu partenerii lor, îşi doresc mai mult să se bazeze pe aceştia, 
căutând suport emoțional şi informațional (Kernis & Goldman, 2006). Autenticitate 
sinelui favorizează dezvoltarea şi creşterea sănătoasă a relaţiilor lor intime prin 
împărtăşirea aspectelor despre sine (cine sunt cu adevărat, aspecte atât bune cât şi 
rele), facilitează împărtăşirea informaţiilor despre sine ducând la un sentiment de 
acceptare de către celălalt. Intimitatea unei relaţii se dezvoltă atunci când indivizii 
îşi fac dezvăluiri de natură emoţională mai degrabă decât de natură factuală, iar 
partenerul este responsiv la sentimentele împărtăşite, făcându-l pe celălalt să se 
simtă înțeles, validat şi apreciat (ibidem.). 

Funcționarea autentică a persoanei este asociată cu strategii de coping 
adaptativ (copingul activ, planificarea, rezolvarea de probleme), cu un nivel scăzut 
al negării stresorilor. Corelează negativ cu majoritatea strategiilor disfunctionale şi 

maladaptative de coping: evitarea, copingul emotional şi abuzul de substanţe 
(Kernis & Goldman, 2006). 

Starea de bine (din perspectiva eudaimonică) se fundamentează printre altele 
pe trăirea sentimentului de autenticitate şi concordanță cu sinele şi valorile 
persoanei (Ryan & Deci, 2001). Autenticitatea sinelui este elementul de bază 
pentru dezvoltarea stimei de sine (Kernis & Goldman, 2006). 

Autenticitatea redusă a sinelui se asociază cu dezvoltarea unor tulburări 
psihologice: 

- alienarea de sine: internalizarea influențelor externe nefaste, în special in 
perioada copilăriei (perspectivă psihodinamică). Alienarea de sine este o cauză a 
psihopatologiei. Alienarea de sine este cauza distresului mental (perspectiva 
existenţială); l 

- vulnerabilitatea la stres: tulburarea de stres postraumatic poate avea printre 
determinanti sinele inautentic. Alienarea de sine şi acceptarea totală a influențelor 
din exterior se asociază cu simptome mai intense ale tulburării de stres 
postraumatic; 

- predispoziția la depsresie: persoanele care îşi subordonează nevoile în 
relațiile apropiate pentru a evita confruntarea, prezintă un nivel scăzut de 
autenticitate a sinelui, o stimă de sine scăzută şi un nivel ridicat al depresiei; 

- anxietatea: nivelul redus al autenticităţii sinelui corelează pozitiv cu 
anxietatea, stresul şi depresia, şi negativ cu stima de sine şi starea de bine 
psihologică (Wood et al., 2008). 


3. Concordanta scopurilor cu sine 
3.1. Atingerea scopurilor 


Din perspectiva modelului concordanţei scopurilor cu sine (Sheldon gi Elliot, 
1999), există două categorii de scopuri: eel 

- scopuri concordante cu sine, care reflectă interese şi valori intrinseci, = 

- scopuri neconcordante cu sine, care sunt urmărite datorită presiunii din 
partea societății sau a propriei persoane. a 

Progresul în atingerea scopului depinde de mai mulți factori, printre care: 

1. concordanța cu sine în atingerea scopurilor. In metaanaliza realizată de 
Koesner et al. (2002), concordanța cu sine a fost pozitiv şi semnificativ asociată cu 
atingerea scopului, obținându-se o mărime moderată a efectului (d = 37).Efectele 
pozitive ale concordante cu sine asupra progresului scopului şi a stării de bine 
psihologice au fost menținute şi în condiţiile controlului statistic al variabilelor 
precum abilităţile de autoreglare, eficacitatea în atingerea scopului şi angajamentul 
față de scop (Sheldon şi Houser-Marko, 2001). 

2. angajamentul faţă de scop. Angajamentul în atingerea scopului reprezintă 
măsura în care scopul personal este asociat cu un sentiment puternic de 
determinare, dorinţa de a investi efort şi efortul depus pentru realizarea scopului, 
Angajarea în scop este o variabilă moderatoare în relația dintre percepția 
probabilității atingerii scopului şi diferențele în starea de bine psihologică. 

3. percepția probabilității crescute de atingere a scopului. Probabilitatea 
atingerii scopului reprezintă măsura în care o persoană percepe condiţii favorabile 
versus condiții nefavorabile pentru îndeplinirea scopului său. Condiţiile favorabile 
atingerii scopului se referă la timp şi oportunitatea de a lucra pentru îndeplinirea 
scopurilor, că îndeplinirea scopurilor personale este percepută ca fiind sub 
controlul personal, iar atingerea scopului este facilitată de suportul social din partea 
celor apropiați. Interacțiunea dintre angajamentul şi percepţia probabilității de 
atingere a scopului reprezintă un predictor semnificativ al stării de bine psihologice 
(Sheldon & Kasser, 1998; Sheldon & Elliot, 1999). 

4. percepția acurată a propriilor capacități, cât şi abilitatea de a rezista 
presiunii sociale care adesea împinge individul în direcții nepotrivite (Houser- 
Marko, 2001, apud. Judge et al., 2005). 

5. autoeficacitatea: reprezintă credința oamenilor în capacitatea lor de a 
deține controlul asupra nivelului lor de funcționare în raport cu sine şi cu mediul 
(Bandura, 1996). Autoeficacitatea este un predictor al atingerii scopurilor şi al 
stării de bine psihologice (Sheldon & Elliot, 1999). 

6. motivația influențează atingerea scopurilor şi implicit performanța 
comportamentală. Totuşi, pentru mulți indivizi motivaţia nu este suficientă pentru 
activarea comportamentală (Gollwitzer & Sheeran, 2006, apud. Chatzisarantis et 
al., 2008). Modelul multifazic al ee (Gollwitzer (1990, apud. ibid.) distinge 
între faza motivationala şi faza volitionala. 

Faza motivationala implică procesul de deliberare asupra avantajelor, 
dezavantajelor şi a motivelor pentru care individul s-ar putea angaja într-un anumit 
comportament. Faza motivațională culminează cu formularea intentiilor scopului 
care descriu puterea cu care o persoană intenționează să se implice într-un 
comportament centrat pe scop. 

Faza volitionala implică formularea unor planuri specifice, intenţii de 
implementare pe o anumită perioadă de timp care specifică când şi unde se va 
realiza comportamentul centrat pe scop. 

7. intenţiile de implementare: sunt un predictor al atingerii scopului. 
Intenţiile specifică ce anume urmăresc oamenii, pe când concordanța cu sine 
specifică de ce oamenii urmăresc anumite scopuri. Intenţiile de implementare sunt 
influențate de puterea scopului (măsura în care indivizii intenționează să îşi 
urmărească scopurile) şi de gradul de activare al scopului ( măsura în care 
reprezentarea unui scop în memorie este activă sau nu) (Chatzisarantis et al., 2008). 

Formularea intenţiilor de implementare constituie o strategie de autoreglare 
foarte puternică care ajută oamenii să treacă de la faza motivaţională la faza 
volitionala. Planificarea datei şi a locului unde se va initia o acțiune prospectiva 
întăreşte asocierea dintre reprezentarea situației şi reprezentarea acțiunii în 
memoria individului (ibidem.). 

Exerciţiile pentru întărirea intentiilor de implementare sunt deosebit de utile 

- în cazul scopurilor dificil de atins (Gollwitzer & Brandstătter, 1997) 

- pentru oamenii cu afectări psihologice: distractibilitate, gânduri intruzive, 
tulburări clinice,dependenti de droguri (Brandstătter et al, 2001, apud. 
Chatzisarantis et al., 2008). 

- indivizii cu un nivel scăzut al concordantei cu sine 

- oamenii cu abilități deficitare de autoreglare. 

Intentiile de implementare ajută astfel de indivizi să câştige controlul asupra 
inițierii şi reglării comportamentului lor. Pentru indivizii care sunt foarte implicați 
în sarcină, intenţiile de implementare care facilitează centrarea pe sarcină pot 
deveni disfunctionale conducând la supramotivare (Golwitzer si Schaal, 1998, 
apud. ibid.). 

Intenţiile de implementare şi concordanța cu sine conduc la un progres 
ridicat în atingerea scopului, iar efectele intenţiilor de implementare şi ale 
concordanţei cu sine asupra progresului în atingerea scopului sunt independente de | 
efectele variabilelor motivationale precum angajamentul față de scop (Koestner et 
al., 2006, apud. ibid.). 

8. Strategii de coping în urmărirea scopurilor. Copingul este definit de un 
set de acte cognitive şi comportamentale pe care indivizii le folosesc pentru a face 
față solicitărilor interne şi externe care le depăşesc resursele personale (Lazarus şi 
Folkman, 1984, apud. Smith et al., 2011). Strategiile de coping sunt precedate de 
evaluările cognitive primare şi secundare pe care indivizii le realizează când se 
confruntă cu situaţii provocatoare pentru resursele personale. Scopurile urmărite 
din motive autonome versus controlate sunt asociate cu adoptarea unor strategii de 
coping diferite ca rezultat al evaluărilor cognitive primare şi secundare (Lazarus şi 
Folkman, 1984, apud. Smith 2011). 

La un nivel primar al evaluării, un individ care urmăreşte un scop din motive 
autonome, este înclinat să evalueze dificultățile care apar ca fiind o provocare, ca 
fiind oportunităţi ce facilitează învăţarea şi creşterea. Un individ care urmăreşte un 
scop din motive controlate evaluează dificultăţile întâlnite ca fiind o ameninţare a 
valorii personale. 

La un nivel secundar al evaluării, resursele disponibile pentru a înfrunta 
dificultăţile apărute în atingerea scopului pot să varieze ca o funcţie a motivelor 
care stau la baza scopului. Când scopurile sunt reglate de motive controlate 
conflictele interne rezultate din presiunea de a îndeplini un scop care nu este 
concordant cu sine constituie un stres puternic şi sunt consumatoare de energie, 
conducând la scăderea resurselor personale disponibile (Moller et al., 2006, apud. 
Smith et al., 2011). a 

Răspunsul unui individ în anumite situaţii depinde de strategiile de coping pe 
care le are la dispoziţie precum şi de scopul însuși. Strategiile de coping pe care un 
individ le adoptă pot fi antrenate de motivele care stau la baza urmăririi scopului. 

Strategiile de coping sunt împărţite în două mari categorii: angajarea 
constructivă (orientată pe sarcină) în situaţia stresantă sau dezangajarea din situația 
stresantă. A | 

Copingul orientat pe sarcină este asociat cu eforul depus în atingerea 
scopului şi presupune un angajament continuu faţă de scop. Indivizii care îşi 
urmăresc scopurile într-o manieră autonomă au mai multă energie pentru a acționa 
proactiv şi a preveni dificultăţile apărute în atingerea scopului şi sunt mai 
predispusi de a se focaliza pe depăşirea obstacolelor. Aceşti indivizi nu vor percepe 

progresul scăzut în atingerea scopului ca pe o amenințare la stima de sine şi la 
propria valoare personală (Smith et al., 2011). 

Scopurile urmărite din motive controlate şi impuse sunt un predictor pozitiv 
al dezangajării cognitive şi comportamentale din fata dificultăților. Aceasta se 
explică prin faptul că indivizii care urmăresc scopuri neconcordante cu sine sunt 
mai predispuşi să îşi bazeze stima de sine pe succesul în atingerea scopului, astfel 
eşecul în atingerea scopului este privit ca o amenințare la valoarea propriei 
persoane. Aceşti indivizi doresc să evite astfel de ameninţări, astfel vor adopta 
strategii de coping bazate pe evitare (Ryan & Deci, 2002, apud. Smith et al., 2011). 
Mecanismele de coping centrat pe evitare conduc la o percepție scăzută a 
progresului în atingerea scopului şi la un nivel redus al stării de bine psihologice. 
Evitarea este asociată cu apariţia grijii, a anxietatii şi a sentimentului de amenințare 
a îndeplinirii scopului, stări care subminează procesul de autoreglare. Copingul 
orientat pe evitare este asociat negativ cu eforul depus în atingerea scopului (Elliot 
et al., 1997). Strategiile de coping prin evitare au fost relationate pozitiv cu 
nevrotismul. Indivizii cu o percepţie scăzută a abilităților lor de a face fata 
situațiilor de viață adoptă mai frecvent mecanismele de coping prin evitare. Acest 
tip de mecanism de coping conduce la o scădere a stării de bine psihologice a 
individului (Smith et al., 2011). | 

3.2. Efecte ale concordanţei scopurilor cu sine 


Scopurile concordante cu sine conduc la satisfacerea a trei nevoi 
fundamentale: 

- nevoia de autonomie, 

- nevoia de competenţă, 

- nevoia de relationare. 

Aceste nevoi sunt concordante cu sinele autentic al persoanei. Când indivizii 
urmăresc scopuri concordante cu sine, ei tind să îşi regleze comportamentul într-o 
manieră  autodeterminată prin intermediul motivatiei intrinseci. Atingerea 
scopurilor concordante cu sine conduce la adaptarea psihologică şi la starea de bine 
psihologică (Sheldon & Elliot, 1999; Sheldon & Kasser, 1995, 1998). 

Prin satisfacerea nevoilor de autonomie, competenţă şi relationare, oamenii 
sunt mai puțin predispusi la utilizarea strategiilor de menținere a stimei de sine pe 
baza unor repere externe persoanei (Kernis, 2003). 

Concordanţa cu sine în stabilirea scopurilor a fost asociată cu: 

- starea de bine psihologică; 

- progresul în atingerea scopurilor; 

- credințe centrale pozitive față de propria persoană. 

- motivaţia intrinsecă; 

- satisfacția de viata; 

- satisfacția la locul de muncă (Judge et al., 2005). 

Indivizii care se percep în manieră pozitivă îşi urmăresc scopurile cu o 
perseverență mai mare decât indivizii care se percep pe sine într-o manieră 
negativă. Concordanta cu sine este un mediator partial al relaţiei dintre credinţele 

centrale despre sine şi satisfacția de viață. Astfel, indivizii cu credințe centrale 
pozitive despre sine tind să îşi aleagă scopuri concordante cu sine, iar această 
alegere conduce la o rată ridicată de atingere a scopurilor şi un nivel ridicat de 
satisfacție de viață (ibidem.). 

Indivizii cu diferite nivele ale satisfactiei de viaţă prezintă diferente în 
evaluarea proiectelor lor personale. Satisfactia de viață ridicată este asociată cu 
lupta pentru îndeplinirea unor scopuri importante, plăcute şi provocatoare (Palys şi 
Little, 1983, apud. Brunstein, 1993). 

Consecințele afective ale atingerii scopului sunt dependente de motivele care 
stau la baza urmăririi unui scop. Doar atingerea scopurilor alese în mod autonom, 
în opoziție cu scopurile urmărite din motive controlate, impuse, conduce la 
creşterea psihologică şi la un nivel ridicat al stării de bine psihologice, prin 
realizarea obiectivelor valorizate. Atingerea scopurilor autonome conduce la starea 
de bine psihologică prin intermediul satisfacerii nevoilor psihologice de autonomie, 
competență şi relationare (Smith et al., 2011). 

Valoarea scopului, importanţa şi reuşitele trecute în îndeplinirea scopurilor 
personale determină afectul pozitiv (Emmons, 1986, apud. Brunstein, 1993). 
Afectul negativ a fost asociat cu o rată scăzută a succesului în atingerea scopului, 
sentimente ambivalente față de reuşita în urmărirea si atingerea scopului, şi 
conflictul între efortul depus pentru atingerea diferitor scopuri. 


3.3. Concordanja scopurilor şi gândirea de sine 


Gândurile despre sine pot fi de două tipuri: 

- constructive, de tip reflexiv; 

- neconstructive, de tip ruminativ (Thomsen et al., 2011). 

Reflectia sau „conştiinţa de sine epistemică” este un proces important care 
facilitatea cunoaşterea acurată a sinelui. Se asociază cu un nivel ridicat de 
internalizare a scopului. Aceasta presupune o cunoaştere acurată a sinelui 
manifestată sub forma congruentei dintre comportament şi trăsăturile de 
personalitate (Koestner et al. 1992 apud. Thomsen et al., 2011). Integrarea 
armonioasă a scopurilor cu sinele conduce la reflecţie şi promovează activităţile 
cognitive exploratorii (Judge et al., 2005). 

Scopurile cu un grad ridicat de internalizare sunt urmărite cu mai multă 
perseverență deoarece individul se identifică cu ele, sunt concordanță cu alte 
scopuri urmărite de acesta, cu credinţele, valorile şi sinele autentic al individului 
(Deci & Ryan, 2000). A 

Gradul înalt de internalizare şi integrare al scopurilor este asociat cu un grad 
scăzut de ambivalenta şi conflict al scopurilor. Optimizarea gândirii de sine se 
poate realiza prin creşterea capacităţii de autoreglare şi prin adoptarea unor scopuri 
concordante cu sinele, prin trecerea de la scopuri abstracte şi indepărtate la scopuri 
mai concrete situate la baza ierarhiei scopurilor şi planificate într-o perioadă scurtă 
de timp. i qi i ; 
Ruminaţia, sau „conștiința de sine nevrotică” constă in apariţia unor gânduri 
automate, intruzive, compulsive cu privire la ameninţări, pierderi şi injustiţii faţă de 

sine şi îngrijorare. Ruminatia este asociată cu un spectru larg de patternuri de 
gândire negativă asociate cu tulburări clinice: stare de bine psihologică şi fizică 
scăzută, deficite cognitive precum flexibilitate cognitivă scăzută, memorie şi 
abilități de rezolvare de probleme deficitare (Watkins & Teasdale, 2001). 

Scopurile insuficient integrate la nivelul sinelui sunt asociate cu ruminatia. 
Când individul nu şi-a internalizat complet un scop acesta poate fi urmărit pentru a 
obține recompense sau a evita pedepse. Aceste scopuri nu sunt integrate la nivelul 
sinelui conducând la ambivalenţă, la conflict cu alte scopuri ale individului, 
gânduri repetitive neconstructive despre sine (Emmons & King, 1988, apud. 
Thomsen et al., 2011). Gândurile repetitive neconstructive apar atunci când 
individul nu reuşeşte să progreseze în direcția scopurilor sale (Martin & Tesser 
1996, apud. ibid.). 


4. Starea de bine psihologică 


Starea de bine psihologică reprezintă ansamblul afectelor plăcute pe care 
oamenii le resimt pe termen lung, lipsa afectelor negative şi satisfacția de viata. 
Starea de bine psihologică prezintă nivele moderat - ridicate de consistență cross- 
situationala şi stabilitate temporală (Diener, 1991). 

Teoriile stării de bine psihologice afirmă că oamenii evaluează 
evenimentele, circumstanțele de viață şi se autoevaluează în mod continuu. 
Evaluarea lucrurilor în termeni de bine şi rău este un fapt universal. Conform 
teoriei lui Lazarus (1991, apud. Diener, 1991) aceste evaluări conduc la reacții 
emoționale, care pot fi plăcute sau neplăcute. Indivizii cu o stare de bine 
psihologică ridicată sunt cei care realizează cu preponderență evaluări pozitive 
asupra circumstanțelor şi evenimentelor din viața lor. Indivizii care sunt 
„nefericiţi” sunt aceia care evaluează majoritatea factorilor prezenți în viata lor ca 
fiind nefavorabili sau ca reprezentând impedimente în atingerea scopurilor lor 
(Diener, 1991). 

Definiţiile fericirii şi ale stării de bine psihologice pot fi cuprinse în trei 
categorii. 

1. definirea normativă (stabileşte ceea ce este dezirabil): fericirea depinde de 
deținerea anumitor calităţi dezirabile şi nu este o stare subiectivă în sine; 

2. definirea subiectivă (în funcție de standardele individului): fericirea este 
definită în funcție de standardele unui individ privind semnificaţia conceptului de 
viață bună. Fericirea este considerată o stare de bine psihologică (care nu poate fi 
decât subiectivă). 

3. definirea în balanţă: se referă preponderența afectului pozitiv asupra celui 
negativ în viata de zi cu zi. Din această perspectivă, fericirea implică experienţe 
emoționale plăcute. Persoana trăieşte cea mai mare parte a vieţii sale încărcată de 
emoții pozitive şi este predispusă în general la astfel de emoții (ibidem.). 

Starea de bine psihologică include trei caracteristici de bază: 

- este subiectivă, ea îşi are originea în experienţa individului; 

- include stări pozitive, nu doar absenţa stărilor/ factorilor negativi; 

- evaluarea stării de bine psihologice include o evaluare globală a tuturor 
aspectelor vieţii unei persoane: sănătatea, virtutea, confortul si bunăstarea (Diener, 
1984). 

Variabilele determinante ale stării de bine psihologice sunt: 

I) satisfacția de viata: prezintă cea mai mare asociere cu starea de bine 
psihologică; 

II) stima de sine predispune oamenii pentru a fi satisficuti de propria viata. 
Stima de sine este un predictor semnificativ al stării de bine psihologice; 

III) venitul corelează cu starea de bine psihologică. Această relație există 
chiar şi atunci când alte variabile precum educaţia sunt controlate. Efectele 
educaţiei asupra stării de bine psihologice nu sunt semnificative şi interacționează 
cu alte variabile precum venitul (Wright, 1978, Diener, 1984). Studiile arată că 
oamenii mai înstăriți au un nivel mai ridicat de fericire, dar fericirea nu creşte 
neapărat odată cu creşterea venitului lor. De vreme ce nevoile de bază sunt 
satisfăcute, venitul nu mai are o influență asupra stării de bine psihologice (Diener, 
1984). | 

IV) locul controlului intern, tendinţa de a atribui rezultatele obținute propriei 
persoane mai degrabă decât cauzelor externe. Gradul de percepţie a posibilității de 
a alege şi a posibilității de control asupra propriei vieți sunt semnificativ legate de 
starea de bine. 

V) extraversia este asociată cu afectul pozitiv, iar nevrotismul este asociat cu 
afectul negativ. Nevrotismul prezintă o asociere pozitivă cu nefericirea (Cameron, 
1975, apud. Diener, 1984). 

VI) satisfacția în muncă corelează cu starea de bine psihologică. Indivizii 
care nu au un loc de muncă prezintă nivele mai scăzute ale fericirii personale, însă 
persoanele casnice, care efectuează o muncă nesalarizată, nu prezintă nivele ale 
fericirii mai scăzute decât persoanele salarizate. 

VII) credința religioasă, importanţa pe care individul o acordă religiei şi 
traditionalismul religios influențează pozitiv starea de bine psihologică (Cameron 
et al., 1973, Diener, 1984). & 

VIII) persoanele căsătorite prezintă un nivel mai ridicat al stării de bine 
psihologice decât cele necăsătorite (Andrews et al., 1976, Diener, 1984). Deşi 
femeile căsătorite pot prezenta mai multe simptome ale stresului decât cele 
necăsătorite, totuşi raportează mai multe satisfacţii în viaţă (Glenn et al., 1979, 
Diener, 1984). Mariajul a fost un puternic predictor al starii de bine psihologice, 
chiar cu controlul variabilelor educaţie, venit şi statut ocupational (Glenn et al., 
1979, Diener, 1984) — 

IX) rolul sănătăţii asupra stării de bine: atunci când variabilele referitoare la 
activităţile plăcute sunt controlate, efectul stării de sănătate asupra stării de bine 
psihologice este nesemnificativ. Astfel, influența sănătății asupra stării de bine 
psihologice nu este reprezentată de modul în care se simte persoana din punct de 
vedere fizic, ci de ceea ce condiţia ei fizică îi permite să facă (Campbell, 1976, 
Diener, 1984). Alte studii au evidenţiat rezultate semnificative între starea de 
sănătate şi starea de bine psihologică (Zautra et al., 1983, apud. Diener, 1984). 

X) Autenticitatea sinelui este considerată aspectul fundamental al stării de 
bine psihologice (Horney, 1951; May, 1981; Rogers, 1961; Winnicott, 1965; 
Yalom, 1980, apud. Wood et al., 2008). Autenticitatea în rolurile sociale este un 
predictor al stării de bine psihologice (Sheldon et al., 1997). 

XI) scopurile concordante cu sine conduc la o creştere a stării de bine 
psihologice. Percepția progresului în atingerea scopului este un predictor al stării 
de bine psihologice (Brunstein, 1993). Asocierea pozitivă “dintre progresul 
scopului, atingerea scopului şi starea de bine psihologică a fost susținută empiric de 
peste treizeci de studii longitudinale (Wiese, 2007, apud. Smith et al., 2011). 
Indivizii cu scopuri concordante cu sine au prezentat un nivel ridicat al 
indicatorilor stării de bine psihologice: deschidere, empatie, autoactualizare, 
dispoziţie pozitivă, vitalitate şi integrarea rolurilor sociale. Prin alegerea unor 
scopuri în concordanță cu sine oamenii îşi satisfac nevoile organismice acestea 
conducând la o rată crescută a afectelor pozitive. Afectul pozitiv este relationat cu 
prezența şi atingerea scopurilor importante iar afectul negativ este relationat cu 
lipsa atingerii scopurilor importante (Emmons şi Diener, 1986, apud. Emmons, 
1986). Oamenii fericiți urmăresc un număr mare de scopuri şi obiective pe când 
oamenii nefericiti prezintă un angajament scăzut faţă de scopurile lor şi au puţine 
proiecte pe termen lung (Wessman si Ricks, 1966, apud. Emmons, 1986). 


5, În loc de concluzii 


|! Conflictul între scopuri reprezintă situaţia în care individul percepe că 
încercarea lui de a atinge un scop interferează cu atingerea altor scopuri personale. 
Ambivalenja este sentimentul unui individ că îşi doreşte să atingă un scop si în 
acelaşi timp îşi doreşte să nu atingă un anumit scop. 

‘Conflictul şi ambivalenta scopurilor au fost asociate cu consecinţe negative, 
dar şi pozitive: 

A) Consecințe negative: 

- efecte cognitive: inhibitia acțiunii direcționate spre atingerea scopului, 
ruminatia. gândurile disfunctionale implicate în conflictul scopurilor preexistente 
pot ocupa resursele atentionale şi pot afecta atingerea noilor scopuri. Prin 
distragerea atenţiei de la sarcină, conflictul scopurilor ocupă capacitatea cognitivă 
care ar putea fi utilizată mai productiv în atingerea scopului (Kuhl et al., 1994, 
apud. Kehr, 2003); 

- efecte emoționale: afecte negative, depresie, distres emoțional. Anxietatea 
rezultă din incapacitatea minţii umane de a asimila simultan cognitii incompatibile 
sau conflictuale; 

- efecte asupra personalităţii: stare de bine psihologică redusă, nevrotism; 

- efecte somatice: simptome psihosomatice, presiune mai mare a sângelui, 
apariţia unor boli somatice ca urmare a stresului, la bărbați, scăderea sistemului 
imunitar (Emmons & King, 1988). 

B) Consecințe pozitive: 

- efortul de autoreglare: experiențele care sunt în conflict cu concepția 
individului despre sine şi lume pot conduce la redefinirea completă a acestor 
concepte astfel încât să faciliteze funcţionarea adaptativă a individului. 

- dezvoltarea personală: conflictul între scopuri poate avea o influență 
pozitivă asupra dezvoltării umane şi a îmbunătăţiţii aspectelor sinelui. Spre 
exemplu, un individ care îşi identifică conflictul între scopuri poate simţi nevoia să 
clarifice acest conflict şi să îşi reprioritizeze scopurile, acest lucru fiind un aspect 
funcțional pentru dezvoltarea persoanei. 

- conflictul între scopuri poate facilita sănătatea emoțională doar în anumite 
condiţii, acestea fiind reprezentate de rezolvarea conflictului şi atingerea scopului 
(Kehr, 2003). 

- afecte pozitive: percepţia unei probabilitati crescute de atingere a scopului 
şi soluționare a conflictului între scopuri este asociată cu o rată mai mare a 
afectelor pozitive. Indivizii cu o satisfacţie ridicată a vieţii percep procesul de 
urmărire a scopurilor lor ca fiind important, valoros, prezintă un nivel scăzut de 
conflict între scopuri şi au expectante pozitive cu privire la îndeplinirea scopurilor 
(Emmons, 1986). 

Este de dorit a ajuta oamenii să evite conflictul între scopuri şi să menţină 
consistenţa şi autenticitatea între aspectele sinelui (Epstein (1982, apud. Emmons 
& King, 1988). 

MANIFESTĂRI SI CONDUITE ETICE 
NECESARE, RELEVANTE ŞI CONTEXTUALE 
ÎN SPAȚIUL CLINIC 


Ovidiu Pop 


1. Introducere 


Privită din perspectiva cotidianului, a unei lumi tot mai mult ancorată în 
tehnologie, hrănită de pragmatism şi dominată de imediatul cotidian, preocuparea 
etică aproape că trece drept o naivitate ce frizează mai degrabă puerilul. Ignorarea 
manifestărilor etice în contextul profesional este, însă, dacă nu un semn al 
incompetentei, unul prevestitor pentru o lentă, dar implacabilă, „sinucidere 
profesională”. 

Condiţia etică dezirabilă a celor angrenati în spaţiu profesional clinic, fie ei 
medici, psihologi, asistenţi sociali sau alți specialişti nu se poate minimiza. 
Subliniem rolul însemnat pe care atitudinea etică şi implicit conduita etică îl au ca 
factori relevanti, dacă nu chiar determinanti, în eficiența demersului profesional, 

Bunul simț şi buna-cuviință nu sunt nicidecum nişte concepte de ordin 
ştiinţific. Nici simţul comun nu le defineşte prea clar. Aflăm însă, încă de pe 
vremea gânditorului/filosoful chinez Lao Tzu, că tocmai dispariţia lor din relieful 
vieții imediate, şi asta încă din perioada antichităţii, ne-a făcut să „inventăm” 
morala (Lao Tzu, Tao Te Ching) iar mai apoi etica. Totuşi, nici etica şi nici morala, 
nu îşi au criteriile cu care operează în interiorul domeniului, ci înafara lui. 
Raporturile dintre noi, ca oameni, sunt cele care restrâng aria criteriilor şi reperelor 
etice la un cod de conduită. Acest cod este întotdeauna tributar epocii, comunității 
şi mediului profesional în care acesta se aplică. Cu alte cuvinte paleta relativităţii 
etice este restrânsă tocmai de caracteristicile locului, timpului şi contextului în care 
aceasta se aplică. Nu este acelaşi lucru, nu sunt aceleaşi implicaţii în cazul unei 
conduite neoneste ca medic, ca psiholog, ca matematician sau ca jurnalist. 
Imperativul unei anume conduite nu are aceleaşi resorturi şi nici aceleași 
consecinţe atunci când de deplasăm de la o profesie la alta, chiar dacă formularea 
sau enunţul rămâne identic. y 

Nici formularea diferită însă, nu presupune consecințe sau comportamente 
diferite. Ceea ce contează în ultimă instanță este rezultatul acțiunii, viziune 
consacrată deja de o parte importantă a eticii normative, etica de tip finalist sau 
teleologică. Dacă rezultatul corespunde aşteptărilor, criteriilor profesionale şi 
conduce la bunăstarea beneficiarului, atunci devine dezirabil şi este susținut până 
când, un eventual nou context apărut, schimbă, fie parte, fie în totalitate, percepţia 
acestuia. | 

Remarcabilă prin conţinut era viziunea unui senator grec, Plenides, care 
încă de prin anii 400 B.C. (aproximativ) spunea: „Pentru a avea o viață etică şi 

morală trebuie să faci mai mult decât iți este cerut şi mai puţin decât iți este 
permis.” (Powell, 2011). Deşi foarte generală prin conţinut, formularea este bine 
nuanțată ca formă, reflectând raportul fin, dar real, dintre libertatea manifestărilor 
şi acceptarea lor din perspectivă psiho-socială. 

La baza formării moralității stă de fapt procesul de internalizare a alegerile 
şi orientările acţiunilor umane şi calificarea lor drept valori. Acest proces 
condensează nenumărate eforturi, necesare pentru a menţine această orientare şi 
alegere. Nu este întâmplător că specia umană are cea mai lungă copilărie. Unul din 
principalele motive este tocmai perioada îndelungată de care acest proces de 
constituire şi internalizare a valorilor are nevoie. Structurarea, sistematizarea i 
ajustarea în timp a acestor valori conduce la constituirea sistemului propriu de 
valori care ne ghidează opțiunile, alegerile şi acțiunile noastre. Acest proces 
de internalizare a alegerilor stă astfel la temelia apariţiei sistemului propriu de 
valori care apoi, prin acordarea cu sistemul de valori al semenilor, constituie 
premisa internalizării unui cod de valori acceptat social sau grupal ce va determina 
morala acelei societăţi, a acelui grup. Ştiinţa care încearcă să valideze permanent 
acest cod a primit denumirea de etică. 

„Morala este un cod de valori ce ghidează alegerea acțiunilor umane” 
(Rand, 1964) Morala acompaniază comportamentul precum surâsul buzele, surâsul 
nu există decât prin jocul buzelor, la fel morala există doar prin manifestările 
comportamentale, observabile. 

„Etica este ştiinţa definirii şi validării acestui cod” (Rand, 1964). Şi implicit 
viata este standardul de valoare: o morală corectă (validă) este una care vine în 
întâmpinarea vieții. - 

Orice judecată de valoare sau orice demers axiologic am avea, are drept 
consecință exprimarea propriilor noastre valori. Ceea ce e demn de reținut este că 
deşi orice judecată morală exprimă ceea ce noi valorizăm, nu orice exprimare a 
valorilor este neapărat morală. Spre exemplu, aprecierea persoanele vârstnice cu 
experiență profesională, este o exprimare a unor opțiuni valorice. Însă ea nu este 
neapărat etică într-un anumit context profesional, pentru poate genera forme de 
discriminare, pe criterii de vârstă, ale celor mai tineri. 

Astfel nu doar comportamentele, atitudinile, gesturile, mimica, tonul, etc. 
sunt relevante în spațiul profesional ci şi contextul şi modul în care are loc 
exprimarea valorilor. 

Manifestările cu implicaţii etice, fie ele, gesturi, comportamente, atitudini, 
reprezintă însă doar o formă concretă, observabilă şi mai frecvent utilizată pentru 
descrierile etice ale spaţiului profesional. 

Din fericire evoluţia şi formarea profesională tine cont tot mai mult de 
nuanțele manifestărilor etice. Un prim aspect important atât pentru procesul de 
formare profesională a psihologului din zona sănătății mentale, cât şi pentru 
beneficiarii de serviciilor lor, este ca aceştia să devină conştienţi de aspectele etice 
cu care se confruntă. 

Pentru o mai clară înțelegere a manifestărilor etice, a conduitelor etice, în 
ultimă instanță, dar şi a implicatiilor acestora, nu putem să le listăm pur şi simplu 

fără a le sistematiza într-o minimă tipologie a manifestărilor şi conduitelor de tip 
etic care se pot decela în contextul clinic. 

Astfel în cele ce urmează manifestările şi conduitele de tip etic vor fi 
prezentate ca fiind: necesare, relevante şi contextuale. Primele nu sunt neapărat mai 
importante dar au un grad de universalitate şi o prezență constantă, fiind adesea 
interiorizate sub formă de principii sau atitudini profesionale. Manifestările 
relevante etic sunt cele care îşi mențin gradul de universalitate însă îşi reclamă o 
prezență discretă, subtilă, eventual discontinuă, în conduita clinicianului. În fine, 
manifestările contextuale sunt cele care, tin de, şi se manifestă doar într-un anumit 
context. 


2. Manifestări/conduite etice necesare 


Printre conduitele etice necesare putem menţiona: informarea clientului si 
auto-informarea cu privire la standardele etice prezente, respectul clientului, 
menținerea integrității profesionale, responsabilitatea profesională şi păstrarea 
confidentialitatii. Titulatura de „conduite necesare” provine din faptul că acestea se 
întâlnesc la toate tipurile de servicii, în cadrul fiecărei şedințe/întâlniri, în cazul 
fiecărui nou client. Vom avea însă în vedere mai ales serviciile psihologice oferite. 


2.1. Auto-informarea permanentă şi informarea clientului 


Pentru cei ce oferă servicii de psihologie, respectiv consiliere, psihoterapie 
ori evaluare în cadrul clinic este sine qua non cunoaşterea și înțelegerea cerinţelor 
etice chiar şi dincolo de minimum reglementărilor profesionale. Astfel pentru cei 
ce oferă astfel de servicii este obligatorie auto-informarea permanentă cu privire la 
standardele etice curente. Cei ce primesc însă, aceste servicii, sunt întru-totul 
indreptatiti să fie informaţi cu privire la drepturile lor pe tot parcursul serviciului 
oferit. Acest fapt este cu atât mai necesar cu cât. persoanele care beneficiază de 
serviciile respective, sunt în poziții de mai mare vulnerabilitate. 

Rolul consimțământul informat este ca în urma informării clientului cu 
privire la forma de intervenţie utilizată, metodele folosite, riscuri, alternative, 
limitele confidentialitatii, implicarea unor terți, onorarii sau oricărei alte cereri de 
informare solicitată de client în acest sens, să putem primi acordul acestuia, în 
deplină cunoştinţă, privind demararea serviciului clinic. Aşadar, ne vom asigura că 
în procesul de obținere a consimțământului informat au fost bine înţelese: scopul şi 
natura activităţii, responsabilităţile mutuale, beneficiile şi riscurile, alternativele, 
posibilitatea încetării unei acțiunii, opțiunea de a refuza sau de a se retrage in 
orice moment fără a suferi vreun prejudiciu, perioada de timp in care e valabil 
consimțământul, modul în care se poate revocă consimțământul dacă se doreşte 
acest lucru. | $ 

În realizarea evaluărilor consimțământul informat include explicarea naturii 
şi scopului testării, costurile testării, implicarea unei eventuale a treia părți, limitele 
de confidentialitate şi momentele când poate formula întrebări pentru a primi 


răspunsuri. 

Evident obţinerea lui are loc înainte de începerea oricărui tip de serviciu 
psihologic (evaluare, terapie, consiliere, etc.) şi se va căuta obținerea lui din partea 
persoanelor independente sau partial dependent, excepție făcând circumstanțele în 
care există nevoi urgente (de ex. tentative sau acțiuni suicidare). În-astfel de 
circumstanțe, se va acționa, cu asentimentul persoanei, căutând să obținem cât se 
poate de repede consimțământul, utilizând un limbaj care să fiee clar şi în acord cu 
nivelul de înțelegere al acelei persoane. 

În cazul în care, persoana care beneficiază de un serviciu clinic este în 
imposibilitatea de a-şi da consimțământul, se va căuta obținerea acestuia de la o 
persoană apropiată acesteia care poate să-i apere interesele în mod legal sau de la o 
persoană care, conform legii, este în măsură să o reprezinte. 


2.2. Respectul clientului 


Respectul fata de client este una dintre cele mai importante manifestări de tip 
etic, poate chiar cea mai importantă dacă judecăm după locul de prim rang pe care- 
1 ocupă în codurile etice acest principiu al respectării drepturilor şi demnității 
oricărei persoane. 

Respectul clientului presupune în primul rând acceptarea trăirilor, experien- 
telor, cunoştinţelor, valorilor şi opţiunilor clientului. Respectul clientului înseamnă 
si neangajarea în prejudicierea imaginii acestuia, abtinerea de la manifestări de 
inechitate pe criterii de cultură, naționalitate, etnie, rasă, religie, sex, etc., şi 
neangajarea în remarci sau comportamente ce aduc prejudicii demnităţii acestuia. 

Presupune de asemenea un limbaj ce exprimă respectul faţă de demnitatea 
acestuia atât în comunicarea scrisă cât şi în cea verbală, respectarea drepturile celor 
care beneficiază de servicii clinice, inclusiv a participanţilor la cercetare, protejând 
astfel propria lor demnitate. 

De asemenea presupune o grijă, pentru a nu viola spaţiul privat personal sau 
cultural al individului sau grupului, fără o permisiune clară şi o garanție că acest 
lucru este acceptat, pentru a nu viola libertatea individuală, integritatea fizică sau 
psihologică a persoanei, iar consimțământul nu va fi dat în condiţii de coercitie sau 
sub presiune. 


2.3. Integritatea profesională 


Integritatea profesională presupune evitarea oricăror ingerinţe care pot afecta 
calitatea actului profesional, fie că e vorba de interese personale, de grup, de 
afaceri, politice sau de orice alt tip. Integritate profesională înseamnă manifestarea 
în orice context profesional a onestitatii, a deschiderii, a unei atitudini reflexive şi o 
recunoaştere a limitelor profesionale prezente. 

Maniera onestă este cea în care se prezintă în mod integru domeniile de 
specialitate în care clinicianul este atestat, competențele şi experiența profesională 
acestuia. 

De asemenea, onorarea promisiunilor şi angajamentelor, promovarea cu 
acuratețe, obiectivitate şi bună credință a activităţilor clinice, neangajarea în fraudă, 

eludări, subterfugii sau denaturări intenţionate ale faptelor, reprezintă repere ale 
manifestării integrității profesionale. 

Integritatea profesională mai presupune şi o grijă în evitarea oricăror forme 
de discriminare, evitarea de recompense exagerate, menite doar să motiveze un 
individ sau un grup să participe într-o activitate care implică riscuri majore şi 
previzibile, evitarea situaţiilor care pot conduce la un conflict de interese sau care 
pot reduce capacitatea lor de a fi obiectivi şi impartiali în stabilirea intereselor 
clientului şi nu în ultimul rând evitarea de practici care pot aduce daune imaginii 
clinicienilor sau profesiei. 

Insă în oricare dintre situaţiile profesionale, deschiderea către celălalt este 
cea care permite interacțiunii să fie productivă şi stimulativă, pentru că participanţii 
au expectatii de îmbogăţire comunicaţională şi valorică mai degrabă decât de 
contestare a punctului de vedere, al celuilalt. 

Acest aspect al deschiderii este menţionat în majoritatea codurilor etice şi 
deontologice. Această deschidere nu implică automat acceptarea viziunii clientului 
şi nici încurajare comportamentelor neadecvate serviciului şi contextului respectiv. 
Deschiderea implică mai degrabă acceptarea existenței valorilor si a ierarhizării 
acestora în cazul fiecărui client. Deschiderea este o virtute fundamentală a 
multiculturalismului şi necesită angajarea clinicianului (în special al consilierului) 
într-o continuă auto-transformare (Fowers & Davidov, 2006). 

O altă caracteristică importantă, o altă virtute, am putea spune, este 
reflexivitatea, adică obiceiul de a scruta permanent asertiunile folosite, articularea 
lor teoretică, obiectul de studiu al acestora și modul cum acestea sunt concepute 
ştiinţific, individual şi colectiv (Bourdieu & Wacquant, 1992). 

În timp ce deschiderea măreşte senzitivitatea față de ceilalți, reflexivitatea 
măreşte senzitivitatea față de propriile credințe si convingeri. Reflexivitatea 
previne astfel acceptarea mitului neutralității valorice şi ne face responsabili fata de 
clienţi şi societate. 

Astfel o serie de viziuni moderne greşesc când abandonează tema virtuții 
pentru a construi tot soiul de etici independente de context (Stewart-Sicking, 2008). 

Toate aceste cerințe, conturează de fapt, imaginea şi profilul tipic al 
serviciului clinic, îi creează identitatea şi specificitatea. O comparaţie interesantă 
este cea făcută de Sperry, între orientările de tip spiritual, fie ele autohtone sau 
orientale şi serviciile de consiliere sau psihoterapie. 

Acesta remarcă chiar o serie de similarități funcţionale între orientările 
spirituale şi consiliere ori psihoterapie. Ambele includ ascultarea, evaluarea, 
identificarea patologiei, transformarea, relationarea sănătoasă, sfătuirea, colabo- 
rarea, identificarea rezistentelor sau explorarea transferului (Sperry, 2004, 2005). 

Alţi autori, precum Benner D., disting însă între consiliere şi orientările 
spirituale în trei moduri. Consilierea este centrată pe problemă, pe când orientările 
spirituale „pe diverse aspecte spirituale. Apoi, consilierul caută să se ajusteze la 
experienţa clientului, pe când în orientarea spirituală se caută ajustarea la 
Divinitate. Şi în fine, în al treilea rând, consilierul foloseşte de obicei inregistrări 
care sunt păstrate conform cerințelor etice profesionale spre deosebire de 
orientările spirituale care nu fac asta (Benner, 2002). 

2.4. Responsabilitatea profesională 


O conduită responsabilă profesional presupune, protejarea şi promovarea 
stării de bine a clienţilor, în primul rând, dar şi a colegilor şi a tuturor celorlalți 
implicaţi în contextul profesional, presupune evitarea provocării de daune acestora, 
înțelegând cu responsabilitate consecinţele propriilor lor acţiuni. 

Respectarea dreptului oricărui client de a sista participarea la serviciul oferit 
este, în general, garantată de codurile etice dar reprezintă şi o manifestare vizibilă 
de înțelegere a responsabilitatii profesionale, atunci când ea se impune. 

Tot în perimetrul responsabilității profesionale se găseşte şi refuzul de a 
sfătui, de a instrui ori de a furniza informaţii celor care, pot utiliza greşit 
cunoştinţele şi deprinderile, voluntar sau involuntar, în dauna celorlalți. 

De asemenea, responsabil profesional este şi cel/cea care delega activități 
psihologice doar spre persoane care au competențele necesare, care se consultă cu 
alti specialişti în cazul apariţiei unor dileme etice, care sesizează cazurile de 
comportamente non-etice, atunci când rezolvarea informală, amiabilă nu a fost 
posibilă, care nu furnizează servicii clinice atunci când sunt obligaţi să o facă 
împotriva eticii profesionale. 

Pe lângă o conduita responsabilă privind alegerea şi aplicarea celor mai 
potrivite metode şi tehnici acceptate profesional, fiind direct răspunzători de 
consecințele acțiunilor lor, este de asemenea încurajată conduita pro-activ 
responsabilă, urmărindu-se promovarea dezvoltării profesionale a studenților, a 
supervizatilor sau a participanţilor la programele de formare profesională. 

Deşi ar putea să pară contradictoriu, atunci când reglementările sociale, 
comunitare intră în conflict cu principiile şi standardele etice clinicianul va face tot 
ce este posibil pentru a se respecta şi principiile etice. 

Toate enumerările de mai sus, nu fac altceva, decât să contureze imaginea 
conduitei responsabile profesional în spaţiul clinic, dar nu numai. 


2.5. Confidentialitatea 


Regimul confidentialitéti în zona clinică presupune protejarea tuturor 
informaţiilor adunate în timpul activităţii profesionale şi abtinerea de la dezvăluirea 
informaţiilor deţinute despre clienţi, colegi, clienții colegilor, studenţi, supervizati 
sau alte persoane implicate, excepție făcând situaţiile in care se previne un pericol 
iminent privind săvârşirea unei fapte penale sau pentru împiedicarea producerii 
rezultatului unei asemenea fapte. Vorbim aici de limitele confidentialitatii, de 
condiţiile în care aceasta poate fi încălcată. Nu este însă întotdeauna uşor să 
decidem când e cazul să încălcăm confidentialitatea şi când nu. Justificarea 
încălcării confidentialitatii se află, de cele mai multe ori, sub semnul întrebării din 
cauza predictibilitatii incerte cu privire la acţiunile viitoare ale clientului. Acesta 
este şi unul dintre motivele pentru care cele mai multe dileme întâlnite în spațiul 
clinic sunt cele legate de confidentialitate (Lindsay & Clarkson, 1999). Există şi 
alte motive, ce tin de cultura etică a fiecărui practician, dar şi de demnitatea sa 
profesională. 

Modalitate cea mai simplă prin care se poate preveni încălcarea confi- 
denţialității este solicitarea acordului privind dezvăluirea sau utilizarea informa- 
țiilor clientului sau a celor implicaţi în respectivele evenimente profesionale. Mai 
ales în cazul clienţilor, obținerea acordului este mult mai facilă decât ne imaginăm. 
Clienţii au, in general, mai puţine rezistenţe fata de dezvăluirea de informaţii, decât 
consilierii sau terapeutii lor. Acest fapt pare a fi o consecinţă ce ţine de o 
„deformaţie profesională” ca urmare a tipului specific de relationare. 

Relaţia dintre clinicieni şi beneficiarii serviciilor lor este adesea o relaţie 
foarte sensibilă ce necesită realizarea unei alianțe pentru desfășurarea în bune 
condiţii a activităţii profesionale, motiv pentru care confidentialitatea este obliga- 
torie. Atunci când din motive ce nu pot fi evitate, nu mai pot păstra 
confidentialitatea, aceştia vor înceta să mai ofere serviciul respectiv. 

Dezvăluirea de informaţii mai poate fi făcută, fără consimțământul 
celui/celor implicaţi de o aşa manieră încât cei vizati să nu poată fi identificaţi. De 
altfel, pentru o mai bună siguranță, rezultatele, documentările şi notițele 
clinicianului vor fi redactate si păstrate într-o formulă care păstrează cu rigurozitate 
anonimatul. 

În cazul în care cu același client/persoană lucrează doi clinicieni în acelaşi 
timp, aceştia vor colabora pe cât posibil, fără restricţii de confidentialitate, excepţie 
făcând situaţia în care există o opoziție clară din partea clientului/persoanei în acest 
sens. De asemenea, personalul auxiliar fie nu va avea acces, fie va păstra 
confidentialitatea informaţiilor la care are acces prin natura activităţilor sale. 

Dacă însă există terți implicați în activitatea profesională a clinicianului, 
acesta va clarifica cu părțile implicate, încă de la început, limitele confidenţialităţii, 
condiţiile de păstrare ale acesteia şi nu va da curs nici unei solicitări venite de la 
terţi, în dezvăluirea de informaţii confidentiale, decât în condiţiile respectării 
reglementărilor profesionale şi limitelor confidenţialităţii. 

Studiul realizat de Lindsay şi Clarkson (1999) cu privire la incidenţa 
procentuală a dilemele etice cel mai des întâlnite în spaţiul clinic, arată, că cel mai 
mare procent se constată în cazul confidentialitatii, urmat de relaţiile duale, 
respectiv de conduita colegială şi alte domenii: avansuri sexuale, aspecte legate de 
activități de formare academică, probleme de competenţă. 


3. Manifestari/conduite etice relevante 


Unele comportamente, gesturi sau atitudini, deşi sunt mai puţin vizibile prin 
forma de exprimare a lor în spaţiul profesional, au însă implicaţii etice majore in 
economia relaţiei. În cele ce urmează vom menţiona o serie de astfel de manifestări 
indezirabile, forma negativă a acestora, fiind mai uşor de prezentat, dar şi de 
reținut. l | k 

Înainte, să precizăm totuşi, că relația de tip terapeutic, specifică spațiului 
clinic, este una prin definiție inegală sub raportul autorității, fapt ce constituie nu 
doar o bază a implicării şi eforturilor clientului in procesul terapeutic ci şi o 
posibilă sursă de abuzuri sau exploatări conştiente sau inconştiente ale 
clinicianului. Constientizarea şi evitarea conduitelor de tip abuziv reprezintă o 

„expresie, relevantă profesional, pentru conduita etică a acestuia. Iată în continuare 
câteva manifestări şi conduite, adesea neglijate, prin care este afectată eficiența 
demersului profesional. Primele tin de comportamentul verbal pe când ultimele de 
cel non-verbal. 

Discriminarea prejudiciază ori promovează prejudecăţi cu privire la persoane 
datorită culturii acestora, nationalitatii, etniei, rasei, religiei, sexului sau orientării 
sexuale, statutului marital, abilităților fizice sau intelectuale, vârstei, statutului 
socioeconomic şi oricăror alte preferințe, caracteristici personale, condiții sau 
statute. 

Ascunderea sau falsificarea informaţiilor îngreunează relaţia şi dezvoltarea 
ei aducând un sentiment de neîncredere reciproc (ex. - sunt lucruri pe care nu pot 
să fi le dezvălui încă...). 

Contrazicerea sau refuzarea acceptării punctului de vedere al clientului (de 
exemplu, trebuie să te contrazic chiar dacă nu îmi face plăcere). 

Desconsiderarea trăirilor clientului implică faptul ca e ceva greşit cu acesta 
dacă simte asa (de exemplu, toată lumea trăieşte astfel de evenimente, nu eşti nici 
prima nici ultima persoană). 

Defăimarea provoacă un sentiment de nedreptate şi adesea e acompaniată de 
intenţii răuvoitoare (de exemplu, nu toată lumea te cunoaște bine... dar eu Ştiu cum 
eşti). | 

Reprosul este extrem de invalidant, demobilizeaza şi blochează manifestările 
(ex. -nu mă aşteptam la aşa ceva din partea ta...). 

Deturnarea ocoleste aspecte care pot prezenta interes pentru client, dar nu $i 
pentru cealaltă parte (de exemplu, să trecem la aspecte care sunt cu adevărat 
importante acum... nu avem mult timp”). 

Etichetarea oferă o imagine rudimentară, limitativă asupra persoanei şi 
adesea umilitoare (de exemplu, pari a fi o persoană... simplă/ complicată/ egoistă). 

Interogarea tendenţioasă induce sentimentul de obligativitate (de exemplu, 
vrei să-mi răspunzi totuşi la întrebările pe care ţi le-am adresat). 

Blocarea şi derutarea clientului face să se evite discutarea aspectelor 
importante pentru acesta (de exemplu, stop, opreşte-te...; nu e cazul să mai 
continui, am înţeles... ). i 

Acuzarea şi blamarea clientului pentru propriile manifestări/ greşeli/ 
izbucniri induce ideea că de fapt acesta e de vină pentru abuzul comis (de exemplu, 
dacă nu erai aşa neatent, nu m-aş fi manifestat astfel). 

Trivializarea induce clientului un sentiment de inutilitate — este lipsit de 
importanță (de exemplu, este in regulă, ştim că avem probleme de comunicare 

pentru că nu eşti deloc capabil să vezi întregul tablou. O să compensez eu pe cât se 
poate/lasă-mă pe mine să rezolv). 

Amenințarea este o formă de control ce induce frici şi temeri profunde (de 
exemplu, încheiem bunele maniere dacă nu reuşim să ne infelegem...). 

Uitarea promisiunilor este o forma de evitare a comportamentelor (de 
exemplu, nu-mi aduc aminte să fi promis asta...). 

Negarea este o formă mai puternică de uitare (de exemplu, n-am spus 
niciodată aşa ceva. De unde iti vin ideile astea?). 

Ridicare tonului tensionează dând sentimentul de putere dar creşte anxietatea 
şi sentimentul de eşec al clientului (de exemplu, nu ridica tonul la mine!!). 

Critica şi judecarea în loc de o exprimarea neutră sau corecții verbale în 
maniera punitivă (de exemplu, ai putea să faci acum şi aşa cum trebuie? ). 

Umilirea fie în public, fie în particular induce jenă, ruşine, disconfort 
(trebuie să fiți toleranti cu el, aşa e el). 

Manipularea utilizează sentimentul de responsabilitate, de obli gatie sau chiar 
de iubire al clientului pentru a atinge scopuri personale (dacd fi-i la mine cu 
adevărat, atunci vei vrea să faci asta pentru mine...). 

Ridiculizarea sau realizarea de glume, luarea în râs sau chiar bătaie de joc a 
clientului (chiar vrei să descoperi totul dintr-odata?). 

Dintre manifestările non-verbale sunt de menţionat: 

Dominarea setează contextul pentru ca autoritatea să deţină mereu controlul 
şi împiedică posibilităţile de manifestare ale clientului (de exemplu, plasarea într-o 
zonă privilegiată din spaţiu; privirea celorlalți de sus, etc.). 

Asteptarile/pretentiile nerezonabile induc sentimentul de vinovăţie pentru că 
nu răspund niciodată deplin aşteptărilor autorităţii, oricât se străduieşte niciodată 
nu e suficient. 

- manifestările neaşteptate, schimbări bruşte de stare sau explozii emoţionale 
ce paralizează manifestările clientului dominându-l pe moment (ex. — ridicare 
bruscă şi părăsirea unei încăperi, urmată de revenire ca şi cum nimic nu s-ar fi 
întâmplat). 

- neglijarea induce un sentiment de inferioritate, de insignifiant (ex. - 
mutarea atenţiei în altă parte în timp ce se adresează clientului). 

- evitarea este oarecum o formă conştientă de neglijare (ex. - ocolirea 
persoanei în timp ce aceasta vine, în mod evident, spre tine). 

- hărţuirea necăjirea, întărâtarea, sâcâirea, zgandarirea clientului, sub diferite 
modalități, aduc iritate şi nevoia de evitare, de fugă. 


4. Manifestări/conduite etice contextuale 


Contextul profesional impune, nu de puţine ori, situaţii care pretind o 
abordare etică adecvată şi specifică acelui context. Cu alte cuvinte dincolo de toate 
conduitele necesare ori relevante, menţionate mai sus, se pot adăuga cerințe etice 
suplimentare, generate tocmai de specificitatea contextului profesional. lată în 
continuare câteva exemple de situaţii profesionale care reclamă o abordare etică 


matură şi adecvată. 


4.1. Relaţiile duale sau multiple 


Relaţiile duale sunt cele în care clinicianul se află simultan în două roluri, 


dintre care cel puţin unul este cel profesional. > 
O relație se consideră a fi multiplă şi în cazul în care: 
- există cel puțin două roluri cu una şi aceeaşi persoană 

- exista o relaţie profesională cu o persoană şi cel puţin o altă relaţie cu o altă 
persoană, dar care se află într-o relaţie de rudenie sau este o cunoştinţă apropiată a 
celei dintâi. 

Există cel putin o cunoştinţă comună şi apropiată atât psihologului cât si 
persoanei care beneficiază de suportul/serviciul psihologului. 

Evitare relaţiilor multiple pe cât posibil, este o recomandare aproape 
imperativă, necesară pentru păstrarea obiectivitatii, competenţei şi eficienței 
activităților desfăşurate în contextul profesional. 

„Relaţia de intimitate cu clienții este un caz particular al acestei relații 
duale/multiple ce se poate instala şi care rămâne indezirabilă din perspectivă 
profesională chiar şi după încheierea serviciului oferit. 

Doverspike, W. F. reformulează, pe bună dreptate, denumind relația de 
intimitate cu clientul - incest profesional (Doverspike, 1999). 


4.2. Limitele de competenţă 


Limitarea de competență este situația în care, evoluţia relației profesionale 
este împiedicată de limitele formării profesionale, de o incapacitate parțială sau 
tranzitorie, ca urmare a sipi ării stării de sănătate sau datorită unor probleme 
personale apărute. | | 

În aceste cazuri clinicianul va căuta să ceară sprijin şi eventual asistență 
profesională pentru a decide dacă trebuie să limiteze, suspende sau să încheie 
respectiva activitate profesională. Unul dintre indiciile conduitei etice, în astfel de 
situații de impas profesional, este tocmai consultarea profesională, cu colegii, şi 
dacă e necesar şi cu supervizorul. 

În situația în care, indiferent de motive, competența îi este afectată, 
clinicianul va căuta, fie să şi-o recapete cât mai repede posibil, fie să orienteze 
clientul spre un coleg, care are competența necesară pentru a continua serviciul 
început. 

Există totuşi o excepţie. În cazul în care pentru un tip de solicitare sau 
serviciu nu există standarde generale recunoscute, nici training pregătitor, nici 
specialişti disponibili în acel domeniu şi totuşi clinicianul este solicitat, acesta va 
depune toate eforturi pentru obținerea unui standard minimal de competență având 
permanent grijă să protejeze clienţii si pe toți cei implicați pentru a nu produce 
acestora daune sub o formă sau alta. În acest caz serviciul va continua până când 
solicitarea încetează sau până când un specialist cu competenţă recunoscută în acel 
domeniu devine disponibil. 

Dezideratul creşterii calităţii serviciilor şi standardelor profesionale nu poate 
să nu implice şi un permanent efort de menţinere şi dezvoltare a competenţelor lor 
prin informare permanentă, prin programe de formare profesională de specialitate, 
prin consultări cu ceilalți specialişti din domeniu ori din domenii conexe, prin 
cercetări care să conducă în mod real spre creşterea competenţei profesionale a 
tuturor specialiştilor angrenati în eforturile de dezvoltare a acestui domeniu 
profesional, în condiţiile respectării dezideratelor etice. 


202 


4.3. Obiectivitatea 


Există situaţii când este necesară prezentarea rezultatelor, a serviciilor, a 
concluziilor acestora, etc. 

Clinicianul trebuie să fie conştient de limitele procedurilor folosite, 
indiferent de tipul de activitate şi va avea grijă să prezinte corespunzător 
concluziile serviciilor oferite, cu maximă obiectivitate, evitând orice tendință de 
prezentare parțială sau cu tentă subiectivă. 

De asemenea nu va prezenta fals limitele competenţei sale şi nu va prezenta 
pregătirea sau formarea sa într-un mod care să-i favorizeze nemeritat poziţia sau 
imaginea publică, indiferent de tipul de activitate profesională desfăşurată. 


4.4. Limitele de confidentialitate 


Confidentialitatea aşa cum precizam mai sus, generează cele mai multe 
dileme etice în spaţiul clinic. Există însă o serie de limite ale acesteia care implică 
cel puţin parțial dezvăluirea de informaţii. 

Una din situaţiile cele mai menţionate deşi nu este printre cele mai frecvente, 
are loc atunci când se previne un pericol iminent privind săvârşirea unei fapte 
penale sau pentru împiedicarea producerii rezultatului unei asemenea fapte. 

În consilierea/psihoterapia de grup, spre exemplu, dificultatea păstrării 
confidentialitatii, cu implicaţii directe asupra grupului, este adesea atribuită 
membrilor grupului si nu consilierului sau psihoterapeutului. Membrul unui grup, 
spre deosebire de clientul individual nu poate să ne asigure întotdeauna că ceea ce 
se spune şi se vede în grup va fi păstrat în spaţiul privat al grupului (Davis & 
Meara, 1982). Dacă terapeutul de grup este limitat de cerinţele de confidentialitate 
reglementate şi specifice grupului, membrii nu sunt (Rapin, 2004). 

Atunci când din motive ce nu pot fi evitate, confidentialitatea nu mai poate fi 
păstrată, recomandabilă este încetarea ofertei acelui serviciul psihologic. 

Atunci când există terți (personal auxiliar, coordonatori indirect implicaţi in 
programele respective, etc.) implicaţi în activitatea profesională a clinicianului, 
acesta va da curs unei solicitări venite de la terţi, privind dezvăluirea de informaţii 
confidentiale, doar în condiţiile respectării reglementărilor profesionale. 


4.5. Clienţi vulnerabili sau cei cu capacitate limitată de discernământ 


Clienţi vulnerabili sau cei cu o limitare a discernământului reprezintă o 
categorie specială de clienţi care necesită o grijă şi o atenţie deosebită. In primul 
rând consimțământul nu trebuie obținut în condiţii de coercitie sau presiune de nici 


un fel. -a 
În al doilea rând îngăduința, răbdarea, toleranța față de modul de participare 


şi manifestare al clientului sunt considerabil mai mari, existând o grijă permanentă 


pentru a nu leza interesele clientului sub nici o formă. i i | 
În fine, decizia de finalizare a serviciului clinic trebuie negociată cu clientul 


în termeni care să fie rezonabili faţă de limitele acestuia. 

4.6. Încheierea sau întreruperea relaţiei profesionale 


Întreruperea serviciului oferit şi implicit a relaţiei profesionale poate surveni, 
şi este justificată, în situația îmbolnăvirii clinicianului, în caz de forță majoră, în 
cazul neachitării onorariului sau la solicitarea clientului. Întreruperea relației 
profesionale, reprezintă doar o secțiune temporală, mai mică sau mai mare, în 
cadrul serviciului oferit. Această sectionare poate aduce însă cu ea, consecinţe 
negative asupra procesului clinic aflat în desfăşurare, de la întârzierea şi prelun- 
girea lui, până la instalarea ineficientei. Decizia întreruperii trebuie bine evaluată, 
înainte de ai da curs, excepție face situaţia în care există o solicitare expresă din 
partea clientului. 

Încheierea serviciului oferit, este permisă numai în cazul unei agresiuni din 
partea clientului, în cazul în care continuarea serviciului nu mai aduce nici un fel 
de beneficii clientului, în cazul în care obiectivele au fost atinse şi clientul a 
devenit autonom şi, evident, la cererea clientului. 

„ Orice drept moral reprezintă un drept fundamental şi iwalierabil al omului, 
iar acesta poate fi sau nu protejat de legile în vigoare. Protejarea unor drepturi 
precum, dreptul la egală justiție, la onestitate, la dezvoltarea unei intimități 
adecvate, la autodeterminare, la libertate personală, la informare, pot implica 
practici care nu sunt ali sau controlate de către legile în vigoare iar uneori 
nici în codurile etice sau deontologice. În plus drepturile morale nu se limitează la 
cele menţionate în definiții. 


* 
x * 


Remarcăm aşadar, că gestionarea conduitelor etice este mai complicată decât 
pare la prima vedere. Fără o bună cunoaştere a acestora şi a riscurilor 
comportamentelor neadecvate, fără efortul de a menţine constant o conduită etică 
în cadrul profesional, dar şi înafara lui, pe cât posibil, este iluzorie menţinerea unor 
standarde de profesionale de calitate şi cu atât mai puţin o eficiența a serviciilor 
oferite. 

